
AVANT-PROPOS 


PRÈS  les  grandes  Chansons  de 
GESTES^  les  Fabliaux  ont  été  à  un 
moment,  et  pendant  deux  siècles 
au  moins,  une  des  formes  les  plus 
importantes  et  les  plus  person- 
nelles de  Vancienne  littérature  de  la  France  et,  on 
peut  le  dire  maintenant,  de  la  littérature  française. 
Le  premier  qui  s'en  soit  aperçu  à  l'état  d'histo- 
rien est  le  Président  Claude  Fauchet  dans  son  His- 
toire DES  ANCIENS  POÈTES  FRANÇOIS,  publiée  en 
I  58i ,  alors  que  leur  esprit  était  depuis  longtemps  passé 
ailleurs,  dans  les  Farces  d'abord  et  ensuite  dans  les 
conteurs  en  prose.  Le  dix-septieme  siècle  les  a  igno- 
rés. Molière,  sans  le  savoir  et  par  une  série  d'inter- 

médiaires  encore  inconnus,  a  fait  dans  son  Médecin 
MALGRÉ  LUI  un  chcf-d'œuvre  avec  le  vieux  Fabliau 
du  Vilain  Mire,  et  La  Fontaine  a  cru  les  trouver 
dans  leurs  imitateurs  italiens.  Il  était  réservé  à  la 
curiosité  du  dix-huitième  siècle  d'avoir  l'intelligence 
de  se  reprendre  directement  à  ce  passé  oublié. 

Dans  un  Mémoire  imprimé  en  1746^  dans  le 
fomeZZJes  Mémoires  DE  l'Académie  DES  Inscrip- 
tions, un  amateur  et  un  archéologue.,  ordinairement 
curieux  de  Vart  italien  ancien  et  moderne.,  le  comte 
de  Caylus,  et  d'après  l'examen  d'un  seul  manuscrit, 
celui  de  Saint-Germain-des-Prés,  rappela,  presque 
en  s'en  étonnant,  l'attention  sur  cette  forme  particu- 
lière de  l'ancienne  littérature  de  son  pays.  Dix  ans 
après,  en  1  jbôfBarbazan  en  publia,  aussi  bien  qu'on 
le  pouvait  alors,  un  certain  nombre,  bien  plus  consi- 
dérable à  coup  sûr  qu'on  n'eût  dû  s'y  attendre  de 
son  temps. 

Le  Grand  d'Aussy,  vers  la  fin  du  siècle,  en  1779 
et  1 789^  en  fit  un  autre  recueil,  où  les  analyses  l'em- 
portent de  beaucoup  sur  les  textes. 

Sous  l'Empire,  en  1 802^  Méon  en  publia  en  quatre 
volumes  un  recueil,  déjà  plus  général  et  maintenant 
encore  le  plus  important,  successivement  augmenté 
par  un  supplément  de  deux  volumes  imprimés  par 
lui  sous  la  Restauration,  en  1828^  et  par  un  autre 
recueil  aussi  de  deux  volumes,  publiés  en  1889  et 

en  1842  par  M.  Juhinal.  Quelques  trop  rares  pla- 
quettes, imprimées  par  des  éditeurs  différents,  au 
nombre  desquels  il  faut  surtout  compter  en  France 
M.  Francisque  Michel,  et  en  Angleterre  M.  Thomas 
Wright,  y  ont  ajouté  quelques  pièces.  Voilà,  sans 
entrer  dans  le  menu  du  détail  bibliographique, 
Vétat  oii  en  est  aujourd'hui  la  question. 

En  même  temps  il  faut  remarquer  que,  dans  toutes 
ces  publications  qui  avaient  à  leur  disposition  tout 
l'inédit  du  Moyen  Age  français,  comme  la  Renais- 
sance du  XV""  et  du  XVI''  siècle  avait  eu  le  bonheur 
de  trouver  tous  les  classiques  latins  et  grecs,  il  est 
entré  bien  des  pièces  qui  ne  sont  des  Fabliaux  à  aucun 
titre.  Miracles  et  contes  dévots,  chroniques  histori- 
ques rimées.  Lais, petits  Romans  d'aventures,  Débats, 
Dits,  pièces  morales,  tout  ce  qui  se  rencontrait  d'an- 
cien et  de  curieux  sans  être  long  a  été  publié  un  peu 
au  hasard  et  en  masse  par  les  différents  éditeurs  dont 
j'ai  rappelé  les  noms.  Ils  avaient  à  coup  sûr  raison; 
tout  ce  qu'ils  ont  imprimé  était  une  découverte  et  un 
document  à  la  fois  philologique  et  littéraire.  Main- 
tenant que  les  publications  d'anciens  textes  français, 
et  il  faut  encore  un  long  temps  pour  en  épuiser  la 
mine,  se  sont  accumulées,  il  convient  forcéntent  d'être 
plus  sévère  au  point  de  vue  du  genre,  et,  si  l'on  s'oc-  . . 

cupe  des  Fabliaux,  de  s'en  tenir  à  ce  qui  est  le  vrai  f  ri^-r-^ 
Fabliau,  c'est-à-dire  à  un  récit,  plutôt   comique,  ' 

d'une  aventure  réelle  ou  possible,  même  avec  des 
exagérations,  qui  se  passe  dans  les  données  de  la  vie 
humaine  moyenne.  Tout  ce  qui  est  invraisemblable, 
tout  ce  qui  est  historique,  tout  ce  qui  est  pieux,  tout 
ce  qui  est  d'enseignement,  tout  ce  qui  est  de  fantaisie 
romanesque,  tout  ce  qui  est  lyrique  ou  même  poé- 
tique, n'est  à  aucun  titre  un  Fabliau,  et  par  suite  ce 
Recueil  se  trouvera  ne  pas  réimprimer  plus  d'un  tiers, 
peut-être  une  moitié  de  ceux  qui  l'ont  précédé.  Un 
Fabliau  est  le  récit  d'une  aventure  toute  particulière 
et  ordinaire;  c'est  une  situation,  et  une  seule  à  la  fois, 
mise  en  œuvre  dans  une  narration  plutôt  terre  à  terre 
et  railleuse  qu'élégante  ou  sentimentale.  Les  délica- 
tesses de  la  forme  ou  du  fonds  tournent  vite  soit  aux 
élégances  de  la  poésie,  soit  aux  hauteurs  du  drame 
tragique;  le  Fabliau  reste  au-dessous.  Il  est  plus 
naturel,  bourgeois  si  l'on  veut,  mais  il  est  foncière- 
ment comique,  souvent,  par  malheur,  jusqu'à  la 
grossiheté.  C'est  enfin,  et  à  l'état  comme  individuel, 
c'est-à-dire  relativement  court,  sans  former  de  suite 
ni  de  série,  un  conte  en  vers,  plus  long  qu'un  conte 
en  prose,  mais  qui  n'arrive  jamais  à  être  ni  un  ro- 
man ni  un  poëme. 

On  voit  par  là  le  cadre  dans  lequel  notre  tâche 
d'éditeur  doit  se  restreindre.  Nous  avons  à  donner 
tous  les  vrais  Fabliaux  qui  ont  déjà  été  imprimés 
une  ou  plusieurs  fois,  et  y  ajoufer,  autant  que  nous 

le  saurons,  ceux  qui  sont  encore  inédits.  Tous  les 
meilleurs  sont  connus,  et  nous  n  aurons  d'autre 
mérite  que  de  les  revoir  avec  soin  sur  les  manuscrits; 
c'est  une  tâche  périlleuse,  mais  assez  facile,  en  ce 
sens  seulement  que  les  manuscrits  des  Fabliaux  sont 
aussi  rares  que  ceux  des  poésies  des  Troubadours  pro- 
vençaux, que  le  plus  grand  nombre  même  n'existe 
que  dans  un  seul  manuscrit,  et  qu'à  l'exception  du 
manuscrit  de  Berne  tous  les  manuscrits  qui  en 
contiennent  un  certain  nombre  sont  au  Départenient 
des  Manuscrits  de  notre  grande  Bibliothèque  natio- 
nale. Malheureusement,  et  sauf  de  trop  rares 
exceptions,  ceux  que  nous  imprimerons  pour  la 
première  fois  sont  les  plus  mauvais,  les  plus  sots,  les 
plus  grossiers,  parfois  même  les  plus  stupidement 
obscènes;  mais,  comme  nous  faisons  œuvre  d'éditeur 
de  textes  anciens  sans  pouvoir  arriver  au  grand  pu- 
blic qui  ne  les  comprend  guère  et  s'y  intéresse  assez  peu 
pour  ne  pas  même  y  toucher,  que  ceux  qui  les  liront 
seront  ou  des  philologues  ou  des  historiens,  nous 
n'avons  à  nous  préoccuper  ici  ni  de  jugement,  ni  de 
choix,  ni  d'extraits,  ni  de  suppressions.  Nous  vou- 
lons faire  le  recueil  des  textes  de  Fabliaux;  c'est  no- 
treieiA  c\pir,  et  nous  ne  pouvons  nous  y  soustraire. 
Nous  he  pouvons  que  donner  et  nous  devons  donner 
tous  ceux  qui  sont  connus,  imprimés  ou  inédits, 
bons  ou  mauvais,  spirituels  ou  maladroits,  bien  ou 

mal  écrits,  amusants  ou  ennuyeux,  courts  ou  longs, 
réellement  comiques  ou  violemment  grossiers.  Ce 
sont  des  textes  non-seulement  utiles,  mais  même  né- 
cessaires  pour  Vhistoirede  lalangue  et  pour  l'histoire 
littéraire;  quelques-uns  sont  des  chefs-d'œuvre  d'ob- 
servation et  de  malice,  de  la  grande  lignée,  peut-être  la 
plus  française,  de  Villon,  de  Rabelais,  de  Molière  et 
de  Voltaire;  d'autres  sont  acceptables  ;  d'autres  en- 
nuient; d'autres  dégoûtent  aujourd'hui  après  avoir 
été  entendus  de  leur  temps  et  avec  plaisir  par  des 
oreilles  même  féminines,  plus  honnêtes  que  celles  qui 
ne  les  supporteraient  pas  aujourd'hui.  Nous  n'avons 
pas  à  les  juger;  précisément  parce  que  nous  nous  res- 
treignons à  un  seul  genre,  nous  sommes,  à  la  suite  de 
nos  prédécesseurs  dans  la  même  voie,  forcés  à  la  fois 
de  reproduire  tout  ce  qu'ils  ont  donné  et  d'être  plus 
complets. 

En  même  temps  nous  devons  à  ceux  qui  viendront 
chercher  ce  qu'ils  doivent  exiger  de  nous,  c'est-à-dire 
le  recueil  des  textes,  raison  de  l'ordre  ou  plutôt  de 
l'absence  d'ordre  méthodique  dans  lequel  ils  se  trou- 
veront imprimés.  La  question  était  plus  délicate  qu'il 
ne  semble,  et  M.  Jannet  et  moi  n'avons  pas  été  sans 
la  discuter  plus  d'une  fois.  Car  je  dois  à  l'estime  et 
à  l'amitié  que  j'avais  pour  sa  personne  et  que  je  con- 
serve pour  sa  mémoire,  de  dire  qu'il  m'avait  autrefois 
demandé  ce    recueil  pour  la  Bibliothèque  elzevi- 

Tienne,  que  sans  Uinterruption  de  celle-ci  il  y  aurait 
paru  depuis  longtemps  et  que  je  lui  avais  naturelle- 
ment conservé  ce  que  j'avais  déjà  fait  de  collations, 
sûr  qu'un  jour  ou  Vautre  nous  l'imprimerions  en- 
semble. Le  moment  en  était  venu;  une  partie  de  ce 
premier  volume  des  Fabliaux  était  même  déjà  im- 
primée et  tirée  avant  la  guerre  et  le  siège  de  Paris, 
pendant  lequel  M.  Jannet  mourut.  On  voit  que,  s'il 
n'y  a  pas  dans  ce  Recueil  un  ordre  méthodique ,  c'est 
qu'après  un  examen  sérieux  il  nous  a  paru  impossible 
d'arriver  dans  ce  sens  à  un  ordre  qui  non-seulement 
fût  satisfaisant,  mais  ne  fût  pas  en  même  temps  aussi 
faux  que  dangereux. 

Il  n'était  pas  possible  de  penser  à  les  grouper  par 
auteurs.  Presque  tous  sont  anonymes;  les  auteurs  de 
quelques-uns  sont  connus,  alors  seulement  qu'ils  ont 
enchâssé  leur  nom  dans  les  vers  de  leur  récit,  et  ces 
noms  ne  disent  rien  puisqu'on  ne  sait  d'eux  rien  au- 
tre chose.  De  plus,  avec  la  façon  dont  les  copistes  du 
Moyen  Age  changeaient  innocemment  la  langue  et  le 
dialecte  de  ce  qu'ils  transcrivaient  pour  l'accommoder 
au  parler  du  jour  et  aux  habitudes  de  leur  propre 
province,  ce  qui  fait  qu'on  ignore  surtout  leur  date 
précise,  il  n'était  pas  plus  possible  de  classer  les  Fa- 
bliaux dans  l'ordre  chronologique  de  leur  rédaction. 

Méon  a  bien  mis  sur  son  titre  a  Contes  et  Fabliaux 

DES  XI-,XII%XIII%XIV^-  ET  XV^-  SIÈCLES.  » //  CSt 

certain  que  nous  ne  possédons  pas  un  seul  Fabliau  en 
vers  français  du  XI"  siècle,  si  même  il  y  en  a  eu;  on 
en  a  écrit  certainement  au  Xîl"  siècle,  mais  nous  n'en 
possédons  pas  un  qui  soit  bien  authentiquement  de 
cette  époque;  tous  les  manuscrits  sont  du  XIII^  et  du 
XIV''  siècle;  pour  le  XV"  siècle,  il  n'y  en  a  plus;  le 
Fabliau  avait  fait  son  temps,  il  était  vieilli,  démodé 
et  ne  s'écrivait  plus.  En  réalité,  tous  nos  manuscrits 
de  Fabliaux  ne  dépassent  pas  une  période  d'un  grand 
siècle  et  demi.  Quels  sont  là  dedans  ceux  qui  sont  du 
temps  même  du  manuscrit  qui,  selon  l'âge  réel,  c'est-à- 
dire  selon  que  le  copiste  qui  garde  son  écriture  était 
jeune  ou  vieux,  peut  varier  d'une  trentaine  d'années 
en  moyenne  et  ne  s'apprécier  que  par  approximation  ? 
Quels  sont  dans  chacun  de  ces  recueils,  —  et  ce  sont 
des  recueils  en  très-petit  nombre,  une  dizaine  au 
plus  de  cartulaires  de  Fabliaux,  si  l'on  peut  em- 
ployer ce  terme  à  leur  propos,  qui  contiennent  la 
presque-totalité  de  ce  qui  en  est  venu  jusqu'à 
nous,  —  quels  sont,  dis-je,  les  Fabliaux  qui  sont  an- 
térieurs à  l'exécution  du  manuscrit  et  qui  s'y  trou- 
vent remaniés  comme  forme  de  mots,  même  comme 
style  et  comme  récit?  Autant  de  questions  inso- 
lubles. 

Dans  une  notice  excellente  qui  a  été  écrite  par 
M.  Victor  Leclerc  pour  le  vingt-troisième  volume  de 
/'Histoire  littéraire  (p.69-215),  notice  à  laquelle 

je  ne  puis  que  renvoyer  en  regrettant  de  ne  pas  pouvoir 
la  réimprimer  en  tête  de  ceKecueil,  dont  elle  serait  à 
la  fois  la  meilleure  préface  et  le  plus  juste  commen- 
taire, il  a  y  pour  classer  ce  qu'il  en  avait  à  dire, 
tres-ingénieusement  divisé  les  Fabliaux  selon  le  ca-      i/tS,^^^ 
ractere  de  leurs  personnages  principaux.  Apres  avoir   ^    «    L»- -^ 
parlé  des  Fabliaux  —  ou  plutôt  des  récits  pieux  qui  ^ 
ne  sont  pas  des  Fabliaux  et  sortent  de  notre  cadre — 
où  figurent  la  Vierge,  les  Anges  et  les  Saints,  il  a 
parlé  de  ceux  qui  se  rapportent  au  Clergé  séculier, 
aux  Moines,  aux  Chevaliers  et  Barons,  aux  Bourgeois 
et  enfin  auxVilains. C'est  un  ordre  ingénieux, naturel 
à  un  tableau  littéraire,  mais  impossible  dans  une  pu- 
blication de  textes.  Non-seulement  il  aurait  fallu  j 
avoir  en  commençant,  sans  la  moindre  lacune,  la 
collation  et  la  copie  de  tous  les  Fabliaux  imprimés 
ou  inédits  qui  existent  dans  les  manuscrits,  mais  en 
fait,  chose  dont  il  n'avait  pas  à  s'inquiéter,  on  se 
trouverait  mettre  ensemble  tous  les  Fabliaux  gros-  \/i^fq^ 
siers  à  l'article  du  Clergé  et  à  celui  des  Vilains,  et  ' 
mettre  ensemble  tous  les  plus  heureux  et  les  meilleurs  r 
à  l'article  des  Bourgeois;  c'est  là  aussi  qu'eussent  été  ^yv^^-' 
réunis  tous  les  plus  longs. 

Devant  ces  difficultés,  réellement  insurmontables, 
—  et  l'on  en  pourrait  citer  d'autres,  celle  par  exem- 
ple des  Fabliaux  qui  ne  rentrent  précisément  dans 
aucune  de  ces  divisions  ou  qui  pourraient  indiffé- 

remment  se  mettre  dans  plusieurs  —  il  a  paru  qu*il 
fallait  tenir  une  voie  moyenne  et  rester  dans  la  con- 
dition de  mélange  et  de  variété  adoptée  du  reste  par 
tous  ceux  qui  les  ont  édités  antérieurement.  Il  y  a, 
en  effet,  avantage  pour  la  lecture  à  ne  pas  mettre 
ensemble  tous  les  bons,  parce  qu'alors  tous  les  mau- 
vais se  seraient  trouvés  réunis,  à  mêler  les  longs  et 
les  courts  pour  que  chaque  volume  en  ait  un  nombre 
à  peu  près  égal,  à  éparpiller  les  Fabliaux  grossiers 
parce  que  groupés  ils  formeraient  un  ensemble  insou- 
tenable, et  que,  si  un  éditeur  est  forcé  de  les  subir,  il 
n'a  pas  à  en  aggraver  l'impression  en  les  mettante  la 
suite  l'un  de  l'autre,  comme  ont  fait  certains  éditeurs 
pour  les  pires  épigrammes  de  Martial.  L'ordre  en 
réalité  ne  pouvait,  je  crois,  s'établir  dans  ce  recueil 
autrement  que  d'une  façon  presque  matérielle,  par  une 
sorte  de  proportion  et  d'équilibre  entre  les  courts  et 
les  longs,  entre  les  bons  et  les  mauvais.  Comme  ce 
sont  particulièrement  des  pièces  séparées  et  sans  au- 
cune liaison,  un  ordre  logique  y  est  moins  important 
qu'ailleurs;  plus  même  on  chercherait  à  vouloir  l'é- 
tablir, moins  on  serait  sûr  d'en  trouver  un  qui  fut  sa- 
tisfaisant, moins  on  serait  sûr  de  pouvoir  le  suivre, par 
cette  bonne  raison  qu'il  y  a  vraiment  impossibilité. 

Ce  sera  donc,  comme  le  porte  le  titre,  aussi  complè- 
tement que  possible,  mais  simplement  un  recueil 
de  textes;  le  premier  volume  n'a  pas  de  variantes 

parce  que  les  pihes  qui  y  sont  contenues  ne  se  trou- 
vent que  dans  un  seul  manuscrit;  dans  les  suivants, 
selon  que  les  Fabliaux  se  trouveront  dans  deux  ou 
dans  trois,  ce  qui  n  est  pas  fréquent,  les  variantes  se- 
ront réunies  à  la  fin  du  volume.  C'est  aussi  cette  con- 
dition, la  plus  simple  et  la  plus  exécutable,  d'être  un 
recueil  de  textes,  qui  en  a  fait  retrancher  volontaire- 
ment tout  l'appareil  d'un  commentaire  d'histoire  lit- 
téraire qui  eût  été  insuffisant  ou  beaucoup  trop 
développé.  Les  Fabliaux  ne  sont  autre  chose  que  des 
contes;  et  les  contes,  qui  se  remanient  et  se  repro- 
duisent incessamment,  n'ont  de  valeur  nouvelle  que 
par  la  forme  et  la  mise  en  œuvre;  ils  se  transmettent 
et  se  retrouvent  partout,  dans  le  temps  comme  dans 
l'espace,  aussi  bien  à  la  même  époque  qu'en  remontant 
et  en  descendant.  Il  y  a  sur  ce  point  déjà  trop  de 
textes  et  d'études  pour,  à  moins  d'un  travail  nou- 
veau, énorme,  et  qui  serait  d'autantiplus  intéressant 
qu'il  serait  général  et  s'adresserait  à  l'ensemble  sans 
se  tenir  à  un  recueil  de  contes  ni  à  un  auteur  en  par- 
ticulier, faire  autre  chose  qu'une  compilation  sans 
saveur  et  sans  utilité.  Indiquer  ce  qui  a  passé  dans 
Boccace  ou  dans  La  Fontaine  est  inutile;  mais  signa- 
ler, même  par  un  simple  renvoi,  toutes  les  ressem- 
blances avec  les  conteurs  orientaux  de  toutes  les  épo- 
ques, toutes  ou  même  seulement  les  principales 
ressemblances  ou  imitations  des  conteurs  européens 

postérieurs,  ce  serait  faire  l'histoire  non  pas  seule- 
ment des  conteurs  français,  mais  bien  plus  encore  de 
tous  les  Novellieri  italiens.  Etre  complet  est  impos- 
sible, être  incomplet  est  inutile,  et,  dans  une  annotation 
nécessairement  courte,  on  en  dirait  beaucoup  moins 
que  dans  les  livres,  trop  nombreux  pour  que  je  puisse 
même  les  rappeler  dans  cet  avertissement,  où  l'on  a 
commencé  de  s'occuper  de  la  filiation  et  de  la  trans- 
mission des  contes  ou  plutôt  de  leurs  analogies. 

Les  ressemblances  ou,  si  l'on  veut,  les  coïncidences 
sont  frappantes,  mais  la  distinction  successive  des 
dates  et  surtout  les  généalogies  réelles  et  prochaines 
sont  beaucoup  moins  sûres.  Ce  serait  la  recherche  la 
plus  importante  et  l'affirmation  la  plus  profitable; 
mais,  la  plupart  du  temps,  en  dehors  de  ce  qui  est  la 
littérature  européenne  moderne  postérieure  à  l'impri- 
merie, cette  source  vraiment  directe  et  positive  est,  et 
sera  peut-être  toujours,  à  peu  près  impossible  à  éta- 
blir pour  nos  Fabliaux. 

Assurément  beaucoup  de  contes,  tous  les  contes 
peut-être,  viennent  de  l'Orient,  et  on  les  y  retrouve 
plus  ou  moins;  mais  assurément  aussi  les  auteurs  de 
nos  Fabliaux  ne  les  ont  pas  pris  directement  à  l'O- 
rient,qui,  endehors  de  quelques  produits  naturels,  ou 
manufacturés,  et  transportables  en  nature  à  l'état  de 
marchandises,  a  été,  quoi  qu'on  en  dise  trh-léghe- 
ment ,  presque   aussi  complètement   ignoré   aprh 

qu'avant  les  Croisades.  Ce  qui  doit  être  l'origine  des 
Fabliaux,  ce  sont  des  recueils  de  petits  contes  écrits  en 
latin,  et  nous  en  possédons  fort  peu,  surtout  avec  une 
date  certaine.  On  peut  en  particulier  croire  que  les 
Gesta  Romanorum^  à  part,  bien  entendu,  les  mora- 
Usations  qui  me  semblent  évidemment  ajoutées  et  trh- 
postérieures  au  texte,  sont  bien  plus  anciens  qu'on 
ne  le  pense;  ils  sont  évidemment  postérieurs  aux 
légendes  des  Mirabilia  Urbis  RoMit:,  mais  doi- 
vent encore  appartenir,  au  moins  originairement,  à 
ces  quelques  siècles  du  premier  Moyen  Age  par  le 
plus  étrange  oubli  et  la  perversion  la  plus  singulière 
des  faits,  des  noms  et  des  idées  les  plus  vulgaires  de 
l'antiquité;  il  y  alà  un  reste  et  un  fonds  de  contes  bar- 
bares dont  nous  ne  possédons  presque  plus  rien  et  où 
les  Fabliaux  avaient  leur  racine  peut-être  plus  directe 
que  dans  l'Orient.  Et  même  celui-ci  est  venu  trouver 
l'Europe,  mais  par  plus  d'intermédiaires  qu'on  ne  le 
dit  d'ordinaire.  Les  premiers  sont  les  Arabes,  mais 
ils  n'eussent  pas  suffi;  le  second  et  vrai  intermé- 
diaire, c'est  le  peuple  cosmopolite  par  excellence  et 
le  seul  qui  le  fut  au  Moyen  Age,  c'est-à-dire  les  Juifs, 
orientaux  eux-mêmes  d'esprit  et  de  tradition,  qui 
seuls  savaient  l'arabe  et  qui  seuls  pouvaiei^t  le  tra- 
duire en  latin,  la  langue  unique  et  générale  par  le 
canal  de  laquelle  un  conte  aussi  bien  qu'une  idée 
pouvait  entrer  dans  le  courant  européen.  Une  trace 

bien  curieuse  et  bien  positive,  c'est  la  Disciplina  cle- 
RlCALis  de  Pierre  Alphonse,  et  le  cadre  comme  les  ré- 
cits des  histoires  des  Sept  Sages  ont  dû  être  transmis 
par  les  Juifs  encore  plus  que  par  les  Grecs,  qui  ont 
eu  si  peu  d'influence  sur  notre  vrai  Moyen  Age.  En 
même  temps,  ily  a  sur  ce  point  toute  une  recherche  à 
faire  dans  le  Talmud;  il  renferme,  écrivait  rapide- 
ment M.  Deutsch  et  sans  y  attacher  d'importance, 
beaucoup  d'historiettes  qu'on  retrouve  dans  les  con- 
teurs du  Moyen  Age.  Il  faut  des  connaissances  toutes 
spéciales  pour  étudier  le  Talmud  à  quelque  point  de 
vue  que  ce  soit,  mais  il  serait  digne  d'un  héhr disant 
érudit  de  s'attacher  à  ce  filon  et  d'en  établir  l'impor- 
tance. La  solution  de  la  question,  c'est-à-dire  le  vrai 
passage  des  contes  orientaux  en  Europe,  est  peut- 
être  là  tout  entier.  S'ils  se  trouvent  dans  le  Talmud 
aussi  bien  qu'en  Perse  ou  dans  l'Inde,  c'est  le  Tal- 
mud qui  les  aura  conservés  chez  les  Juifs,  et  ce  sont 
eux  qui,  en  les  écrivant  en  latin,  en  ont  donné  à 
l'Europe  le  thlme  et  la  matière. 

Maintenant  il  est  à  remarquer  qu'une  fois  écrits 
en  français  et  en  vers,  à  l'état  individuel  de  pihes 
séparées  ayant  chacune  une  existence  propre,  une 
longueur  personnelle,  variable  et  plus  développée 
que  dans  un  recueil  de  contes,  les  Fabliaux  sont 
devenus  une  forme  qui  reste  particulière  à  la  France. 

L'Espagne  et  l'Allemagne,  dont  l'une  a  imité  et 

dont  Vautre  a  traduit  nos  grands  poèmes,  n'ont  pas 
acclimaté  chez  elles  nos  Fabliaux  et  n'en  possèdent 
pas  qui  leur  soient  particuliers.  Si  l'Angleterre  en  a 
profité,  non  pas  seulement  en  les  imitant  comme  a 
)  fait  Chaucer,  mais  en  en  écrivant  elle-même  quel- 
le   ques-uns  en  anglo-normand,    ils  n'y   ont  pas   la 
1  même  importance  que  chez  nous.  L'Italie  en  aprofité 
\  aussi,  et  Boccace  en  a  rapporté  des  bords  de  la  Seine 
j  sur  ceux  de  l'Arno,  mais  il  est  rentré  dans  le  cadre 
I  et  dans  la  forme  de  ces  recueils  latins  maintenant 
perdus  et  qui  devaient  encore  exister  de  son  temps;  il 
est  revenu  d'un  côté  à  la  prose,  de  l'autre  à  la  6nè- 
j  veté  des  récits,  à  leur  pondération  équilibrée,  et  son 
exemple  a  entraîné  tous  les  auteurs  italiens  dont  il 
est  le  maître  et  le  modèle.  Autrement  dit,  l'Italie  a 
des  contes  et  des  conteurs,  mais  en  prose,  et  ce  qu'il 
peut  y  avoir  de  contes  italiens  écrits  en  stances  ne 
sont  que  de  petits  poèmes,  mais  sans  être  davantage 
ce  que  chez  nous  ont  été  les  Fabliaux. 

Du  reste  ils  n'ont  pas  chez  nous  duré  plus  de  deux 
siècles  sous  la  forme  nouvelle  et  originale  qui  leur  est 
et  qui  nous  est  vraiment  propre.  Lorsque  l'élément 
comique,  après  avoir  été  d'abord  un  détail  pour  re- 
poser de  la  gravité  des  Mystères,  après»  s'y  être 
étendu  jusqu'à  y  passer  à  l'état  d'intermède,  s'est 
détaché  du  drame  religieux  et  est  devenu,  non  pas 
i  la    Comédie,   mais  cependant  une   vraie  pièce   de 

théâtre  et  ce  qui  s'est  appelé  la  Farce,  celle-ci  a 
tué  le  Fabliau;  elle  lui  a  tout  pris,  ses  sujets  et  ses 
personnages  ainsi  que  son  esprit  et  son  ton  lui- 
même.  Comme  le  Fabliau,  la  Farce  n'est  pas  autre 
chose,  je  ne  dirai  pas  qu'une  action,  mais  qu'une  si- 
tuation unique  prise  dans  la  vie  commune  et  du  côté 
de  la  moquerie.  Le  Fabliau  avait  plus  dialogué  que 
le  Conte;  la  Farce  se  débarrasse  du  récit  et  le  met  tout 
entier  en  dialogue.  C'est  si  bien  le  même  esprit,  les 
mêmes  visées,  les  mêmes  auteurs,  que  du  moment  où, 
pour  préparer  le  retour  à  la  Comédie,  la  Farce 
a  fait  rire  nos  pères  en  se  moquant  d'eux  à  la  fa- 
çon du  Fabliau,  c'est-à-dire  au  quinzième  siècle,  il 
n'y  a  plus  de  Fabliaux;  ils  sont  morts,  ou  pour  mieux 
dire  ils  se  sont  métamorphosés  pour  revivre  sous  une 
nouvelle  forme. Seulement,  comme  le  conte  ne  peut  pas 
périr,  avec  les  Cent  nouvelles  etjes  recueils  du  XVI'^ 
siècle  il  est,  à  la  suite  de  Boccace  et  des  Italiens, 
revenu  à  la  prose,  à  la  condition  de  recueil,  et  par  elle 
à  une  brièveté  maintenue  d'une  façon  à  peu  près 
égale.  L'imprimerie  a  été  aussi  une  raison  pour  l'em- 
pêcher de  reprendre  sa  forme  versifiée,  plus  naturelle 
à  la  récitation  publique  que  la  prose,  qui  se  Ut  plutôt 
parce  que  celle-ci  ne  reste  pas  dans  la  mémoire 
d'une  façon  assez  sûre  pour  se  dire  facilement. 
En  tout  cas,  depuis  la  seconde  moitié  du  XIL  siè- 
cle, où  il  s'est  essayé  et  développé,  jusqu'à  la  fin 

du  XIV%  le  Fabliau  a  vécu  en  France  d'une  vie  pro- 
pre, et  c'est  chez  lui  et  chez  lui  seul  que  pendant  le 
même  temps  se  trouve  presque  tout  V esprit  comique. 
Leur  meilleur  historien  en  a  dit  à  un  endroit  :  «  Il  est 
«  permis  de  désirer  encore  une  édition  collective 
«  des  Fabliaux,  rigoureusement  revue  sur  les  ma- 
((  nuscrits,  correcte,  méthodique,  bornée  au  seul 
(c  genre  des  contes,  enrichie  et  non  surchargée 
«  d'éclaircissements,  de  gloses,  de  parallèles  avec 
«  les  conteurs  des  divers  pays  et  qui  apprenne  à  la 
«  France  quel  rang  elle  occupait  dans  la  poésie 
((  narrative  au  XI IP  siècle.   » 

J'ai  indiqué  les  raisons  qui  m'empêchent  de  tenter 
un  ordre  méthodique  et  de  faire  cette  glose,  pour  la- 
quelle, à  mon  sens,  les  vrais  matériaux,  c'est-à-dire 
les  sources  directes  et  prochaines,  ou  manquent  ou  ne 
sont  pas  encore  explorées.  Je  me  borne,  je  le  répète,  à 
donner,  aussi  bien  que  je  le  pourrai,  l'édition  collec- 
tive des  textes,  bornée  au  seul  genre  des  contes  et  re- 
vue sur  les  manuscrits,  dont,  il  y  a  déjà  seize  ans, 
le  savant  M.  Victor  Leclerc  signalait  la  nécessité  et 
qu'il  appelait  de  ses  vœux. 

Anatole  de  Montaigl(^n. 

DES  DEUX  BORDEORS  RIBAUZ. 

F.  Fr. ,   191  52  ,  f.  69  verso. 


iva!  quar  lai  ester  ta  j angle  : 
Si  te  va  seoir  en  cel  angle  , 
Nos  n'avons  de  ta  jangle  cure, 
Quar  il  est  raison  et  droiture 
Par  tôt  le  mont,  que  cil  se  taise 
Qui  ne  sait  dire  riens  qui  plaise. 


Tu  ne  sez  vaillant  .IL  festuz. 
Com  tu  es  ore  bien  vestuz 
De  ton  gaaignaige  d'oanl 
Vois  quiex  soUers  de  cordoan, 
Et  com  bones  chauces  de  Bruges! 
Certes,  ce  n'est  mie  de  druges 
Que  tu  es  si  chaitis  et  las. 
Ge  cuit  bien,  par  S.  Nicolas, 

Fabl.    I 

Que  tu  aies  faim  de  forment. 

Conment  es  tu  si  povrement  ? 

Que  ne  gaaignes  tu  deniers  ? 

Tu  es  ci  un  granz  pautoniers  : 

Tu  n'es  pas  mendre  d'un  frison. 

Or  déusses  en  garnison 

Avoir  .II.  porpoinz  endossez, 

Ou  à  un  cureur  de  fossez 

Déusses  porter  une  hôte, 

Tant  que  d'amone  povre  cote 

Péusses  iluec  amender. 

Mais  tu  aimes  mielz  truander, 

Lechieres,  que  estre  à  hennor. 

Or  esgardez,  por  Dieu,  seignor, 

Cils  homs,  com  richement  se  prueve  ! 

Jamais,  à  nul  jor,  robe  nueve 

N'a  u,  pour  chose  que  il  die. 

Or  esgardez  quel  hiraudie 

Il  s'est  iluec  entorteilliez. 

Moult  est  or  bien  apareilliez 

De  quant  tel  chaitis  doit  avoir. 

Si  t'aïst  Diex,  or  me  di  voir  : 

Quiex  homs  es  tu,  or  me  di  quiex. 

Tu  n'es  mie  menesterex 

Ne  de  nule  bone  œuvre  ovrieis  ; 

Tu  sanbles  un  vilains  bouvieis, 

Ausi  contrefez  corne  un  bugles; 

Tu  sanbles  un  meneur  d'avugles 

Miels  que  tu  ne  faces  autre  home. 

Ge  ne  pris  pas  I.  trox  de  pome 

Ne  toi  ne  tôt  quanques  tu  as. 
Se  Diex  t'aïst,  s'onques  tu  as 
Onques  nul  home  si  te  tue, 
Que  tu  ne  valz  une  letue, 
Ne  chose  que  tu  saiches  faire. 
Pour  Dé,  si  te  devroies  taire; 
Ne  dois  pas  parler  contre  moi. 
Que  t'ai-ge  dit  ?  or  me  di  quoi  ? 
Tu  ne  sez  à  nul  bien  repondre  ; 
Pour  ce  si  te  devroit  on  tondre 
Tantôt  autresi  come  un  sot. 
Tu  ne  sez  dire  nul  bon  mot 
Dont  tu  puisses  en  pris  monter  ; 
Mais  ge  sai  aussi  bien  conter. 
Et  en  roumanz  et  en  latin. 
Aussi  au  soir  come  au  matin, 
Devant  contes  et  devant  dus, 
Et  si  resai  bien  faire  plus 
Quant  ge  sui  à  cort  et  à  feste. 
Car  ge  sai  de  chançon  de  geste. 

Cautères  sui  qu'el  mont  n'a  tel 
Ge  sai  de  Guillaume  au  tinel, 
Si  com  il  arriva  as  nés. 
Et  de  Renoart  au  cort  nés 
Sai-ge  bien  chanter  com  ge  vueil, 
Et  si  sai  d'Aïe  de  Nantueil 
Si  com  ele  fu  en  prison  ; 
Si  sai  de  Garins  d'Avignon, 
Qui  moult  estore  bon  romans; 
Si  sai  de  Guion  d'Aleschans 

Et  de  Vivien  de  Bourgogne  ; 
Si  sai  de  Bernart  de  Saisoigne 
Et  de  Guiteclin  de  Brebant  ; 
Si  sai  d'Ogier  de  Montaubant, 
Si  com  il  conquist  Ardennois; 
Si  sai  de  Renaut  le  Danois; 
Mais  de  chanter  n'ai  ge  or  cure. 
Ge  sai  des  romanz  d'aventure, 
De  cels  de  la  réonde  Table, 
Qui  sont  à  oïr  delitable. 
De  Gauvain  sai  le  mal  parler. 
Et  de  Quex  le  bon  chevalier; 
Si  sai  de  Perceval  de  Blois  ; 
De  Pertenoble  le  Galois 
Sai  ge  plus  de  .XL.  laisses; 
Mais  tu,  chaitif,  morir  te  laisses 
De  mauvaitié  et  de  paresce; 
En  tôt  le  monde  n'a  proesce 
De  quoi  tu  te  puisses  vanter; 
Mais  ge  sai  aussi  bien  conter 
De  Blancheflor  comme  de  Floire: 
Si  sai  encor  moult  bon  estoire, 
Chançon  moult  bone  et  anciene; 
Ge  sai  de  Tibaut  de  Viane; 
Si  sai  de  Girart  d'Aspremont. 
Il  n'est  chançon  en  tôt  le  mont 
Que  ge  ne  saiche  par  nature  ; 
Grant  despit  ai  com  tel  ordure 
Com  tu  es,  contre  moi  parole. 
Sez  tu  nule  riens  de  citole. 

Ne  de  viele  ne  de  gigue? 
Tu  ne  sez  vaillant  une  figue. 

De  toi  n'est  il  nus  recouvriers  ; 
Mais  ge  sui  moult  très  bons  ovriers, 
Dont  ge  me  puis  bien  recouvrer; 
Se  de  ma  main  voloie  ovrer, 
Ansi  com  ge  voi  mainte  gent, 
Ge  conquerroie  assez  argent  ; 
Mais  à  nus  tens  ge  ne  fas  œuvre. 
Ge  suis  cil  qui  les  maisons  cueuvre 
D'ués  friz,  de  torteax  en  paele  ; 
Il  n'a  home  jusqu'à  Neele 
Qui  mielz  les  cuevre  que  ge  faz. 
Ge  sui  bons  seignerres  de  chaz, 
Et  bons  ventousierres  de  bues  ; 
Si  sui  bons  relierres  d'ués, 
Li  mieldres  qu'en  el  monde  saiches. 
Si  sai  bien  faire  frains  à  vaches 
Et  ganz  à  chiens,  coifes  à  chièvres. 
Si  sai  faire  haubers  à  lièvres, 
Si  forz  qu'il  n'ont  garde  de  chiens. 
Il  n'a  el  monde,  el  siècle,  riens 
Que  ge  ne  saiche  faire  à  point  : 
Ge  sai  faire  broches  à  oint 
Mielz  que  nus  hom  qui  soit  sor  piez; 
Si  faz  bien  forreax  à  trepiez 
Et  bones  gaines  à  sarpes,  • 

Et  se  ge  avoie  .II.  harpes, 
Ge  nel  lairai  que  ne  vos  die, 
Ge  feroie  une  meloudie 

Ainz  ne  fu  oïe  si  grantz. 

Et  tu,  diva,  di,  fax  noienz. 

Tu  ne  sai  pas  vaillant  un  pois. 

Ge  connoi  force  bons  borgois 

Et  toz  les  bons  sirjanz  du  monde; 

Ge  connois  Gautier  Trenchefonde, 

Si  connois  Guillaume  Grosgroing, 

Qui  assomma  le  buef  au  poing, 

Et  Trenchefer,  et  Rungefoie, 

Qui  ne  doute  home  qu'il  voie; 

Mache-Buignet  et  Guinement. 

Et  tu,  connois  tu  nule  gent 

Qui  onques  te  faïssent  bien  ? 

Nenil,  voir,  tu  ne  connois  rien 

Qui  riens  vaille  en  nulle  saison. 

Or  me  di  donc  pour  quel  raison 

Tu  te  venis  ici  enbatre. 

Près  va  que  ne  te  faz  tant  batre 

D'un  tinel  ou  d'un  baston  gros, 

Tant  que  tu  fusses  ausi  mox 

Com  une  coille  de  mouton. 

Ains  mais,  por  la  croiz  d'un  bouton, 

N'oï  parler  de  tel  fouet. 

Vez  quel  vuidéor  de  brouet. 

Et  quel  humerre  de  henas  1 

A  bien  poi  se  tient  que  tu  n'as 

Du  mien,  se  ne  fust  pas  pechié; 

Mais  il  ne  m'ert  jà  reprouchié 

Que  tel  chetif  fiere  ne  bâte, 

Quar  trop  petit  d'ennor  achaie 

Qui  sur  tel  chetif  met  sa  main; 
Mais  se  tu  venoies  demain 
Entre  nos  qui  somes  de  geste, 
Tu  te  plaindroies  de  la  feste. 

Or  t'en  va,  beax  amis,  va  t'en  : 
Esté  avons  en  autre  anten. 
Fu  de  ci,  si  feras  que  saiges, 
Ou  tu  auras  parmi  les  naiges 
D'une  grosse  aguille  d'acier; 
Nos  ne  t'en  volons  pas  chacier 
Vilenement  par  nostre  honte  : 
Nos  savons  bien  que  henor  monte. 

La  response  de  l'un  des  II  Kibauz. 

Tu  m'as  bien  dit  tôt  ton  voloir  : 
Or  te  ferai  apercevoir 
Que  ge  sai  plus  de  toi  assez, 
Et  si  fu  mieldres  menestrez 
De  toi;  moult  me  vois  merveillant, 
Nel  dirai  pas  en  conseillant, 
Ainz  vueil  moult  bien  que  chacun  l'oie 
Se  Diex  me  doint  henor  et  joie. 
De  tex  menesterex  bordons 
A  qui  en  done  moult  beaux  dons 
A  haute  Cort  menuement; 
Qui  bien  sor  dit  et  qui  bien  ment. 
Cil  est  sires  des  chevaliers  ; 
Plus  donnent  ils  as  mal  parliers. 
As  cointereax,  as  mentéors. 

Qu'ils  ne  font  as  bons  trovéors 
Qui  contruevent  ce  que  il  dient 
Et  qui  de  nului  ne  mesdient. 
Assez  voi  souvent  maint  ribaut 
Qui  de  parler  se  font  si  baut 
Que  ge  en  ai  au  cueur  grant  ire. 
Et  tu,  bordons,  que  ses  tu  dire. 
Qui  por  menesterel  te  contes  ? 
Ses  tu  ne  beax  diz  ne  beax  contes 
Pourquoi  tu  doies  riens  conquerre  ? 
De  quoi  sers  tu  aval  la  terre  ? 
Ce  me  devroies  tu  retraire. 
Ge  te  dirai  que  ge  sai  faire  : 
Ge  sui  jougleres  de  vièle  ; 
Si  sai  de  muse  et  de  frestèle 
Et  de  harpe  et  de  chifonie. 
De  la  gigue,  de  Tarmonie; 
Et  el  salteire  et  en  la  rote 
Sai-je  bien  chanter  une  note  ; 
Bien  sai  joer  de  l'escanbot 
Et  faire  venir  l'escharbot 
Vif  et  saillant  dessus  la  table, 
Et  si  sai  meint  beau  geu  de  table 
Et  d'entregiet  et  d'arrumaire 
Bien  sai  un  enchantement  faire; 
Ge  sai  moult  plus  que  l'en  ne  cuide, 
Quant  g'i  vueil  mestre  mon  estuide, 
Et  lire  et  chanter  de  clergie. 
Et  parler  de  chevalerie, 
Et  les  prudhomes  raviser, 

Et  lor  armes  bien  deviser. 

Ge  connois  Monseignor  Hunaut 

Et  Monseignor  Rogier  Ertaut, 

Qui  porte  un  escu  à  quartiers; 

Tosjors  est-il  sains  et  entiers, 

Quar  onques  n'i  ot  cop  féru. 

Ge  connois  Monseignor  Bégu, 

Qui  porte  un  escu  à  breteles 

Et  sa  lance  de  .II.  ateles 

Au  tournoiement,  à  la  haie; 

C'est  li  bons  du  mont  qui  mielz  paie 

Menesterex  à  haute  feste. 

Si  connois  Renaut  Brise-teste, 

Qui  porte  un  chat  en  son  escu  ; 

Cil  a  u  maint  tornoi  vaincu; 

Et  Monseignor  Giefroi  du  Maine, 

Qui  tosjors  pleure  au  diemaine  ; 

Et  Monseignor  Gibout  Cabot, 

Et  Monseignor  Augis  Rabot, 

Et  Monseignor  Augier  Poupée, 

Qui  à  un  seul  coup  de  s'espée 

Coupe  bien  à  un  chat  l'oreille. 

À  tozvos  sembleroit  merveille 

Se  ceus  voloie  raconter 

Que  ge  conois  dusqu'à  la  mer. 

Ge  sai  plus  de  toi  quatre  tanz  : 
Ge  connoi  toz  les  bons  serjanz, 
Les  bons  chanpions  affaitiez; 
Si  en  doi  estre  plus  proisiez. 
Ge  connois  Hébert  Tue-Buef, 

Qui  à  un  seul  coup  brise  un  huef  ; 
Arrache-Cuer  et  Runge-Foie, 
Qui  ne  doute  home  que  il  voie. 
Et  Heroart  et  Dent  de  Fer, 
Et  Hurtaut  et  Tierry  d'Enfer, 
Abat-Paroi,  fort  pautonier, 
Et  Jocelin  Torne-Mortier, 
Et  Ysenbart  le  Mauréglé , 
Et  Espaulart,  le  fils  Raiché, 
Et  Quauquelin  Abat-Paroi, 
Et  Brise-Barre  et  Godefroi, 
Et  Osoart  et  Tranche-Funde, 
Et  tos  les  bons  sirjans  du  monde, 
Et  deçà  et  delà  la  mer 
Vous  sauroie  bien  aconter. 
Ge  sai  tan  et  si  sui  itex 
Ge  connois  toz  les  menestrex, 
Cil  qui  sont  plus  amé  à  cort 
Dont  li  granz  renons  partot  cort. 

Ge  connois  Hunbaut  Tranchecoste 
Et  Tiecelin,  et  Porte-Hotte, 
Et  Torne-Enfine  et  Brisevoire, 
Et  Bornicant,  ce  est  la  voire. 
Et  Fierabras  et  Tuterel, 
Et  Maie  Branche  et  Mal-Quarrel, 
Songe-Feste  à  la  grant  vièle. 
Et  Grimoart  qui  chalemèle; 
Tirant,  Traiant  et  Enbatant 
Des  menestrex  connois  itant. 
Qui  me  vorroit  mestre  à  essai. 

Que  plus  de  mil  nomer  en  sai. 
Ge  sai  bien  servir  un  prudome, 
Et  de  beax  diz  toute  la  some  ; 
Ge  sai  contes,  ge  sai  flabeax  ; 
Ge  sai  conter  beax  diz  noveax, 
Rotruenges  viez  et  no  vêles, 
Et  sirventois  et  pastoreles. 
Ge  sai  le  flabel  du  Denier, 
Et  du  Fouteor  à  loier, 
Et  de  Gobert  et  de  dame  Erme, 
Qui  ainz  des  els  ne  plora  lerme, 
Et  si  sai  de  la  Coille  noire; 
Si  sai  de  Parceval  Testoire, 
Et  si  sai  du  Provoire  taint 
Qui  o  les  crucefiz  fu  painz; 
Du  Prestre  qui  menja  les  meures 
Quant  il  devoit  dire  ses  heures; 
Si  sai  Richalt,  si  sai  Renart, 
Et  si  sai  tant  d'enging  et  d'art. 
Ge  sai  joer  des  baasteax 
Et  si  sai  joer  des  costeax, 
Et  de  la  corde  et  de  la  fonde, 
Et  de  toz  les  beax  giex  du  monde. 
Ge  sai  bien  chanter  à  devise 
Du  roi  Pépin  de  S.  Denise; 
Des  Loherans  tote  l'estoire 
Sai-ge  par  sens  et  par  mémoire  ; 
De  Charlemaine  et  de  Roulant 
Et  d'Olivier  le  conbatant. 
Ge  sai  d'Ogier,  ge  sai  d'Aimmoin 

Et  de  Girart  de  Roxillon, 

Et  si  sai  du  roi  Loeis, 

Et  de  Buevon  de  Conmarchis 

De  Foucon  et  de  Renoart, 

De  Guielin  et  de  Girart, 

Et  d'Orson  de  Beauvez  la  some  ; 

Si  sai  de  Florance  de  Rome, 

De  Ferragu  à  la  grant  teste  ; 

De  totes  les  chançons  de  geste 

Que  tu  sauroies  aconter 

Sai  ge  par  cuer  dire  et  conter; 

Ge  sai  bien  la  trompe  bailler. 

Si  sai  la  chape  au  cul  tailler, 

Si  sai  porter  consels  d'amors 

Et  faire  chapelez  de  flors 

Et  çainture  de  druerie 

Et  beau  parler  de  cortoisie 

A  ceus  qui  d'amors  sont  espris. 

Et  tu  donc  cuides  avoir  pris! 

Ne  parle  mais  là  ou  ge  soie, 
Mais  fui  de  ci  et  va  ta  voie. 
Va  aprendre,  si  feras  bien, 
Qui,  contre  moi,  ne  sez  tu  rien. 

Beax  seignor,  vos  qui  estes  ci. 
Qui  nos  parole  avez  oï. 
Se  j'ai  auques  mielz  dit  de  li, 
A  toz  ge  vos  requier  et  pri 
Que  le  metez  fors  de  céanz. 
Qui  bien  pert  que  c'est  .1.  noienz. 
Explicit  des  .11.   Troveors. 


II 
DES  TROIS  BOÇUS. 

(par    DURAND.) 
Manuscrit  F.  Fr,  n»  837,  fol.  284  v^à  2  4or°. 


EiGNOR,  se  VOUS  volcz  Etendre 
Et  .1.  seul  petitet  entendre, 
Jà  de  mot  ne  vous  mentirai, 
Mes  tout  en  rime  vous  dirai 

D'une  aventure  le  fablel. 
Jadis  avint  à  .1.  chastel, 

Mes  le  non  oublié  en  ai, 

Or  soit  aussi  comme  à  Douay, 

.1.  borgois  i  avoit  manant, 

Qui  du  sien  vivoit  belemant. 

Biaus  hom  ert,  et  de  bons  amis, 

Des  borgois  toz  li  plus  eslis, 

Mes  n'avoit  mie  grant  avoir; 

Si  s'en  savoit  si  bien  avoir 

Que  moult  ert  créuz  par  la  vile. 

Il  avoit  une  bêle  fille. 

Si  bêle  que  c'ert  uns  delis,  é 

Et,  se  le  voir  vous  en  devis. 

Je  ne  cuit  qu'ainz  féist  Nature 

Nule  plus  bêle  créature. 

De  sa  biauté  n'ai  or  que  fère 
A  raconter  ne  à  retrère, 
Quar,  se  je  mesler  m'en  voloie, 
Assez  tost  mesprendre  i  porroie  ; 
Si  m'en  vient  miex  tère  orendroit 
Que  dire  chose  qui  n'i  soit. 
En  la  vile  avoit  .1.  boçu, 
Onques  ne  vi  si  malostru  ; 
De  teste  estoit  moult  bien  garnis 
Je  cuit  bien  que  Nature  ot  mis 
Grant  entencion  à  lui  fère. 
A  toute  riens  estoit  contrère  ; 
Trop  estoit  de  laide  faiture  ; 
Grant  teste  avoit  et  laide  hure, 
Cort  col,  et  les  espaules  lées, 
Et  les  avoit  haut  encroées. 
De  folie  se  peneroit 
Qui  tout  raconter  vous  voudroit 
Sa  façon;  trop  par  estoit  lais. 
Toute  sa  vie  fu  entais 
A  grant  avoir  amonceler; 
Por  voir  vous  puis  dire  et  conter, 
Trop  estoit  riches  durement. 
Se  li  aventure  ne  ment. 
En  la  vile  n'ot  si  riche  homme; 
Que  vous  diroie  ?  c'est  la  somme 
Du  boçu,  coment  a  ouvré. 
Por  l'avoir  qu'il  ot  amassé 
Li  ont  donée  la  pucele 
Si  ami,  qui  tant  estoit  bêle; 

Mes,  ainz  puis  qu'il  l'ot  espousée 
Ne  fu  il  .1.  jor  sanz  penssée, 
Por  la  grant  biauté  qu'ele  avoit; 
Li  boçus  si  jalous  estoit 
Qu'il  ne  pooit  avoir  repos. 
Toute  jor  estoit  ses  huis  clos; 
Jà  ne  vousist  que  nus  entrast 
En  sa  meson,  s'il  n'aportast, 
Ou  s'il  emprunter  ne  vousist  : 
Toute  jor  à  son  sueil  séist, 
Tant  qu'il  avint  à  un  Noël 
Que  .III.  boçu  menesterel 
Vindrent  à  lui  où  il  estoit; 
Se  li  dist  chascuns  qu'il  voloit 
Fere  celé  feste  avoec  lui, 
Quar  en  la  vile  n'a  nului 
Où  le  déussent  fere  miex, 
Por  ce  qu'il  ert  de  lor  pariex, 
Et  boçus  ausi  corne  il  sont. 
Lors  les  maine  li  sire  amont, 
Quar  la  meson  est  à  degrez  ; 
Li  mengiers  estoit  aprestez; 
Tuit  se  sont  au  disner  assis, 
Et,  se  le  voir  vous  en  devis, 
Li  disners  est  et  biaus  et  riches  : 
Li  boçus  n'ert  avers  ne  chiches, 
Ainz  assist  bien  ses  compaignons  ; 
Pois  au  lart  orent  et  chapons. 
Et,  quant  ce  vint  après  disner, 
Si  lor  fist  li  sires  doner. 

Aus  .III.  boçus,  ce  m'est  avis, 

Chascun  .XX.  sols  de  parisis. 

Et  après  lor  a  deffendu 

Qu'il  ne  soient  jamès  véu 

En  la  meson,  ne  el  porpris; 

Quar,  s'il  i  estoient  repris, 

Ilauroient  .1.  baing  cruel 

De  la  froide  eve  du  chanel. 

La  meson  ert  sor  la  rivière, 

Qui  moult  estoit  granz  et  plenière  ; 

Et,  quant  li  boçu  l'ont  oï, 

Tantost  sont  de  l'ostel  parti 

Volentiers,  et  à  chière  lie, 

Quar  bien  avoient  emploie 

Lor  journée,  ce  lor  fu  vis. 

Et  li  sires  s'en  est  partis. 

Puis  est  deseur  le  pont  venuz. 

La  dame,  qui  ot  les  boçuz 

Oï  chanter  et  solacier. 

Les  fîst  toz  .III.  mander  arrier, 

Quar  oïr  les  voloit  chanter; 

Si  a  bien  fet  les  huis  fermer. 

Ainsi  com  li  boçu  chantoient 

Et  o  la  dame  s'envoisoient, 

Ez-vos  revenu  le  seignor, 

Qui  n'ot  pas  fet  trop  lonc  demor; 

A  l'uis  apela  fièrement. 

La  dame  son  seignor  entent, 

A  la  voiz  le  conut  moult  bien; 

Ne  sot  en  cest  mont  terrien 

Que  péust  fère  des  boçuz, 
Ne  comment  il  soient  repus. 
.1.  chaaliz  ot  lez  le  fouier. 
C'on  soloit  fère  charnier; 
El  chaaliz  ot  .III.  escrins. 
Que  vous  diroie  ?  c'est  la  fins, 
En  chascun  a  mis  .1.  boçu. 
Es-vous  le  seignor  revenu, 
Si  s'est  delez  la  dame  assis, 
Qui  moult  par  séoit  ses  delis; 
Mes  il  n'i  sist  pas  longuement  ; 
De  léenz  ist,  et  si  descent 
De  la  meson,  et  si  s'en  va. 
A  la  dame  point  n'anuia 
Quant  son  mari  voit  avaler. 
Les  boçus  en  vout  fère  aler, 
Qu'ele  avoit  repus  es  escrins; 
Mes  toz  .III.  les  trova  estins. 
Quant  ele  les  escrins  ouvri. 
De  ce  moult  forment  s'esbahi. 
Quant  les  .III.  boçus  mors  trova; 
A  l'uis  vint  corant,  s'apela 
.1.  porteur  qu'ele  a  avisé; 
A  soi  l'a  la  dame  apelé. 
Quant  li  bachelers  l'a  oie, 
A  li  corut;  n'atarja  mie. 
«  Amis,  dist-ele,  enten  à  moi  : 
Se  tu  me  veus  plevir  ta  foi 
Que  tu  jà  ne  m'encuseras 
D'une  rien  que  dire  m'orras, 

Moult  sera  riches  tes  loiers; 
.XXX.  livres  de  bons  deniers 
Te  donrai,  quant  tu  l'auras  fet.  » 
Quant  li  portères  ot  tel  plet, 
Fiancié  li  a  volentiers, 
Quar  il  covoitoit  les  deniers, 
Et  s'estoit  auques  entestez; 
Le  grant  cors  monta  les  degrez. 

La  dame  ouvri  l'un  des  escrins  : 
«  Amis,  ne  soiez  esbahis, 
Cest  mort  en  l'eve  me  portez, 
Si  m'aurez  moult  servi  à  grez.  )> 
.L  sac  li  baille,  et  cil  le  prant; 
Le  boçu  bouta  enz  errant. 
Puis  si  l'a  à  son  col  levé  ; 
Si  a  les  degrez  avalé  ; 
A  la  rivière  vint  corant; 
Tout  droit  sor  le  grant  pont  devant, 
En  l'eve  geta  le  boçu; 
Onques  n'i  a  plus  atendu, 
Ainz  retorna  vers  la  meson. 

La  dame  a  ataint  du  leson 
L'un  des  boçus  à  moult  grant  paine; 
A  poi  ne  li  failli  l'alaine; 
Moult  fu  au  lever  traveillie; 
Puis  s'en  est  .1.  pou  esloingnie. 
Cil  revint  arrière  eslessiez  ; 
((   Dame,  dist-il,  or  me  paiez; 
Du  nain  vous  ai  bien  délivrée. 
—  Por  quoi  m'avez-vous  or  gabée. 

Dist  cele,  sire  fols  vilains  ? 

Jà  est  ci  revenuz  li  nains; 

Ainz  en  l'eve  ne  le  getastes  ; 

Ensamble  o  vous  le  ramenastes. 

Véz  le  là,  se  ne  m'en  créez. 

—  Comment,  .C.  déables  mauféz. 

Est-il  donc  revenuz  céanz  ? 

Por  lui  sui  forment  merveillanz; 

Il  estoit  mors,  ce  m'est  avis; 

C'est  un  déables  antecris, 

Mais  ne  li  vaut,  par  saint  Rémi.  » 

A  tant  l'autre  boçu  saisi, 

El  sac  le  mist,  puis  si  le  lieve 

A  son  col,  si  que  poi  li  grieve  ; 

De  la  meson  ist  vistemant  : 

Et  la  dame  tout  maintenant 

De  l'escrin  tret  le  tiers  boçu; 

Si  l'a  couchié  delez  le  fu  ; 

Atant  s'en  est  vers  l'uis  venue. 

Li  porterres  en  l'eve  rue 
Le  boçu  la  teste  desouz  : 
«  Alez,  que  bonis  soiez-vous, 
Dist-il,  se  vous  ne  revenez.  » 
Puis  est  le  grant  cors  retornez, 
A  la  dame  dist  que  li  pait. 
Et  cele,  sanz  nul  autre  plait, 
Li  dist  que  bien  li  paiera. 
Atant  au  fouier  le  mena, 
Ausi  com  se  rien  ne  séust 
Du  tiers  boçu  qui  là  se  jut. 

«  Voies,  dist-ele,  grant  merveille. 

Qui  oï  aine  mes  la  pareille  ? 

Revéz  là  le  boçu  où  gist.  » 

Li  bachelers  pas  ne  s'en  rist, 

Quant  le  voit  gésir  lès  le  fu. 

((  Voiz,  dist-il,  par  le  saint  cueur  bu, 

Qui  aine  mes  vit  tel  ménestrel  ? 

Ne  ferai-je  dont  huimès  el 

Que  porter  ce  vilain  boçu  ? 

Toz  jors  le  truis  ci  revenu, 

Quant  je  l'ai  en  l'eve  rué.  » 

Lors  a  le  tiers  ou  sac  bouté; 

A  son  col  fièrement  le  rue  ; 

D'ire  et  de  duel,  d'aïr  tressue. 

A  tant  s'en  torne  iréement  ; 

Toz  les  degrez  aval  descent  ; 

Le  tiers  boçu  a  descarchié; 

Dedenz  l'eve  l'a  balancié  : 

«  Va-t'en,  dist-il,  au  vif  maufé , 

Tant  t'averai  hui  conporté; 

Se  te  voi  mes  hui  revenir, 

Tu  vendras  tart  au  repentir. 

Je  cuit  que  tu  m'as  enchanté; 

Mes,  par  le  Dieu  qui  me  fist  né. 

Se  tu  viens  meshui  après  moi 

Et  je  truis  baston  ou  espoi, 

Jel  te  donrai  el  haterel, 

Dont  tu  auras  rouge  bendel.  » 

A  icest  mot  est  retornez. 
Et  fust  en  la  meson  montez; 


23l  DES    TROIS    BOÇUS 

Ainz  qu'éust  les  degrez  monté. 
Si  a  derrier  lui  regardé, 
Et  voit  le  seignor  qui  revient. 
Li  bons  hon  pas  à  geu  nel  tient; 
De  sa  main  s'est  trois  foiz  sainiéz, 
Nomini  Dame  Diex  aidiez  ; 
Moult  li  anuie  en  son  corage. 
((  Par  foi,  dist-il,  cis  a  la  rage 
Qui  si  près  des  talons  me  siut 
Que  par  poi  qu'il  ne  me  consiut. 
Par  la  roele  saint  Morant, 
Il  me  tient  bien  por  païsant, 
Que  je  nel  puis  tant  comporter 
Que  jà  se  vueille  déporter 
D'après  moi  adès  revenir.  » 
Lors  cort  à  ses  deux  poins  sesir 
.1.  pestel  qu'à  l'uis  voit  pendant. 
Puis  revint  au  degré  corant. 
Li  sires  ert  jà  près  montez  : 
«  Comment,  sire  boçus,  tornez  ? 
Or  me  samble  ce  enresdie  ; 
Mes,  par  le  cors  sainte  Marie, 
Mar  retornastes  ceste  part  ; 
Vous  me  tenez  bien  por  musart.  » 
Atant  a  le  pestel  levé. 
Si  l'en  a  .L  tel  cop  doné 
Sor  la  teste,  qu'il  ot  moult  grant. 
Que  la  cervele  li  espant; 
Mort  l'abati  sor  le  degré, 
Et  puis  si  l'a  ou  sac  bouté  ; 

D'une  corde  la  bouche  loie  ; 


Le  grand  cors  se  met  à  la  voie  ; 
Si  Fa  en  l'eve  balancié 
A  tout  le  sac  qu'il  ot  lié; 
Quar  paor  avoit  durement 
Qu'il  encor  ne  l'alast  sivant. 
«  Va  jus,  dist-il,  à  maléur; 
Or  cuit-je  estre  plus  asséur 
Que  tu  ne  doies  revenir, 
Si  verra  l'en  les  bois  foillir.  » 
A  la  dame  s'en  vint  errant; 
Si  demande  son  paiemant, 
Que  moult  bien  a  son  comant  fet. 
La  dame  n'ot  cure  de  plet; 
Le  bacheler  paia  moult  bien 
.XXX.  livres;  n'en  falut  rien; 
Trestout  à  son  gré  l'a  paie, 
Qui  moult  fu  lie  du  marchié  ; 
Dist  que  fet  a  bone  j ornée, 
Despuis  que  il  l'a  délivrée 
De  son  mari ,  qui  tant  ert  lais. 
Bien  cuide  qu'ele  n'ait  jamais 
Anui,  nul  jor  qu'ele  puist  vivre, 
Quant  de  son  mari  est  délivre. 

DuRANS,  qui  son  conte  define, 
Dist  c'onques  Diex  ne  fist  meschine 
C'on  ne  puist  por  denier  avoir; 
Ne  Diex  ne  fist  si  chier  avoiç. 
Tant  soit  bons  ne  de  grant  chierté, 
Qui  voudroit  dire  vérité. 

Que  por  deniers  ne  soit  eus. 
Por  ses  deniers  ot  li  boçus 
La  dame  qui  tant  bêle  estoit. 
Honiz  soit  li  bons,  quels  qu'il  soit. 
Qui  trop  prise  mauves  deniers, 
Et  qui  les  fîst  fère  premiers. 

Amen. 
ExpUcit  des  AU.  Boçus  menesterels. 


III 
DU   VAIR  PALEFROI 

(par     HUON    le    ROY.) 
Manuscrit  F.  Fr. ,  n"  887. 


OR  remembrer  et  por  retrère 
Les  biens  c'en  puet  de  famé  trère 
Et  la  douçor  et  la  franchise, 
Est  iceste  œuvre  en  escrit  mise  ; 

Quar  l'en  doit  bien  ramentevoir 

Les  biens  c'on  i  puet  parcevoir. 

Trop  sui  dolenz  et  molt  m'en  poise 

Que  toz  li  mons  nés  loe  et  proise 

Au  fuer  qu'eles  estre  déussent; 

Ha  !  Diex,  s'eles  les  cuers  eussent 

Entiers  et  sains,  verais  et  fors, 

Ne  fust  el  mont  si  granz  trésors. 

C'est  granz  domages  et  granz  dels 

Quant  eles  ne  se  gardent  miex  : 

A  poi  d'aoite  sont  changies 

Et  tost  muées  et  plessies. 

Lor  cuer  samblent  cochet  au  vent; 

Quar  avenir  voit-on  souvent 

Qu'en  poi  d'eure  sont  leur  corages 
Muez  plus  tost  que  li  orages. 

Puis  qu'en  semonsse  m'a  l'en  mis 
De  ce  dont  me  sui  entremis, 
Jà  ne  lerai  por  les  cuivers 
Qui  les  corages  ont  divers, 
Et  qui  sont  envieus  sor  ceus 
Qui  les  cueurs  ont  vaillanz  et  preus, 
Que  ne  parfornisse  mon  poindre 
Por  moi  aloser  et  espoindre. 
En  ce  lay  du  Vair  Palefroi 
Orrez  le  sens  Huon  Leroi 
Auques  regnablement  descendre; 
Por  ce  que  réson  sot  entendre, 
Il  veut  de  ses  dis  desploier, 
Que  molt  bien  les  cuide  emploier. 

Or  redit  c'uns  chevaliers  preus, 
Cortois  et  bien  chevalereus, 
Riches  de  cuer,  povres  d'avoir, 
Issi  com  vous  pourrez  savoir, 
Mest  en  la  terre  de  Champaigne; 
Droiz  est  que  sa  bonté  empaingne 
Et  la  valeur  dont  fu  espris  ; 
En  tant  mains  leus  fu  de  grant  pris, 
Quar  sens  et  honor  et  hautece 
Avoit,  et  cuer  de  grant  proesce; 
S'autretant  fust  d'avoir  seurpris 
Comme  il  estoit  de  bien  espris, 
Por  qu'il  n'empirast  por  l'avoir. 
L'en  ne  péust  son  per  savoir, 

Son  compaignon  ne  son  pareil  ; 
Et  au  recorder  m'apareil, 
Por  ce  que  l'uevre  d'un  preudome 
Doit-on  conter  jusqu'en  la  some, 
Por  prendre  example  bel  et  gent  ; 
Cil  estoit  loez  de  la  gent. 

Tout  là  où  il  estoit  venuz 
Si  estoit  son  priz  connéuz, 
Que  cil  qui  ne  le  connoissoient, 
Por  les  biens  qui  de  lui  nessoient 
En  amoient  la  renomée. 
Quant  il  avoit  la  teste  armée, 
Quant  il  ert  au  tornoiement 
N'avoit  soing  de  dosnoiement. 
Ne  de  jouer  à  la  forclose; 
Là  où  la  presse  ert  plus  enclose 
Se  féroit  tout  de  plain  eslais. 
Il  n'estoit  mie  aus  armes  lais, 
Quant  sor  son  cheval  ert  couvers  ; 
Ne  fust  jà  si  pleniers  yvers 
Que  il  n'éust  robe  envoisie, 
S'en  estoit  auques  achoisie 
L'envoiséure  de  son  cuer; 
Mes  terre  avoit  à  petit  fuer, 
Et  molt  estoit  biaus  ses  confors. 
Plus  de  .ce.  livres  de  fors 
Ne  valoit  pas  par  an  sa  terre  ; 
Par  tout  aloit  por  son  pris  querre. 

Adonc  estoient  li  boschage 
Dedenz  Champaingne  plus  sauvage, 

Et  li  païs,  que  or  ne  soit. 

Li  chevaliers  adonc  penssoit 

A  une  amor  vaillant  et  bêle 

D'une  très  haute  damoisele. 

Fille  ert  à  .1.  prince  vaillant; 

Richece  n'alloit  pas  faillant 

En  lui,  ainz  ert  d'avoir  molt  riches. 

Et  si  avoit  dedenz  ses  liches. 

.M.  livres  valoit  bien  sa  terre 

Chascunan,  et  sovent  requerre 

Li  venoit  on  sa  fille  gente, 

Quar  à  tout  le  mont  atalente  ^Çi-^ 

La  grant  biauté  qu'en  li  avoit. 

Li  princes  plus  d'enfans  n'avoit, 

Et  de  famé  n'avoit-il  mie  : 

Usée  estoit  auques  sa  vie  ; 

En  .  L  bois  estoit  son  recet  ; 

Environ  fu  granz  la  forest. 

L'autre  chevalier  dont  je  di 
A  la  damoisele  entendi 
Qui  fille  au  chevalier  estoit  ; 
Mes  li  pères  li  contrestoit; 
Si  n'avoit  cure  que  l'amast 
Ne  que  de  lui  le  renomast. 
Li  Jones  chevaliers  ot  non 
Messire  Guillaume  à  droit  non. 
En  la  forest  ert  arestanz 
Là  où  li  anciens  mananz 
Avoit  la  seue  forterèce 
De  grant  terre  et  de  grant  richèce  ; 


28  FABLIAU    III  109 

.II.  Hues  otde  l'un  manoir 
Jusqu'à  l'autre;  mes  remanoir 
Ne  pot  l'amor  d'ambesdeus  pars; 
Lor  penssé  n'erent  mie  espars 
En  autre  chose  maintenir  : 
Et,  quant  li  chevaliers  venir 
Voloit  à  celé  qu'il  amoit, 
Por  ce  que  on  l'en  renomoit, 
Avoit  en  la  forest  parfonde, 
Qui  granz  estoit  à  la  roonde, 
Un  sentier  fet,  qui  n'estoit  mie 
Hantez  d'ome  qui  fust  en  vie 
Se  de  lui  non  tant  seulement. 
Par  là  aloit  celéement 
Entre  lui  et  son  palefroi, 
Sanz  démener  noise  n'effroi, 
A  la  pucele  maintes  foiz. 
Mes  molt  estoit  granz  li  defoiz, 
Quar  n'i  pooit  parler  de  près; 
Si  en  estoit  forment  engrès. 
Que  la  cort  estoit  molt  fort  close. 
La  pucele  n'ert  pas  si  ose 
Qu'ele  de  la  porte  issist  fors; 
Mes  de  tant  ert  bons  ses  confors 
Qu'à  lui  parloit  par  mainte  foiz 
Par  une  planche  d'un  defoiz. 
Li  fossez  est  granz  par  defors, 
Li  espinois  espès  et  fors  ; 
Ne  se  pooient  aprochier  : 
La  meson  ert  sor  .1.  rochier, 

Qui  richement  estoit  fermée  ; 
Pont  levéis  ot  à  l'entrée, 
Et  li  chevaliers  anciens, 
Qui  engingneus  ert  de  toz  sens 
Et  qui  le  siècle  usé  avoit. 
De  son  ostel  pou  se  mouvoit, 
Quar  ne  pooit  chevauchier  mais, 
Ainz  sejornoit  léenz  en  pais. 
Sa  fille  faisoit  près  gaitier. 
Et  devant  lui  por  rehaitier 
Séoit,  sovent  ce  poise  li, 
Quar  au  déduit  avoit  failli 
Où  son  cuer  ert  enracinez. 
Li  chevaliers  preus  et  senez 
N'oublioit  pas  à  li  la  voie  ; 
Ne  demande  mes  qu'il  la  voie. 

Quant  il  voit  qu'autre  ne  puet  estre, 
Molt  revidoit  sovent  son  estre. 
Mes  ne  pooit  dedenz  entrer. 
Celé  c'on  fesoit  enserrer 
Ne  véoit  mie  de  si  près 
Comme  son  cuer  en  ert  engrès. 
Sovent  la  venoit  revider, 
Nel  pooit  gueres  resgarder; 
El  ne  se  puet  en  cel  lieu  traire 
Que  li  chevaliers  son  viaire 
Péust  véoir  tout  en  apert  :  • 

Chascuns  dit  bien  que  son  cuer  pert. 

Li  chevaliers  qui  tant  devoit 
Celi  amer,  qui  tant  avoit 

En  li  de  bien  à  grant  merveille 
Que  on  ne  savoit  sa  pareille, 
Avoit  .1.  palefroi  molt  riche, 
Ainsi  com  li  contes  afîche  : 
Vairs  ert  et  de  riche  color; 
La  sanblance  de  nule  flor 
Ne  color  c'on  séust  descrire 
Ne  sauroit  pas  nus  hom  eslire 
Qui  si  fust  propre  en  grant  biauté , 
Sachiez  qu'en  nule  réauté 
N'en  avoit  nus  à  icel  tans 
Si  bon,  ne  si  souef  portans. 
Li  chevaliers  l'amoit  forment, 
Et  si  vous  di  veraiement 
Qu'il  nel  donast  por  nul  avoir. 
Longuement  li  virent  avoir 
Cil  du  païs  et  de  la  terre. 
Dessus  le  palefroi  requerre 
Aloit  sovent  la  damoisele 
Par  la  forest  soutaine  et  bêle. 
Où  le  sentier  batu  avoit 
Que  nus  el  monde  ne  savoit 
Fors  que  lui  et  son  palefroi. 
Ne  menoit  pas  trop  grant  effroi 
Quant  s'amie  aloit  revider; 
Molt  près  li  convenoit  garder 
Que  parcéus  ne  fust  du  père, 
Quar  molt  li  fust  la  voie  amère. 

Toz  jors  menoient  celé  vie 
Que  l'uns  de  l'autre  avoit  envie  : 


99 


DU    VAIR    PALEFROI  3l 


Ne  se  pooient  aaisier 

Ne  d'acoler  ne  de  baisier. 

Je  vous  di  bien,  se  l'une  bouche 

Touchast  à  l'autre,  molt  fust  douce 

De  l'acointance  de  ces  .IL 

Par  estoit  molt  ardanz  li  feus 

Qu'il  ne  pooit  por  riens  estaindre; 

Quar,  s'il  se  péussent  estraindre 

Et  acoler  et  embrachier, 

Et  l'uns  l'autre  ses  braz  lacier 

Entor  les  cols  si  doucement, 

Com  volentez  et  penssement 

Avoient  et  grant  desirrier, 

Nus  hom  ne  les  péust  irier, 

Et  fust  lor  joie  auques  parfète; 

Mes  de  ce  ont  trop  grant  souffrète 

Qu'il  ne  se  pueent  solacier, 

Ne  li  uns  vers  l'autre  touchier. 

Petit  se  pueent  conjoïr 
Fors  que  de  parler  et  d'oïr; 
Li  uns  voit  l'autre  escharsement, 
Quar  trop  cruel  devéement 
Avoit  entre  ces  deus  amanz. 
Ele  estoit  son  père  cremanz, 
Quar,  s'il  lor  couvine  séust, 
Plus  tost  mariée  l'éust; 
Et  li  chevaliers  ne  volt  fère 
Chose  par  c'on  péust  deffère 
L'amor  qui  entr'aus  .IL  estoit, 
Quar  l'ancien  forment  doutoit, 

Qui  riches  ert  à  desmesure; 
N'i  voloit  querre  entreprisure. 

Li  chevaliers  se  porpenssa, 
Un  jor  et  autre  molt  penssa 
A  la  vie  qu'il  demenoit, 
Quar  molt  sovent  l'en  souvenoit. 
Venu  li  est  en  son  corage 
Ou  soit  à  joie,  ou  soit  à  rage. 
Qu'à  l'ancien  parler  ira, 
Et  sa  fille  li  requerra 
A  moillier,  que  que  il  aviegne, 
Quar  il  ne  set  que  il  deviengne 
Por  la  vie  que  il  demaine. 
Trestoz  les  jors  de  la  semaine 
Ne  puet  avoir  ce  qu'il  convoite, 
Quar  trop  li  est  la  voie  estroite. 
.1.  jor  s'apresta  de  l'aler; 
A  l'ancien  ala  parler 
Au  leu  tout  droit  où  il  manoit, 
Là  où  la  damoisele  estoit. 
Assez  i  fu  bien  recéus, 
Quar  molt  estoit  bien  connéus 
De  l'ancien  et  de  ses  genz; 
Et  cil,  qui  ert  et  preus  et  genz 
Et  empariez  comme  vaillanz 
En  qui  nus  biens  n'estoit  faillanz. 
Lui  a  dit  :  «  Sire,  je  suis  ci 
Venus;  par  la  votre  merci 
Or  entendez  à  ma  reson. 
Je  sui  en  la  vostre  meson 

Venuz  requerra  tel  afère 

Dont  Diex  vous  lest  vers  moi  don  fère.» 

Li  anciens  le  regarda, 

Et  puis  après  li  demanda  : 

((  Que  est-ce  dont?  dites  le  moi; 

Je  vous  en  aiderai,  par  foi , 

Se,  sauve  m'onor,  le  puis  fère. 

—  Oïl,  Sire,  de  vostre  afère 
Sai  tant  que  fère  le  poez; 

Or  doinst  Diex  que  vous  le  loez. 

—  Si  ferai-je,  se  il  me  siet; 
Et,  se  riens  nule  me  messiet, 
Bien  i  saurai  contredit  mètre; 
Ne  du  doner  ne  du  prometre 
Ne  vous  sauroie  losengier, 
Se  bien  ne  le  vueil  otroier. 

—  Sire,  dist-il,  je  vous  dirai 
Quel  don  je  vous  demanderai. 
Vous  savez  auques  de  mon  estre  ; 
Bien  connéustes  mon  ancestre 

Et  mon  recet  et  ma  meson. 

Et  bien  savez  en  quel  seson 

Et  en  quel  point  je  me  déduis; 

En  guerredon,  sire,  vous  ruis 

Vostre  fille,  se  il  vous  plest. 

Diex  doinst  que  pensser  ne  vous  lest 

Destorber  le  vostre  corage  • 

Que  vous  cest  don,  par  mon  outrage 

Que  j'ai  requis,  ne  me  faciez; 

Et  si  vueil  bien  que  vous  sachiez 

Conques  ne  fui  jor  ses  acointes; 

Quar  molt  en  fusse  baus  et  cointes 

Se  je  à  11  parlé  eusse, 

Et  les  granz  biens  aparcéusse 

De  qoi  ele  a  grant  renommée. 

Molt  est  en  cest  pais  amée 

Por  les  granz  biens  qui  en  li  sont; 

Il  n'a  son  pareil  en  cest  mont. 

Ce  me  content  tuit  si  acointe, 

Mes  à  petit  de  genz  s'acointe , 

Por  ce  qu'ele  est  céenz  enclose. 

La  penssée  ai  eu  trop  ose 

Quant  demander  la  vous  osai, 

Et,  se  je  de  vous  le  los  ai 

Que  m'en  daingniez  fère  le  don 

En  service  et  en  guerredon  ; 

Baus  et  joianz  forment  en  ière. 

Or  vous  ai  dite  ma  proière, 

Responez  m'en  vostre  plesir.  » 

Li  anciens,  sanz  nul  loisir 

Et  sanz  conseil  qu'en  vousist  prendre, 

Li  respondi  :  «  Bien  sai  entendre 

Ce  que  m'avez  conté  et  dit. 

Il  n'i  a  mie  grant  mesdit; 

Ma  fille  est  bêle  et  jone  et  sage 

Et  pucele  de  grant  lingnage, 

Et  je  suis  riches  vavassors, 

Estrais  de  nobles  ancissors; 

Si  vaut  bien  ma  terre  .M.  livres 

Chascun  an  ;  ne  sui  pas  si  yvres 

Que  je  ma  fille  doner  doie 
A  chevalier  qui  vit  de  proie; 
Quar  je  n'ai  plus  d'enfanz  que  li  ; 
Si  n'a  pas  à  m'amor  failli, 
Et  après  moi  sera  tout  sien  ; 
Je  la  voudrai  marier  bien  ; 
Ne  sai  prince  dedenz  cest  raine , 
Ne  de  ci  jusqu'en  Loheraine, 
Qui  tant  soit  preudom  et  senez 
Ne  fust  en  li  bien  assenez. 
Tels  le  me  requist  avant  ier, 
N'a  pas  encore  .1.  mois  entier, 
Qui  de  terre  a  .V^.  livrées. 
Qui  or  me  fussent  délivrées 
Se  je  à  ce  vousisse  entendre  ; 
Mes  ma  fille  puet  bien  atendre, 
Que  je  sui  tant  d'avoir  seurpris, 
Qu'ele  ne  puet  perdre  son  pris 
Ne  le  fuer  de  son  mariage. 
Le  plus  haut  home  de  lingnage 
Qui  en  trestout  ces  païs  maingne. 
Ne  de  ci  jusqu'en  Alemaingne, 
Puet  bien  avoir,  fors  roi  ou  conte.  » 
Li  chevaliers  ot  molt  grant  honte 
De  ce  que  il  ot  entendu  : 
Il  n'i  a  lors  plus  atendu, 
Ainz  prist  congié,  si  s'en  repère;         • 
Mes  il  ne  set  qu'il  puisse  fère, 
Quar  amors  le  maine  et  destraint, 
De  qoi  molt  durement  se  plaint. 

La  pucele  sot  Fescondit 
Et  ce  que  ses  pères  ot  dit; 
Dolente  en  fu  en  son  corage. 
S'amor  n'estoit  mie  volage, 
Ainz  ert  envers  celui  entire 
Assez  plus  c'on  ne  sauroit  dire. 
Ainz  que  cil  s'en  fust  repériez, 
Qui  de  grant  duel  estoit  iriez, 
Parlèrent  par  defors  ensamble; 
Chascuns  a  dit  ce  qu'il  li  samble. 
Li  chevaliers  li  a  conté 
La  novele  qu'il  a  trové 
A  son  père  et  la  descordance  : 
«  Damoisele  gentil  et  franche , 
Dist  li  chevaliers,  que  ferai? 
La  terre,  ce  cuit,  vuiderai  ; 
Si  m'en  irai  toz  estraiers, 
Quar  alez  est  mes  desirriers  ; 
Ne  porrai  à  vous  avenir. 
Ne  sai  que  puisse  devenir  : 
Mar  acointai  la  grant  richoise 
Dont  vostre  pères  si  se  proise  ; 
Miex  vous  amaisse  à  mains  de  pris, 
Quar  vostre  père  éust  bien  pris 
En  gré  ce  que  je  puis  avoir. 
S'il  ne  fust  si  riches  d'avoir. 
—  Certes,  fet-ele,  je  voudroie 
Avoir  assez  mains  que  ne  doie, 
S'il  fust  selonc  ma  volenté; 
Sire,  s'a  la  vostre  bonté 

Vousist  mon  père  prendre  garde, 
Par  foi ,  n'eusse  point  de  garde 
Que  vous  à  moi  n'avenissiez, 
Et  qu'à  son  acort  ne  fussiez  ; 
S'il  contrepesast  vo  richece 
Encontre  vostre  grant  proece, 
Bien  déust  graer  le  marchié. 
Mes  il  a  de  cuer  sens  chargié; 
Il  ne  veut  pas  ce  que  je  vueil, 
Ne  se  deut  pas  où  je  me  dueil. 
S'il  s'accordast  à  ma  penssée, 
Tost  fust  la  chose  créantée; 
Mes  cuers  qui  gist  en  la  viellèce 
Ne  pensse  pas  à  la  jonèce 
Ne  au  voloir  de  jone  éage; 
Grant  différence  a  el  corage 
De  viel  au  jone,  ce  m'est  vis. 
Mes,  se  vous  fêtes  mon  devis. 
Ne  porrez  pas  faillir  à  moi. 

—  Oïl,  damoisele,  par  foi, 
Fet  li  chevaliers,  sanz  faillance 
Or  me  dites  vostre  voillance. 

—  Or  me  sui,  fet  ele,  apenssée 
D'une  chose  à  qoi  ma  penssée 
A  sejorné  molt  longuement. 
Vous  savez  bien  certainement 

C'un  oncle  avez  qui  molt  est  riches;      • 
Fort  manoir  a  dedenz  ses  liches; 
N'est  pas  mains  riches  de  mon  père; 
Il  n'a  enfant,  famé  ne  frère, 

Ne  nul  plus  prochain  oir  de  vous; 
Ce  set  on  bien  tout  à  estrous 
Que  tout  ert  vostre  après  sa  fin  ; 
Plus  de  .LX.  mars  d'or  fin 
Vaut  ses  trésors  avoec  sa  rente. 
Or  i  alez  sans  nule  atente  ; 
Viex  est  et  frailes,  ce  savez; 
Dites  lui  bien  que  vous  avez 
Tel  parole  à  mon  père  prise, 
Que  jà  ne  sera  à  chief  mise 
Se  il  ne  s'en  vuet  entremetre  ; 
Mes,  se  il  vous  voloit  promettre 
.CGC.  livrées  de  sa  terre, 
Et  mon  père  venist  requerre 
Icest  afère,  qui  molt  l'aime, 
Li  uns  l'autre  preudomme  claime , 
Vos  oncles  tient  mon  père  à  sage  ; 
Ancien  sont,  de  grant  aage, 
Li  uns  croit  l'autre  durement , 
Et  se  voz  oncles  bonement 
Voloit  tant  por  vostre  amor  fère 
Qu'à  ce  le  péussiez  atrère 
Que  tant  du  sien  vous  proméist, 
Et  qu'il  à  mon  père  déist  : 
«  Mon  neveu  erent  délivrées 
((  De  ma  terre  .CGC.  livrées 
((   Por  vostre  fille  qu'il  aura,  » 
Li  mariages  bien  sera. 
Je  croi  bien  qu'il  otrieroit 
Quant  si  vostre  oncle  li  diroit; 

Et,  quant  espousée  m'aurez, 
Toute  sa  terre  li  rendrez 
Qu'il  vous  auroit  ainsi  promise. 
En  vostre  amor  me  sui  tant  mise 
Que  molt  me  pleroit  li  marchiez. 
—  Bêle,  fet-il,  de  voir  sachiez 
Conques  riens  tant  ne  desirrai; 
Droit  à  mon  oncle  le  dirai.  )> 

Congié  a  pris,  si  s'en  retorne  ; 
Penssée  ot  molt  obscure  et  morne 
Por  l'escondit  c'on  li  ot  fait. 
Par  la  forest  chevauchant  vait. 
Et  sist  sor  son  vair  palefroi. 
Molt  est  entrez  en  grant  effroi. 
Mes  molt  est  liez  en  son  corage 
De  cest  conseil  honest  et  sage 
Que  la  pucele  li  a  dit. 
Alez  s'en  est  senz  contredit 
A  Medet,  où  son  oncle  maint. 
Venuz  i  est,  mes  molt  se  plaint 
A  lui,  mes  molt  se  desconforte. 
En  une  loge  sor  la  porte 
S'en  sont  aie  privéement; 
Son  oncle  conta  bonement 
Son  convenant  et  son  afère. 
«  Oncles,  se  tant  voliiez  fère, 
Fet-il,  que  vous  en  parlissiez. 
Et  qu'en  convenant  m'eussiez 
.CGC.  livrées  de  vo  terre, 
Je  vous  créanterai  sanz  guerre 

Et  fiancerai  maintenant, 
Ma  main  en  la  vostre  tenant, 
Que,  lues  que  j'aurai  espousée 
Celé  c'on  m'a  or  refusée, 
Que  vous  r'aurez  vo  terre  quite 
Por  guerredon  et  por  mérite; 
Or  fêtes  ce  que  vous  requiers. 

—  Niez,  fet  li  oncles,  volentiers, 
Quar  molt  me  plest  et  molt  m'agrée; 
Au  miéz  de  toute  la  contrée 

Serez  mariez,  par  mon  chief. 
Et  j'en  cuit  bien  venir  à  chief. 

—  Oncles,  dist-il,  or  esploitiez 
Ma  besoigne,  et  si  l'acoitiez 
Qu'il  n'i  ait  fors  de  l'espouser, 
Quar  ne  vueil  plus  mon  tens  user, 
Et  g'irai  au  tournoiement. 
Atornez  serai  richement; 

Li  tornois  ert  à  Galardon, 
Et  Diex  m'otroit  en  guerredon 
Que  je  le  puisse  si  bien  fère 
Que  proisiez  en  soit  mon  afère; 
Et  vous  penssez  de  l'esploitier, 
Qu'espouser  puisse  au  repérier. 

—  Molt  volentiers,  fet-il,  biaus  niez; 
De  la  novele  sui  molt  liez, 

Quar  ele  est  molt  gentiz  et  franche.  » 
Lors  s'en  torna  sanz  demorance 
Mesires  Guillaume  errant; 
Lors  maine  joie  molt  très  grant 

Por  ce  que  ses  oncles  a  dit 
Que  il  aura,  sanz  contredit, 
A  famé  celé  qu'il  desirre  ; 
Autre  joie  ne  veut  eslirre. 
Espris  de  joie  molt  forment 
S'en  ala  au  tournoiement 
Com  cil  qui  coustumiers  en  ert. 

Et  lendemain,  quand  jors  apert. 
Monta  ses  oncles,  lui  septime. 
Et  vint  devant  eure  de  prime 
Là  où  li  anciens  manoit. 
Qui  riches  manssions  tenoit. 
Et  qui  pères  ert  à  celi 
Qui  a  biauté  n'ot  pas  failli. 
Recéus  fu  molt  hautement. 
Li  anciens  l'amoit  forment, 
Quar  son  per  de  viellèce  estoit 
Et  assez  près  de  lui  manoit; 
Riches  estoit  de  grant  pooir; 
De  ce  qu'il  l'ert  venuz  véoir 
Demaine  joie  et  grant  léèce, 
Quar  il  estoit  de  grant  hautèce. 
Li  anciens  li  sot  bien  dire  : 
ce  Bien  soiez-vous  venuz,  biaus  sire.  » 
Aprestez  fu  li  mengiers  granz. 
Li  anciens  gentiz  et  franz 
Estoit  de  cuer,  et  si  savoit  é 

Bien  honorer  ce  qu'il  devoit. 

Quant  les  tables  furent  ostées. 
Dont  furent  paroles  contées 

Et  ancienes  acointances 

D'escuz,  d'espées  et  de  lances, 

Et  de  toz  les  anciens  fais 

Fu  mains  biaus  moz  iluec  retrais. 

Li  oncles  au  buen  chevalier 

Ne  se  volt  pas  trop  oublier, 

Ainz  a  son  penssé  descouvert. 

A  l'ancien  dist  en  apert  : 

«  Qu'iroie-je,  fet-il,  contant  ? 

Si  m'ait  Diex,  je  vous  aim  tant 

Com  vous  porrez  aparcevoir. 

A  vous  sui  venuz  por  véoir 

Et  por  enquerre  une  besoingne; 

Dieu  pri  que  corage  vous  doingne 

Qu'entendue  soit  ma  proière 

En  tel  point  et  en  tel  manière 

Que  j'en  puisse  venir  à  chief.  )> 

Li  anciens  dist  :  «  Par  mon  chief, 

Je  vous  pris  tant  en  mon  corage 

Que  por  souffrir  trop  grant  malage 

Ne  vous  sera  chose  véée 

Qui  de  par  vous  me  soit  rouvée, 

Ainz  vous  en  ert  graez  li  dons. 

—  Sire,  merciz  et  guerredons 

Vous  en  vueil  molt  volentiers  rendre, 

Fet  li  viellars,  qui  plus  atendre 

Ne  veut  de  sa  parole  dire  ; 

Venuz  sui  demander,  biaus  sire, 

Vostre  fille,  qui  molt  est  sage; 

Prendre  la  vueil  par  mariage; 

Ainçois  que  je  l'aie  espousée 

Ert  de  ma  garison  doée, 

Que  riches  sui  à  grant  pooir. 

Vous  savez  bien  que  je  n'ai  oir 

Nul  de  ma  char,  ce  poise  moi; 

Je  li  serai  de  bone  foi, 

Quar  je  sui  cil  qui  molt  vous  prise. 

Quant  je  vostre  fille  aurai  prise, 

Jà  ne  me  quier  de  vous  partir 

Ne  ma  richèce  départir 

De  la  vostre,  ainçois  soit  tout  .1. 

Ensanble  serons  de  commun 

De  ce  que  Diex  nous  a  doné.  » 

Cil,  qui  molt  ot  le  cuer  séné, 

Fu  molt  joianz;  se  li  a  dit  : 

a  Sire,  fet-il,  sanz  contredit 

La  vous  donrai  molt  volentiers, 

Quar  preudom  estes  et  entiers. 

Liez  sui  quant  le  m'avez  requise; 

Qui  le  meillor  chastel  de  Frise 

Me  donast,  n'eusse  tel  joie. 

A  nului.  Sire,  ne  tendoie 

Si  de  cuer  de  son  mariage 

Comme  à  vous;  quar  preudom  et  sage 

Vous  ai  en  trestoz  poins  trouvé 

Que  j'ai  vostre  afère  esprové.  » 

Lors  a  fiancie  et  plevie 
Celi  qui  n'a  de  lui  envie, 
Et  qui  cuidoit  autrui  avoir. 
Quant  la  pucèle  en  sot  le  voir, 

S'en  fu  dolente  et  esmarie  ; 

Sovent  jura  Sainte  Marie 

Que  jà  de  lui  n'ert  espousée. 

Molt  ert  dolente  et  esplorée, 

Et  molt  sovent  se  desconforte  : 

«  Lasse,  dolente,  com  sui  morte  ! 

Quel  trahison  a  cil  viex  fête  ! 

Comme  auroit  or  la  mort  forfète  ! 

Comme  a  decéu  son  neveu, 

Le  gentil  Chevalier  et  preu 

Qui  tant  est  plains  de  bonne  tèche, 

Et  cil  viellars  par  sa  richèce 

A  jà  de  moi  reçu  le  don  : 

Diex  l'en  rende  son  guerredon  ! 

Entremis  s'est  de  grant  folie  ; 

James  nul  jor  ne  serai  lie  ; 

S'anémie  mortel  aura 

Le  jor  que  il  m'espousera. 

Comment  verrai-je  jà  le  jor  ! 

Naie  !  jà  Diex  si  lonc  sejor 

Ne  me  doinst  que  véir  le  puisse  ! 

Or  a  ci  duel  et  grant  anguisse, 

Ainz  mes  n'oï  tel  trahison. 

Se  je  ne  fusse  en  tel  prison. 

Bien  achevaisse  ceste  afère  ; 

Mes  je  ne  puis  nule  rien  fère, 

Ne  fors  issir  de  cest  manoir  ; 

Or  me  convendra  remanoir 

Et  souffrir  ce  que  veut  mon  père; 

Mes  la  souffrance  est  trop  amère. 

Ha!  Diex,  que  porrai  devenir. 
Et  quant  porra  çà  revenir 
Cil  qui  trahis  est  laidement  ! 
Se  il  savoit  certainement 
Comment  son  oncle  l'a  bailli 
Et  ce  qu'il  a  à  moi  failli, 
Bien  sai  que  sanz  joie  morroie 
Et  que  sanz  vie  remaindroie  ; 
Et  s'il  le  séust,  par  mon  chief, 
Je  cuit  qu'il  en  venist  à  chief  ; 
Mes  granz  anuis  fust  achevez. 
Diex,  com  mes  cuers  est  agrevez! 
Miex  ameroie  mort  que  vie. 
Quel  trahison  et  quel  envie  ! 
Comment  l'osa  cis  viex  pensser  ? 
Nus  ne  me  puet  vers  lui  tensser, 
Quar  mon  père  aime  convoitise, 
Qui  trop  le  semont  et  atise. 
Fi  de  viellèce,  fî  d'avoir  ! 
James  ne  porra  nus  avoir 
Famé  qui  soit  haute  ne  riche. 
Se  grans  avoir  en  lui  ne  nice. 
Haïr  doi  l'avoir  qui  me  part 
De  celui  là  où  je  claim  part, 
Et  qui  me  cuide  avoir  sanz  faille  ; 
Mes  or  m'est  vis  que  je  i  faille.  » 

La  pucèle  se  dementoit 
En  icel  point,  quar  molt  estoit 
A  grant  mesaise,  ce  sachiez, 
Quar  son  cuer  ert  si  enlaciez 

En  Tamor  au  bon  bacheler 
Qu'à  grant  peine  s'en  puet  celer 
Ce  qu'ele  pensse  envers  nului, 
Et  autrement  rehet  celui 
A  cui  son  père  l'a  donée. 
Estre  cuide  mal  assenée, 
Que  molt  est  viex,  de  grant  aage; 
Si  a  froncié  tout  le  visage. 
Et  les  iex  rouges  et  mauvais; 
De  Chaalons  dusqu'à  Biauvais 
N'avoit  chevalier  en  toz  sens 
Plus  viel  de  lui,  ne  jusqu'à  Sens 
N'avoit  plus  riche,  ce  dist-on  ; 
Mes  à  cuivert  et  à  félon 
Le  tenoit  on  en  la  contrée  ; 
Et  celé  estoit  si  enflambée 
De  grant  biauté  et  de  valor, 
C'on  ne  savoit  si  bêle  oissor. 
Ne  si  cortoise  ne  si  franche 
Dedenz  la  corone  de  France. 
Mes  diverse  ert  la  partéure, 
D'une  part  clère,  d'autre  obscure  ; 
N'a  point  d'oscur  en  la  clarté, 
Ne  point  de  cler  en  l'oscurté. 
Molt  s'amast  miex  en  autre  point 
Celé  qui  amors  grieve  et  point. 
Et  cil  qui  plevie  l'avoit, 
Et  qui  de  li  grant  joie  avoit, 
A  bien  devisé  son  afère 
Et  pris  terme  des  noces  fère, 

Com  cil  qui  n'ert  en  soupeçon 
Ne  savoit  mie  la  tençon 
Ne  le  duel  que  celé  menoit, 
Qu'amors  en  tel  point  la  tenoit 
Com  vous  m'avez  oï  conter. 
Ne  vous  doi  mie  forconter 
Le  termine  du  mariage. 
Cil,  qui  furent  preudome  et  sage, 
S'en  apresterent  richement. 
Li  anciens  certainement, 
Ainz  que  le  tiers  jor  fust  venuz, 
Manda  les  anciens  chenuz, 
Cels  que  il  savoit  plus  senez, 
De  la  terre  et  du  païs  nez, 
Por  estre  au  riche  mariage 
De  sa  fille,  qui  son  corage 
Avoit  en  autre  lieu  posé. 
Au  bon  chevalier  alosé 
Avoit  son  cuer  mis  et  s'entente  ; 
Mes  or  voit  bien  que  sans  atente 
Est  deçéue  et  engingnie. 
Assamblé  ont  grant  compaignie 
Li  dui  chevalier  ancien. 
Par  le  païs  le  sorent  bien 
Tuit  li  preudome  ancienor  ; 
Venu  i  furent  li  plusor; 
Si  en  i  ot  bien  jusqu'à  .XXX.  ^ 

N'i  ot  celui  ne  tenist  rente 
De  l'ancien  et  garison. 
Venu  furent  en  sa  meson. 

La  parole  ont  si  devisée 
Que  la  pucele  ert  espousée, 
Ce  dient  tuit,  à  l'ajorner. 
Si  la  commandent  atorner 
Aus  damoiseles  qui  la  gardent, 
Et  qui  le  jor  et  l'eure  esgardent, 
Dont  eles  sont  forment  iries; 
S'en  font  chières  molt  esmaïes. 

Li  anciens  a  demandé 
A  celés  qu'il  ot  commandé 
Se  sa  fille  est  toute  aprestée, 
Et  se  de  rien  est  effraée, 
Et  s'il  i  faut  riens  qu'avoir  doie. 
(c  Nenil,  biaus  sire,  que  l'en  voie, 
Respont  une  de  ses  puceles, 
S'avions  palefrois  et  seles 
Por  nous  porter  au  moustier  toutes, 
Dont  i  aura,  je  cuit,  granz  routes 
De  parentes  et  de  cousines 
Qui  ci  nous  sont  bien  près  voisines.  » 
Cil  li  respont  :  «  De  palefroiz 
Ne  somes  pas  en  granz  effroiz; 
Je  cuit  que  assez  en  auron.  » 
En  la  contrée  n'a  baron 
A  cui  l'en  n'ait  le  sien  mandé. 
Et  cil  cui  on  ot  commandé 
En  est  alez  sanz  demorance 
A  l'ostel  celui  qui  vaillance 
Avoit  en  son  cuer  entérine  ; 
C'est  cil  qui  proesce  enlumine. 

Guillaume,  qui  preus  fu  et  sages, 
Ne  cuidoit  que  li  mariages 
Fust  porparlez  en  itel  point; 
Mes  amors  qui  au  cuer  le  point 
L'avoit  hasté  de  revenir. 
Ne  li  pooit  del  souvenir 
Se  de  ce  non  qui  l'angoissoit  : 
Amors  en  son  cuer  florissoit. 
Il  fu  du  tornoi  repériez 
Com  cil  qui  n'estoit  mie  iriez, 
Quar  il  cuidoit  avoir  celi 
A  cui  il  a  ore  failli 
De  ci  atant  que  Dieu  plera 
Et  quant  aventure  avendra. 
Chascun  jor  atendoit  novele  ' 

Qui  li  venist  plesant  et  bêle. 
Et  que  son  oncle  H  mandast 
Que  sa  famé  espouser  alast. 
Chantant  aloit  par  son  ostel, 
Viéler  fet  .1.  ménestrel 
En  la  vièle  .1.  son  novel; 
Plains  est  de  joie  et  de  revel, 
Quar  eu  ot  outréement 
Tout  le  pris  du  tournoiement. 
Souvent  esgarde  vers  sa  porte 
S'aucuns  noveles  li  aporte. 

Molt  se  merveille  quant  vendra 
Celé  eure  c'on  li  mandera  ; 
Le  chanter  lest  à  chief  de  foiz; 
Amors  li  fet  mètre  en  defoiz 

Qu'il  a  aillors  mise  s'entente. 
Atant  ez-vos  sans  plus  d'atente 
Un  vallet  qui  en  la  cort  entre. 
Quant  il  le  vit,  le  cuer  du  ventre 
Li  fremist  de  joie  et  tressant  : 
Cil  li  dist  :  «  Sire,  Diex  vous  saut  ; 
A  grant  besoin  m'a  ci  tramis 
Li  anciens  qui  voz  amis 
Est  de  pieça,  bien  le  savez  : 
.1.  riche  palefroi  avez; 
N'a  plus  soef  ambiant  el  mont; 
Mesire  vous  proie  et  semont 
Que  vous  par  amors  li  prestez, 
Si  que  anuit  li  trametez. 

—  Amis,  dist-il,  por  quel  mestier? 

—  Sire,  por  mener  au  moustier 
Sa  fille,  nostre  damoiseJe, 

Qui  tant  est  avenant  et  bêle. 

—  Et  ele  por  quel  chose  ira  ? 

—  Biaus  sire,  jà  l'espousera 
Vostre  oncle,  à  cui  elle  est  donée, 
Et  le  matin  à  l'ajornée 

Ert  menée  ma  damoisele 
Là-sus  à  la  gaste  chapele 
Qui  siet  au  chief  de  la  forest. 
Hastez-vous,  Sire:  trop  arest; 
Prestez  vostre  oncle  et  mon  seignor 
Vostre  palefroi,  le  meillor 
Qu'est  el  roiaume,  bien  le  sai; 
Souvent  en  est  mis  à  l'essai.  » 

Mes  sires  Guillaume  Foi  : 
((  Diex,  fet-il,  m'a  donques  trahi 
Mes  oncles,  en  qui  me  fioie, 
A  cui  si  bel  proie  avoie 
Que  il  m'aidast  de  ma  besoigne  ? 
Jà  Dame-Diex  ne  li  pardoigne 
La  trahison  et  le  meffet  ; 
A  paines  croi  qu'il  l'éust  fet  ; 
Je  croi  que  tu  ne  dis  pas  voir. 

—  Bien  le  porrez,  fet-il,  savoir 
Demain  ainçois  prime  sonée, 
Quar  jà  i  est  granz  l'assamblée 
Des  viez  chevaliers  du  pais. 

—  Ha!  las,  dist-il,  com  sui  trahis 
Et  engingniez  et  decéus  !  » 

Poi  s'en  faut  que  il  n'est  chéus 
De  duel  à  la  terre  pasmez; 
S'il  n'en  cuidast  estre  blasmez 
De  cels  qui  erent  à  l'ostel, 
Il  féist  jà  encor  tout  el; 
Si  est  espris  de  duel  et  d'ire, 
Ne  sot  que  fère  ne  que  dire. 
De  grant  duel  démener  ne  cesse, 
Et  cil  le  semont  et  reverse 
Que  qu'il  estoit  en  cel  effroi  : 
«  Sire,  en  vostre  bon  palefroi 
Fêtes  errant  mètre  la  sele  ; 
S'ert  portée  ma  damoisele 
Sus  au  moustier,  que  soef  porte.  » 
Et  cil  qui  soef  se  déporte, 

Quar  il  entent  à  son  duel  faire 
Entruès  que  sa  tristèce  maire 
A  porpensser  quel  le  fera, 
Savoir  mon ,  s'il  l'envoiera 
Son  vair  palefroi  à  celui 
Qu'il  doit  haïr  plus  que  nului. 
«  Oïl,  fet-il,  sans  delaiance; 
Cèle  qui  est  de  grant  vaillance , 
A  cui  j'ai  entresait  failli, 
N'i  a  coupes,  ce  poise  mi; 
Mon  palefroi  Tira  servir 
Et  la  grant  honor  deservir 
Que  j'ai  souvent  en  li  trovée, 
Quar  en  toz  biens  l'ai  esprovée  ; 
James  n'en  porrai  plus  avoir, 
Ce  puis-je  bien,  de  fi,  savoir. 

»  Or  n'ai-je  pas  dit  que  senez, 
Ainz  sui  faillis  et  forsenez. 
Quant,  à  la  joie  et  au  déport 
Celui  qui  m'a  trahi  et  mort, 
Vueil  mon  palefroi  envoler  : 
En  ne  m'a  il  fet  desvoier 
De  celé  que  avoir  cuidoie? 
Il  n'est  nus  hom  qui  amer  doie 
Celui  qui  trahison  H  quiert  : 
Molt  est  hardis  qui  me  requiert 
Mon  palefroi,  ne  rien  que  j'aie 
Envolerai  li  dont  je  n'aie. 
En  ne  m'a-il  desireté 
De  la  douçor,  de  la  biauté 

Et  de  la  très  grant  cortoisie 
Dont  ma  damoisele  est  proisie  ? 

))  Or  l'ai  lonc  tens  en  vain  servi  ; 
Avoir  en  doi  bien  deservi 
Que  la  très  grant  souvraine  honor 
En  eusse  bien  le  greignor, 
Ne  grant  joie  mes  n'en  aurai. 
Comment  celui  envolerai 
Cho.se  de  qoi  puist  avoir  aise 
Qui  me  fet  estre  à  tel  mesaise? 

»  Mes  neporquant,  s'il  m'a  cousté, 
Que  celé  qui  tant  a  bonté 
Mon  palefroi  chevauchera; 
Bien  sai,  quant  ele  le  verra, 
Que  il  li  souvendra  de  moi. 
Amée  l'ai  par  bone  foi 
Et  aim  et  amerai  toz  tans, 
Mes  s'amor  si  m'est  trop  coustans. 
Par  moi  tout  seul  serai  amis, 
Et  si  ne  sai  s'ele  aura  mis 
Son  cuer  en  la  viel  acointance 
Dont  j'ai  au  cuer  duel  et  pesance. 
Je  cuit  qu'il  ne  li  soit  pas  bel  ; 
Cayn,  qui  frères  fu  d'Abel, 
Ne  fist  pas  greignor  trahison  ; 
Mis  est  mon  cuer  en  grant  friçon 
Por  celi  dont  je  n'ai  confort.  »  « 

Ainsi  demaine  son  duel  fort. 
Le  palefroi  fist  enseler. 
Et  l'escuier  fist  apeler; 

Le  vair  palefroi  li  envoie, 
Et  cil  s'est  lues  mis  à  la  voie. 

Mesire  Guillaume  n'a  pas 
De  sa  grant  tristrece  respas  ; 
Dedenz  sa  chambre  s'est  muciez, 
Molt  est  dolenz  et  corouciez, 
Et  à  toz  ses  serjans  a  dit 
Que,  s'il  i  a  nul  si  hardit 
Qui  s'esmueve  de  joie  fère. 
Qu'il  le  fera  pendre  ou  deffère  ; 
N'a  mes  de  joie  fère  cure, 
Ainz  voudra  mener  vie  obscure, 
Qu'issir  ne  li  puet  à  nul  fuer 
La  grand  pesance  de  son  cuer. 
Ne  la  dolor  ne  la  grant  paine. 
Et  cil  le  palefroi  enmaine 
A  cui  il  l'avoit  fet  baillier  ; 
Revenuz  est  sanz  atargier 
Là  où  li  anciens  manoit. 
Qui  molt  grant  joie  demenoit. 

La  nuis  estoit  toute  série  ; 
D'anciene  chevalerie 
Avoit  grant  masse  en  la  meson. 
Quant  mengié  orent  à  foison, 
Li  anciens  a  commandé 
A  la  guete,  et  dit  et  mandé 
A  trestoz  que,  sanz  nul  sejor, 
Une  Hue  devant  le  jor 
Soient  tuit  prest  et  esveillié, 
Enselé  et  appareillié 

Li  cheval  et  li  palefroi 
Sanz  estormie  et  sanz  desroi, 
Puis  vont  reposer  et  dormir  ; 
Celé  qu'amors  fesoit  frémir 
Et  souspirer  en  grant  doutance, 
N'ot  de  dormir  nule  espérance  ; 
Onques  la  nuit  ne  someilla  : 
Tuit  dormirent;  ele  veilla. 

Son  cuer  n'estoit  pas  endormis, 
Ainz  ert  à  duel  fere  ententis. 
Et,  s'ele  péust  lieu  avoir, 
N'atendist  mie  le  mouvoir 
Des  chevaliers,  ne  l'ajornée, 
Ainz  s'en  fust  tost  par  li  alée. 

Après  la  mienuit  leva 
La  lune,  qui  bien  esclaira 
Tout  environ  l'air  et  les  ciex  ; 
Et  quant  la  guete  vit  aus  iex, 
Qui  embéus  avoit  esté. 
Environ  lui  la  grant  clarté, 
Guida  que  l'aube  fust  crevée  : 
«  Estre  déust,  fet-il,  levée 
Pieça  la  grant  chevalerie.  » 
Il  tret  le  jor  et  huche  et  crie; 
«  Levez,  Seignor,  li  jor  apert,  » 
Fet  cil,  qui  toz  estordis  ert 
Du  vin  qu'il  ot  le  soir  béu.  ^ 

Cil  qui  n'orent  gueres  géu 
En  repos,  ne  guères  dormi, 
Se  sont  levé  tuit  estordi  ; 

Des  seles  mètre  sont  engrès 
Li  escuier,  por  ce  que  près 
Guident  estre  de  l'aj ornée; 
Mais,  ainz  que  l'aube  fust  crevée, 
Forent  bien  cinc  Hues  errer 
Et  tout  bêlement  cheminer. 

Li  palefroi  enselé  furent, 
Et  tuit  li  ancien  qui  durent 
Adestrer  celé  damoisele 
Au  moustier  à  la  viez  chapele, 
Au  chief  de  la  forest  sauvage, 
Furent  monté,  et  au  plus  sage 
Fu  commandée  la  pucele. 
Au  Vair  palefroi  fu  la  sele 
Mise,  et,  quant  on  l'amena, 
Adonc  plus  grant  duel  démena 
Qu'ele  n'avoit  devant  mené. 
Li  ancien  home  séné 
Ne  s'en  parçurent  de  noient. 
Ne  sorent  pas  son  escient, 
Ainz  cuidoient  qu'ele  plorast 
Por  ce  que  la  meson  vuidast 
Son  père  por  aler  aillors  ; 
Ne  connoissoient  pas  ses  plors, 
Ne  la  tristrèce  qu'ele  maine. 
Montée  fu  à  molt  grant  paine. 

Acheminé  se  sont  ensamble  ; 
Vers  la  forest,  si  corn  moi  samble, 
Alèrent  cheminant  tout  droit; 
Le  chemin  truevent  si  estroit 

Que  dui  ensamble  ne  pooient 
Aler,  et  cil  qui  adestroient 
La  pucèle  par  derrière  erent, 
Et  li  autre  devant  alèrent. 
Li  chevaliers  qui  Tadestroit, 
Por  le  chemin  qu'il  vit  estroit, 
La  mist  devant,  il  fu  derrière 
Por  l'estrèce  de  la  quarrière. 

La  route  ert  longue  et  granz  assez; 
Traveilliez  les  ot  et  lassez 
Ce  qu'il  orent  petit  dormi  ; 
Auques  en  furent  amati  ; 
Plus  pesaument  en  chevauchoient 
Que  viel  et  ancien  estoient  ; 
Tant  avoient  sommeil  greignor, 
Quar  grant  pièce  ot  de  ci  au  jor. 
Desus  les  cols  de  lor  chevaus, 
Et  par  les  mons  et  par  les  vaus, 
Aloient  le  plus  someillant  ; 
Et  la  pucele  aloit  menant 
Li  plus  sages  c'on  ot  eslit. 
Mes  celé  nuit  ot  en  son  lit 
De  repos  pou  assez  eu  ; 
Le  someil  l'a  si  decéu 
Qu'il  a  tout  mis  en  oubliance, 
Quar  de  dormir  a  grant  voillance. 

La  pucele  se  conduisoit 
Si  que  de  rien  ne  li  nuisoit 
Fors  que  l'amor  et  la  tristrèce. 
Que  qu'ele  estoit  en  celé  estrèce 

De  celé  voie  que  je  di, 
Toute  la  grant  route  a  sordi 
Des  chevaliers  et  des  barons. 
Tuit  clinoient  sor  les  arçons 
Li  plusor;  li  auquant  veilloient, 
Qui  lor  penssers  aillors  avoient 
Qu'à  la  Damoisele  adestrer. 
Parmi  la  grant  forest  d'errer 
Ne  cessèrent  à  grant  esploit; 
La  pucèle  est  en  grant  destroit, 
Si  com  celé  qui  vousist  estre 
Ou  à  Londres  ou  à  Vincestre. 
Li  vairs  palefrois  savoit  bien 
Cel  estroit  chemin  ancien, 
Quar  maintes  fois  i  ot  aie. 
.L  grant  tertre  ont  adevalé 
Où  la  forest  ert  enhermie, 
C'on  ne  véoit  la  clarté  mie 
De  la  lune;  molt  ert  ombrages 
En  celé  part  li  granz  boschages, 
Que  molt  parfons  estoit  li  vaus. 
Granz  ert  la  friente  des  chevaus. 
De  la  grant  route  des  Barons 
Estoit  devant  li  graindres  frons. 

Li  .L  sor  les  autres  sommeillent, 
Li  autre  parolent  et  veillent; 
Ainsi  vont  chevauchant  ensamble. 
Li  vairs  palefrois,  ce  me  samble, 
Où  la  damoisele  séoit, 
Qui  la  grant  route  porsivoit, 

Ne  sot  pas  le  chemin  avant 

Où  la  grant  route  aloit  devant, 

Ainz  a  choisi  par  devers  destre 

Une  sentele,  qui  vers  Testre 

Mon  seignor  Guillaume  aloit  droit. 

Li  palefrois  la  sente  voit , 

Qui  molt  sovent  Tavoit  hantée  ; 

Le  chemin  lest  sanz  demorée 

Et  la  grant  route  des  chevaus. 

Si  estoit  pris  si  granz  sommaus 

Au  chevalier  qui  l'adestroit, 

Que  ses  palefrois  arrestoit 

D'eures  en  autres  en  la  voie. 

La  damoisele  ne  convoie 

Nus,  se  Diex  non;  ele  abandone 

Le  frain  au  palefroi  et  done  ; 

Il  se  mist  en  Tespesse  sente. 

Il  n'i  a  chevalier  qui  sente 

Que  la  pucele  ne  le  siue  ; 

Chevauchié  ont  plus  d'une  liue 

Qu'il  ne  s'en  pristrent  onques  garde; 

Et  cil  qui  en  fu  mestre  et  garde 

Ne  l'a  mie  très  bien  gardée  : 

Ele  ne  se  fu  pas  emblée, 

Ainz  s'en  ala  en  tel  manière 

Com  celé  qui  de  la  charrière 

Ne  de  la  sente  ne  savoit  ^ 

En  quel  païs  aler  devoit. 

Li  palefrois  s'en  va  la  voie 
De  laquele  ne  se  desvoie, 

Quar  maintes  foiz  i  ot  esté , 
Et  en  y  ver  et  en  esté. 
La  pucèle  molt  adolée , 
Qui  en  la  sente  estoit  entrée 
Sovent  se  regarde  environ, 
Ne  voit  chevalier  ne  baron, 
Et  la  forest  fu  pereilleuse. 
Et  molt  obscure  et  ténébreuse; 
Et  ele  estoit  toute  esbahie 
Que  point  n'avoit  de  compaignie. 
S'ele  a  paor  n'est  pas  merveille. 
Et  neporquant  molt  se  merveille 
Où  li  chevalier  sont  aie 
Qui  là  estoient  assamblé. 
Lie  estoit  de  la  decevance  ; 
Mes  de  ce  a  duel  et  pesance 
Que  nus,  fors  Dieu,  ne  le  convoie 
Et  li  palefrois,  qui  la  voie 
Avoit  par  maintes  foiz  hantée. 
Ele  s'est  à  Dieu  commandée, 
Et  li  vairs  palefrois  l'enporte. 
Celé,  qui  molt  se  desconforte, 
Li  a  le  frain  abandoné, 
Si  n'a  .L  tout  seul  mot  soné; 
Ne  voloit  pas  que  cil  l'oïssent, 
Ne  que  près  de  li  revenissent; 
Miex  aime  à  morir  el  boscage 
Que  recevoir  tel  mariage. 

Ainsi  s'en  va  penssant  adès, 
Et  li  palefrois,  qui  engrès 

Fud'alerlà  où  il  devoit. 

Et  qui  la  voie  bien  savoit, 

A  tant  alée  s'ambléure 

Que  venuz  est  grant  aléure 

Au  chief  de  celé  forest  grant. 

Une  eve  avoit  en  .1.  pendant 

Qui  là  coroit  grant  et  obscure  ; 

Li  vairs  palefrois  à  droiture 

I  est  aie,  qui  légué  sot; 

Outre  passe  plus  tost  que  pot; 

N'ot  guëres  esloingnié  le  gué 

Qui  pou  estoit  parfont  et  lé, 

Quant  la  pucele  oï  corner 

Celé  part  où  devoit  aler 

Li  vairs  palefrois  qui  le  porte  ; 

Et  la  guete  ert  desus  la  porte. 

Devant  le  jor  corne  et  fretele. 

Celé  part  vait  la  damoisele  ; 

Droit  au  recet  en  est  venue, 

Molt  eshabie  et  esperdue, 

Si  corn  celé  qui  ne  sait  pas 

Ne  le  chemin  ne  le  trespas, 

Ne  comment  demander  la  voie. 

Ainz  li  palefrois  de  sa  voie 

N'issi;  si  vint  desus  le  pont, 

Qui  sist  sor  .1.  estanc  parfont  ; 

Tout  le  manoir  avironoit;  # 

Et  la  guete  qui  là  cornoit 

Oï  desus  le  pont  l'effroi 

Et  la  noise  du  palefroi , 

Qui  maintes  foiz  i  ot  esté. 
La  guete  a  .1.  pou  aresté 
De  corner  et  de  noise  fère  ; 
Il  descendi  de  son  repère , 
Si  demanda  isnelement  : 
«  Qui  chevauche  si  durement 
A  iceste  eure  sor  cest  pont  ?  )> 
Et  la  damoisele  respont  : 
«  Certes,  la  plus  maléurée 
Qui  onque  fu  de  mère  née  : 
Por  Dieu  lai-moi  léenz  entrer 
Tant  que  le  jor  voie  ajorner, 
Que  je  ne  sai  quele  part  aille. 
—  Damoisele,  fet-il,  sanz  faille, 
Sachiez  ne  l'oseroie  fère, 
Ne  nului  mètre  en  cest  repère , 
Fors  par  le  congié  mon  seignor  ; 
Onques  mes  hom  n'ot  duel  greignor 
Qu'il  a;  forment  est  deshaitiez, 
Quar  vilainement  est  traitiez.  » 
Que  qu'il  parle  de  cel  afaire, 
Il  met  ses  iex  et  son  viaire 
A  uns  partuis  de  la  poterne  ; 
N'i  ot  chandoile  ne  lanterne, 
Que  la  lune  molt  cler  luisoit. 
Et  cil  le  vair  palefroi  voit  ; 
Bien  Ta  connut  et  ravisé. 
Mes  ainz  Tôt  assez  remiré; 
Molt  se  merveille  d'ont  il  vient, 
Et  la  pucèle,  qui  le  tient 

Par  la  resne,  a  molt  esgardée, 
Qui  richement  est  atornée 
De  riches  garnemens  noviaus. 
Et  cil  fu  de  l'aler  isniaus 
A  son  seignor,  qui  en  son  lit 
Estoit  couchiez  sans  nul  délit. 

((  Sire,  fet-il,  ne  vous  poist  mie, 
Une  famé  desconseillie, 
Jone  de  samblant  et  d'aage. 
Est  issue  de  cel  boscage, 
Atornée  molt  richement  : 
Molt  sont  riche  si  garnement; 
Avis  m'est  que  soit  afublée 
D'une  riche  chape  forrée  ; 
Si  drap  me  samblent  d'escarlate. 
La  damoisele,  tristre  et  mate, 
Seur  vostre  vair  palefroi  siet  ; 
Li  parlers  pas  ne  li  messiet, 
Ainz  est  si  avenanz  et  gente , 
Ne  sai.  Sire,  que  je  vous  mente. 
Ne  cuit  en  cest  païs  pucele 
Qui  tant  soit  avenant  ne  bele. 
Mien  escient  c'est  une  fée 
Que  Diex  vous  a  ci  amenée 
Por  restorer  vostre  domage 
Dont  si  avez  pesant  corage  ; 
Bon  restor  avez  de  celi  ^ 

A  cui  vous  avez  or  failli.  )> 

Mesires  Guillaume  l'entent, 
Il  sailli  sus,  plus  n'i  atent; 

Un  sorcot  en  son  dos  sanz  plus, 
Droit  à  la  porte  en  est  venus  : 
Ouvrir  la  fet  isnelement  ; 
La  damoisele  hautement 
Li  a  huche  en  souspirant  : 
«  Ahi  !  gentiz  Chevaliers,  tant 
Ai  de  travail  eu  anuit  1 
Sire,  porpieu,  ne  vous  anuit, 
Lessiez  moi  en  vostre  manoir  : 
Je  n'i  quier  guères  remanoir; 
D'une  suite  ai  molt  grant  paor 
De  chevaliers,  qui  grant  fréor 
Ont  or  de  ce  qu'il  m'ont  perdue; 
Por  garant  sui  à  vous  venue 
Si  com  fortune  m'a  menée; 
Molt  sui  dolente  et  esgarée.  » 

Mesires  Guillaume  l'oï, 
Molt  durement  s'en  esjoï; 
Son  palefroi  a  connéu, 
Qu'il  avoit  longuement  eu  ; 
La  pucele  voit  et  avise. 
Si  vous  di  bien  qu'en  nule  guise 
Nus  plus  liez  hom  ne  péust  estre. 
Si  la  maine  dedenz  son  estre, 
Il  l'a  du  palefroi  jus  mise. 
Si  l'a  par  la  destre  main  prise, 
Besié  l'a  plus  de  .XX.  foiz; 
El  n'i  mist  onques  nul  defoiz, 
Quar  molt  bien  l'a  reconnéu. 
Quant  li  uns  a  l'autre  véu, 

Molt  grant  joie  entr'aus  .II.  menèrent , 
Et  toz  lor  dels  entr'oublièreni; 
De  sa  chape  est  desafublée, 
Sor  une  coûte  d'or  listée, 
D'un  riche  drap  qui  fu  de  soie , 
Se  sont  assis  par  molt  grant  joie. 
Chascuns  plus  de  .XX.  foiz  se  saine, 
Quar  croire  pueent  à  grant  paine 
Que  ce  soit  songes  que  il  voient  ; 
Et  quant  serjant  iluec  ne  voient, 
Neporquant  molt  bien  aaisier 
Se  sorent  d'aus  entrebesier; 
Mes  je  vous  di  qu'autre  meffet 
A  icele  eure  n'i  ot  fet. 

La  pucele  sanz  contredit 
Li  a  tout  son  afère  dit  : 
Or  dist  que  buer  fu  ore  née 
Quant  Diex  l'a  iluec  amenée, 
Et  de  celui  l'a  délivrée, 
Si  com  fortune  l'a  menée , 
Qui  en  cuidoit  son  bon  avoir 
Por  son  mueble  et  por  son  avoir. 
Mesire  Guillaume  s'atorne 
A  lendemain  quant  il  ajorne; 
Dedenz  sa  cort  et  sa  chapele 
Venir  i  fet  la  damoisele  ; 
Son  chapelain  sanz  arester  <• 

A  fet  maintenant  apeler. 
Li  Chevaliers  sanz  trestorner 
Se  fet  maintenant  espouser 

Et  par  bon  mariage  ajoindre  : 
Ne  sont  pas  legier  à  desjoindre. 
Et  quant  la  messe  fu  chantée, 
Grant  joie  ont  el  palais  menée 
Serjant,  pucèles,  escuier. 

Mes  il  doit  molt  cels  anuier 
Qui  perdue  l'ont  folement  : 
Venu  furent  communément 
A  la  chapele,  qui  ert  gaste; 
Assez  orent  eu  de  laste 
De  chevauchier  toute  la  nuit; 
N'i  a  celui  cui  il  n'anuit. 
Li  anciens  a  demandée 
Sa  fille  à  cil  qui  l'ot  gardée 
Mauvesement;  ne  sot  que  dire. 
Isnelement  respondi  :  «  Sire, 
Devant  la  mis,  je  fui  derrière, 
Que  molt  estroite  ert  la  charrière. 
Et  la  forest  grant  et  ombrage  ; 
Ne  sai  s'aillors  prist  son  voïage  , 
Quar  sor  mon  arçon  sommeilloie; 
D'eures  à  autres  m'esveilloie. 
Devant  moi  la  cuidai  adès, 
Mes  n'en  est  ore  guêpes  près  ; 
Je  ne  sai  qu'ele  est  devenue  ; 
Mauvesement  l'avons  tenue.  )> 
Li  anciens  par  tout  la  quiert, 
Et  à  toz  demande  et  enquiert 
Quel  part  ele  est,  ne  s'il  la  virent  : 
Molt  durement  s'en  esbahirent: 

Ne  l'en  sorent  dire  novele. 
Et  li  viez  qui  la  damoisele 
Devoit  prendre  fu  plus  dolenz; 
De  li  querre  ne  fu  pas  lenz  ; 
C'est  por  noient  que  il  la  chace, 
Perdue  en  a  la  droite  trace  ; 
Cil  qui  avoeques  lui  estoient 
En  tel  effroi,  el  chemin  voient 
Venir  un  escuier  poingnant; 
Vers  l'ancien  vient  maintenant. 

«  Sire,  fet-il,  amistié  grande 
Mesire  Guillaume  vous  mande; 
La  vostre  fille  a  espousée 
Très  hui  matin  à  l'ajornée  ; 
Forment  en  est  liez  et  joiant. 
Venez  i,  sire,  maintenant. 
Et  son  oncle  mande  ensement, 
Qui  vers  lui  ouvra  faussement  ; 
De  cest  meffet  li  fet  pardon 
Quant  de  votre  fille  a  le  don.  » 

Li  anciens  ot  la  merveille, 
Onques  mes  n'oï  sa  pareille. 
Toz  ses  barons  huche  et  assamble, 
Et,  quant  il  furent  tuit  ensamble, 
Conseil  a  pris  que  il  ira, 
Et  celui  avoec  lui  menra 
Cui  de  sa  fille  avoit  don  fet.  ♦ 

Le  mariage  en  voit  deffet. 
Nul  recouvrier  n'i  puet  avoir. 
Cil ,  qui  fu  plains  de  grant  savoir, 

I  est  alez  isnelement 

Et  tuit  li  baron  ensement. 

Quant  à  Tostel  furent  venu , 
Richement  furent  reçéu  : 
Mesire  Guillaume  fîst  joie 
Molt  grant,  com  cil  qui  de  sa  proie 
Estoit  molt  liez  en  son  corage. 
Graer  covint  le  mariage 
A  l'ancien,  vousist  ou  non, 
Et  li  viex  au  fronci  grenon 
S'en  conforta  plus  biau  qu'il  pot. 
Seignor,  ainsi  Dame-Dieu  plot 
Que  ces  noces  furent  estables, 
Qui  à  Dieu  furent  convenables. 

Mesire  Guillaume  fu  preus, 
Cortois  et  molt  chevalereus  ; 
Ainz  sa  proesce  ne  lessa, 
Mes  plus  et  plus  s'en  efforça  : 
Bien  fu  de  princes  et  de  contes. 
Ainz  le  tiers  an,  ce  dist  li  contes, 
Morut  li  anciens,  sanz  faille; 
Tout  son  avoir  li  rent  et  baille  ; 
Toute  sa  terre  ot  en  baillie , 
Qui  molt  ert  riche  et  bien  garnie. 
.M.  livrées  tint  bien  de  terre. 
Après  ala  la  mort  requerre 
Son  oncle,  qui  molt  estoit  riches, 
Et  cil,  qui  n'estoit  mie  nices, 
Ne  de  cuer  povres  ne  frarins, 
Ne  blastengiers  de  ses  voisins. 

Ainz  tint  la  terre  toute  cuite. 
Geste  aventure  que  j'ai  dite 
Afine  ci  en  itel  guise 
Com  la  vérité  vous  devise. 

Explicit  du  Vair  Palefroi. 

IV 

DES   TROIS    AVUGLES 

DE    COMPIENGNE. 

(par  cortebarbe.) 

Manuscrits  F.  Fr.,  n»»  837,  f.  73  v»  à  7$  r»,  et  iSçS. 


NE  matère  ci  dirai 

D'un  fablel  que  vous  conterai . 

On  tient  le  ménestrel  à  sage 
^^ï^^^^'Qui  met  en  trover  son  usage 
De  fère  biaus  dis  et  biaus  contes 
C'on  dit  devant  dus,  devant  contes. 
Fablel  sont  bon  à  escouter  : 
Maint  duel,  maint  mal  font  mesconter 
Et  maint  anui  et  maint  meffet. 
Cortebarbe  a  cest  fablel  fet; 
Si  croi  bien  qu'encor  l'en  soviegne. 

Il  avint  jà  defors  Compiegne 
Trois  avugle  .1.  chemin  aloient. 
Entre  eusnis  .1.  garçon  n'avoient 
Qui  les  menast  ne  conduisist 
Ne  le  chemin  lor  apresist. 
Chascuns  avoit  son  hanepel  ; 
Moult  povre  estoient  lor  drapel, 
Quar  vestu  furent  povrement. 

Tout  le  chemin  si  fetement 

S'en  aloient  devers  Senlis. 

Uns  clers  qui  venoit  de  Paris, 

Qui  bien  et  mal  assez  savoit, 

Escuier  et  sommier  avoit, 

Et  bel  palefroi  chevauchant, 

Les  avugles  vint  aprochant, 

Quar  grant  embléure  venoit. 

Si  vit  que  nus  ne  les  menoit; 

Si  pensse  que  aucuns  n'en  voie  : 

Coment  alaissent-il  la  voie? 

Puis  dist  :  «  El  cors  me  fière  goûte, 

Se  je  ne  sai  s'il  voient  goûte.  » 

Li  avugle  venir  l'oïrent, 

Erraument  d'une  part  se  tindrent, 

Si  s'escrient  :  «  Fetes-nous  bien, 

Povre  somes  sor  toute  rien  ; 

Cil  est  moult  povres  qui  ne  voit,  » 

Li  clers  esraument  se  porvoit, 

Qui  les  veut  aler  falordant; 

«  Vezici,  fet-il,  .L  besant 

Que  je  vous  done  entre  vous  .III. 

—  Diex  le  vous  mire  et  sainte  Croix, 

Fet  chascuns,  ci  n'a  pas  don  lait.  » 

Chascuns  cuide  ses  compains  l'ait. 

Li  clers  maintenant  s'en  départ. 

Puis  dist  qu'il  veut  veoir  lor  départ. 

Esraument  à  pié  descendi  ; 

Si  escouta  et  entendi 

Coment  les  avugle  disoient. 

Et  cornent  entr'eus  devisoient. 

Li  plus  mestres  des  .III.  a  dit  : 

«  Ne  nous  a  or  mie  escondit 

Qui  à  nous  cest  besant  dona; 

En  .1.  besant  moult  biau  don  a. 

Savez,  fet-il,  que  nous  ferons? 

Vers  Compiegne  retornerons; 

Grant  tens  a  ne  fumes  aaise; 

Or  est  bien  droiz  que  chascuns  s'aise. 

Compiegne  est  de  toz  biens  plentive. 

—  Corn  ci  a  parole  soutive  ! 

Chascuns  des  autres  li  respont; 

Cor  éussons  passé  le  pont  I  » 

Vers  Compiegne  sont  retorné, 

Ainsi  come  il  sont  atorné; 

Moult  furent  lié,  baut  et  joiant. 

Li  clers  les  va  adès  sivant, 

Et  dist  que  adès  les  siurra 

De  si  adonc  que  il  saura 

Lor  fin.  Dedenz  la  vile  entrèrent  ; 

Si  oïrent  et  escoutèrent 

C'on  crioit  parmi  le  chastel  : 

((  Ci  a  bon  vin  frès  et  novel, 

C'a  d'Auçoire,  c'a  de  Soissons, 

Pain  et  char,  et  vin  et  poissons; 

Céens  fet  bon  despendre  argent  ; 

Ostel  i  a  à  toute  gent  ; 

Céens  fet  moult  bon  herbregier.  » 

Celé  part  vont  tout  sanz  dangier, 

Si  s'en  entrent  en  la  meson  ; 

Li  borgois  ont  mis  à  reson  : 
«  Entendez  ça  à  nous,  font-il  ; 
Ne  nous  tenez  mie  por  vil 
Se  nous  somes  si  povrement; 
Estre  volons  privéement; 
Miex  vous  paierons  que  plus  cointe, 
Ce  li  ont  dit,  et  li  acointe, 
Quar  nous  volons  assez  avoir.  )> 
L'ostes  pensse  qu'il  dient  voir  ; 
Si  fête  gent  ont  deniers  granz. 
D'aus  aaisier  fu  moult  engranz  ; 
En  la  haute  loge  les  maine  : 
«  Seignor,  fet-il,  une  semaine 
Porriez  ci  estre  bien  et  bel  ; 
En  la  vile  n'a  bon  morsel 
Que  vous  n'aiez,  se  vos  volez. 

—  Sire,  font-il,  or  tost  alez; 
Si  nous  fêtes  assez  venir. 

—  Or  m'en  lessiez  dont  convenir,  » 
Fet  li  borgois;  puis  si  s'en  tome. 
De  .V.  mes  pleniers  lor  atorne 
Pain,  et  char,  pastéz  et  chapons. 

Et  vins,  mes  que  ce  fu  des  bons  : 
Puis  si  lor  fist  là  sus  trametre. 
Et  fist  du  charbon  el  feu  mètre; 
Assis  se  sont  à  haute  table. 
Li  vallés  au  clerc  en  l'estable 
Tret  ses  chevaus,  l'ostel  a  pris. 
Li  clers,  qui  moult  ert  bien  apris 
Et  bien  vestuz  et  cointement, 

Fabl.   I  I  o 

Avoec  Toste  moult  hautement 

Sist  au  mengier  la  matinée, 

Et  puis  au  souper  la  vesprée. 

Et  li  avugle  du  solier 

Furent  servi  com  chevalier; 

Chascuns  grant  paticle  menoit, 

L'uns  à  l'autre  le  vin  donoit; 

«  Tien,  je  t'en  doing;  après  m'en  done; 

Cis  crut  sor  une  vingne  bone.  « 

Ne  cuidiez  pas  qu'il  lor  anuit. 

Ainsi  jusqu'à  la  mienuit 

Furent  en  solaz  sanz  dangier. 

Li  lit  sont  fet,  si  vont  couchier 

Jusqu'au  demain  qu'il  fu  bêle  eure  ; 

Et  li  clers  tout  adès  demeure, 

Por  ce  qu'il  veut  savoir  lor  fin. 

Et  l'ostes  fu  levez  matin 

Et  son  vallet,  puis  si  contèrent 

Combien  char  et  poisson  coustèrent  : 

Dist  li  vallés  :  «  En  vérité, 

Li  pains,  li  vins  et  li  pasté 

Ont  bien  cousté  plus  de  .X.  saus; 

Tant  ont  il  bien  eu  entre  aus. 

Li  clers  en  a  .V.  sols  pour  lui. 

—  De  lui  ne  puis  avoir  anui; 

Va  là  sus,  si  me  fai  paier.  » 

Et  li  vallés  sanz  delaier 

Vint  aus  avugles,  si  lor  dist 

Que  chascuns  errant  se  vestit, 

Ses  sires  veut  estre  paiez. 

Font-il  :  «  Or  ne  vous  esmaiez, 
Quar  moult  très  bien  li  paierons  : 
Savez,  font-il,  que  nous  devons  ? 

—  Oïl,  dist-il,  .X.  sols  devez. 

—  Bien  le  vaut.  ))  Chascuns  s'est  levez; 
Tuit  troi  sont  aval  descendu. 

Li  clers  a  tout  ce  entendu. 
Qui  se  chauçoit  devant  son  lit. 
Li  trois  avugle  à  l'oste  ont  dit  : 
((  Sire,  nous  avons  .L  besant. 
Je  croi  qu'il  est  molt  bien  pesant  ; 
Quar  nous  en  rendez  le  sorplus, 
Ainçois  que  du  vostre  aions  plus. 

—  Volentiers,  »  li  ostes  respont. 
Fait  li  uns  :  «  Quar  li  baille  dont 
Liquels  l'a.  Be  !  je  n'en  ai  mie. 

—  Dont  l'a  RobersBarbe-florie? 

—  Non  ai,  mes  vous  l'avez,  bien  sai. 

—  Par  le  cuer  bieu,  mie  n'en  ai. 

— Liquels  l'a  dont? —  Tu  l'as.  —  Mes  tu. 

—  Fêtes,  ou  vous  serez  batu, 
Dist  li  ostes,  seignortruant. 
Et  mis  en  longaingne  puant 
Ainçois  que  vous  partez  de  ci.  » 
Il  li  crient  :  «  Por  Dieu  merci. 
Sire,  moult  bien  vous  paierons.  » 
Dont  recommence  lor  tençons  : 

«  Robers,  fet  l'uns,  quar  li  donez 
Le  besant;  devant  nous  menez  : 
Vous  le  reçustes  premerains. 

—  Mes  vous,  qui  venez  daarains, 
Li  bailliez,  quar  je  n'en  ai  point. 

—  Or  sui  je  bien  venuz  à  point, 
Fet  li  ostes,  quant  on  me  truffe.  » 
L'un  va  donner  une  grant  buffe, 
Puis  faitaporter  .II.  lingnas. 

Li  clers,  qui  fu  à  biaus  harnas, 
Qui  le  conte  forment  amoit, 
De  ris  en  aise  se  pasmoit. 
Quant  il  vit  le  ledengement, 
A  l'oste  vint  isnelement, 
Se  li  demande  qu'il  avoit, 
Quel  chose  ces  gens  demandoit. 
Fet  l'ostes  :  «  Du  mien  ont  eu 
.X.  sols,  c'ont  mengié  et  béu. 
Si  ne  m'en  font  fors  escharnir  ; 
Mes  de  ce  les  vueil  bien  garnir  : 
Chascuns  aura  de  son  cors  honte. 

—  Ainçois  le  metez  sor  mon  conte, 
Fet  li  clers  :  .XV.  sols  vous  doi; 
Mal  fet  povre  gent  fère  anoi.  )> 
L'oste  respont  :  «  Moult  volentiers; 
Vaillanz  clers  estes  et  entiers.  » 

Li  avugle  s'en  vont  tout  cuite^^^;^^ 

Or  oiez  com  fête  refuite 
Li  clers  porpenssa  maintenant  : 
On  aloit  la  messe  sonant  ; 
A  l'oste  vint,  si  l'arésone. 
a  Ostes,  fet-il,  vostre  persone 
Du  moustier  dont  ne  connissiez? 

Ces  .XV.  sols  bien  li  croiriez, 
Se  por  moi  les  vos  voloit  rendre? 

—  De  ce  ne  sui  mie  à  aprendre, 
Fet  li  borgois;  par  saint  Silvestre, 
Que  je  croiroie  nostre  prestre, 
S'il  voloit,  plus  de  .XXX.  livres. 

—  Dont  dites  j'en  soie  délivres 
Esraument  com  je  reviendrai; 
Au  moustier  paier  vous  ferai.  » 
L'ostes  le  comande  esraument, 
Et  li  clers  ainsi  fètement 

Dist  son  garçon  qu'il  atornast 

Son  palefroi,  et  qu'il  troussast. 

Que  tout  soit  prest  quant  il  reviegne  ; 

A  l'oste  a  dit  que  il  s'en  viegne. 

Ambedui  el  moustier  en  vont, 

Dedenz  le  chancel  entré  sont; 

Li  clers  qui  les  .XV.  sols  doit 

A  pris  son  oste  par  le  doit, 

Si  l'a  fet  delèz  lui  assir. 

Puis  dist  :  «  Je  n'ai  mie  loisir 

De  demorer  dusqu'après  messe  ; 

Avoir  vos  ferai  vo  promesse  ; 

Je  Tirai  dire  qu'il  vous  pait 

.Xy .  sols  trestout  entresait 

Tantost  que  il  aura  chanté. 

—  Fetes-en  vostre  volenté,  »  ^ 
Fet  li  borgois,  qui  bien  le  croit. 

Li  prestres  revestuz  estoit. 
Qui  maintenant  devoit  chanter. 

Li  clers  vint  devant  lui  ester, 

Qui  bien  sot  dire  sa  reson; 

Bien  sanbloit  estre  gentiz  bon  ; 

N'avoit  pas  la  chière  reborse. 

.XII.  deniers  tret  de  sa  borse, 

Le  prestre  les  met  en  la  main  : 

«  Sire,  fet-il,  por  saint  Germain, 

Entendez  çà  .1.  poi  à  mi. 

Tuit  li  clerc  doivent  estre  ami, 

Por  ce  vieng-je  près  de  l'autel. 

Je  giut  anuit  à  un  ostel 

Chiés  à  .1.  borgois  qui  moult  vaut  : 

Li  douz  Jhesu-Criz  le  consaut, 

Quar  preudom  est  et  sanz  boisdie  ; 

Mes  une  cruel  maladie 

Li  prist  ersoir  dedenz  sa  teste, 

Entruès  que  nous  demeniens  feste, 

Si  qu'il  fu  trestoz  marvoiez. 

Dieu  merci,  or  est  ravoiez, 

Mes  encore  li  deut  li  chiéz; 

Si  vous  pri  que  vous  li  lisiez, 

Après  chanter,  une  evangille 

Desus  son  chief.  —  Et  par  saint  Gille, 

Fet  li  prestres,  je  li  lirai.  )> 

Au  borgois  dist  :  «  Je  le  ferai 

Tantost  com  j'aurai  messe  dite, 

Dont  en  claime-je  le  clers  cuite.  » 

Fet  li  borgois  :  «  Miex  ne  demant. 

—  Sire  prestre,  à  Dieu  vous  cornant, 

Fet  li  clers. — Adieu,  biaus  douz  mestre,  » 

Li  prestres  à  l'autel  va  estre, 

Hautement  grant  messe  comence  ; 

Par  .1.  jor  fu  de  diemenche, 

Au  moustier  vindrent  moult  de  genz. 

Li  clers,  qui  fu  et  biaus  et  genz, 

Vint  à  son  oste  congié  prendre; 

Et  li  borgois,  sanz  plus  atendre, 

Dusqu'à  son  ostel  le  convoie. 

Li  clers  monte,  si  va  sa  voie, 

Et  li  borgois  tantost  après 

Vint  au  moustier  :  moult  fu  engrès 

De  ses  .XV.  sols  recevoir  : 

Avoir  les  cuide  tout  por  voir. 

Enz  el  chancel  tant  atendi 

Que  li  prestres  se  devesti. 

Et  que  la  messe  fu  chantée. 

Et  li  prestres,  sanz  demorée, 

A  pris  le  livre  et  puis  Festoie, 

Si  a  huchié  :  <c  Sire  Nichole, 

Venez  avant,  agenoilliez.  » 

De  ces  paroles  n'est  pas  liez 

Li  borgois,  ainz  li  respondi  : 

«  Je  ne  ving  mie  por  ceci, 

Mes  mes  .XV.  sols  me  paiez. 

—  Voirement  est-il  marvoiez, 
Dist  li  prestres;  nomini  Dame, 

Aidiez  à  cest  preudome  à  l'ame  ;  • 

Je  sai  de  voir  qu'il  est  dervez. 

—  Oez,  dist  li  borgois,  oez 
Com  cis  prestres  or  m'escharnist; 

Por  poi  que  mes  cuers  du  sens  n'ist, 
Quant  son  livre  m'a  ci  tramis. 

—  Je  vous  dirai,  biaus  douz  amis, 
Fet  li  prestres,  coment  qu'il  praingne, 
Tout  adès  de  Dieu  vous  souviegne, 
Si  ne  poez  avoir  meschief .  » 

Le  livre  li  mist  sor  le  chief, 

L'Evangille  li  voloit  dire. 

Et  li  borgois  commence  à  dire  : 

«  J'ai  en  meson  besoingne  à  fère  ; 

Je  n'ai  cure  de  tel  afère. 

Mais  paiez-moi  tost  ma  monnoie.  » 

Au  prestre  durement  anoie  : 

Toz  ses  paroschiens  apele, 

Chascuns  entor  lui  s'atropele. 

Puis  dist  :  «  Cest  home  me  tenez; 

Bien  sai  de  voir  qu'il  est  dervez. 

—  Non  sui,  fet-il,  par  saint  Cornille, 
Ne,  par  la  foi  que  doi  ma  fille, 

Mes  .XV.  sols  me  paierez, 
Jà  ainsi  ne  me  gaberez. 

—  Prenez-le  tost,  »  le  prestre  a  dit. 
Li  paroschiens  sanz  contredit 

Le  vont  tantost  moult  fort  prenant  ; 
Les  mains  li  vont  trestuit  tenant  ; 
Chascuns  moult  bel  le  reconforte, 
Et  li  prestres  le  livre  aporte, 
Si  li  a  mis  deseur  son  chief; 
L'Evangille  de  chief  en  chief 
Li  lut,  l'estole  entor  le  col, 

Mes  à  tort  le  tenoit  por  fol; 
Puis  Tesproha  d'ève  benoite. 
Et  li  borgois  forment  covoite 
Qu'à  son  ostel  fust  revenuz. 
Lessiez  fu,  ne  fu  plus  tenuz; 
Li  prestres  de  sa  main  le  saine, 
Puis  dist  :  «  Avez  esté  en  paine.  » 
Et  li  borgois  s'est  toz  cois  teus  ; 
Corouciéz  est  et  moult  honteus 
De  ce  qu'il  fu  si  atrapez; 
Liez  fu  quant  il  fu  eschapez  ; 
A  son  ostel  en  vint  tout  droit. 
CoRTEBARBE  dist  oreudroit 
C'on  fet  à  tort  maint  home  honte. 
A  tant  definerai  mon  conte. 

Explicit  des  .111.  Avugles  de  Compiengne . 

E  biau  parler  et  de  bien  dire 
Chascuns  devroit  à  son  mestire 
Fère  connoistre  et  enseignier 
Et  bonement  enromancier 

Les  aventures  qui  avienent. 

Ausi ,  comme  gent  vont  et  vienent, 

Ot-on  maintes  choses  conter 

Qui  bones  sont  à  raconter. 

Cil  qui  s'en  sevent  entremetre 

I  doivent  grant  entente  mètre, 

En  penser,  en  estudier, 

Si  com  firent  notre  ancistier, 

Li  bon  mestre  qui  estre  seulent; 

Et  cil  qui  après  vivre  vuelent 

Ne  devroient  jà  estre  oiseus. 

Mes  il  devienent  pereceus 

I .  Les  premiers  vers  de  ce  fabliau  manquent  dans  le 
manuscrit,  qui  est  défectueux  en  cet  endroit. 

Por  le  siècle,  qui  est  mauves; 
Por  ce  si  ne  se  vuelent  mes 
Li  bon  ménestrel  entremetre, 
Qar  molt  covient  grant  paine  mètre 
En  bien  trover,  sachiez  de  voir. 

Huimès  vous  faz  apercevoir 
Une  aventure  qui  avint 
Bien  a  .XVII.  ans  ou  .XX, 
Que  uns  riches  hom  d' Abevile 
Se  départi  fors  de  sa  vile, 
Il  et  sa  famé  et  uns  siens  fils. 
Riches  et  combles  et  garnis 
Issi  com  preudom  de  sa  terre, 
Por  ce  que  il  estoit  de  guerre 
Vers  plus  fors  genz  que  il  n'estoit; 
Si  se  doutoit  et  se  cremoit 
De  estre  entre  ses  anemis. 
D' Abevile  vint  à  Paris. 
Ilueques  demora  tout  qoi. 
Et  si  fist  homage  le  Roi, 
Et  fu  ses  hom  et  ses  borgois. 
Li  preudom  fu  sage  et  cortois, 
Et  la  Dame  forment  ert  lie, 
Et  li  vallès  fols  n'estoit  mie. 
Ne  vilains,  ne  mal  enseigniez. 
Molt  en  furent  li  voisin  liez 
De  la  rue  où  il  vint  manoir; 
Sovent  le  venoient  véoir 
Et  li  portoient  grant  honor. 
Maintes  genz  sans  mètre  du  lor 

Se  porroient  molt  fère  amer  ; 
Por  seulement  de  biau  parler 
Puet  l'en  molt  grant  los  acueillir; 
Qar  qui  biau  dit,  biau  veut  oïr, 
Et  qui  mal  dit  et  qui  mal  fait, 
Il  ne  puet  estre  qu'il  ne  l'ait; 
En  tel  point  le  voit-on  et  trueve  ; 
On  dit  sovent  :  l'uevre  se  prueve. 

Ainsi  fu  li  preudom  mananz 
Dedenz  Paris  plus  de  sept  anz. 
Et  achatoit  et  revendoit 
Les  denrées  qu'il  connissoit. 
Tant  se  baréta  d'un  et  d'el 
Que  toz  jors  sauva  son  chatel, 
Et  ot  assez  de  remanant. 
El  preudome  ot  bon  marchéant 
Et  demenoit  molt  bone  vie, 
Tant  qu'il  perdi  sa  compaignie, 
Et  que  Diex  fist  sa  volenté 
De  sa  famé,  qui  ot  esté 
En  sa  compaignie  .XXX.  anz. 
Il  n'avoient  de  toz  enfanz 
Que  ce  vallet  que  je  vous  di. 
Molt  corouciez  et  molt  mari 
Se  fist  li  vallés  lèz  son  père, 
Et  regretoit  sovent  sa  mère. 
Qui  moult  souef  l'avoit  norri; 
Il  se  pasma,  pleure  por  li, 
Et  li  pères  le  reconforte  : 
«  Biaus  filz,  fet-il,  ta  mère  est  morte; 


77 


LA    HOUCE   PARTIE  85 


Prions  Dieu  que  pardon  li  face  ; 
Ters  tes  iex,  essue  ta  face, 
Que  li  plorer  ne  fi  vaut  rien. 
Nous  morrons  tuit,  ce  sez-tu  bien  ; 
Par  là  nous  convendra  passer; 
Nus  ne  puet  la  mort  trespasser 
Que  ne  reviegne  par  la  mort. 
Biaus  fîlz,  tu  as  bon  reconfort, 
Et  si  deviens  biaus  bacheler; 
Tu  es  en  point  de  marier. 
Et  je  sui  mes  de  grant  aage. 
Si  je  trovoie  .1.  mariage 
De  gent  qui  fussent  de  pooir, 
G'i  metroie  de  mon  avoir  ; 
Qar  ti  ami  te  sont  trop  loing  ; 
Tart  les  auroies  au  besoin  ; 
Tu  n'en  as  nul  en  ceste  terre 
Se  par  force  nés  pues  conquerre  ; 
S'or  trovoie  famé  bien  née 
Qui  fust  d'amis  emparentée. 
Qui  éust  oncles  et  antains. 
Et  frères  et  cousins  germains, 
De  bone  gent  et  de  bon  leu. 
Là  où  je  verroie  ton  preu, 
Je  t'i  metroie  volentiers, 
Jà  nel  leroie  por  deniers.  » 
Ce  nous  raconte  li  escris, 
Seignor,  or  avoit  el  pais 
.III.  chevaliers  qui  erent  frère, 
Qui  erent  de  père  et  de  mère 

Moult  hautement  emparenté, 

D'armes  proisié  et  alosé , 

Mes  n'avoient  point  d'eritage 

Que  tout  n'eussent  mis  en  gage, 

Terres  et  bois  et  tenemenz, 

Por  suirre  les  tornoiemenz. 

Bien  avoit  sor  lor  tenéure 

.111"^.  livres  à  usure, 

Qui  moult  les  destraint  et  escille. 

Li  ainsnez  avoit  une  fille 

De  sa  famé,  qui  morte  estoit, 

Dont  la  damoisele  tenoit 

Dedenz  Paris  bone  meson 

Devant  l'ostel  à  cel  preudon. 

La  meson  n'estoit  pas  au  père , 

Qar  li  ami  de  par  sa  mère 

Ne  li  lessierent  engagier. 

La  mesons  valoit  de  loier 

.XX.  livres  de  paresis  l'an; 

Jà  n'en  éust  paine  n'ahan 

Que  de  ses  deniers  recevoir. 

Bien  fu  d'amis  et  de  pooir 

La  damoisele  emparentée, 

Et  le  preudon  l'a  demandée 

Au  père  et  à  toz  ses  amis. 

Li  chevalier  li  ont  enquis 

De  son  mueble,  de  son  avoir, 

Combien  il  en  pooit  avoir, 

Et  il  lor  dist  moult  volentiers  : 

«  J'ai,  qu'en  denrées  qu'en  deniers, 

.M.  et  .Vc.  livres  vaillant; 
J'en  deveroie  estre  mentant 
Se  je  me  vantoie  de  plus; 
Je  l'en  donroie  tout  le  plus 
De  .C.  livres  de  paresis. 
Je  les  ai  loiaument  aquis  ; 
J'en  donrai  mon  fil  la  moitié. 

—  Ce  ne  porroit  estre  otroié, 
Biaus  sire,  font  li  chevalier; 
Se  vous  deveniiez  templier, 

Ou  moine  blanc,  ou  moine  noir, 
Tost  lesseriiez  vostre  avoir 
Ou  à  temple  ou  à  abéïe  : 
Nous  ne  nous  i  acordons  mie; 
Non,  Seignor,  non,  Sire,  par  foi. 

—  Et  comment  donc,  dites  le  moi  ? 

—  Moult  volentiers,  biaus  Sire  chier. 
Quanques  vous  porrez  esligier. 
Volons  que  donez  vostre  fils, 

Et  que  il  soit  du  tout  saisis, 
Et  tout  metez  par  devers  lui, 
Si  que  ne  vous  ni  à  autrui 
N'i  puissiez  noient  calengier. 
S'ainsi  le  volez  otroier, 
Li  mariages  sera  fait; 
Autrement  ne  volons  qu'il  ait 
Nostre  fille  ne  nostre  nièce.  » 
Li  preudon  penssa  une  pièce; 
Son  fil  regarde;  si  penssa. 
Mes  mauvesement  emploia 

Celé  penssée  que  il  fist. 

Lors  lor  respont  et  si  lor  dist  : 

«  Seignor,  de  quanques  vous  querez 

Acomplirai  voz  volentez, 

Mes  ce  sera  par  .1.  couvent  : 

Se  mes  filz  vostre  fille  prent 

Je  li  donrai  quanqu'ai  vaillant, 

Et  si  vous  di  tout  en  oiant 

Ne  vueil  que  me  demeure  rien, 

Mes  praingne  tout  et  tout  soit  sien, 

Que  je  l'en  saisi  et  revest.  » 

Ainsi  le  preudon  se  dévest. 

Devant  le  pueple  qui  là  fu 

S'est  dessaisis  et  desvestu 

De  quanques  il  avoit  el  monde. 

Si  que  il  remest  ausi  monde 

Com  la  verge  qui  est  pelée. 

Qu'il  n'ot  ne  denier  ne  denrée 

Dont  se  péust  desjéuner 

Se  ses  filz  ne  li  volt  doner. 

Tout  li  dona  et  clama  quite. 

Et,  quant  la  parole  fu  dite, 

Li  chevaliers  tout  main  à  main 

Saisi  sa  fille  par  la  main; 

Si  l'a  au  bacheler  donée. 

Et  li  vallés  l'a  espousée. 

D'iluec  bien  à  deus  anz  après 
Bonement  furent  et  en  pès 
Li  maris  et  la  dame  ensanble, 
Tant  que  la  dame,  ce  me  sanble, 

Ot  un  biau  fil  du  bacheler. 

Bien  le  fist  norrir  et  garder, 

Et  la  dame  fu  bien  gardée, 

Sovent  baignie  et  relevée. 

Et  li  preudon  fu  en  Fostel  ; 

Bien  se  dona  le  cop  mortel 

Quant,  por  vivre  en  autrui  merci. 

De  son  avoir  se  deffesi. 

En  l'ostel  fu  plus  de  .XII.  anz, 

Tant  que  li  enfez  fu  jà  granz 

Et  se  sot  bien  apercevoir. 

Souvent  oï  ramentevoir 

Que  ses  taions  fist  à  son  père, 

Par  qoi  il  espousa  sa  mère, 

Et  li  enfes,  quant  il  l'oï , 

Aine  puis  nel  volt  mètre  en  oubli. 

Li  preudon  fu  viex  devenu , 

Que  viellèce  Tôt  abatu 

Qu'au  baston  Testuet  soustenir. 

La  toile  à  lui  ensevelir 

Alast  volentiers  ses  filz  querre  ; 

Tart  li  estoit  qu'il  fust  en  terre , 

Que  sa  vie  li  anuioit. 

La  Dame  lessier  ne  pooit, 

Qui  fière  estoit  et  orguilleuse  ; 

Du  preudome  estoit  desdaigneuse, 

Qui  moult  li  estoit  contre  cuer. 

Or  ne  puet  lessier  à  nul  fuer 

Qu'ele  ne  déist  son  Seignor  : 

«  Sire,  je  vous  pri  par  amor, 

Fabl.    1  la 

Donez  congié  à  vostre  père, 
Que,  foi  que  doi  Famé  ma  mère , 
Je  ne  mengerai  mes  des  denz 
Tant  com  je  le  saurai  céenz, 
Ainzvueil  que  li  donez  congié. 
—  Dame,  fet-il,  si  ferai-gié.  » 

Cil,  qui  sa  famé  doute  et  crient, 
Maintenant  à  son  père  vient; 
Se  li  a  dit  isnelement  : 
((  Pères,  pères,  alez  vous  ent; 
Je  di  c'on  n'a  céenz  que  fère 
De  vous  ne  de  vostre  repaire  ; 
Alez  vous  aillors  porchacier. 
On  vous  a  doné  à  mengier 
En  cest  ostel  .XII.  anz  ou  plus  ; 
Mes  fêtes  tost,  si  levez  sus; 
Si  vous  porchaciez  où  que^soit. 
Que  fère  l'estuet  orendroit.  » 
Li  pères  Tôt;  durement  pleure; 
Sovent  maudit  le  jor  et  l'eure 
Qu'il  a  tant  au  siècle  vescu  : 
(c  Ha!  biaus  douz  filz,  que  me  dis-tu? 
Por  Dieu,  itant  d'onor  me  porte 
Que  ci  me  lesses  à  ta  porte. 
Je  me  girrai  en  poi  de  leu; 
Je  ne  te  quier  nis  point  de  feu , 
Ne  coute-pointe,  ne  tapis; 
Mes  la  fors  souz  cel  apentis 
Me  fai  baillier.  I.  pou  d'estrain. 
Onques  por  mengier  de  ton  pain 

De  Tostel  ne  me  gete  fors. 

Moi  ne  chaut  s'on  me  met  là  hors, 

Mes  que  ma  garison  me  livre  ; 

Jà,  por  chose  que  j'aie  à  vivre 

Ne  me  déusses  pas  faillir. 

Jà  ne  puès-tu  miex  espenir 

Toz  tes  péchiez  qu'en  moi  bien  faire, 

Que  se  tu  vestoies  la  haire. 

—  Biaus  père,  dist  li  bachelers, 
Or  n'i  vaut  noient  sermoners; 
Mes  fêtes  tost,  alez  vous  en, 
Que  ma  famé  istroit  jà  du  sen. 

—  Biaus  filz,  où  veus-tu  que  je  voise  ? 
Je  n'ai  vaillant  une  vendoise. 

—  Vous  en  irez  en  celé  vile  ; 
Encore  en  i  a-il  .X.  mile 

Qui  bien  i  truevent  lor  chevance  : 
Moult  sera  or  grant  meschéance 
Se  n'i  trovez  vostre  peuture  ; 
Chascuns  i  atent  s'aventure; 
Aucunes  genz  vous  connistront, 
Qui  lor  ostel  vous  presteront. 

—  Presteront,  filz  !  Aus  genz  que  chaut. 
Quant  tes  ostels  par  toi  me  faut  ? 

Et,  puis  que  tu  ne  me  fez  bien, 
Et  cil  qui  ne  me  seront  rien 
Le  me  feront  moult  à  envis ,  , 

Quant  tu  me  faus,  qui  es  mes  fils. 

—  Pères,  fet-il,  je  n'en  puis  mais 
Se  je  met  sor  moi  tout  le  fais  ; 

Ne  savez  s'il  est  à  mon  vuel.  )> 

Adonc  ot  li  pères  tel  duel , 

Por  poi  que  li  cuers  ne  li  criève. 

Si  foibles  comme  il  est,  se  liève; 

Si  s'en  ist  de  Tostel  plorant  : 

<c  Filz,  fet-il,  à  Dieu  te  commant. 

Puisque  tu  veus  que  je  m'en  aille, 

Por  Dieu  me  done  une  retaille 

D'un  tronçon  de  ta  sarpeillière, 

Ce  n'est  mie  chose  moult  chière, 

Que  je  ne  puis  le  froit  soufrir. 

Je  le  te  demant  por  couvrir, 

Que  j'ai  robe  trop  poi  vestue; 

C'est  la  chose  qui  plus  me  tue.  » 

Et  cil,  qui  de  doner  recule, 

Li  dist  :  «  Pères,  je  n'en  ai  nule. 

Li  doners  n'est  or  pas  à  point; 

A  ceste  foiz  n'en  aurez  point. 

Se  on  ne  me  le  toit  ou  emble. 

— Biaus douz  fîlz,  toz  li  cuers  me  tramble, 

Et  je  redout  tant  la  froidure; 

Done  moi  une  couverture 

De  qoi  tu  cuevres  ton  cheval. 

Que  li  frois  ne  me  face  mal.  » 

Cil,  qui  s'en  bée  à  descombrer. 

Voit  que  ne  s'en  puet  délivrer 

S'aucune  chose  ne  li  baille; 

Por  ce  que  il  veut  qu'il  s'en  aille. 

Commande  son  fil  qu'il  li  baut. 

Quant  on  le  huche,  l'enfes  saut  : 

((  Que  vous  plest,  sire,  dist  l'enfant? 

—  Biaus  filz,  fet-il,  je  te  commant, 
Se  tu  trueves  Testable  ouverte , 
Done  mon  père  la  couverte 

Qui  est  sus  mon  cheval  morel. 

S'il  veut  si  en  fera  mantel , 

Ou  chapulaire,  ou  couvertor; 

Done  li  toute  la  meillor.  » 

Li  enfes,  qui  fu  de  biau  sens, 

Li  dist  :  «  Biaus  taions,  venez  enz.  » 

Li  preudon  s'en  torne  avoec  lui, 

Toz  corouciez  et  plains  d'anui. 

L'enfes  la  couverture  trueve; 

La  meillor  prist  et  la  plus  nueve , 

Et  la  plus  grant  et  la  plus  lée  ; 

Si  l'a  par  le  mileu  doublée. 

Si  le  parti  à  son  coutel 

Au  miex  qu'il  pot  et  au  plus  bel  ; 

Son  taion  bailla  la  moitié. 

((  Biaus  filz,  fet-il,  que  ferai-gié? 

Por  qoi  le  m'as-tu  recopée  ? 

Ton  père  le  m'avoit  donée. 

Or  as-tu  fet  grant  cruauté , 

Que  ton  père  avoit  commandé 

Que  je  l'eusse  toute  entière; 

Je  m'en  irai  à  lui  arrière. 

—  Alez,  fet-il,  oii  vous  voudrez, 
Que  jà  par  moi  plus  n'en  aurez.  » 
Li  preudon  issi  de  l'estable  : 

«  Filz,  fet-il,  trestout  torne  à  fable 

Quanque  tu  commandas  et  fis; 
Que  ne  chastoies-tu  ton  fils 
Qu'il  ne  te  doute  ne  ne  crient? 
Ne  vois-tu  donques  qu'il  retient 
La  moitié  de  la  couverture  ? 

—  Va,  Diex  te  doinst  maie  aventure! 
Dist  li  pères;  baille  li  toute. 

—  Non  ferai,  dist  l'enfes,  sanz  doute; 
De  qoi  seriiez-vous  paie? 

Je  vous  en  estui  la  moitié, 

Que  jà  de  moi  n'en  aurez  plus. 

Se  j'en  puis  venir  au  desus, 

Je  vous  partirai  autressi 

Comme  vous  avez  lui  parti. 

Si  comme  il  vous  dona  l'avoir, 

Tout  aussi  le  vueil-je  avoir, 

Que  jà  de  moi  n'enporterez 

Fors  que  tant  com  vous  li  donrez. 

Si  le  lessiez  morir  chetif. 

Si  ferai-je  vous,  se  je  vif.  » 

Li  pères  l'ot  :  parfont  souspire; 

Il  se  repensse  et  se  remire. 

Aus  paroles  que  l'enfes  dist 

Li  pères  grant  example  prist; 

Vers  son  père  torna  sa  chière  : 

((  Pères,  fet-il,  tornez  arrière; 

C'estoit  anemis  et  pechié 

Qui  me  cuide  avoir  aguetié; 

Mes,  se  Dieu  plest,  ce  ne  puet  estre. 

Or  vous  faz-je  seignor  et  mestre 

De  mon  ostel  à  toz  jors  mais. 
Se  ma  famé  ne  veut  la  pais, 
S'ele  ne  vous  veut  consentir, 
Aillors  vous  ferai  bien  servir; 
Si  vous  ferai  bien  aaisier 
De  coute-pointe  et  d'oreillier. 
Et  si  vous  di,  par  saint  Martin, 
Je  ne  beverai  mes  de  vin 
Ne  ne  mengerai  bon  morsel 
Que  vous  n'en  aiez  del  plus  bel  ; 
Et  serez  en  chambre  celée 
Et  au  bon  feu  de  cheminée; 
Si  aurez  robe  comme  moi. 
Vous  me  fustes  de  bone  foi, 
Par  qoi  sui  riches  à  pooir, 
Biaus  douz  père,  de  vostre  avoir. 
Seignor,  ci  a  bone  monstrance 
Et  aperte  senefiance 
Qu'ainsi  geta  le  fîlz  le  père 
Du  mauves  penssé  où  il  ère. 
Bien  se  doivent  tuit  cil  mirer 
Qui  ont  enfanz  à  marier. 
Ne  fêtes  mie  en  tel  manière. 
Ne  ne  vous  metez  mie  arrière 
De  ce  dont  vous  estes  avant. 
Ne  donez  tant  à  vostre  enfant 
Que  vous  n'i  puissiez  recouvrer. 
L'en  ne  se  doit  mie  fier, 
Que  li  enfant  sont  sans  pitié; 
Des  pères  sont  tost  anoié 

Puis  qu'ils  ne  se  pueent  aidier. 
Et  qui  vient  en  autrui  dangier 
Molt  vit  au  siècle  en  grant  anui. 
Cil  qui  vit  en  dangier  d'autrui, 
Et  qui  du  suen  méismement 
A  autrui  livroison  s'atent; 
Bien  vous  en  devez  chastoier. 
Icest  example  fist  Bernier, 
Qui  la  matère  enseigne  à  fère. 
Si  en  fist  ce  qu'il  en  sot  faire. 

Explicit  de  la  Houce  partie. 


VI 

DE    SIRE    H  AIN 
ET  DE  DAME  A  N  I  E  U  S  E. 

(par  HUGUES  PIAUCELE.) 
Manuscrit  F.  Fr.,  887,  f.  49  recto  à  5i  recto. 


'UES  PiAUCELE,  qui  trova 
Cest  fablel,  par  reson  prova 
(Que  cil  qui  a  famé  rubeste 
Est  garnis  de  mauvèse  beste. 

Si  le  prueve  par  cest  reclaim 

D'Anieuse  et  de  sire  Hain. 

Sire  Hains  savoit  bon  mestier, 

Quar  il  savoit  bien  rafetier 

Les  côtelés  et  les  mantiaus; 

Toz  jors  erent  à  chavestriaus 

Entre  lui  et  dame  Anieuse, 

Qui  n'estoit  pas  trop  volenteuse 

De  lui  servir  à  son  voloir; 

Quar  quant  li  preudom  veut  avoir 

Porée,  se  li  fesoit  pois, 

Et  si  estoit  tout  seur  son  pois;  ^ 

Et  quant  il  voloit  pois  mengier, 

Se  li  fesoit  por  engaignier 

Un  poi  de  porée  mal  cuite. 

Anieuse  ert  de  mal  porçuite 
Vers  son  seignor  quanqu'ele  pot; 
Quar  quant  il  voloit  char  en  pot , 
Dont  li  fesoit-ele  rostir 
Et  toute  en  la  cendre  honir, 
Por  ce  qu'il  n'en  péust  gouster. 
Se  vous  me  volez  escouter, 
Je  vous  dirai  bon  helemot  : 
Riens  ne  vaut  se  chascuns  ne  m'ot, 
Quar  cil  pert  moult  bien  l'auleluye 
Qui  par  .1.  noiseus  le  desluie; 
C'est  por  noient,  n'i  faudrai  mie. 

Sire  Hains  a  dit  :  «  Douce  amie, 
Alez  me  achater  du  poisson. 
—  Vous  en  aurez  à  grant  foison, 
Dist  Anieuse,  par  saint  Cire; 
Mes  or  me  dites,  biauz  douz  sire. 
Se  vous  le  volez  d'éve  douce.  » 
Et  cil,  qui  volentiers  l'adouce, 
Li  a  dit  :  «  Mes  de  mer,  amie.  » 
Anieuse  ne  tarda  mie, 
Qui  moult  fu  plaine  de  mal  art. 
Au  Pont  vient,  si  trueve  Guillart, 
Qui  estoit  ses  cousins  germains  : 
«  Guillart,  dist-ele,  c'est  du  mains. 
Je  vueil  avoir  des  epinoches; 
Mon  mari,  qui  de  maies  broches 
Ait  crevez  les  iex  de  la  teste. 
Demande  poisson  à  areste.  )) 
Et  cil,  qui  fu  de  maie  part. 

Li  a  tornées  d'une  part, 

Se  li  a  mis  en  son  platel  ; 

Puis  les  cuevre  de  son  mantel , 

En  sa  meson  en  vint  tout  droit. 

Sire  Hains,  quant  venir  la  voit, 

Li  a  dit  :  «  Bien  veigniez  vous,  dame  ; 

Foi  que  vous  devez  Notre-Dame, 

Est-ce  raie,  ou  chien  de  mer? 

—  L'en  faut  moult  bien  à  son  esmer, 
Fet  Anieuse,  sire  Hain; 
Volez-vous  lier  vostre  estrain , 

Qui  me  demandez  tel  viande? 
Moult  est  ore  fols  qui  demande 
Chose  que  l'en  ne  puet  avoir  : 
Vous  savez  bien  trestout  de  voir 
Qu'il  a  anuit  toute  nuit  plut  : 
Toz  li  poissons  de  là  hors  put. 

—  Put!  fet  sire  Hains;  Dieu  merci, 
J'en  vi  ore  porter  par  ci 

De  si  bons  dedenz  .L  panier. 

—  Vous  en  porrez  jà  tant  pledier, 
Fet  cèle,  qui  le  het  de  cuer, 
Que  je  geterai  jà  tout  puer. 
Dehait  qui  le  dit  s'il  nel  fet  !  » 
Les  espinoches  tout  à  fet 

A  semées  aval  la  cort. 

«  Diex!  fet  Hains,  com  tu  me  tiens  co^! 

A  paines  os-je  dire  mot; 

Grant  honte  ai  quant  mon  voisin  m'ot , 

Que  tu  me  maines  si  viument. 

—  Ba  !  si  en  prenez  vengement , 
Fet-ele,  se  vous  Tosez  fère. 

—  Tais-toi,  famé  de  put  afère, 
Fet  sire  Hains  ;  lai  moi  ester; 
Ne  fust  por  ma  chose  haster 
Por  aler  au  marchié  demain , 
Tu  le  compraisses  aparmain. 

—  Comperaisse  !  fet  Anieuse  ; 

Par  mon  chief,  je  vous  en  di  beuse; 
Quant  vos  volez,  si  commenciez.  « 
Sire  Hains  fu  moult  corouciez  : 
.1.  petitelet  se  porpensse; 
Après  a  dit  ce  que  il  pensse, 
Quant  fu  apoiez  sor  son  coûte  : 
(c  Anieuse,  fet-il,  ç'acoute: 
Il  m'est  avis,  et  si  me  samble. 
Que  jà  ne  serons  bien  ensamble 
Se  nous  ne  tornons  à  .1.  chief. 

—  Or  dites  donques  derechief, 
Fet-ele,  se  vous  l'osez  fère, 

A  quel  chief  vous  en  volez  trère. 

—  Oïl ,  fet-il ,  bien  l'ose  dire  : 
Le  matinet,  sanz  contredire. 
Voudrai  mes  braies  deschaucier, 
Et  enmi  nostre  cort  couchier; 
Et  qui  conquerre  les  porra. 
Par  bone  reson  mousterra 
Qu'il  ert  sire  et  dame  du  nostre. 

—  Je  l'otroi  bien,  par  saint  Apostre, 
Fet  Anieuse,  de  bon  cuer. 

Et  se  je  les  braies  conquer, 
Cui  entrerai  à  tesmoignage? 

—  Nous  prendrons  en  nostre  visnage 
.1.  home  que  nous  miex  amon. 

—  Je  Fotroi  bien;  prenons  Symon, 
Et  ma  comère  dame  Aupais; 

Que  qu'il  aviegne  de  la  pais, 
Cil  dui  garderont  bien  au  droit. 
Hucherai  les  je  orendroit? 

—  Diex  1  fet  Hains,  corn  tu  es  hastiue  ! 
Or  cuides  bien  que  jà  soit  tiue 

La  baillie  de  no  meson  ; 
Ainz  auras  de  moult  fort  poison 
Béu,  foi  que  doi  saint  Climent. 
Moult  va  près  que  je  ne  coment. 

—  Comencier,  fet  dame  Anieuse  ; 
Je  sui  assez  plus  covoiteuse 

Que  vous  n'estes  del  comencier. 
Or  n'i  a  fors  que  del  huchier 
Noz  voisins.  —  Certes  ce  n'a  mon. 

—  Sire  Symon,  sire  Symon  I 
Quar  venez  avant,  biaus  compère, 
Et  si  amenez  ma  comère, 
S'orrez  ce  que  nous  volons  dire. 

—  Je  l'otroi  bien  sanz  contredire,  » 
Fet  Symons  debonerement. 

Adonc  s'en  vindrent  esraument,  • 

Si  s'assiéent  l'un  delez  l'autre. 
Sire  Hains,  l'un  mot  après  l'autre, 
Lor  a  contée  la  réson 

Et  descouverte  l'achoison 
Por  qoi  la  bataille  doit  estre. 
(c  Ha  !  fet  Symons ^  ce  ne  puet  estre 
Que  vous  ainsi  vous  combatez.  » 
Anieuse  dist  :  «  Escoutez  : 
Li  plais  est  pris  en  tel  manière 
Que  nus  n'en  puet  aler  arière, 
Foi  que  doi  au  baron  saint  Leu; 
Je  vueil  que  soiez  en  no  leu; 
Si  ferons  que  fère  devons.  » 
Dont  primes  a  parlé  Symons  : 
«  Je  ne  vos  porroie  achoisier, 
Ne  acorder,  ne  apesier, 
Ainz  aurez  esprové  voz  forces. 
Or  garde  bien  que  tu  ne  porces, 
Anieuse,  se  ton  poing  non. 
Sire  Hain,  je  vous  di  par  non, 
Gardez  bien  que  vous  ne  porciez 
Nule  chose  dont  vous  faciez 
Vo  famé  mal,  fors  de  voz  mains. 

Sire,  si  m'aït  S.  Germains, 
Fet  sire  Hains,  non  ferai-gié; 
Mes  or  nous  donez  le  congié 
De  no  meslée  comencier, 
II  n'i  a  fors  del  deschaucier 
Les  braies  dont  la  noise  monte.  » 

Que  vous  feroie  plus  lonc  conte  ? 
Les  braies  furent  deschaucies, 
Et  enz  enmi  la  cort  lancies; 
Chascuns  s'apresta  de  combatre  ; 

Jà  lor  verra  lor  os  debatre, 

Sire  Symons,  qui  le  parc  garde. 

Ainz  que  Hains  s'en  fust  donez  garde 

Le  fîert  Anieuse  à  plains  braz  : 

«  Vilains,  dist-ele,  je  te  haz  ; 

Or  me  garde  ceste  alemite. 

—  Ha  !  dist  Hains,  très  orde  traître. 
M'es-tu  jà  venue  ferir  ? 

Je  ne  porroie  plus  souffrir, 
Puisque  tu  m'as  avant  requis  ; 
Mes,  si  m'ait  Sainz  Esperis, 
Je  te  ferai  maie  nuit  trère. 

—  Par  bieu,  je  ne  vous  doute  guère, 
Fet  celé,  por  vostre  manace; 
Puisque  nous  somes  en  la  place. 
Face  chascuns  du  pis  qu'il  puet.   » 

A  cest  mot  sire  Hains  s'esmuet. 
D'ire  et  de  mautalent  espris; 
La  cors  fu  granz  et  li  porpris. 
Bien  s'i  pooit-l'en  retorner. 
Et,  quant  celé  vit  atorner 
Son  baron  por  li  domagier, 
Onques  ne  se  vout  esmaier, 
Ainz  li  cort  sus  à  plain  eslais, 
Huimès  devendra  li  jeus  lais, 
Quar  sire  Hains  sa  famé  ataint 
Si  grant  cop  que  trestout  li  taint 
Le  cuir,  sor  le  sorcil,  en  pers. 
«  Anieuse,  dist-il,  tu  pers; 
Or  t'ai  ta  colée  rendue.  » 

Celé  ne  fu  mie  esperdue, 

Ainz  li  cort  sus  isnelement; 

Se  li  done  hastivement  , 

.1.  cop  par  deseur  le  sorcil 

Qu'a  poi  que  delèz  .1.  bercil 

Ne  Tabati  trestout  envers. 

«  Trop  vous  estiiez  descouvers, 

Fet  Anieuse,  ceste  part;  » 

Puis  a  esgardé  d'autre  part, 

S'a  véu  les  braies  gésir; 

Hastivement  les  cort  sesir, 

Si  les  liève  par  le  braioel. 

Et  li  vilains  par  le  tuiel 

Les  empoigne  par  moult  grand  ire  : 

Li  uns  sache,  li  autres  tire  ; 

La  toile  desront  et  despièce; 

Par  la  cort  en  gist  maint  pièce  ; 

Par  vive  force  jus  les  mètent, 

A  la  meslée  se  remètent. 

Hains  fiert  sa  famé  enmi  les  denz 

Tel  cop,  que  la  bouche  dedenz 

Li  a  toute  emplie  de  sanc  ; 

«  Tien  ore,  dist  sire  Hains,  anc  ! 

Je  cuit  que  je  t'ai  bien  atainte; 

Or  t'ai-je  de  deux  colors  tainte  ; 

J'aurai  les  braies  toutes  voies.  » 

Dist  Anieuse  :   «  Ainz  que  tu  voies 

Le  jor  de  demain  au  matin. 

Chanteras-tu  d'autre  Martin, 

Que  je  ne  te  pris  deux  mellenz  ; 

Filz  à  putain,  vilainz  pullenz, 

Me  cuides-tu  avoir  sorprise  ?  )> 

A  cest  mot,  de  grant  ire  esprise, 

Le  fiert  Anieuse  esraument  ; 

Li  cops  vint  par  grant  mautalent 

Que  dame  Anieuse  geta  ; 

Delèz  l'oreille  l'acosta, 

Que  toute  sa  force  i  emploie. 

A  sire  Hains  Feschine  ploie, 

Quar  del  grant  cop  moult  se  detort  : 

«  Vilains,  dist-ele,  tu  as  tort. 

Qui  ne  me  lais  les  braies  prendre.  » 

Fet  sire  Hains  :  «  Or  puis  aprendre 

Que  tu  ne  m'espargnes  noient; 

Mes  se  par  tens  ne  le  te  rent 

Sire  Hains,  dont  li  faille  Diex  ; 

Or  croist  à  double  tes  granz  diex, 

Quar  je  te  tuerai  ancui.  )> 

Anieuse  respondi  :  «  Qui 

Tuerez  vous,  sire  vilains? 

Se  je  vous  puis  tenir  aus  mains, 

Je  vous  ferai  en  mon  Dieu  croire  ; 

Vous  ne  me  verrez  jà  recroire, 

Ainz  morras  ainçois  que  m'eschapes. 

—  Tien  or  ainçois  ces  .11.  soupapes, 

Fet  sire  Hains,  ainz  que  je  muire  ; 

Je  le  te  métrai  moult  bien  cuire, 

Se  j'en  puis  venir  au  desus.  » 

A  cest  mot  se  recorent  sus. 

Si  s'entredonent  moult  granz  caus. 

Sire  Hains  fu  hastis  et  chaus, 
Qui  del  ferir  moult  se  coitoit; 
N'en  pot  mes,  quar  moult  le  hastoit 
Anieuse,  qui  pas  nel  doute  ; 
De  deux  poins  si  forment  le  boute 
Que  sire  Hains  va  chancelant. 
Que  vous  iroie-je  contant? 
Tout  furent  sanglent  lor  drapel, 
Quar  maint  cop  et  maint  hatiplel 
Se  sont  doné  por  grant  aïr. 
Anieuse  le  cort  sesir, 
Qui  n'ert  pas  petite  ne  manche; 
Sire  Hains  au  tor  de  la  hanche 
L'abat  si  durement  sus  coste, 
Qu'à  poi  ne  li  brise  une  coste. 
Celé  chose  forment  li  griève  ; 
Mes  Anieuse  se  reliève, 
.1.  petit  s'est  arrière  traite. 
Aupais  le  voit,  si  se  deshaite, 
Qui  le  parc  garde  o  son  baron  : 
((  Ha!  por  Dieu,  fet-elle,  Symon, 
[Quar]  parlons  ore  de  la  pès.  » 
[Ce]  dist  Symon,  «  Lai-moi  en  pès, 

tait  or,  S.  Bertremiex 

s' Anieuse  en  fust  au  miex, 

Que  tu  m'en  priaisses  aussi; 
Non  féisses,  par  saint  Forsi, 
Tu  ne  m'en  priaisses  à  pièce  ; 
Or  atent  encore  une  pièce. 
Tant  que  li  uns  le  pis  en  ait, 

Autrement  n'auront-il  jà  fait; 

Souffrir  te  convient  se  tu  veus.  » 

Cil  refurent  jà  par  cheveus, 

Qui  erent  en  moult  grant  destresce  ; 

Hains  tient  sa  famé  par  la  trèce, 

Et  celé,  qui  de  duel  esprent, 

Son  baron  par  les  chevex  prent; 

Si  le  sache  que  tout  Tembronche. 

Aupais  le  voit,  en  haut  s'esfronche 

Por  enhardir  dame  Anieuse. 

Quant  Symons  a  choisi  s'espeuse 

Et  Tesme  qu'ele  li  a  fête  : 

«  Aupais,  dist-il,  tu  es  meffète  ; 

A  poi  que  ferir  ne  te  vois, 

Se  tu  fez  plus  oïr  ta  vois 

Dès  que  li  uns  en  soit  au  miex, 

Tu  le  comperras,  par  mes  iex  ;  » 

Celé  se  tut,  qui  le  cremi. 

Tant  ont  féru  et  escremi 
Cil  qui  se  combatent  ensamble, 
Que  li  contes  dit,  ce  me  samble, 
Qu' Anieuse  le  pis  en  ot; 
Quar  sire  Hains  à  force  Tôt 
Reculée  encontre  une  treille. 
En  coste  avoit  une  corbeille  ; 
Anieuse  i  chéi  arrière, 
Quar  à  ses  talons  par  derrière  • 

Estoit,  si  ne  s'en  donoit  garde  ; 
Et  quant  sire  Hains  la  regarde, 
S'en  a  .1.  poi  ris  de  mal  cuer; 

«  Anieuse,  fet-il,  ma  suer, 

Tu  es  el  paradis  Bertran  ; 

Or  pués-tu  chanter  de  Tristran, 

Ou  de  plus  longue,  se  tu  sez; 

Se  je  fusse  autressi  versez. 

Tu  me  tenisses  jà  moult  cort.  » 

Atant  vers  les  braies  s'en  cort. 

Si  les  prist,  et  si  les  chauça; 

Vers  sa  famé  se  radreça. 

Qui  en  la  corbeille  ert  versée. 

Malement  l'éust  confessée, 

Ne  fust  Symons  qui  li  escrie  : 

«  Fui  toi,  musart,  n'en  tue  mie  ; 

Bien  voi  que  tu  es  au  desus. 

Anieuse,  veus-en  tu  plus  ? 

Fet  Symons,  qui  la  va  gabant  ; 

Bien  a  abatu  ton  beubant 

Sire  Hains  par  ceste  meslée. 

Seras-tu  mes  si  emparlée 

Com  tu  as  esté  jusqu'à  ore  ? 

—  Sire,  foi  que  doi  S.  Grigoire, 

Fet  celé,  ne  fusse  hui  lassée, 

Se  je  ne  fusse  ci  versée; 

Mes  or  vous  proi  par  amistez, 

Biaus  sire,  que  vous  m'en  getez.  )> 

Fet  Symons  :  «  Ainz  qu'isses  issi. 

Fianceras  orendroit  ci 

Que  tu  jamès  ne  méfieras, 

Et  que  en  la  merci  seras 

Sire  Hains,  à  toz  les  jors  mes. 

Et  que  tu  ne  feras  jamès 
Chose  nule  qu'il  te  deffenge. 

—  Ba!  Deable,  et  s'il  me  ledange, 
Fet  Anieuse,  ne  cort  seure, 

Et  j'en  puis  venir  au  deseure, 
Ne  me  defîenderai-je  mie? 

—  Escoute  de  ceste  anémie, 
Fet  Symons,  qu'ele  a  respondu, 
Aupais;  en  as-tu  entendu? 

—  Oïl  voir,  sire,  bien  l'entent. 
Anieuse,  je  te  blastent 

Que  tu  respons  si  fetement, 
Quar  tu  vois  bien  apertement 
Que  tu  ne  pues  plus  maintenant; 
Si  te  covient  d'ore  en  avant 
Fere  del  tout  à  son  plesir, 
Quar  de  ci  ne  pués-tu  issir 
Se  par  son  comandement  non.  » 
Anieuse  respondi  :  «  Non  ; 
Conseilliez-moi  que  je  ferai. 

—  Par  foi,  dit  Aupais,  non  ferai. 
Que  tu  ne  m'en  croiroies  mie. 

—  Si  ferai,  bêle  douce  amie  ; 
Je  m'en  tendrai  à  vostre  esgart. 

—  Or  t'estuet-il,  se  Diex  me  gart, 
Orendroit  fiancier  ta  foi  ; 

Je  ne  sai  se  ce  ert  en  foi,  • 

Mes  toutes  voies  le  feras, 
Que  tu  ton  baron  serviras 
Si  com  preude  famé  doit  fère, 

Ne  jamès  por  nul  mal  afère 
Ne  te  dreceras  contre  lui.  )) 

Anieuse  dist  sanz  delui  : 
«  Par  foi,  bien  le  vueil  créanter, 
Por  que  je  m'en  puisse  garder, 
Ainsi  en  vueil  fère  l'otroi.  » 
A  cest  mot  en  risent  tuit  troi, 
Sire  Hains,  Symons  et  Aupais. 
Toutes  voies  firent  la  pais  ; 
De  la  corbeille  la  getèrent, 
Et  en  meson  la  ramenèrent; 
Moult  sovent  s'est  clamée  lasse. 
Mais  Diex  i  mist  tant  de  sa  grâce, 
Que  puis  celé  nuit  en  avant 
Onques  ne  s'ala  percevant 
Sire  Hains  qu'el  ne  li  féist 
Trestout  ce  qu'il  li  requéist  : 
De  lui  servir  s'avolentoit. 
Et,  por  ce  que  les  cops  doutoit, 
Nel  desdisoit  de  nule  chose. 
Si  vous  di  bien  à  la  parclose, 
En  fu  à  sire  Hain  moult  bel. 

Ainz  que  je  aie  cest  fablel 
Fine,  vous  di-je  bien  en  foi, 
Se  voz  famés  mainent  bufoi 
Deseur  vous  nul  jor  par  maie  art, 
Que  ne  soiez  pas  si  musart 
Que  vous  le  souffrez  longuement, 
Mes  fêtes  aussi  fetement 
Corne  Hains  fist  de  sa  moillier 


^  lO 


SIRE    HAIN    ET    DAME    ANIEUSE 


Qui  aine  ne  le  vout  adaingnier, 
Fors  tout  le  mains  que  ele  pot, 
Dusques  à  tant  que  il  li  ot 
Batu  et  les  os  et  l'eschine. 
Tout  issi  cis  fabliaus  define. 

Explicit  de  Sire  Hain  et  de  Dame  Anieuse. 


VII 
DU  PROVOST  A  L'AUMUCHE. 

Manuscrit  F.  Fr.,  887,  f.  176  v»  à  177  r°. 


'un  chevalier  cis  fabliaus  conte 
Qui  par  samblant  valoit  un  conte, 
Riches  hom  estoit  et  mananz; 
Famé  ot,  dont  il  avoit  enfans 

Si  corne  il  est  coustume  et  us. 

.XX.  ans  cil  chevaliers  et  plus 

Vesqui  sans  guerre  et  sans  meslée. 

Moult  fu  amez  en  sa  contrée 

De  ses  homes  et  d'autre  gent, 

Tant  que  .1.  jor  li  prist  talent 

Du  baron  saint  Jaque  requerre. 

A  garder  comanda  sa  terre 

Un  sien  provost  que  il  avoit. 

Vilains  et  pautonniers  estoit. 

Mes  richèce  l'avoit  seurpris; 

Si  en  ert  amendez  ses  pris. 

Si  come  il  fait  à  mains  mauvais. 

Li  Provos  ot  à  nom  Grevais, 

Le  fil  Erambaut  Brache-huche  ; 

De  burel  avoit  une  aumuche, 

Por  la  froidure,  bien  forrée. 

Grosse  avoit  la  teste  et  quarrée  ; 

Moult  ert  cuivert  et  de  put  aire. 

Et  li  chevaliers  son  afaire 

Fist  atorner  tel  comme  il  dut. 

A  .1.  jor  de  son  ostel  mut 

Por  fère  son  pèlerinage. 

Tant  va  par  plain  et  par  boschage , 

Que  au  baron  saint  Jaque  vint  ; 

Deniers  i  offri  plus  de  .XX. 

Après  se  r'est  mis  el  retor; 

Onques  n'i  vout  mètre  trestor, 

Tout  si  corne  il  vint  ne  ala , 

Tant  que  son  ostel  aproisma 

Si  près  come  à  une  jornée. 

Le  matinet,  ainz  la  vesprée, 

A  .1.  sien  escuier  tramis 

A  sa  famé  et  à  ses  amis , 

Qu'il  venissent  encontre  lui , 

Quar  haitiez  est  et  sanz  anui , 

Et  si  féist  appareillier 

A  l'ostel  assez  à  mengier, 

De  char,  de  poisson  sanz  devin, 

Qu'à  plenté  i  eussent  vin, 

Si  qu'à  plenté  aient  trestout. 

Li  escuiers  se  hasta  moult 

Tant  qu'il  est  au  chastel  venuz; 

A  grant  joie  fu  recéuz 

De  cels,  de  celés  qui  l'amèrent. 

Lendemain  li  ami  montèrent  ; 

Encontre  le  chevalier  vont. 

Fabl.   i  il 

A  moult  grant  joie  amené  Tont , 
Et  le  mengier  fu  atornez. 
Grevais  ne  s'est  pas  oubliez , 
Li  provos,  ainz  estoit  venuz 
Ainçois  que  nus  fust  descenduz  ; 
Moult  fet  sanblant  d'estre  joious. 
Li  chevaliers  fu  vizious; 
Par  tout  prent  garde  de  sa  gent, 
Et  seoir  fet  moult  richement 
Grevais  son  provost  au  mengier, 
Avoec  .1.  riche  chevalier, 
Par  devant  le  filz  Micleart. 
Au  premier  mes  ont  pois  et  lart. 
Dont  la  pièce  moult  granz  estoit 
Qui  es  escuèles  gisoit. 

Liez  fu  li  provos  de  cest  mes, 
Quar  le  lart  vit  gros  et  espès 
Qui  en  s'escuèle  s'aïme , 
Puis  s'apenssa  en  soi-méisme , 
S'en  pooit  embler  une  pièce, 
Qu'ele  duerroit  moult  grant  pièce, 
Qui  en  voudroit  fère  mesure. 
Mes  li  chevaliers  n'en  ot  cure 
Qui  avoec  lui  mengier  devoit; 
A  .L  sien  compaignon  parloit 
Qui  delèz  lui  avoit  mengié. 
Et  le  provost  s'est  abessié , 
Ausi  com  por  son  nez  mouchier, 
Par  derrière  le  chevalier  ; 
La  teste  baisse,  puis  si  muce 

La  pièce  de  lart  soz  s'aumuche, 

Qui  moult  estoit  parfonde  et  lée , 

Puis  l'a  sor  son  chief  r'afublée, 

Tout  ausi  corne  devant  fu. 

Uns  vallés  porte  busche  au  fu  ; 

Si  commença  à  embraser  ; 

Grevais  prist  moult  à  treculer , 

Qu'il  n'en  avoit  gueres  loisir, 

Quar  assis  fu,  n'en  quier  mentir. 

En  .1.  angle  d'une  maisière, 

Si  qu'il  ne  pot  n'avant  n'arriére  ; 

Ainz  commença  à  eschauffer, 

Et  le  lart  prist  à  degouster, 

Qui  desouz  le  chapel  estoit. 

Si  que  par  les  iex  li  couloit 

Le  sain,  et  aval  la  face , 

Com  se  fust  crasse  char  de  vache. 

Uns  vallés  devant  lui  servoit  : 

Anuiéz  fu,  trop  li  grevoit 

S'aumuche  qui  estoit  forrée  ; 

D'une  verge,  qui  ert  pelée, 

Li  a  jus  bouté  le  chapel , 

Et  li  lars  chiet  sor  le  mantel 

Au  chevalier  qui  lèz  lui  sist. 

Or  oiez  que  li  provos  fîst  : 

.L  saut  done  par  mi  le  fu, 

Vers  l'uis  se  tret  à  grant  vertu;  ^ 

Mes  li  escuier  qui  servoient. 

Qui  l'afère  véu  avoient, 

Li  donèrent  grant  hatiplat, 

Si  qu'il  le  firent  chéoir  plat; 
Fièrent  en  teste  et  en  l'eschine  ; 
Li  keu  saillent  de  la  cuisine , 
Ne  demandèrent  que  ce  fu , 
Ainz  traient  les  tisons  du  fu , 
Si  fièrent  sor  lui  à  .1.  tas; 
Tant  le  fièrent  et  haut  et  bas, 
Que  brisiés  li  ont  les  rains. 
Aus  bastons,  aus  piez  et  aus  mains, 
Li  ont  fet  plus  de  .XXX.  plaies , 
Et  l'ont  fait  chier  en  ses  braies. 
A  la  parfin  tant  le  menèrent, 
Que  par  les  bras  le  traînèrent 
Fors  de  la  porte  en  .1.  fossé. 
Où  l'en  avoit  .1.  chien  tué; 
Moult  li  fist  grant  honte  la  chars. 
Cist  fabliaus  retret  de  cest  cas , 
Que  par  emblers  ont  les  avoirs. 
Mais  Diex  qui  fu  mis  en  la  Crois 
Lor  envoit  tele  povreté , 
Que  povre  gent  tiengnent  verte. 

Explicit  du  Provost  à  l'aumuche. 


VIII 
DE  LA  BORGOISE   D'ORLIENS. 

Manuscrit  F.  Fr.,  887,  f.  i63  r'  à  164  r». 


R  VOUS  dirai  d'une  borgoise 
Une  aventure  assez  cortoise. 
Née  et  norrie  fu  d'Orliens, 
Et  ses  sires  fu  néz  d'Amiens, 

Riches  mananz  à  desmesure. 

De  marchéandise  et  d'usure 

Savoit  toz  les  tors  et  les  poins. 

Et  ce  que  il  tenoit  aus  poins 

Estoit  bien  fermement  tenu. 
En  la  vile  furent  venu 

.IV.  noviaus  clers  escoliers  ; 

Lor  sas  portent  come  coliers. 

Li  clerc  estoient  gros  et  gras, 

Quar  moult  manjoient  bien  sans  gas. 

En  la  vile  erent  moult  proisié 

Où  il  estoient  herbregié  : 

.1.  en  i  ot  de  grant  ponois. 

Qui  moult  hantoit  chiés  .1.  borgois;    * 

S'el  tenoit-on  moult  à  cortois  ; 

N'ert  plains  d'orgueil  ne  de  bufois, 

Et  à  la  dame  vraiement 

Plesoit  moult  son  acointement; 

Et  tant  vint  et  tant  i  ala, 

Que  li  borgois  se  porpenssa, 

Fust  par  semblant  ou  par  parole, 

Que  il  le  metroit  à  escole, 

S'il  en  pooit  en  leu  venir 

Que  à  ce  le  péust  tenir. 

Léenz  ot  une  seue  nièce, 

Qu'il  ot  norrie  moult  grant  pièce  ; 

Privéement  à  soi  l'apele, 

Se  li  promet  une  cotele. 

Mes  qu'el  soit  de  celé  œvre  espie. 

Et  que  la  vérité  l'en  die. 

Et  l'escolier  a  tant  proie 

La  borgoise  par  amistié. 

Que  sa  volenté  li  otroie  ; 

Et  la  meschine  toute-voie 

Fu  en  escout  tant  qu'ele  oï 

Come  il  orent  lor  plet  basti. 

Au  borgois  en  vient  maintenant, 

Et  li  conte  le  convenant; 

Et  li  couvenanz  tels  estoit 

Que  la  dame  le  manderoit 

Quant  ses  sires  seroit  errez; 

Lors  venist  aux  .IL  huis  serrez 

Du  vergier  qu'el  li  enseigna. 

Et  el  seroit  contre  lui  là. 

Quant  il  seroit  bien  anuitié. 

Li  borgois  l'ot,  moult  fu  haitié, 

A  sa  famé  maintenant  vient  : 

«  Dame,  fet-il,  il  me  covient 

Aler  en  ma  marchéandie  ; 

Gardez  Tostel,  ma  chière  amie, 

Si  com  preude  fâme  doit  fère; 

Je  ne  sai  rien  de  mon  repère. 

—  Sire,  fet-ele,  volentiers.  » 

Cil  atorna  les  charretiers, 

Et  dist  qu'il  s'iroit  herbregier, 

Por  ses  jornées  avancier, 

Jusqu'à  .III.  Hues  de  la  vile. 

La  dame  ne  sot  pas  la  guile; 

Si  fist  au  clerc  l'uevre  savoir. 

Cil,  qui  les  cuida  décevoir, 

Fist  sa  gent  aler  herbregier. 

Et  il  vint  à  l'uis  du  vergier, 

Quar  la  nuit  fu  au  jor  meslée; 

Et  la  dame  tout  à  celée 

Vint  encontre,  l'uis  li  ouvri. 

Entre  ses  braz  le  recueilli, 

Qu'el  cuide  que  son  ami  soit>; 

Mes  espérance  la  déçoit. 

«  Bien  soiez-vous,  dist-el,  venuz.  » 

Cil  s'est  de  haut  parler  tenuz; 

Se  li  rent  ses  saluz  en  bas. 

Par  le  vergier  s'en  vont  le  pas, 

Mes  il  tint  moult  la  chière  encline. 

Et  la  borgoise  .1.  pou  s'acline,  • 

Par  souz  le  chaperon  l'esgarde. 

De  trahison  se  done  garde; 

Si  conut  bien  et  aperçoit 

C'est  son  mari  qui  la  déçoit. 

Quant  el  le  prist  à  aperçoivre, 

Si  repensse  de  lui  deçoivre; 

Famé  a  trestout  passé  Argu; 

Par  lor  engin  sont  decéu 

Li  sage  dès  le  tens  Abel. 

«  Sire,  fet-ele,  moult  m'est  bel 

Que  tenir  vous  puis  et  avoir  ; 

Je  vous  donrai  de  mon  avoir, 

Dont  vous  porrez  vos  gages  trère. 

Se  vous  celez  bien  cest  afère. 

Or  alons  ça  tout  bêlement, 

Je  vous  métrai  privéement 

En  .1.  solier  dont  j'ai  la  clef  : 

Iluec  m'atendrez  tout  souef. 

Tant  que  noz  genz  auront  mengié; 

Et  quant  trestuit  seront  couchié, 

Je  vous  menrai  souz  ma  cortine; 

Jà  nus  ne  saura  la  couvine. 

—  Dame,  fet-il,  bien  avez  dit.  » 

Diex,  com  il  savoit  or  petit 

De  ce  qu'ele  pensse  et  porpensse  ! 

Li  asniers  une  chose  pensse. 

Et  li  asnes  pensse  tout  el; 

Tost  aura-il  mauves  ostel, 

Quar  quant  la  dame  enfermé  l'ot 

El  solier  dont  issir  ne  pot, 

A  l'uis  del  vergier  retorna. 

Son  ami  prist  qu'ele  trova. 

Si  l'enbrace  et  acole  et  baise  ; 

Moult  est,  je  cuit,  à  meillor  aise 

Li  secons  que  le  premerain. 

La  dame  lessa  le  vilain 

Longuement  ou  solier  jouchier; 

Tost  ont  trespassé  le  vergier. 

Tant  qu'en  la  chambre  sont  venu, 

Où  li  dras  furent  portendu. 

La  dame  son  ami  amaine, 

Jusqu'en  la  chambre  le  demaine, 

Si  Ta  souz  le  couvertoir  mis, 

Et  cil  s'est  tantost  entremis 

Du  geu  que  amors  li  comande. 

Qu'il  ne  prisast  une  alemande 

Toz  les  autres,  se  cil  n'i  fust. 

Ne  celé  gré  ne  l'en  séust. 

Longuement  se  sont  envoisié; 

Quant  ont  acolé  et  baisié, 

«  Amis,  fet-ele,  or  remaindrez 

.L  petit  et  si  m'atendrez; 

Quar  je  m'en  irai  là  dedenz 

Por  fère  mangier  celé  gent. 

Et  nous  souperons,  vous  et  moi. 

Encore  anuit  tout  à  recoi. 

—  Dame,  à  vostre  commandement.  » 

Celé  s'en  part  moult  bêlement. 

Vint  en  la  sale  à  sa  mesnie  ; 

A  son  pooir  la  fet  haitie  ; 

Quant  li  mengiers  fu  atornez, 

Menjuent  et  boivent  assez. 

Et,  quant  orent  mengié  trestuit, 

Fabl.   I  i6 

Ainz  qu'il  fussent  desrengié  tuit, 

La  dame  apèle  sa  mesnie, 

Si  parole  corne  enseignie  ; 

.II.  neveus  au  seignor  i  ot, 

Et  .1.  garz  qui  éve  aportoit, 

Et  chamberières  i  ot  .III.  ; 

Si  i  fu  la  nièce  au  borgois, 

.II.  pautoniers  et  .1.  ribaut. 

«  Seignor,  fet-el,  se  Diex  vous  saut, 

Entendez  ore  ma  reson  : 

Vous  avez  en  ceste  meson 

Véu  céenz  un  clerc  venir. 

Qui  ne  me  lest  en  pès  garir  : 

Requise  m'a  d'amors  lonc  tens  ; 

Jel'enaifet.XXX.  deffens; 

Quant  je  vi  que  je  n'i  garroie. 

Je  li  promis  que  je  feroie 

Tout  son  plésir  et  tout  son  gré 

Quant  mon  seignor  seroit  erré. 

Or  est  errez,  Diex  le  conduie. 

Et  cil,  qui  chascun  jor  m'anuie. 

Ai  moult  bien  couvenant  tenu. 

Or  est  à  son  terme  venu, 

Là  sus  m'atent  en  ce  perrin. 

Je  vous  donrai  du  meillor  vin 

Qui  soit  céenz  une  galoie, 

Par  couvant  que  vengie  en  soie  : 

En  ce  solier  à  lui  alez. 

Et  de  bastons  bien  le  bâtez. 

Encontre  terre  et  en  estant. 

Des  orbes  cops  li  donez  tant, 
Que  jamais  jor  ne  li  en  chaille 
De  prier  famé  qui  rien  vaille.  » 

Quant  la  mesnie  l'uevre  entent, 
Tuit  saillent  sus,  nus  n'i  atent, 
L'un  prent  baston,  l'autre  tiné. 
L'autre  pestel  gros  et  molle  : 
La  borgoise  la  clef  lor  baille. 
Qui  toz  les  cops  méist  en  taille, 
A  bon  contéor  le  tenisse. 
((  Ne  souffrez  pas  que  il  en  isse; 
Ainz  l'acueilliez  el  solier  haut. 
—  Par  Dieu,  font-il,  sire  clercgaut. 
Vous  serez  jà  desciplinez.  » 
Li  uns  l'a  à  terre  aclinez. 
Et  par  la  gorge  le  saisi  ; 
Par  le  chaperon  l'estraint  si 
Que  il  ne  puet  nul  mot  soner; 
Puis  l'en  acueillent  à  doner  ; 
De  batre  ne  sont  mie  eschars. 
S'il  en  éust  doné  .M.  mars, 
N'éust  miex  son  hauberc  roulé. 
Par  maintes  foiz  se  sont  molle , 
Por  bien  ferir,  ses  .IL  nevous. 
Primes  desus  et  puis  desous  ; 
Merci  crier  ne  li  vaut  rien. 
Hors  le  traient  com  .L  mort  chien,       ' 
Si  l'ont  sor  .L  fumier  flati. 
En  la  meson  sont  reverti  ; 
De  bons  vins  orent  à  foison, 

Toz  des  meillors  de  la  meson, 
Et  des  blans  et  des  auvernois, 
Autant  com  se  il  fussent  rois; 
Et  la  dame  ot  gastiaus  et  vin, 
Et  blanche  toaille  de  lin, 
Et  grosse  chandoile  de  cire  ; 
Si  tient  à  son  ami  concile 
Toute  la  nuit  dusques  au  jor. 
Au  départir  si  fist  Amor 
Que  vaillant  .X.  mars  li  dona, 
Et  de  revenir  li  pria 
Toutes  les  foiz  que  il  porroit. 
Et  cil  qui  el  fumier  gisoit 
Si  se  remua  come  il  pot. 
Et  vait  là  où  son  harnois  ot. 
Quant  ses  genz  si  batu  le  virent, 
Duel  orent  grant,  si  s'esbahirent  ; 
Enquis  li  ont  coment  ce  vait. 
«  Malement,  ce  dist,  il  me  vait; 
A  mon  ostel  m'en  reportez. 
Et  plus  rien  ne  me  demandez.  » 
Tout  maintenant  l'ont  levé  sus, 
Onques  n'i  atendirent  plus  : 
Mes  ce  l'a  moult  reconforté 
Et  mis  hors  de  mauves  penssé, 
Qu'il  sent  sa  famé  à  si  loial  ; 
.1.  œf  ne  prise  tout  son  mal, 
Et  pensse,  s'il  en  puet  garir, 
Moult  la  voudra  toz  jors  chierir. 
A  son  ostel  est  revenu, 

Et,  quant  la  dame  Ta  véu, 
De  bones  herbes  li  fist  baing, 
Tout  le  gari  de  son  mehaing. 
Demande  lui  com  li  avint. 
«  Dame,  fet-il,  il  me  covint 
Par  .1.  destroit  péril  passer. 
Où  l'en  me  fist  des  os  quasser.  w 
Cil  de  la  meson  li  contèrent 
Du  clercgaut  com  il  l'atornerènt, 
Coment  la  dame  lor  livra. 
Par  mon  chief,  el  s'en  délivra 
Com  preude  famé  et  corne  sage  : 
Onques  puis  en  tout  son  eage 
Ne  la  blasma  ne  ne  mescrut, 
N'onques  celé  ne  se  recrut 
De  son  ami  aimer  toz  dis, 
Tant  qu'il  ala  à  son  pais. 

Explicit  de  la  Borgoise  d'Orliens. 


IX 
LE  CUVIER. 

Manuscrit  F.  Fr.,  SBy,  fol.  284  r"  à  2  347° 


HASCUNS  se  veut  mes  entremètre 
,De  biaus  contes  en  rime  mètre  : 
Mais  je  m'en  sui  si  entremis 
Que  j'en  ai  .1.  en  rime  mis 

D'un  marchéant  qui  par  la  terre 

Aloit  marchéandise  querre. 
En  sa  meson  lessoit  sa  famé, 

Qui  de  son  ostel  estoit  dame  ; 

Il  gaaignoit  à  grant  mesaise, 

Et  ele  estoit  et  bien  et  aise 

Quant  il  ert  alez  gaaignier, 

Et  ele  se  fesoit  baingnier 

Avoec  .1,  clerc  de  grant  franchise, 

Où  ele  avoit  s'entente  mise. 

Un  jor  se  baingnoient  andeux  ; 

Si  lor  en  vint  .1.  moult  grant  deuls, 

Et  tele  paor,  que  le  mestre 

Por  nul  avoir  n'i  vousist  estre; 

Quar,  si  comme  il  s'entretenoient 

Et  ensamble  se  deduisoient, 

Et  li  borgois  si  s'en  repère 

De  Provins,  où  il  ot  afère; 
Si  s'en  entre  dedenz  sa  cort, 
Et  la  bajasse  tost  acort 
A  sa  dame  que  li  clers  tient; 
De  son  seignor  ne  li  sovient. 
«  Dame,  dist-ele,  or  vous  empire, 
Quar  véz  ici,  par  Dieu,  mon  sire, 
O  lui  .III.  marchéanz  ensamble  :  » 
La  dame  Tôt,  de  paor  tremble. 
Ele  et  li  clers,  sanz  atargier. 
Sont  andui  sailli  du  cuvier. 
Ele  sailli  hors  toute  nue; 
Au  plus  tost  qu'el  pot  s'est  vestue. 
La  dame,  qui  n'estoit  pas  foie, 
L'éve  jeté  desouz  la  sole 
De  la  chambre,  si  qu'el  s'encort 
Desouz  la  sole  en  mi  la  cort. 
El  n'ot  le  clerc  où  esloingnier. 
Si  le  muça  souz  le  cuvier. 
Et  H  borgois  descent  à  pié. 
Dont  ele  n'ot  pas  son  cuer  lié 
Qu'il  est  venuz  à  celé  foiz. 
«  Sire,  dist-ele,  bien  veignois 
Et  vous  et  vostre  compaignie,  » 
Dist-ele  ;  mes  ne  vousist  mie 
Que  il  fust  venuz  à  celé  eure. 
Cil,  qui  n'ot  cure  de  demeure, 
Ainz  s'en  veut  r'aler  en  besoingne, 
A  sa  main  une  nape  enpoigne. 
Qui  à  la  perce  estoit  pendue, 

Si  l'a  sor  la  cuve  estendue  ; 

Les  autres  marchéans  apele; 

A  sa  famé  dist  :  «  Ma  suer  bêle, 

Or,  ça,  fet-il,  la  soupe  en  vin, 

Quar  nous  volons  mètre  au  chemin.  » 

Et,  quant  celé  ot  parler  de  Terre, 

Au  plus  tost  qu'el  pot  le  va  querre 

Quanques  il  veut  delivrement  ; 

Moult  haoit  le  demorement. 

Mes  il  ne  tenoit  de  mengier 

Au  clerc  qui  ert  souz  le  cuvier, 

Qui  ne  menoit  pas  trop  grant  feste 

Qu'il  li  menjuent  sus  la  teste. 

Et  li  borgois  éust  corouz. 

Se  il  séust  le  clerc  desouz; 

Et  ele  estoit  mal  assenée 

Qu'elle  avoit  la  cuve  empruntée 

Le  jor  devant  à  sa  voisine. 

Celé  a  apelé  sa  meschine, 

Et  li  comande  que  grant  erre 

Alast  léenz  sa  cuve  querre  ; 

Fère  l'en  estuet  sa  besoingne. 

Mais  ele  ne  sot  pas  l'essoingne, 

Ne  le  clers  qui  desouz  sejorne. 

Et  la  chamberière  s'en  torne, 

Au  miex  que  pot  fist  son  message. 

c(  Vostre  dame  n'est  mie  sage,  » 

Fait  celé,  qui  li  dist  briefment  : 

«  R'alez  li  dire  vistement 

Que,  par  mon  chief,  trop  se  meffet; 

Je  n'ai  pas  de  son  cuvier  fet.  » 

Li  borgois  l'ot,  n'en  fu  pas  liez  : 
«  Dame,  fait-il,  quar  li  bailliez 
Son  cuvier,  et  si  en  fera, 
Et  puis  si  le  vous  preste ra.  » 
Celé  les  mains  au  cuvier  tient , 
Et  dist  :  «  Ne  savez  qu'il  covient 
Aus  dames,  ne  qu'il  estuet  fère  ; 
Ci  avez  perdu  un  bon  tère , 
Quar,  par  mon  chief,  que  que  j'entende. 
J'en  aurai  fet  ainz  que  le  rende.  » 
Puis  a  dit  à  la  chamberière  : 
((  R'alez-vous-en,  amie  chière. 
Et  si  dites  à  vostre  dame 
Qu'ele  n'est  pas  si  sage  famé. 
Par  mon  chief,  com  je  voudroie  estre  : 
Ne  set  pas  quel  besoing  puet  estre.  » 

Celé  s'en  est  tost  revenue. 
Et  quant  sa  dame  Ta  véue  : 
«  Qu'est-ce,  fet-el,  tu  n'en  as  mie? 
—  Non,  dame,  par  le  Fil  Marie, 
Ainz  dist  bien  c'onques  ne  séustes 
Qu'est  besoing,  n'onques  ne  l'éustes; 
Quar,  se  très  bien  le  séussiez, 
Jà  hasté  ne  li  eussiez.  )> 

Quant  celé  se  fust  apenssée  : 
(c  Lasse,  fet-el,  trop  sui  hastée;  , 

Par  mon  chief,  si  ai  fet  que  foie  ; 
Le  mestre  le  tient  de  l'escole; 
Or  poroit  ore  moult  bien  estre 

Qu'ele  a  desouz  mucié  le  mestre.  » 
Oiez  de  qoi  s'est  porvéue  : 
.1.  ribaut  vit  enmi  la  rue, 
Qui  de  sa  robe  estoit  despris  : 
«  Veus  gaaignier,  dist-ele,  amis? 

—  Oïl,  Dame,  n'en  doutez  mie. 

—  Va  donc,  dist-ele,  tost;  si  crie 
Le  feu  enz  enmi  celé  rue. 

Et  de  bien  crier  t'esvertue; 
L'en  le  tendra  tout  à  folie 
Et  à  grande  ribauderie  ; 
Puis  t'en  revien  par  ma  meson, 
De  ta  paie  ferai  le  don. 

—  Dame,  dist-il,  point  ne  m'esmaie, 
Quar  j'aurai  bien  de  vous  ma  paie.  » 
En  mi  la  voie  a  pris  son  leu, 

A  haute  voiz  crie  le  feu 
De  quanqu'il  pot  à  longue  alaine, 
Ausi  com  la  vile  en  fust  plaine. 
Et  quant  li  marchéant  l'oïrent, 
Trestuit  ensemble  au  cri  saillirent, 
Et  li  ribaus  d'iluec  s'en  part. 
Si  s'en  fui  de  l'autre  part. 
Moult  se  tienent  à  mal  bailli. 
Quant  au  ribaut  orent  failli, 
Et  dient  tuit  :  «  Il  estoit  yvre.  » 
Et  la  borgoise  se  délivre 
Du  clerc;  maintenant  l'en  envoie. 
Et  li  clerc  si  aqueut  sa  voie. 
Qui  n'ot  cure  de  plus  atendre. 

Or  puet  celé  son  cuvier  rendre, 

Qui  moult  a  esté  effraée. 

Ainsi  s'est  celé  délivrée, 

Qui  moult  savoit  de  la  chevance, 

Quar  apris  Tavoit  de  s'enfance  ; 

S'ele  n'éust  besoing  eu, 

Ele  n'éust  jamès  séu 

Le  grant  besoin  de  sa  voisine. 

Tout  ainsi  cis  fabliaus  define. 

Explicit  du  Cuvier. 


DE  BRUNAIN 
LA   VACHE    AU   PRESTRE. 

Manuscrit  F.  Fr.  887,  fol.  229  r^  à  229  v". 


'un  vilain  conte  et  de  sa  famé, 
Cunjorde  festeNostre  Dame 
Aloient  ourer  à  l'yglise. 
Li  prestres,  devant  le  servise, 

Vint  à  son  proisne  sermoner, 

Et  dist  qu'il  fesoit  bon  doner 

Por  Dieu,  qui  reson  entendoit; 

Que  Diex  au  double  li  rendoit 

Celui  qui  le  fesoit  de  cuer. 

«  Os,  fet  li  vilains,  bêle  suer. 

Que  noz  prestres  a  en  couvent  : 

Qui  por  Dieu  done  à  escient, 

Que  Diex  li  fet  mouteploier  ; 

Miex  ne  poons-nous  emploier 

No  vache,  se  bel  te  doit  estre. 

Que  pour  Dieu  le  douons  le  prestre; 

Ausi  rent-ele  petit  lait. 

—  Sire,  je  vueil  bien  que  il  Fait, 

Fet  la  dame,  par  tel  reson.  » 

A  tant  s'en  vienent  en  meson, 

Que  ne  firent  plus  longue  fable. 

Li  vilains  s'en  entre  en  l'estable , 

Sa  vache  prent  par  le  lien. 

Présenter  le  vait  au  doien. 

Li  prestres  ert  sages  et  cointes. 

«  Biaus  Sire,  fet-il  à  mains  jointes, 

Por  l'amor  Dieu  Blerain  vous  doing.   » 

Le  lien  li  a  mis  el  poing. 

Si  jure  que  plus  n'a  d'avoir. 

((  Amis,  or  as-tu  fet  savoir , 

Fet  li  provoires  dans  Constans, 

Qui  à  prendre  bée  toz  tans. 

Va-t'en,  bien  as  fet  ton  message , 

Quar  fussent  or  tuit  ausi  sage 

Mi  paroiscien  come  vous  estes, 

S'averoie  plenté  de  bestes.  )> 

Li  vilains  se  part  du  provoire. 

Li  prestres  comanda  en  oirre 

C'on  fasse  pour  aprivoisier 

Blerain  avoec  Brunain  lier, 

La  seue  grant  vache  demaine. 

Li  clers  en  lor  jardin  la  maine  , 

Lor  vache 'trueve,  ce  me  samble. 

Andeux  les  acoupla  ensamble  ;  • 

Atant  s'en  torne,  si  les  lesse. 

La  vache  le  prestre  s'abesse, 

Por  ce  que  voloit  pasturer. 

Mes  Blere  nel  vout  endurer, 
Ainz  sache  le  liens  si  fors , 
Du  jardin  la  traîna  fors  : 
Tant  Ta  menée  par  ostez, 
Par  chanevières  et  par  prez, 
Qu'elle  est  reperie  à  son  estre 
Avoecques  la  vache  le  prestre, 
Qui  moult  à  mener  li  grevoit. 
Li  vilains  garde,  si  le  voit; 
Moult  en  a  grant  joie  en  son  cuer. 
c(  Ha,  fet  li  vilains,  bêle  suer, 
Voirement  est  Diex  bon  doublère, 
Quar  li  et  autre  revient  Bière  ; 
Une  grant  vache  amaine  brune; 
Or  en  avons  nous  .11.  por  une  : 
—  Petis  sera  nostre  toitiaus.  » 
Par  example  dist  cis  fabliaus 
Que  fols  est  qui  ne  s'abandone; 
Cil  a  li  bien  cui  Diex  le  done, 
Non  cil  qui  le  muce  et  enfuet  ; 
Nus  hom  mouteplier  ne  puet 
Sanz  grant  éur,  c^est  or  del  mains. 
Par  grant  éur  ot  li  vilains 
.11.  vaches,  etli  prestres  nule. 
Tels  cuide  avancier  qui  recule. 

Explicit  de  Brunain  la  vache  au  Prestre. 


XI 

LA 

CHASTELAINE  DE  SAINT  GILLE. 

Manuscrit  F.  Fr.  SSy,  fol.   1 14  v»  à  i  i6  r*> 


L  avint  Tautrier  à  Saint  Gille 
?Cuns  chastelains  ot  une  fille 
Qui  moult  estoit  de  haut  parage  ; 
fDoner  la  volt  par  mariage 
A  .1.  vilain  qui  moult  riche  ère. 
Ele  respondi  à  son  père  : 
«  Si  m'ait  Diex,  ne  l'aurai  jà. 
Ostez-le  moi,  cel  vilain  là, 
Se  plus  li  voi,  je  morrai  jà. 

»  Je  morrai  jà,  dist  la  pucèle. 
Se  plus  me  dites  tel  novèle , 
Biaus  père,  que  je  vous  oi  dire  ; 
Si  me  gart  Diex  d'anui  et  d'ire , 
Li  miens  amis  est  filz  de  conte  ; 
Doit  bien  avoir  li  vilains  honte,  ^ 

Qui  requiert  fille  à  chastelain. 
Ci  le  me  foule,  foule,  foule, 
Ci  le  me  foule  le  vilain. 

—  Le  vilain  vous  covient  avoir, 

Dist  li  pères,  par  estavoir; 

Si  arez  à  plenté  monoie, 

Çainture  d'or  et  dras  de  soie.  » 

Ainsi  li  pères  li  despont; 

Mes  la  pucèle  li  respont  : 

«  Quanques  vous  dites  rien  ne  vaut; 

Jà  nere  au  vilain  donée, 

Se  cuers  ne  me  faut. 

»  Cuers  ne  me  faut  encore  mie, 
Que  jà  à  nul  jor  soie  amie 
A  cel  vilain  por  ses  deniers  ; 
S'il  a  du  blé  plain  ses  greniers. 
S'a  char  de  bacon  crue  et  cuite , 
Si  la  menjust;  je  li  claim  cuite  ; 
Je  garderai  mon  pucelage. 
J'aim  miex  .1.  chapelet  de  flors 

Que  mauves  mariage. 

»  Mauves  mariage  feroie , 
Pères,  se  le  vilain  prendoie, 
Quar  son  avoir  et  sa  richece 
D'avarisce  lecuer  li  sèche; 
Mes  mon  cuer  me  dit  et  semont 
Que  toz  li  avoirs  de  cest  mont 
Ne  vaut  pas  le  déduit  d'amer. 

Se  je  sui  jolie  te 

Nus  ne  m'en  doit  blasmer. 

—  Blasmer,  bêle  fille,  si  fet; 
Sachiez  que  li  enfes  qui  fet 
Contre  le  voloir  de  son  père , 
Sovient  avient  qu'il  le  compère. 

—  Pères,  je  ferai  vo  voloir, 
Mes  trop  me  fet  le  cuer  doloir 
Geste  chançons,  et  me  tormente  : 
Nus  ne  se  marie  qui  ne  s'en  repente. 

))  Repente,  ce  vueil-je  bien  croire , 
Pères,  que  la  chançon  soit  voire  ; 
Cil  se  repent  qui  se  marie  ; 
Quar  je  me  sui  jà  repentie 
D'avoir  mari  ainz  que  je  l'aie  : 
Li  parlers  tant  fort  m'en  esmaie , 
Que  j'en  ai  tout  le  cuer  mari. 

faim  miex  morir  pucele 

Qu'avoir  mauvh  mari. 

—  Mauves  mari  n'aurez-vous  pas  ; 
Mes  fiancier  isnel  le  pas, 

Dist  II  pères,  le  vous  covient.  » 

A  tant  ez  li  vilains  qui  vient. 

Qui  moult  avoit  le  cors  poli; 

Au  miex  qu'il  puet  de  cuer  joli 

S'est  escriez  à  haute  alaine  : 

Uavoirs  done  au  vilain  fille  à  chastelaine. 

»  Chastelaine  fu  jà  sa  mère, 
Chastelains  est  encor  son  père, 

Mes  granz  povretez  Tavirone, 
Quar,  por  Tavoir  que  je  li  done, 
M'a-il  doné  la  pucelète  : 
S'en  doi  bien  dire  chançonette , 
Quar  je  n'ai  pas  le  cuer  dolant  : 
Je  prendrai  Voiselet  tout  en  volant. 

»  En  volant  l'oiselet  prendroie  ; 
Tant  est  li  miens  cuers  plains  de  joie, 
Dist  li  vilains,  que  ne  puis  dire, 
Quant  je  sa  grant  biauté  remire. 
Lors  cuide  paradis  avoir. 
Qui  por  tel  dame  done  avoir, 
Si  m'ait  Diex,  riens  ne  mesprent. 
Nule  riens  à  bêle  dame  ne  seprent. 

»  Nule  ne  se  prent  à  celi 
Dont  li  regars  tant  m'abeli , 
Que  son  père  le  m'a  donée; 
Rose  qui  est  encolorée 
Ne  se  prent  pas  à  sa  color  : 
Je  ne  sent  ne  mal  ne  dolor, 
En  tant  qu'il  m'en  sovient,  par  m'ame, 
Diex  !  com  est  douz  li  penssers 

Qui  vient  de  ma  dame. 

))  De  ma  dame  ai  .1.  douz  pensser, 
Dont  je  ne  puis  mon  cuer  oster, 
Adès  i  pens  en  regardant; 
Si  vair  œil  vont  mon  cuer  ardant; 

Ardant,  voire,  ce  est  de  joie  ; 
Por  son  douz  regart  li  otroie 
Mon  cuer,  ne  partir  ne  l'en  vueil. 
En  regardant  m'ont  si  vair  œil 
Donez  les  maus  dont  je  me  dueil. 

))  Je  me  dueil,  se  Diex  me  sequeure, 
Quar  je  ne  cuit  jà  véoir  Teure 
Que  j'aie  de  li  mon  solaz  : 
Ha  !  gentiz  prestres  Nicholas , 
Espousez-nous  tost  sanz  nul  plet.  » 
Dist  le  prestres  :  «  Ce  fust  jà  fet. 
Mes  ne  sai  quels  est  l'espousée. 

—  Véez  le  la,  demandez  li 
Se  m'amors  li  agrée. 

—  Agrée-vous  ceste  novèle, 
Dist  li  prestres  à  la  pucèle , 
Que  vous  doiez  prendre  et  avoir 
Cel  vilain  là  por  son  avoir  ?  )) 
Ele  respondi  :  «  Biaus  douz  sire , 
Je  n'ose  mon  père  desdire , 
Mes  jà  ne  li  porterai  foi. 

Averai-je  dont,  lasse. 
Mon  mari  maugré  moi? 

»  Maugré  moi,  voir,  je  l'averai, 
Mes  jà  foi  ne  li  porterai. 
Sires  prestres,  bien  le  sachiez. 

—  Il  ne  me  chaut  que  vous  faciez, 

Dist  li  prestres,  je  vous  espouse.  » 
En  chantant  s'escrie  la  touse , 
De  dolant  cuer  corne  esbahie  : 
«  Je  n'ai  pas  amouretes  à  mon  valoir, 
Si  en  sui  mains  jolie. 

»  Mains  jolie  si  en  serai , 
Ne  jamès  jor  ne  passerai 
Ne  soie  sole  de  plorer. 
Diex  1  or  i  puet  trop  demorer 
Mes  amis  à  moi  revéoir  ; 
Par  tens  li  porra  meschéoir  : 
Trop  lonc  tens  oubliée  m'a  : 
S'il  ne  se  haste,  mes  amis  perdue  m'a. 

»  Perdue  m'a  li  miens  amis  ; 
Je  croi  que  trop  lonc  tens  a  mis 
A  moi  venir  reconforter  ; 
Quar  li  vilains  m'en  veut  porter 
Tout  maintenant  en  sa  contrée. 
Douz  amis,  vostre  demorée 
Me  fet  de  duel  le  cuer  partir. 
Au  départir  d'amoretes 

Doi-je  bien  morir. 


»  Morir  doi-je  bien  par  reson. 
A  tant  ez-vos  en  la  meson 
Son  ami  qui  l'est  venuz  querre; 
Du  palefroi  mist  piet  à  terre, 
Et  s'en  entra  dedenz  la  sale. 


» 

Celé  qui  ert  et  tainte  et  pale , 
En  chantant  li  prist  à  crier  : 
((  Amis,  on  mi  destraint por  vous, 
Et  si  ne  vous  puis  oublier. 

))  Oublier  ne  vous  puis-je  mie , 
Que  je  ne  soie  vostre  amie 
Trestoz  les  jors  que  je  vivrai, 
Ne  jamès  jor  ne  vous  faudrai 
Tant  com  je  aie  el  cors  la  vie; 
Por  le  vilain  crever  d'envie , 
Chanterai  de  cuer  liement  : 
Acolez-moi  et  besiez  doucement, 
Quar  li  maus  d*amer  me  tient  joliement. 

))  Joliement  me  tient,  amis, 
Li  maus  qui  si  lonc  tens  a  mis 
Mon  cuer  por  vous  en  grant  destrèce  ; 
Si  com  gelée  la  flor  sèche, 
M'a  li  vilains  adès  sechie; 
Mes  des  or  mes  sui  raverdie , 
Quant  lèz  moi  vous  sent  et  acole. 

Mes  cuers  est  si  jolis 
Por  un  poi  qu'il  ne  s'envole. 

»  Vole,  mes  cuers,  oïl,  de  joie; 
Or  tost,  amis,  c'on  ne  vous  voie ,        • 
Si  me  montez  sor  vo  cheval  ; 
Se  nos  aviens  passé  cel  val. 
Par  tens  seriens  en  vo  païs.  « 

Cil,  qui  ne  fu  pasesbahis, 
La  monte,  et  dist  tel  chançonette  : 
«  Nus  ne  doit  Hz  le  bois  aler 
Sanz  sa  compaignete. 

»  Compaignete,  ne  vous  anuit, 
Quar  en  tel  lieu  serons  anuit 
Où  li  vilains  n'aura  poissance. 
Alons  souef,  n'aiez  doutance , 
Je  chanterai,  s'il  vous  agrée  : 
J'ai  bone  amorete  trovée; 
Or  viegne  avant  cil  qui  le  claime. 
Ainsi  doit  aler  fins  cuers  qui  bien  aime. 

))  Qui  bien  aime,  ainsi  doit  aler.  » 
A  tant  ont  véu  avaler 
Le  chastelain  sor  son  destrier; 
Li  vilains  li  fu  à  l'estrier, 
Qui  sovent  son  duel  renovele  : 
Et,  quant  a  véu  la  pucele 
Lèz  son  ami,  se  li  deprie  : 
«  Por  Dieu,  tolez-moi  quanques  j'ai , 

Si  me  rendez  m'amie. 

))  M'amie  me  covient  r'avoir, 
Quar  j'en  donai  moult  grant  avoir 
Avant  que  l'eusse  espousée.   )> 
Dont  s'est  la  pucèle  escriée. 
Se  li  dist  un  mot  par  contrère  : 
«  Vilains,  force  le  me  fîst  fère , 

Si  n'est  pas  droiz  que  vous  m'aiez. 

Pis  vous  fet  la  jalousie 

Que  U  maus  que  vous  traiez, 

))  Vous  traiez  mal  et  paineensamble; 
La  rage  vous  tint,  ce  me  samble , 
Quant  vous  à  mon  père  donastes 
L'avoir  de  qoi  vous  m'achatastes 
Ausi  com  se  fuisse  une  beste  : 
Cranche  les  .IL  iex  de  la  teste 
Vous  menjust,  et  le  cuer  dedenz. 

Vostre  jalousie 

Est  plus  enragie 

Que  li  maus  des  denz. 

))  Li  maus  des  denz  vous  puist  aerdre, 
Ainçois  que  jamès  me  puist  perdre 
Cil  qui  me  tient  à  son  voloir; 
Trop  m'avez  fet  le  cuer  doloir, 
Vilains,  bien  devez  avoir  honte.  » 
Dont  s'escria  li  filz  au  conte, 
Cui  ceste  parole  abeli  : 
<(  Bêle,  quar  balez  et  je  vos  en  pri, 
Et  je  vous  ferai  le  virenli. 

))  Le  virenli  vous  covient  fère.  » 
Et  li  vilains  comence  à  brère ,  » 

Quant  la  parole  a  entendue  ; 
Mes  riens  ne  vaut,  il  l'a  perdue. 
Cil  est  entrez  dedenz  sa  terre; 

Si  ami  le  venoient  querre , 
Qui  tuit  chantoient  liement  : 
«  Espringuiez  et  halez  cointement, 
Vous  qui  par  amor  amez  léaument. 

))  Léaument  vous  venons  aidier.  » 
Adonc  n'ot  cure  de  plaidier 
Li  vilains  quant  les  a  véus  ; 
Fuiant  s'en  va  toz  esperdus  ; 
Au  chastelain  s'en  vint  arrière  ; 
Se  li  a  dist  à  basse  chière  : 
((  Fuions-nous-en,  sauve  la  vie. 
La  sainte  Croix  d'outre-mer 

Nous  soit  hui  en  aïe. 

))  En  aïde  nous  puist  hui  estre 
La  sainte  croix  au  roi  celestre,  » 
Dist  cil,  qui  vousist  estre  aillors  ; 
Fuiant  s'en  va  plus  que  le  cors , 
Quar  de  paor  li  cuers  li  tramble  ; 
Toz  ses  parages  i  assamble , 
Qui  li  ont  dit,  sanz  demorer  : 
«   Vilains,  lessiez  vostre  plorer, 
Si  vous  prenez  au  lahorer. 

—  Au  laborer  me  covient  prendre, 
Dist  li  vilains,  sanz  plus  atendre. 
Et  gaaignier  novel  avoir. 
Bien  sai  que  ne  fis  pas  savoir, 
Quant  me  pris  à  si  haut  parage , 

Et  se  g'i  ai  fet  mon  domage , 
Ne  m'en  blasmez,  por  saint  Rémi  ; 
Se  j'ai  fet  ma  foliete. 
Nus  n'en  aura  pis  de  mi. 

»  De  mi  ne  cuit-je  qu'il  ait  homme 
Qui  soit  mananz  de  si  à  Romme 
A  cui  il  soit  pis  avenu  ; 
Mais  encor  m'a  Diex  secoru, 
Quant  revenuz  sui  en  meson; 
S'en  doi  bien  dire  par  réson 
Les  vers  que  j'ai  tant  violé  : 
fai  trové  le  ni  de  pie; 
Mais  lipiot  ni  sont  mie, 
Il  s'en  sont  trestuit  volé. 

»  Volé  en  sont  tuit  li  piot, 
C'est-à-dire  que  tel  i  ot, 
Mien  escient,  qui  les  en  porte.  » 
Ainsi  se  plaint  et  desconforte 
Li  vilains.  Or  m'en  partirai; 
De  la  pucèle  vous  dirai, 
Qui  chantoit  de  cuer  liement  : 

«  Jolietenunt  m'en  vois, 
Jolietement, 

»  Jolietement  m'i  demaine 
Bone  amor  qui  n'est  pas  vilaine, 
Qui  du  vilain  m'a  délivrée  : 
Or  sui  venue  en  la  contrée 
Dont  mes  amis  m'a  fet  douaire  ; 

S'en  doi  bien  par  droit  chançon  faire, 
Quar  j'ai  toz  mes  maus  trespassez  : 
J*ai  amoretes  à  mon  gré, 
S'en  sui  plus  joliete  assez. 

))  Assez  en  sui  plus  joliete.  » 
Au  descendre  la  pucelète 
Ot  assez  dames  et  pucèles , 
Qui  chantoient  chançons  noveles  ; 
Et,  quant  ce  vint  au  congié  prendre , 
La  pucèle,  sanz  plus  atendre, 
Les  avoit  à  Dieu  comandées  : 
«  A  gironées  départ  Amors, 
A  gironées, 

»  A  gironées  ai  mon  voloir  ; 
Li  vilains  s'en  puet  bien  doloir.  » 
L'escuiers  devant  la  pucèle, 
Qui  tant  estoit  cortoise  et  bêle , 
Dist  :  ((  J'ai  en  biau  lieu  mon  cuer  mis. 

Ne  sera  que  ne  face  joie  ; 
J*ai  amiete 
Sadete, 
Blondete, 
Tele  com  je  voloie.  » 


Explicit  de  la  Chastelaine  de  Saint  Gille. 


XII 

DE  LA  DENT. 

(par  archevesque.) 

Bibliothèque  imp.,Mss.  F.  Fr.  SSy,  f.  197  r»  à  197  v®, 

\i  siècles  est  si  bestornez, 
[Que  je  sui  trop  pis  atornez 
,Por  le  siècle,  qui  si  bestorne 
[Que  toute  valor  se  retorne 

Et  se  recule,  vaine  et  quasse. 

Comme  limeçon  en  sa  chasse. 

Or  ne  me  sais  mes  comment  vivre 

Qui  des  bones  gens  sui  délivre, 

Qui  me  soloient  maintenir; 

Si  ne  me  sais  mes  contenir, 

Et,  se  j'en  mon  païs  sejor, 

L'en  me  dira  mes  chascun  jor. 

Se  j'ai  soufrete  ne  destrèce. 

Que  ce  sera  par  ma  perèce. 

Se  je  vois  au  tornoiement. 

On  œuvre  plus  vilainement 

C'on  ne  soloit  des  .XIII.  pars; 

Quar  les  veaus  si  sont  liépars. 

Et  les  chievres  si  sont  lions. 

Malement  est  baillis  li  bons 

Qu'il  estuet  en  lor  manaie  estref 

Quar  li  plus  fort  en  sont  li  mestre, 
Et  li  aver  sont  Alixandre. 
Il  n'est  ne  pie  ne  calandre 
Qui  me  séust  pas  gosillier 
Ce  qui  me  fet  si  merveillier, 
L'en  me  dit  que  chevalerie 
Est  amendée  en  Normendie, 
Mes  maie  honte  ait  qui  le  cuide; 
Bien  croi  que  terre  i  est  plus  vuide 
De  grant  contens  que  ne  soloit  ; 

-  Chascuns  l'autre  fouler  voloit, 
Dont  l'un  est  mort,  l'autre  envielliz. 
Si  est  li  siècles  tressailliz 
Por  la  mort  qui  trestout  desvoie  ; 
Mes  par  Dieu  je  me  gageroie 
Un  denier  d'argent  ou  d'archal, 
Se  Bertran  et  le  Mareschal, 

^Els  et  Robert  Malet  vesquissent, 
Et  le  chamberlanc,  qu'il  féissent 
Encore  miex  en  Normendie 
Que  cels  ne  font  qui  sont  en  vie, 
Qu'il  savoient  plus  biau  doner, 
Et  le  lor  miex  abandoner 
Aus  dames  et  aus  chevaliers 
Qui  savoient  bien  les  aliers 
Qu'il  apent  à  chevalerie; 
Trop  fesoient  miex  cortoisie 
A  toute  gent  lonc  ce  que  erent. 
Menesterels  molt  recomperent 
De  ce  que  ne  vivent  encore  ; 

Quar  ces  mauves  qui  vivent  ore, 
Donassent  encor  maugré  lor  : 
Quar  trop  par  fust  grant  deshonor 
Se  ces  preudes  hommes  donaissent, 
Et  cil  des  iex  les  esgardaissent; 
Véoir  doner  sanz  doner  rien, 
Tost  se  descouvrist  lor  merrien  : 
Quar  l'en  voit  bien,  ce  est  la  sommp, 
Quant  mauves  est  delez  preudomme. 
Que  c'est  molt  diverse  partie. 


Il  ot  un  fèvre  en  Normendie 
Qui  trop  bel  arrachoit  les  denz  : 
En  la  bouche  au  vilain  dedenz 
Metoit  .1.  laz  trop  soutilment, 
Et  prenoit  la  dent  trop  forment, 
Puis  fesoit  le  vilain  bessier 
Por  entor  l'enclume  lier 
Le  laz  qui  li  tient  à  la  joe. 
Ne  péust  pas  .1.  oef  d'aloe 
Estre  entre  l'enclume  et  la  cane, 
Et  quant  li  fevres  se  rassane 
Aus  tenailles  et  au  martel. 
Si  chaufe  son  fer  bien  et  bel, 
Et  soufle  et  buffe  et  se  regarde  ; 
Et  celui  ne  se  done  garde 
Qui  à  l'enclume  est  atachiez, 
Quar  le  fevre  qui  l'a  laciez. 
Ne  fet  samblant  de  nule  rien, 
Ainz  chaufe  son  fer  bel  et  bien. 

Quant  s'esporduite  est  bien  chaufée, 
Et  bien  boillant  et  embrasée, 
Si  porte  son  fer  sor  l'enclume, 
Qui  tout  estincele  et  escume. 
Et  cil  sache  à  soi  son  visage  ; 
Si  demeure  la  dent  en  gage. 
Et  cil  porte  toz  jors  son  fer. 
(c  Toz  les  vis  déables  d'enfer 
Vous  apristrent  or  denz  à  trère  », 
Fet  celui,  qui  ne  set  que  fère, 
Ainz  est  esbahis  de  peur. 
Qu'il  n'est  mie  bien  aséur, 
Quant  il  méismes  si  briefment 
Esrache  maugré  sien  sa  dent. 

Autressi  maugré  lor  donoient 
Cil  aver,  quant  il  esgardoient 
Que  Malet  toute  jor  donoit, 
Que  le  fer  el  feu  si  tenoit 
Chaut  de  valor  et  alumez, 
Que  tuit  fussent  ars  et  brûliez 
Cels  qui  près  de  li  se  tenissent. 
S'a  son  chaut  fer  ne  guenchéissent; 
Quar  preudom  ne  puet  miex  uller 
A  mauves  les  grenons  nuUer 
Ne  plus  cointement  les  denz  trère. 
Que  par  bonté  entor  lui  fère. 
Preudom  tient  toz  jors  l'espreduite 
Et  si  chaufée  et  si  conduite. 
Que  Honte  art  et  Honor  alurae 

Toz  cels  qui  sont  près  de  s'enclume. 
Covient  lors  querre  si  se  traient 
Ou  qu'il  devisent  ou  qu'il  traient, 
Et  s'aucuns  le  preudomme  esloingne 
Por  la  paor  que  il  ne  doingne, 
Sachiez  bien  que  trop  li  meschiet. 
Puis  qu'il  gandist  c'onor  li  chiet; 
Mes  l'onor  au  preudom  demeure 
Comme  la  dent  en  icele  eure 
Fist  au  fèvre  com  je  vous  di, 
Quant  cil  por  son  chaut  fer  gandi, 
Por  qoi  il  a  sa  dent  perdue, 
Qui  demora  au  laz  pendue. 
Savez-vous  qui  j'apel  le  laz? 
Sens  et  cortoisie  et  solaz  ; 
Quar  sens  lace  et  lie  la  gent, 
Sens  est  le  laz  et  bel  et  gent 
Qui  prent  honor  et  lie  et  lace, 
Et  les  mauves  les  denz  arrache. 

Archevesques  si  mande  et  prie 
Aus  Escuiers  de  Normandie 
Et  aus  plus  riches  damoisiaus, 
Quels  qu'il  soient,  viex  ou  noviaus, 
Por  l'amor  Dieu,  que  s'entremetent 
Que  le  fer  tantost  el  feu  metent. 
Et  que  le  laz  n'oublient  mie 
De  sens  qui  la  gent  lace  et  lie  ; 
Ne  le  martel  de  la  proesce. 
Ne  l'espreduite  de  larguece. 
Mes  il  ont  molt  poi  d'examplère 

Por  bien  aprendre  denz  à  trère, 
Certes  je  ne  sai  en  quel  lieu. 
Mes  or  lor  soviengne  por  Dieu 
Du  bon  aprentis  du  Nuef-borc; 
Bien  lor  en  membre  je  sitor, 
Et  du  jemble  au  fer  de  molin, 
Dont  le  vimon  est  au  déclin, 
Et  je  lo  bien  que  lor  soviengne, 
Et  que  chascuns  si  se  contiegne 
Que  valor  soit  avant  boutée, 
Qui,  vaine  et  quasse,  est  reculée 
Comme  en  sa  chasse  limeçon. 
Et  que  il  metent  contençon 
Qu'il  s'atornent  en  tel  manière 
Qu'il  retornent  trestuit  arrière 
Cest  siècle,  qui  est  bestornez. 
Qu'arrière  soit  desbestornez, 
Si  qu'autressi  atornez  soie 
Comme  atornez  estre  soloie. 


Explicit  le  dit  de  la  Dent. 


XIII 
DES   .II.  CHEVAUS. 

Manuscrit  F.   Fr.  837,  f.  248  r»  à  249  v". 


IL  qui  trova  d'el  Morteruel, 
Et  d'el  mort  vilain  de  Bailluel, 
iQui  n'ert  malades  ne  enfers, 
Et  de  Gombert  et  des  .11.  clers 

Que  il  mal  atrait  à  son  estre , 

Et  de  Brunain  la  vache  au  prestre, 

Que  Blere  amena,  ce  m'est  vis, 

Et  trova  le  songe  des  vis 

Que  la  dame  paumoier  dut, 

Et  du  Leu  que  l'oue  déçut. 

Et  des  .II.  Envieus  cuivers. 

Et  de  Barat  et  de  Travers 

Et  de  lor  compaignon  Haimet, 

D'un  autre  fablel  s'entremet, 

Qu'il  ne  cuida  jà  entreprendre; 

Ne  por  Mestre  Jehan  reprendre 

De  Boves,  qui  dist  bien  et  bel, 

N'entreprent-il  pas  cest  fablel,  * 

Quar  assez  sont  si  dit  resnable; 

Mes  qui  de  fablel  fet  grant  fable , 

N'a  pas  de  trover  sens  legier. 

Mes,  por  ma  matère  abregier, 
Vous  conterai  tout  demanois 
Qu'il  avint  en  cel  Amienois. 
A  Lonc  Eve  sor  la  rivière 
Mest  un  vilains,  ce  m'est  avière, 
Qui  onc  n'estoit  huiseus  trovez. 
Mes  traveilliez  et  aouvrez 
De  messonner  et  de  soier; 
Si  menoit  jarbes  à  loier 
D'un  roncinet  de  povre  coust. 
Qu'il  avoit  très  devant  aoust 
Moult  mal  peu,  et  bien  pené, 
Et  si  en  avoit  amené 
Son  blé,  ainz  l'août,  por  l'orage. 
Poi  ot  avaine,  et  poi  forage, 
Por  bien  sa  beste  gouverner; 
Mais,  por  ce  qu'il  ne  pot  juner. 
Et  por  argent  qu'il  en  vout  prendre. 
Se  penssa  qu'il  le  menra  vendre; 
Ainsi  avint  com  je  vos  di, 
Et,  quant  ce  vint  au  samedi, 
Si  matinet  come  il  ajorne 
Li  vilains  son  roncin  atorne. 
Et  frote,  et  conroie,  et  estrille  ; 
En  ,1.  blanc  chevestre  de  tille, 
Le  maine  sanz  sele  et  sanz  frain. 
Bien  sanble  roncins  mors  de  fain; 
Si  estoit-il,  poi  s'en  faloit. 
Tout  ainsi  com  il  s'en  aloit 
Sor  le  roncin,  qui  dur  le  porte, 

Et  il  tresvint  devant  la  porte 

S^  Acueil,  une  prioré. 

Iluec  n'ot  gueres  demoré 

Quant  uns  rendus  de  la  meson 

Ist  hors,  si  l'a  mis  à  reson , 

Qui  estoit  venuz  au  serain; 

Si  li  dist  au  mot  premerain  : 

«  Amis,  quel  part  vous  menra  Diex  ? 

Est  cil  roncins  Jones  ou  viex  ? 

Par  samblant  n'est-il  gueres  chiers. 

—  Foi  que  doi  vous,  biaus  sires  chiers, 
Tel  com  il  est  le  m'estuet  prendre, 
Tant  que  je  le  truise  à  oui  vendre. 
Mon  vuel  fust-il  granz  et  pleniers, 

Si  en  eusse  plus  deniers, 
Si  ne  m'eussiez  pas  gabé. 

—  Foi  que  doi  mon  seignor  l'abé 
Fet  cil,  et  l'ordre  dont  je  sui, 
Aine  ne  le  dis  por  vostre  anui, 
Ne  por  vous  de  riens  agrever; 
Ausinc  volons-nous  alouer 

.1.  no  roncin  qui  céenz  est; 
Se  vos  i  savez  vo  conquest, 
Nous  le  bareteriens  au  vostre; 
Venez  enz,  si  verrez  le  nostre; 
Si  fesons  marchié,  Diex,  tant  bien; 
Se  ce  non,  chascuns  r'ait  le  sien, 
Puis  resoions  amis  corne  ains. 

—  Je  l'otroi  bien,  »  dist  li  vilains. 
A  tant  s'en  entrent  en  la  cort, 

Li  renduz  en  Testable  cort, 
Si  en  a  trait  .1.  roncin  fors, 
Qui  n'estoit  mie  des  plus  fors 
Conques  vi,  ne  des  plus  vaillanz, 
Ainz  estoit  maigres  et  taillanz, 
Dos  brisié,  mauves  por  monter; 
Les  costes  li  pot-on  conter; 
Hauz  ert  derrière,  et  bas  devant, 
Si  aloit  d'un  pied  sousclochant. 
Dont  il  n'estoit  preu  afaitiez; 
N'estoit  reveleus  ne  haitiez, 
N'il  n'avoit  talent  de  hennir. 
Quant  li  vilains  le  vit  venir. 
Si  l'esgarda  moult  d'en  travers, 
(c  Que  regardez,  fet  li  convers  ? 
Encor  soit-il  povres  et  maigres, 
S'est-il  plus  taillanz  et  plus  aigres 
Que  tel  vendera-l'en  .C.  sous; 
Mes  il  ne  fu  piéça  saous. 
S'est  chascun  jor  bien  aouvrez. 
Il  seroit  bien  tost  recouvrez, 
S'il  ne  fesoit  œvre  grevaine, 
S'éust  du  fuerre  et  de  l'avaine; 
Por  qu'il  i  péust  avenir. 
On  n'auroit  en  lui  que  tenir, 
Et  si  set  bien  s'avaine  maurre. 
Dites  combien  voudrez-vous  saurre, 
Je  le  vous  métrai  à  droit  fuer.  » 
Li  vilains  sorrist  de  mal  cuer 
De  ce  qu'il  ot  dire  au  rendu. 

c(  N'avez  mie  encor  tout  vendu,  A 

Dist  li  vilains;  par  mon  chapel,  "^ 

Bien  me  volez  vendre  la  pel, 
Quar  en  lui  ne  voi-je  mes  rien, 
Fors  le  vendage  del  cuirien. 
Roncins  qui  n'a  valor  ne  force 
Est  bien  dignes  que  on  l'escorce  ; 
.  S'ai  tel  engaigne,  que  je  muir, 
Qui  me  rouvez  soudre  à  cel  cuir; 
Mes  vez  ci  roncin  bien  vendable. 
Fols  est  qui  le  tient  en  estable; 
Bons  est  par  tout  où  l'en  l'aderce. 
Bons  en  charrue,  bons  en  erce. 
Et  bons  es  trais  et  es  limons. 
Ne  onques  ne  vit  toz  li  monz 
Meillor  roncin,  ne  plus  isnel; 
Il  cort  plus  ne  vole  arondel. 
Je  ne  me  vois  mie  esmaiant 
Se  nus  veut  roncins  bien  traiant 
Por  un  grant  mont  à  dévaler, 
Que  il  en  lest  cestui  aler, 
Por  que  l'en  adroit  li  apiaut. 
Mes  je  me  merveil  que  ces  piaut 
Que  vous  m'avez  tant  detrié, 
Et  si  vous  avoie  prié 
Que  vous  ne  me  gabissiez  pas  ; 
Or  fusse  à  Amiens  tout  le  pas, 
Que  que  m'avez  ci  amusé. 
—  Moult  avez  ore  refusé, 
Fet  li  convers,  et  avillié 

Mon  roncin  maigre  et  escillié. 

Et  le  vostres  fêtes  si  preu  ; 

Mais  nous  saurons  de  si  à  peu 

Liquels  sera  miez  alosez, 

Se  le  vostre  esprover  volez. 

Mettons  les  roncins  keue  à  keue, 

Et  si  soit  qui  bien  les  aneue, 

Et  se  li  nostres  puet  tant  fère 

Qu'il  puist  le  vostre  à  force  trère 

Dusques  là  sus  à  celé  grange, 

Perdu  l'avez  sans  nule  eschange  ; 

Et,  se  li  vostres  est  tant  fors. 

Qu'il  puist  le  nostre  trère  fors 

De  celé  porte  seulement, 

Mener  l'en  poez  cuitement  ; 

Ainsi  doit-on  prover  sa  beste.  » 

Ce  dist  li  vilains  :  «  Par  ma  teste, 

Marchéant  avez  encontre  ; 

Ainsi  vueil-je  qu'il  soit  graé, 

Et  si  veuil  que  tout  maintenant 

Soient  tenu  li  convenant. 

—  Je  l'otroi  bien,  »  fet  li  convers. 

Le  sien  a  par  la  keue  aers. 

Qu'il  avoit  moult  et  mate  et  souple, 

Andeux  ensamble  les  acouple, 

Puis  fut  chascuns  devers  le  suen; 

Si  ot  verge  tout  à  son  buen, 

Dont  granz  cops  lor  donnent  et  rendent. 

Et  li  roncin  tirent  et  tendent 

Corn  cil  qui  ne  s'osèrent  faindre; 

Les  neus  font  serrer  et  estraindre, 

Mes,  por  tirer  ne  por  sachier, 

Ne  les  porent  desatachier; 

Moult  ont  les  crêpons  estenduz. 

((  Qu'est-ce,  Baillet,  fet  li  renduz  ? 

Gardez  que  cil  ne  vous  eschape.  » 

Adonc  de  la  verge  le  frape, 

Fiert  et  frape  et  done  granz  cops. 

Et  li  vilains  ne  fu  pas  fols, 

Qu'il  Yueille  Ferrant  affoler, 

Ainz  le  lest  assez  reculer, 

Por  celui  lasser  et  recroire; 

Et  li  rendus,  ce  poez  croire, 

F;j  liez  quant  vit  Baillet  errant. 

Et  il  vit  reculer  Ferrant, 

Moult  li  croist  le.  cuer  et  engrange. 

«  Baillet,  fet-il,  voiz  ci  la  grange, 

Garde  que  l'onor  en  soit  tiue.  » 

Mes  Baillet  a  fête  la  siue, 

Qu'il  ne  puet  mes  ne  ho  ne  jo, 

Ainz  areste  sanz  dire  ho  ; 

D'angoisse  li  bâtent  li  flanc. 

Quant  li  vilains  le  vit  estanc 

Qu'il  ne  puet  mes  tirer  ne  trère  : 

«  Ferrant,  fet-il,  or  del  bien  fère, 

Gentiz  beste  de  bone  essonre.  » 

Quant  li  roncins  s'oï  semondre,  * 

Des  piez  devant  s'aert  à  terre. 

Que  de  l'un  des  piez  se  defferre; 

Le  fer  fet  voler  contremont. 

Et  li  vilains  coite  et  semont 
Ferrant,  qui  trait  et  tire  fort, 
Et  Baillés  arrière  ressort  ; 
A  celé  premeraine  pointe, 
L'en  maine  de  cul  et  de  pointe 
Vers  la  porte  tout  le  grant  cors  ; 
Traînant  ausi  com  un  ours, 
Enmenoit,  à  col  estendu, 
Et  le  roncin  et  le  rendu. 
Qui  moult  dolenz  après  le  siut. 
Si  com  de  la  porte  issir  dut, 
Et  li  renduz  connuit  bien  l'uevre 
Que  Baillés  si  vilment  se  prueve, 
Que  cil  si  vilment  entraîne, 
Son  coutel  tret  de  sa  gaine, 
Ne  set  coment  il  le  reskeue, 
A  Ferrant  a  copé  la  keue  ; 
Se  li  a  alegié  son  fais; 
De  la  porte  tout  à  .1.  fais 
S'en  issirent  andui  ensamble. 
Li  renduz  fiert  la  porte  ensamble, 
Puis  s'en  repère  à  son  ostel. 
Li  vilains  n'en  pot  avoir  el, 
N'il  ne  pot  pas  desouz  mucier; 
Ne  sot  tant  brère  ne  huchier 
Que  cil  li  vousist  mot  respondre. 
Puis  le  fist  à  Amiens  semondre 
A  la  cort  par  devant  l'evesque, 
Qui  bien  leur  enquiert  et  enpesque 
Comment  il  lor  fu  avenu  ; 

Puis  ont  lonc  tens  le  plait  tenu, 
Qu'ainz  ne  lor  en  fîst  jugement. 
Or  vous  proi-je  communément 
Qu'entre  vous  m'en  dites  le  voir, 
Se  li  vilains  le  doit  avoir. 


Explicit  des  AL  Chevaus. 

XIV 

DE  L'ENFANT 
QUI    FU    REMIS    AU    SOLEIL. 

Manuscrit  F.  Fr.  837,  f.  241  v^  à  242  r». 


JADIS  se  fu  uns  marchéanz 
[Qui  n'estoit  mie  recréanz, 
IN^e  de  gaaignier  esbahis, 
'Ainz  chercha  sovent  maint  païs 

Por  ses  denrées  emploier  ; 

De  son  avoir  mouteploier 

Ne  fu  pas  sovent  à  sejor. 

De  sa  famé  se  part  .1.  jor, 

Et  va  en  sa  marchéandise  ; 

Ainsi  com  cis  contes  devise, 

Bien  demora  .II.  anz  entiers. 

La  marchéande  endementiers 

Fu  ençainte  d'un  bacheler; 

Amors,  qui  ne  se  pot  celer, 

Mist  l'un  et  l'autre  en  tel  désir, 

Que  ensamble  les  fist  gésir; 

Mes  lor  œvre  ne  fu  pas  fainte, 

Quar  la  dame  en  remest  ençainte; 

.1.  fil  en  ot,  ainsi  avint. 

Et,  quant  li  marchéanz  revint, 

A  fuer  de  sage  se  prova. 

De  Fenfançôn  que  il  trova 

A  sa  famé  reson  demande. 

c(  Ha,  sire,  fet  la  marchéande. 

Une  foiz  m'estoie  apoïe 

Là  sus  à  vo  haute  poïe. 

Moult  dolente  et  moult  esplorée 

Tout  por  la  vostre  demorée. 

Dont  g'ère  en  moult  grant  desconfort  ; 

Yvers  ert,  si  nègoit  moult  fort; 

Amont  vers  le  ciel  esgardoie, 

Et  je,  qui  point  ne  me  doutoie. 

Par  meschief  reçui  en  ma  bouche 

.1.  poi  de  noif,  qui  tant  fu  douce 

Que  cel  bel  enfant  en  conçui 

D'un  seul  petit  que  j'en  reçui  ; 

Ainsi  m'avint  com  je  vous  di.  » 

Et  li  preudom  li  respondi  : 

((  Dame,  ce  soit  à  bon  éur; 

Des  or  mes  sui-je  tout  séur 

Que  Diex  m'aime,  seue  merci, 

Quant  cest  bel  oir  que  je  voi  ci 

Nous  consent  ainsi  à  avoir; 

Ausi  n'avions-nous  nul  oir. 

Et  cist  ert  preudom,  se  Dieu  plest.  » 

Ne  plus  ne  dist,  ainçois  se  test. 

Ne  de  son  cuer  point  ne  gehi. 

Et  li  enfes  crut  et  tehi, 

Et  prist  moult  bone  norreçon, 

Mes  toz  jors  fu  en  soupeçon 
Li  preudom,  et  en  porvéance 
Qu'il  en  voie  sa  délivrance. 
Quant  l'enfes  ot  .XV.  anz  passez, 
Cil,  qui  n'est  mie  respassez 
De  son  mal,  qui  moult  est  irais, 
A  sa  famé  s'est  un  jor  trais, 
Et  dist  :  c(  Dame,  ne  vous  griet  pas 
Que  demain  vueil,  sans  nul  trespas. 
En  marchéandise  r'aler  ; 
Fêtes  tost  mes  dras  enmaler. 
Moi  auques  matin  esveillier. 
Et  vostre  fil  appareillier, 
Q'o  moi  le  vueil  mener  demain. 
Savez-vous  porqoi  je  l'i  main? 
Jel  vous  dirai  sans  demander  : 
Por  aprendre  à  marchéander 
Entruès  qu'il  est  de  jone  aage. 
Jà  ne  verrez  home  fin  sage 
De  nul  mestier,  sachiez  sanz  doute, 
Se  il  n'i  met  son  sens  et  boute 
Ainçois  qu'il  ait  usé  son  tans. 
—  Sire,  bien  m'i  suis  assentans; 
Mais  encore,  s'il  vous  pléust. 
Mon  fils  encor  ne  s'en  méust; 
Et,  puis  que  voz  plesirs  i  est. 
Au  contredit  n'a  point  d'aquest. 
Ne  desfendre  ne  m'en  porroie  : 
Demain  vous  métrez  à  la  voie, 
Et  Diex,  qui  là  sus  est  et  maint, 

Vous  conduie,  et  mon  fils  ramaint, 

Et  doinst  la  bone  destinée.  )> 

A  tant  fu  la  reson  fînée, 

Et  li  preudom  matin  se  liève, 

Cui  ses  afères  point  ne  griève , 

Quar  sa  chose  li  vient  à  point. 

Mais  la  dame  n'abelist  point 

Ce  qu'ele  en  voit  son  fil  aler, 

Que  de  li  part  sanz  retorner. 

Et  li  preudon  o  lui  l'en  guie 

Tout  le  chemin  lèz  Lombardie. 

Ne  conterai  pas  lor  jornées, 

Que  tantes  terres  ont  passées, 

Qu'à  Gènes  droit  s'en  sont  venu  ; 

A  .1.  ostel  sont  descendu. 

Li  preudon  a  changié  Agraine 

A  .1.  marchéant  qui  l'enmaine 

En  Alixandre  por  revendre. 

Et  cil,  tantost  sans  plus  atendre, 

Qui  le  fil  sa  famé  vendi, 

A  son  autre  afère  entendi  ; 

Lors  repéra  en  sa  contrée, 

Et  tante  terre  a  trespassée 

Qu'à  son  ostel  vint  et  descent; 

Mes  ne  le  vous  diroient  cent 

Le  duel  que  la  Dame  demaine 

De  son  fil  que  pas  ne  ramaine.  . 

Sovent  se  pasme,  ainsi  avint, 

Et,  quant  de  pasmoison  revint, 

En  plorant  li  requiert  et  prie, 

Por  amor  Dieu,  que  il  li  die 
De  son  fil  qu'il  est  devenuz. 
De  respondre  ne  s'est  tenuz 
Cil,  qui  moult  biau  parler  savoit. 
a  Dame,  selonc  ce  que  l'en  voit 
Doit  chascuns  le  siècle  mener; 
Quar  en  trop  grant  duel  démener 
Ne  puet-il  avoir  nul  conquest. 
Savez-vous  que  avenu  m'est 
Enz  el  païs  où  j'ai  esté? 
Par  un  chaut  jor  el  tens  d'esté, 
Jà  estoit  miedis  passez, 
Et  li  chauz  ert  moult  trespassez, 
Lors  erroie-je  et  vo  fiex, 

Lez  moi 

Deseure  un  mont  qui  tant  fu  hauz; 
Li  solaus,  clers,  ardanz  et  chauz, 
Sor  nous  ardanz  raiz  descendi, 
Que  sa  clarté  chier  nous  vendi, 
Que  vos  fil  remetre  covint 
De  l'ardeur  qui  du  soleil  vint. 
A  ce  sai  bien  et  aperçoif 
Que  vostre  filz  fu  fez  de  noif. 
Et  por  ce  pas  ne  m'en  merveil, 
S'il  est  remis  el  chaut  soleil.  » 
La  dame  s'est  aperçéue 
Que  son  mari  l'a  deçéue, 
Qui  dist  que  son  filz  est  remis. 
Or  li  est  bien  en  lieu  remis 
Ses  engiens,  et  tornez  à  perte, 

Dont  folement  estoit  couverte  : 
Bel  s'en  est  ses  sires  vengiez, 
Qui  laidement  fu  engingniez 
Et  par  paroles  et  par  dis  ; 
Mes  jamès  n'en  sera  laidis 
Por  ce  qu'ele  se  sent  meffette  ; 
Ses  meffez  a  ceste  pais  fête; 
Bien  l'en  avint  qu'avenir  dut 
Qu'ele  brassa  ce  qu'ele  but. 

Explicit  de  V enfant  qui  fu  remis  au  soleil. 


XV 

DES  .III.  DAMES 
QUI  TROUVERENT  L'ANEL. 

Manuscrit  F.  Fr.  887,  f.  1 18  r»  à  1 19  v». 


lEZ,  seignor,  un  bon  fablel. 

Uns  clers  le  fist  por  un  anel 

Que  .III.  dames  .1.  main  trovèrent. 

Entre  eles  .III.  Jhesu  jurèrent 
Que  icele  l'anel  auroit 
Qui  son  mari  mieux  guileroit 
Por  fère  à  son  ami  son  buen, 
L'anel  auroit  et  seroit  sien. 

La  première  se  porpenssa 
En  quel  guise  l'anel  aura. 
Son  ami  a  tantost  mandé  ; 
Quant  il  sot  qu'el  l'a  comandé, 
Si  vint  à  li  delivrement, 
Quar  il  Tamoit  moult  durement, 
Et  ele  lui,  si  n'ot  pas  tort. 
Del  meillor  vin  et  del  plus  fort 
Con  pot  trover  en  celé  terre 
Fist  la  dame  maintenant  querre. 
Et  si  ot  quis  dras  moniaus 

Qui  assez  furent  bons  et  biaus; 
Del  vin  dona  à  son  mari; 
Il  en  but  tant,  je  le  vous  di, 
Qu'il  ne  savoit  où  il  estoit  ; 
Acoustumé  pas  ne  Tavoit. 
Quant  li  preudom  fu  endormi, 
Entre  la  dame  et  son  ami 
L'ont  pris  et  rez  et  l'ont  tondu 
Et  coroné;  tant  ot  béu 
Que  l'en  le  péust  escorcier. 
La  dame  et  son  douz  ami  chier 
Le  prenent,  et  si  l'ont  porté 
Droit  devant  la  porte  à  l'abé, 
Dont  il  erent  assez  prochain. 
Iluec  jut  jusqu'à  lendemain 
Que  Dame  Diex  dona  le  jor; 
Il  s'esveilla,  si  ot  paor, 
Quant  il  se  vit  si  atorné; 
«  Diex!  dist-il,  qui  m'a  coroné?  ' 
Est-ce  donc  par  vostre  voloir? 
Oïl,  ce  puet-on  bien  savoir, 
Que  nus  fors  vous  ne  le  m'a  fait; 
Or  n'i  a  donc  point  de  deshait. 
Vous  volez  que  je  soie  moine. 
Et  jel  serai  sanz  nule  essoine.  » 
Maintenant  sor  ses  piez  se  drèce  ; 
Grant  oirre,  que  ne  s'aperèce. 
Vient  à  la  porte,  si  apèle. 
Li  abes  ert  à  la  chapèle , 
Qui  maintenant  l'a  entendu  ; 

Fabl.    I  2  2 

La  porte  ouvri  :  quant  Fa  véu 
A  pié,  et  sanz  ame,  tôz  sous  : 
«  Frère,  fet-il,  qui  estes-vous? 
—  Sire,  dist-il,  je  suis  uns  hom; 
Estre  vueil  de  relegion  ; 
De  ci  près  sui  vostre  voisin. 
Sachiez  que  encore  ier  matin 
Ne  Savoie  ceste  aventure; 
Mes  Dame  Diex,  qui  tout  figure, 
M'en  a  doné  si  bon  talent 
Et  moustré  si  cortoisement, 
Sire,  com  vous  m'oez  conter, 
Quar  il  m'a  fet  ci  aporter 
Tout  coroné  et  tout  tondu, 
Come  autre  moine  revestu. 
Fetes-moi  mander  ma  moillier. 
Et  se  li  ferai  otroier. 
De  ma  terre  et  de  mon  avoir 
Vous  ferai  tant  céenz  avoir, 
Que  toute  en  aurez  ma  partie 
Por  estre  de  vostre  abéie.  » 
Li  abes  covoita  la  terre  ; 
Si  envoia  la  dame  querre. 
Et  ele  i  vint  delivrement; 
Quar  bien  savoit  à  escient 
Por  qoi  li  abes  l'ot  mandée. 
Et,  quant  el  fu  léenz  entrée 
Et  ele  a  véu  son  seignor: 
c(  Sire,  por  Dieu  le  créator. 
Volez-vous  moines  devenir? 

Je  nel  porroie  pas  soufrir.  » 

A  la  terre  chéi  pasmée  ; 

Par  faint  sanblant  s'est  demorée 

Une  grande  pièce  à  la  terre  ; 

Samblant  fet  que  li  cuer  li  serre. 

Li  abes  li  dist  franchement  : 

«  Dame,  cest  duel  est  por  néent  ; 

Vous  déussiez  mener  grant  joie  : 

Vostre  sire  est  en  bone  voie  ; 

Diex  l'aime,  ce  poez  savoir 

Qui  à  son  oès  le  veut  avoir.  » 

El  l'otria  à  quelque  paine  ; 

Uns  gars  à  son  ostel  l'enmaine. 

Où  ele  trova  son  ami. 

Maint  preudome  a  esté  trahi 

Par  famé  et  par  sa  puterie. 

Cil  fu  moines  en  l'abéie, 

Où  il  i  fu  moult  longuement. 

Por  ce  chasti-je  toute  gent 

Qui  cest  fablel  oient  conter. 

Qu'il  ne  se  doivent  pas  fier 

En  lor  famés,  n'en  lor  mesnies, 

Se  il  nés  ont  ainz  essaies 

Que  plaines  soient  de  vertuz; 

Mains  hom  a  esté  decéuz 

Par  famé  et  par  lor  trahison. 

Cil  fu  moines  contre  reson,  # 

Qui  jà  en  sa  vie  nel  fust, 

Se  sa  famé  nel  decéust. 

La  seconde  a  moult  grant  envie 

De  Tanel;  ne  s'oublia  mie, 
Ainz  se  porpensse  comment  Tait; 
Moult  fu  plaine  de  grant  agait. 
Il  avint  à  .1.  vendredi, 
Tout  ainsi  com  vous  orrez  ci, 
Ses  sire  ert  au  mengier  assis. 
Anguilles  avoit  jusqu'à  .VI.; 
Les  anguilles  èrent  salées 
Et  sechies  et  enfumées. 
«  Dame,  dist-il,  quar  prenez  tost, 
Ces  anguilles  cuisiez  en  rost. 

—  Sire,  céenz  n'a  point  de  feu. 

—  Et  jà  en  a-il  en  maint  leu 
Ci  près  ;  alez-i  vistement.  » 
La  dame  les  anguilles  prent. 
Et  trespassa  outre  la  rue  ; 
Chiés  son  ami  en  est  venue. 
Quant  il  la  vit,  moult  ot  grant  joie, 
Com  se  il  fust  sire  de  Troie, 

Et  la  dame  grant  joie  maine. 
Iluec  fu  toute  la  semaine. 
Et  l'autre  jusqu'au  vendredi. 
Quant  vint  à  eure  de  midi, 
La  dame  apela  .1.  garçon  : 
«  Gars,  dist-ele,  va  en  meson, 
Et  saches  que  mon  seignor  fait.  » 
Li  gars  moult  tost  à  l'ostel  vait; 
La  table  ert  mise,  et  sus  .II.  pains, 
Et  li  preudons  lavoit  ses  mains  ; 
Asséir  devoit  maintenant. 

Li  gars  vint  arrière  courant, 

Et  dist  :  «  Vostre  mari  menjue.  » 

Celé  ne  fu  mie  esperdue  ; 

Chiés  son  voisin  en  est  entrée, 

Et  le  preudon  l'a  saluée, 

Et  la  dame  le  resalue. 

ce  Sire,  dist-el,  je  sui  venue 

Anguilles  cuire  à  mon  seignor; 

Nous  avons  juné  toute  jor; 

Jel  laissai  or  moult  deshaitié; 

Il  n'avoit  encore  hui  mengié.  » 

Les  anguilles  rosti  moult  tost; 

Quant  il  fu  droiz  que  on  les  ost, 

Si  les  a  prises  en  son  poing. 

Son  ostel  n'estoit  gueres  loing, 

Et  ele  i  fust  moult  tost  venue  ; 

Très  devant  son  mari  les  rue  : 

«  Huis,  dist-el,  je  sui  eschaudée.  » 

Et  li  preudom  l'a  resgardée  ; 

Sor  ses  piez  saut  comme  dervé. 

«  Pute,  où  avez-vous  tant  esté  ? 

Vous  venez  de  vo  pute  rie.  » 

Et  la  dame  à  haute  voiz  crie  : 

<(  Harou,  aide,  bone  gent.  » 

Et  il  i  vindrent  esraument, 

Et  li  preudom  i  fu  venu, 

Chiés  qui  la  pautonière  fu  « 

Por  les  .VI.  anguilles  rostir. 

«  Sire,  dist-el,  venez  véir; 

Me  sire  est  de  son  sens  issu; 

Ne  sai  quel  mal  il  a  eu  ; 
Je  me  parti  oredeci... 
—  Voire,  pute,  dès  vendredi.  » 
Cil  entendirent  qu'il  a  dit 
Qu'ele  au  vendredi  s'en  partit. 
Cil  de  toutes  pars  l'ont  saisi, 
Li  preudom  fu  si  esbahi 
Que  il  ne  sot  qu'il  péust  dire. 
Chascuns  le  desache  et  detire, 
Les  mains  li  lient  et  les  piez, 
Bien  est  matez  et  cunchiiéz; 
Puis  s'en  issirent  de  l'ostel, 
Quar  la  pute  ne  queroit  el. 
L'en  lor  demande  où  ont  esté  : 
((  Chiés  dant  Jehan,  qui  est  dervé  ; 
Si  est  grant  duel  et  grant  domage, 
Quar  orendroit  li  prist  la  rage 
Qu'il  voloit  sa  famé  tuer.   « 
Celé  ne  se  volt  oublier, 
Ainçois  a  mandé  son  ami. 
Et  il  vint  maintenant  à  li; 
En  sa  chambre  l'en  a  mené, 
Par  .L  pertuis  li  a  moustré 
Com  li  vilains  estoit  liié; 
Bien  l'a  maté  et  cunchiié. 
Et  bien  vaincu  par  son  barat. 
Li  vilains  reproche  du  chat 
Qu'il  set  bien  qui  barbes  il  lèche; 
Cestui  a  servi  de  la  mèche; 
Mes,  s'il  éust  cuer  de  preudome, 

Il  s'en  venjast  à  la  parsome. 

Or  oiez  de  la  daerraine, 
Qui  nuit  et  jor  fu  en  grant  paine 
En  quel  guise  l'anel  aura. 
Son  ami  ot  que  moult  ama; 
Sachiez  pomt  n'en  remest  sor  lui  ; 
Moult  s'entr'amèrent  ambedui. 
.1.  jor  l'ot  la  dame  mandé; 
Quant  il  sot  qu'el  l'ot  comandé , 
Si  vint  à  li  tout  sanz  demeure, 
Et  la  dame  en  méismes  l'eure 
Li  dist  :  «  Biaus  amis,  longuement- 
Vous  ai  aimé  moult  folement; 
Toz  jors  porroie  ainsi  muser; 
Bien  porroie  mon  tens  user 
En  foie  vie  et  en  mauvaise  ; 
Se  vous  de  moi  avez  mesaise , 
Moult  seroie  foie  et  musarde  ; 
Maus  feus  et  maie  flambe  m'arde 
Se  vous  jamès  o  moi  gisez 
Se  vous  demain  ne  m'espousez. 

—  Dame,  dist-il,  por  Dieu  merci,. 
Jà  avez-vous  vostre  mari  ; 
Coment  porroit  ce  avenir? 

—  De  grant  folie  oi  plet  tenir, 
Dist-ele;  j'en  pensserai  bien, 
Jà  mar  en  douterez  de  rien. 
Mes  vous  ferez  à  mon  talent. 

—  Dame,  à  vostre  comandement 
Ferai.  »  Jà  n'en  ert  desdaignie. 

Lors  li  a  la  dame  enseignie 
Qu'au  soir  viegne  por  son  mari, 
Et  si  le  maint  avoeques  li 
Chiez  dant  Huistasse  le  fil  Tiesse , 
Où  il  a  une  bêle  nièce , 
Que  volez  prendre  et  espouser, 
Se  il  la  vous  voloit  doner; 
Et  g'irai  là  sanz  demorer; 
Jà  tant  ne  vous  saurez  haster, 
Que  je  n'i  soie  avant  de  vous  : 
Iluec  nous  troverez  andous, 
Où  j'aurai  mon  afère  fait 
A  Huistasse  tout  entresait, 
En  tel  guise  que  vous  m'aurez , 
Se  Dieu  plest,  et  me  recevrez 
Très  pardevant  nostre  pro voire. 
Mon  seignor  ne  saura  que  croire, 
Qu'il  m'aura  après  lui  lessie; 
Je  serai  si  appareillie 
Que  je  aurai  changiez  mes  dras 
Que  il  ne  me  connoistra  pas , 
Et  me  fiancerez  demain 
Très  pardevant  no  chapelain. 
A  mon  mari  direz  :  Biaus  sire, 
El  non  de  Dieu,  el  non  saint  Sire, 
Geste  famé  me  saisissiez. 
Il  en  sera  joianz  et  liez. 
Et  bien  sai  que  il  me  donra 
A  vous,  et  grant  joie  en  aura. 
Et,  s'il  ainsi  me  veut  doner, 

Je  di  que  ce  n'est  pas  prester.  » 

Issi  fu  fet,  issi  avint. 

Toute  sa  vie  cil  la  tint 

A  cui  son  mari  la  dona  ; 

Por  ce  que  il  ne  li  presta 

Ne  la  pot  onques  puis  r'avoir. 

Mes  or  vueil-je  par  vous  savoir 
Laquele  doit  avoir  l'anel. 
Je  di  que  celé  ouvra  moult  bel 
Qui  moine  fîst  de  son  seignor; 
Et  celé  r'ot-el  grant  honor 
Qui  le  suen  fîst  prendre  et  loier, 
Et  par  estavoir  otroier, 
Et  toz  les  .VIII.  jors  mesconter; 
Geste  se  refist  espouser 
En  tel  manière  à  son  ami. 
Or  dites  voir,  n'i  ait  menti , 
Et  si  jugiez  réson  et  voir 
Laquele  doit  l'anel  avoir. 

Explicit  des  .111.  Dames  qui  trovèrent  l'anel. 

XVI 

DU  CHEVALIER 
QUI    FIST  SA   FAME   CONFESSE. 

Manuscrit  F.  Fr.  83;,  f.  199  r»  à  200  v». 


N  Beesin,  moult  près  de  Vire, 
Une  merveille  j'oï  dire 
D'un  Chevalier  et  de  sa  famé, 
Qui  moult  estoitcortoise  famé 

Et  moult  proisie  en  sa  contrée; 

A  la  meillor  estoit  contée, 

Et  li  sires  tant  se  fîoit 

En  sa  moillier,  et  tant  Tamoit, 

Que  de  rien  cure  ne  prenoit  ; 

Tout  li  ert  bon  quanques  fesoit. 

Que  jà  nule  riens  ne  féist 

Se  il  séust  qu'il  ne  vousist. 

Ainsi  vesquirent  longuement, 

Qu'entr'eus  n'ot  point  de  mautalent. 

Fors  tant,  ne  sai  par  quel  manière. 

Que  la  dame,  qui  moult  fu  chière. 

Devint  malade  et  acoucha  ; 

De  .III.  semaines  ne  leva. 

Grant  paor  ot  qu'el  ne  morust. 

Tant  que  son  terme  venu  fust , 

De  son  provoire  fu  confesse  ; 

Du  sien  donna  et  fist  grant  lesse. 

Ne  se  vout  pas  à  tant  tenir; 

Son  seignor  fist  à  li  venir 

Et  se  li  dist  :  «  Biaus  sire  chiers , 

Du  conseil  de  moi  fust  mestiers  ; 

Uns  moines  maint  moult  près  de  ci, 

Sainz  hom  est  moult,  ç'avons  oï; 

A  m'ame  fust  grant  preu,  ce  cuit, 

Se  je  fusse  confesse  à  lui. 

Sire,  pour  Dieu,  sanz  nule  aloingne, 

Quar  me  fêtes  venir  le  moine  ; 

Grant  mestier  ai  de  lui  parler.  » 

—  Dame,  dist-il,  vez  m'i  aler. 

Nul  meillor  mes  de  moi  n'i  a  ; 

Je  cuit  jel  vous  amenrai  jà.  » 

A  ces  paroles  s'en  torna  ; 

Sor  un  cheval  qu'il  ot  monta  ; 

A  la  voie  se  mist  ambiant. 

Et  de  sa  famé  moult  penssant. 

«  Diex  !  penssa,  s'il  tant  a  esté 

Geste  famé  de  grant  bonté , 

Ge  saurai-je,  se  Diex  m'ait, 

S'ele  est  tant  bone  com  l'en  dit  ; 

Jà  n'i  aura  confession  , 

Par  le  cuer  Dieu,  se  de  moi  non  ; 

En  leu  de  moine  à  li  vendrai , 

Et  sa  confession  orrai.  » 

En  ce  qu'en  cest  penssé  estoit 

Et  devise  qu'estre  en  porroit, 
Chiés  le  prior  en  vint  manois, 
Qui  fu  prudon  et  moult  cortois  ; 
Et,  quant  le  priéor  vit  li, 
Encontre  lui  moult  biau  sailli  ; 
Bel  l'apela,  sel  fist  descendre. 
Puis  si  a  fet  son  cheval  prendre  ; 
Puis  li  a  dit  :  «  Par  Tordre  Dé, 
Or  m'avez-vous  servi  à  gré 
Quant  vous  m'estes  venuz  véoir 
Com  vostre  ami,  et  remanoir  ; 
De  herbregier  grant  joie  en  ai; 
Por  vous  la  cort  amenderai.  » 
Li  chevaliers  li  dist  :  «  Biaus  sire , 
Grant  gré  vous  sai  certes  du  dire, 
Mes  ne  puis  mie  herbregier; 
Venez  o  moi  çà  conseillier.  » 
Quant  il  Tôt  tret  à  une  part  : 
«  Sire,  fet-il,  se  Diex  me  gart, 
Grant  mestier  ai  de  vostre  aïe  ; 
Gardez  que  ne  me  failliez  mie; 
Se  voz  dras  noirs  me  presterez, 
Ainz  mie-nuit  toz  les  r'aurez, 
Et  voz  granz  botes  chaucerai , 
Et  je  ma  robe  vous  lerai 
Céenz  avez  mon  palefroi, 
Et  le  vostre  menrai  o  moi.  » 
Le  moine  tout  li  otria 
Quanque  il  quist  et  demanda, 
Et,  quant  fu  nuis,  les  dras  vestit; 

Il  chanja  trestout  son  abit; 
Desus  le  palefroi  monta 
Au  moine,  qui  souef  ambla  ; 
Lors  s'en  parti  de  maintenant , 
En  sa  méson  en  vint  ambiant. 

Dedenz  entra,  bien  fu  enbronc , 
Bien  s'enbroncha  ou  chaperon, 
Quar  ne  voloit,  ce  cuit-je  bien , 
Que  l'en  le  connéust  de  rien. 
La  méson  ert  auques  obscure  ; 
Uns  gars  sailli  grant  aléure 
Encontre  lui  por  lui  descendre. 
A  une  famé  se  fîst  prendre 
Par  la  gonne;  s'el  mena  droit 
Là  où  la  dame  se  gisoit. 
((  Dame,  dist-el,  le  moine  est  ci , 
Que  vous  mandastes  dès  ier  ci.  » 
Et  la  dame  si  l'apela. 
((  Sire,  dist-el,  séez-vous  ça 
Delèz  cest  lit,  quar  moult  m'empire 
Mon  mal;  si  crieng  que  je  me  muire^ 
Que  nuit  ne  jor  point  ne  me  cesse; 
Si  vueil  de  vous  estre  confesse. 
—  Dame,  dist-il,  ce  sera  sens , 
Tant  come  avez  et  lieu  et  tens , 
Quar  nus  ne  nule  ne  set  mie 
Esmer  de  soi,  ne  de  sa  vie.  -, 

Por  ce  vous  di,  ma  douce  dame, 
Qu'aiez  merci  de  la  vostre  ame  ; 
Pechié  celé,  ce  truis  escrit. 

Uame  et  le  cors  ensamble  ocist; 
Por  ce  vous  di  et  vous  chasti 
Que  vous  aiez  de  vous  merci.  » 
Et  la  dame,  qui  ou  lit  fu, 
Trestout  en  autre  siècle  fu  ; 
De  son  seignor  ne  conut  mie, 
Por  le  grant  mal  qui  l'ot  saisie, 
Quar  sa  parole  entrechanjoit; 
En  la  chambre  lumière  n'ot. 
Fors  d'un  mortier  qu'iluec  ardoit  ; 
Point  de  clarté  ne  lor  rendoit. 
Ne  gent  n'avoit  en  cel  ostal 
Qui  séussent  guères  de  mal. 
«  Sire,  moult  ai  esté  proisie. 
Mes  je  suis  fausse  et  renoïe  ; 
Sachiez  de  voir,  tele  est  blasmée 
Qui  vaut  moult  miex  que  la  loée  ; 
Cestoie-je  qui  los  avoie. 
Mes  moult  mauvèse  famé  estoie, 
Quar  à  mes  garçons  me  livroie, 
Et  avoeques  moi  les  couchoie, 
Et  d'aus  fesoie  mon  talent  ; 
Moie  coupe,  je  m'en  repent.  » 
Et,  quant  li  chevaliers  l'oï, 
De  mautalent  le  nez  fronci  ; 
Moult  par  vousist  et  desirrast 
Que  mort  soubite  l'acorast. 
((  Dame,  dist-il,  pechié  avez  : 
Dites  avant,  se  vous  savez; 
Mes  bien  vous  déussiez  tenir, 

Dame,  s'il  vous  fust  à  plesir, 
A  vostre  espous,  qui  moult  vaut  miex, 
Ce  m'est  avis,  par  mes  .II.  iex. 
Que  li  garçons;  moult  me  merveil. 

—  Sire,  se  Diex  m'envoit  conseil 
A  ceste  ame,  je  vous  dirai 

La  vérité  si  com  je  sai. 

A  paine  porroit-l'en  choisir 

Famé  qui  se  puisse  tenir 

A  son  seignor  tant  seulement, 

Jà  tant  ne  l'aura  bel  et  gent  ; 

Quar  la  nature  tele  en  ont, 

Qu'els  requièrent,  ce  sachiez-vous, 

Et  li  mari  si  sont  vilain 

Et  de  grant  félonie  plain, 

Si  ne  nous  oson  descouvrir 

Vers  aus,  ne  noz  besoins  gehir, 

Quar  por  putains  il  nous  tendroient. 

Se  noz  besoins  par  nous  savoient  ; 

Si  ne  puet  estre  en  nule  guise 

Que  n'aions  d'autrui  le  servise. 

—  Dame,  dist-il,  bien  vous  en  croi  ; 
Dites  avant,  se  savez  qoi. 

—  Sire,  dist-ele,  oïl  assez, 

Dont  li  miens  cors  est  moult  grevez, 

Et  la  moie  ame  en  grant  fréor; 

Que  le  neveu  de  mon  seignor  , 

Tant  l'amoie  en  mon  corage. 

Ce  m'estoit  vis,  que  c'estoit  rage. 

Et  sachiez  bien  que  je  morusse, 

Se  mon  plesir  de  lui  n'eusse; 
Tant  fis  que  je  o  lui  péchai. 
Et  que  .V.  anz,  je  cuit,  Famai. 
Or  m'en  repent  vers  Dieu.  —  Aïe, 
Dame,  dist-il,  c'estoit  folie 
Que  le  neveu  vostre  seignor 
Amiiez  de  si  foie  amor; 
Li  péchiez  doubles  en  estoit. 
—  Sire,  se  Diex  conseil  m'envoit, 
C'est  la  coustume  de  nous  famés, 
Et  de  nous  aaisies  dames; 
Quar  cels  dont  l'en  mains  garde  aura, 
Entor  cels  plus  se  tornera. 
Por  le  blasme  que  je  cremoie. 
Le  neveu  mon  seignor  amoie; 
Quar  à  mes  chambres  bien  sovent 
Pooit  venir,  véant  la  gent; 
Jà  n'en  fust  blasme  ne  parole  ; 
Ainsi  l'ai  fet  si  fis  que  foie, 
Quar  mon  seignor  ai  grevé  si 
Qu'à  poi  que  ne  l'ai  tout  honi. 
Que  du  tortiau  puant  li  gart, 
Li  ai  bien  fet  mengier  sa  part. 
Tant  li  ai  fet,  tant  l'ai  mené, 
Que  il  croit  plus  en  moi  qu'en  Dé. 
Quant  céenz  vienent  chevalier, 
Si  com  droit  est,  por  herbregier. 
Lors  demandent-il  à  noz  genz. 
Où  est  la  dame  ? —  Ele  est  léenz; 
Jà  le  seignor  n'ert  demandé, 

Car  je  l'ai  tout  anéanté, 

Ne  jà  ostel  n'ert  à  honor 

Dont  la  dame  se  fet  seignor; 

Et  famés  ceste  coustume  ont, 

Et  volentiers  toz  jors  le  font, 

Qu'elles  aient  la  seignorie 

Sor  lor  seignors;  por  c'est  honie 

Mainte  méson  qu'est  sanz  mesure, 

Et  famé  avoire  par  nature. 

—  Dame,  dist-il,  ce  puet  bien  estre.  )> 

Del  vrai  Dieu  le  souverain  prestre 

Onques  riens  plus  ne  li  enquist, 

Mes  sa  coupe  batre  li  fist, 

Et  li  enjoinst  sa  penitance. 

Et  ele  mist  en  convenance 

Que  jamès  jor  amor  n'auroit 

A  autre  home,  s'ele  vivoit. 

Lors  s'en  parti;  moult  fu  iriez; 
A  son  cheval  est  repériez. 
Dessus  monta,  si  s'en  issi  ; 
D'ire  et  de  mautalent  frémi 
Por  sa  famé  qu'il  seut  loer, 
Et  tant  prisier,  et  tant  amer; 
Mes  en  ice  se  confortoit 
Qu'encore  bien  s'en  vengeroit. 
A  lendemain,  quant  il  li  plout, 
A  son  ostel,  et  quant  il  vout, 
En  sa  méson  s'en  repéra. 
Et  la  dame  si  respassa. 
Grant  merveille  ot  de  son  seignor, 

Qui  H  soloit  moustrer  amor. 
Et  li  baisier  et  acoler; 
Or  ne  daignoit  à  li  parler. 

Un  jor  par  sa  méson  aloit 
Trestout  ainsi  com  el  soloit, 
Et  comandoit  moult  fièrement 
De  ses  afères  à  sa  gent  ; 
Et  li  sires  sel  regarda; 
Iréement  le  chief  croUa  ; 
Se  li  a  dit  :  «  Par  l'ordre  Dé, 
Dame,  quele  est  votre  fierté 
Et  vostre  orgueil  ?  Je  l'abatrai, 
Quar  à  mes  poins  vous  ocirrai. 
S'il  vous  membrast  de  vostre  vie. 
Honte  eussiez  d'avoir  baillie; 
Quar  nule  famé  bordelière 
Ne  fu  de  si  maie  manière 
Com  vous  estes,  orde  mauvèse.  » 
Lors  ne  fu  pas  la  dame  aaise  ; 
De  son  seignor  se  merveilla; 
Avis  li  fu,  de  voir  cuida, 
Que  il  l'éust  fête  confesse; 
Moult  se  doute  que  mal  n'en  nesse, 
Puis  li  a  dit  de  maintenant  : 
((  Ha  !  mauves  homme  souduiant. 
Moult  me  poise  que  je  ne  dis 
Que  tuit  li  chien  de  cest  païs 
Le  me  fesoient  nuit  et  jor; 
Mes  plus  m'estoit  de  ma  dolor. 
Ha  !  mauves  home  trahitier, 

Tu  préis  abit  d'ermitier 

Por  moi  prover  à  desloial  ! 

Mes,  merci  Dieu,  je  sui  loial. 

Je  n'ai  voisine  ne  voisin 

Por  qui  je  port  le  chief  enclin  ; 

Je  ne  te  criem,  la  merci  Dé, 

Quar;  se  seusses  la  vérité, 

Toute  ma  honte  lost  fust  seue, 

Quar  m'en  estoie  apercéue. 

Quant  je  vous  en  enquis  sordois 

Tout  ce  que  dis  par  mon  gabois  ; 

Moult  me  poise,  par  saint  Symon, 

Que  ne  vous  pris  au  chaperon, 

Ne  que  ne  vous  deschirai  tout. 

Sachiez  de  voir,  pas  ne  vous  dout 

De  rien  que  onques  vous  déisse  ; 

Se  Dame  Diex  mon  cors  garisse, 

Bien  vous  reconnui  au  parler. 

Je  ne  vous  doi  jamès  amer; 

Non  ferai-je,  se  Diex  me  gart. 

Mauves  trahïtre  de  maie  art, 

Jà  ne  vous  ert  mes  pardoné.  » 

Tant  li  a  dit,  et  tant  conté, 

Que  li  osta  tout  son  espoir. 

Et  bien  cuida  que  déist  voir. 

Granz  risées  et  granz  gabois 

En  féirent  en  Bescinois.  ^ 

Explicit  du  Chevalier  qui  fîst  sa  Famé  confesse. 

LE    DIT    DES    PERDRIZ. 

Manuscrit  F.  Fr.  837,  f.  169  r»  à  170  v". 

OR  ce  que  fabliaus  dire  sueil, 
En  lieu  de  fable  dire  vueil 
Une  aventure  qui  est  vraie, 
^^  D'un  vilain,  qui  delèz  sa  haie 

Prist  .11.  pertris  par  aventure. 

En  l'atorner  mist  moult  sa  cure  ; 

Sa  famé  les  fist  au  feu  mètre  ; 

Ele  s'en  sot  bien  entremetre  ; 

Le  feu  a  fet,  la  haste  atorne, 

Et  li  vilains  tantost  s'en  torne; 

Por  le  prestre  s'en  va  corant. 

Mes  au  revenir  tarda  tant, 

Que  cuites  furent  les  pertris  ; 

La  dame  a  le  haste  jus  mis, 

S'en  pinça  une  peléure, 

Quar  moult  ama  la  lechéure. 

Quant  Diex  li  dona  à  avoir. 

Ne  béoit  pas  à  grant  avoir, 

Mes  à  toz  ses  bons  acomplir; 

L'une  pertris  cort  envaïr; 
Andeus  les  eles  en  menjue  ; 

Puis  est  alée  en  mi  la  rue 

Savoir  se  ses  sires  venoit  ; 

Quant  ele  venir  ne  le  voit, 

Tantost  arrière  s'en  retorne 

Et  le  remanant  tel  atorne, 

Mal  du  morsel  qui  ramainsist. 

Adonc  s'apenssa,  et  si  dist 

Que  l'autre  encore  mengera  ; 

Moult  très  bien  set  qu'ele  dira 

S'on  li  demande  que  devindrent  ; 

Ele  dira  que  li  chat  vindrent 

Quant  ele  les  ot  arrier  trètes  ; 

Tost  li  orent  des  mains  retrètes, 

Et  chascuns  la  seue  emporta  ; 

Ainsi,  ce  dist,  eschapera. 

Puis  va  en  mi  la  rue  ester, 

Por  son  mari  abeveter; 

Et,  quant  ele  nel  voit  venir, 

La  langue  li  prist  à  frémir 

Sus  la  pertris  qu'ele  ot  lessie. 

Jà  ert  toute  vive  enragie 

S'encor  n'en  a  .1.  petitet; 

Le  col  en  tret  tout  souavet, 

Si  le  menja  par  grant  douçor; 

Ses  dois  en  lèche  tout  entor  : 

((  Lasse!  fet-ele,  que  ferai? 

Se  tout  menjue,  que  dirai?  ,1 

Et  coment  le  porrai  lessier? 

J'en  ai  moult  très  grant  desirrier. 

Or  aviegne  qu'avenir  puet, 

Quar  toute  mengier  le  m'estuet.  w 

Tant  dura  celé  demorée, 
Que  la  Dame  fu  saoulée. 
Et  li  vilains  ne  tarda  mie  , 
A  l'ostel  vint,  en  haut  s'escrie  ; 
«  Diva,  sont  cuites  les  pertris? 

—  Sire,  dist-ele,  ainçois  va  pis, 
Quar  mengies  les  a  li  chas..  » 
Li  vilains  saut  isnel  le  pas, 
Seure  li  cort  comme  enragiez; 
Jà  li  éust  les  iex  sachiez, 

Quant  el  crie  :  «  C'est  gas,  c'est  gas. 
Fuiez,  fet-ele,  Sathanas  ; 
Couvertes  sont  por  tenir  chaudes. 
— Jàvous  chantaisse  putes  Laudes, 
Fet-il,  foi  que  je  doi  saint  Ladre. 
Or  çà,  mon  bon  hanap  de  madré 
Et  ma  plus  bêle  blanche  nape; 
Si  l'estenderai  sus  ma  chape, 
Souz  celé  treille  en  cel  praiel. 

—  Mes,  vous,  prenez  vostrecoutel. 
Qui  grant  mestier  a  d'aguisier; 

Si  le  fêtes  .L  pou  trenchier 
A  celé  pierre  en  celé  cort.  » 
Li  vilains  se  despoille  et  cort, 
Le  coutel  tout  nu  en  sa  main. 
A  tant.ez  vos  le  chapelain, 
Qui  léenz  venoit  por  mengier  : 
A  la  dame  vint  sans  targier. 
Si  l'acole  moult  doucement. 

Et  celé  li  dist  simplement  : 
«  Sire,  dist-el,  fuiez,  fuiez  : 
Jà  ne  serai  où  vous  soiez 
Honiz  ne  malmis  de  vo  cors  ; 
Mes  sires  est  alez  là  fors 
Por  son  grant  coutel  aguisier. 
Et  dist  qu'il  vous  voudra  trenchier 
Les  coilles,  s'il  vous  puet  tenir. 

—  De  Dieu  te  puist-il  souvenir, 
Dist  li  prestres  ;  qu'est  que  tu  dis  ? 
Nous  devons  mengier  .11.  pertris 
Que  tes  sires  prist  hui  matin.  » 
Celé  li  dist  :  «  Par  saint  Martin, 
Céenz  n'a  pertris  ne  oisel  ; 

De  vo  mengier  me  seroit  bel. 
Et  moi  peseroit  de  vo  mal  ; 
Mes  ore  esgardez  là  aval, 
Come  il  aguise  son  coutel. 

—  Jel  voi,  dist-il  ;  par  mon  chapel , 
Je  cuit  bien  que  tu  as  voir  dit.  » 
Léenz  demora  moult  petit, 

Ainz  s'en  fui  grant  aléure, 

Et  celé  crie  à  bone  éure  : 

ce  Venez-vous-en,  sire  Gombaut. 

—  Qu'as-tu,  dist-il,  se  Diex  te  saut  ? 

—  Que  j'ai?  Tout  à  tens  le  saurez  ; 
Mes,  se  tost  corre  ne  poez. 

Perte  i  aurez,  si  com  je  croi  ; 
Quar,  par  la  foi  que  je  vousdoi, 
Li  prestre  enporte  voz  pertris.  » 

Li  preudom  fu  toz  aatis, 
Le  coutel  en  porte  en  sa  main, 
S'en  cort  après  le  chapelain; 
Quant  il  le  vit,  se  li  escrie  : 
«  Ainsi  nés  en  porterez  mie.  » 
Puis  s'escrie  à  granz  alenées  ; 
a  Bien  les  en  portez  eschaufées  ; 
Ça  les  lerrez,  se  vous  ataing  ; 
Vous  seriez  mauves  compaing 
Se  vous  les  mangiez  sanz  moi.  » 
Li  prestre  esgarde  derrier  soi, 
Et  voit  acorre  le  vilain  ; 
Quant  voit  le  coutel  en  sa  main, 
Mors  cuide  estre,  se  il  l'ataint. 
De  tost  corre  pas  ne  se  faint  ; 
Et  le  vilains  penssoit  de  corre, 
Qui  les  pertris  cuidoit  rescorre  ; 
Mes  li  Prestres  de  grant  randon 
S*est  enfermez  en  sa  méson. 
A  Tostel  li  vilains  retorne, 
Et  lors  sa  famé  en  aresone  : 
«  Diva,  fet-il,  et.quar  médis 
Comment  tu  perdis  les  pertris.   » 
Celé  li  dist  :  «  Se  Diex  m'ait, 
Tantost  que  li  prestres  me  vit. 
Si  me  pria,  se  tant  l'amaise. 
Que  je  les  pertris  li  monstraisse, 
Quar  moult  volentiers  les  verroit  ; 
Et  je  le  menai  là  tout  droit 
Où  je  les  avoie  couvertes  : 

Il  ot  tantost  les  mains  ouvertes, 
Si  les  prist,  et  si  s'en  fui  ; 
Mes  je  guères  ne  le  sivi, 
Ainz  le  vous  fis  moult  tost  savoir.  « 
Cil  respont  :  «  Bien  pues  dire  voir  ; 
Or  le  lessons  à  itant  estre.  » 
Ainsi  fu  engingniez  le  prestre 
Et  Gombaus,  qui  les  pertris  prist. 

Par  example  cis  fabliaus  dist 
Famé  est  fête  por  décevoir; 
Mençonge  fet  devenir  voir, 
Et  voir  fet  devenir  mençonge. 
Cil  n'i  vout  mètre  plus  d'alonge. 
Qui  fist  cest  fablel  et  ces  dis. 
Ci  faut  li  fabliaus  des  pertris. 

Explicit  U  Fabliaus  des  Perdrix. 

XVIII 
DU    PRESTRE    CRUCEFIE. 

Manuscrit  F.  Fr.  837,  f.  i83  r»  à  i83  v». 


N  example  vueil  conmencier 
'Qu'apris  de  Monseigneur  Rogier, 
.1.  franc  mestre  de  bon  afère 
IQui  bien  savoit  ymages  fère 

Et  bien  entaillier  crucefîs. 

Il  n'en  estoit  mie  aprentis, 

Ainz  les  fesoit  et  bel  et  bien. 

Et  sa  famé  seur  toute  rien 

Avoit  enamé  un  provoire. 

Son  seignor  li  ot  fet  acroire 

Qu'à  un  marchié  devoit  aler 

Et  une  ymage  o  lui  porter, 

Dont  il  auroit,  ce  dist,  deniers, 

Et  la  dame  bien  volentiers 

Li  otria,  et  en  fu  lie. 

Quand  cil  vit  la  chière  haucie, 

Si  se  pot  bien  apercevoir  j 

Qu'el  le  béoit  à  décevoir,  ' 

Si  côme  avoit  acoustumé. 

Lor  a  desus  son  col  jeté 

.1.  crucefîs  parachoison 

Et  se  parti  de  la  méson. 

En  la  ville  va,  si  demeure, 

Et  atent  jusques  à  celé  heure 

Qu'il  cuida  qu'il  fussent  ensamble. 

De  mautalent  li  cuers  li  tremble. 

A  son  ostel  en  est  venuz  ; 

Par  .1.  pertuis  les  a  véuz. 

Assis  estoient  au  mengier. 

Il  apela,  mes  à  dangier 

I  ala-l'en  por  Fuis  ouvrir. 

Li  prestres  n'ot  par  où  fuir  : 

c(  Diex,  dist  li  prestres,  que  ferai  ?  » 

Dist  la  dame  :   «  Jel  vous  dirai  : 

Despoillez-vous,  et  si  alez 

Léens,  et  si  vous  estendez 

Avoec  ces  autres  crucefîs.  » 

Ou  volentiers  ou  à  envis 

Le  fist  li  prestres  ;  ce  sachiez, 

Toz  s'est  li  prestres  despoilliez  ; 

Entre  les  ymages  de  fust 

S'estent  ausi  corne  s'il  en  fust. 

Quant  li  preudom  ne  l'a  véu, 

Erraument  s'est  apercéu 

Qu'aléz  est  entre  ses  ymages  ; 

Mais  de  ce  fît-il  moult  que  sages 

Qu'assez  a  mengié  et  béu 

Par  loisir  ainz  qu'il  soit  méu.  » 

Quand  il  fu  levez  du  mengier, 

Lors  comença  à  aguisier 

Son  coutel  à  une  grant  kex. 

Li  preudom  estoit  fors  et  preus  ; 
<(  Dame,  dist-il,  tost  alumez 
Une  chandoile,  et  si  venez 
Léenz  o  moi,  où  j'ai  afère.  » 
La  dame  ne  s'osa  retrère  ; 
Une  chandoile  a  alumée. 
Et  est  o  son  seignor  alée 
En  l'ouvréoir  isnelement  ; 
Et  li  preudom  tout  esraument 
Le  provoire  tout  estendu 
Voit,  si  l'a  bien  apercéu. 
Voit  la  coille  et  le  vit  qui  pent  : 
«  Dame,  dist-il,  vilainement 
Ai  en  cest  ymage  mespris  : 
J'estoie  yvres,  ce  m'est  avis, 
Quant  je  ceste  chose  i  lessai  ; 
Alumez,  si  l'amenderai,  w 
Li  prestres  ne  s'osa  mouvoir; 
Ei  ice  vous  di-je  por  voir 
Que  vit  et  coilles  li  trencha, 
Que  onques  riens  ne  li  lessa 
Que  il  n'ait  tout  outre  trenchié. 
Quant  li  prestres  se  sent  blecié, 
Lors  si  s'en  est  tornez  fuiant. 
Et  li  preudom  de  maintenant 
Si  s'est  escriez  à  hauz  criz  : 
«  Seignor,  prenez  mon  crucefiz 
Qui  or  endroit  m'est  eschapez.  )> 
Lors  a  li  prestres  encontrez 
.IL  gars  qui  portent  une  jarle; 

Lorsli  venit  miex  estre  à  Arle, 
Quar  il  i  ot  .1.  pautonier 
Qui  en  sa  main  tint  un  levier  ; 
Si  le  feri  desus  le  col 
Qu'il  Fabati  en  un  tai  mol. 
Quant  il  Tôt  à  terre  abatu, 
Es-vos  le  preudome  venu 
Qui  l'enmena  en  sa  meson  ; 
.XV.  livres  de  raençon 
Li  fist  isnelement  baillier, 
Conques  n'en  i  failli  denier. 
Cest  example  nous  monstre  bien 
Que  nus  prestres  por  nule  rien 
Ne  devroit  autrui  famé  amer, 
N'entor  li  venir  ne  aler, 
Quiconques  fust  en  calengage, 
Que  il  n'i  lest  ou  coille  ou  gage, 
Si  com  fist  cil  prestres  Constans, 
Qui  i  lessa  les  siens  pendans. 

Explicit  du  Prestre  crucefîé. 

y/         D'ESTORMI 

(par  HUGUES  PIAUCELe). 
Manuscrit  F.  Fr.  83 7,  f.  11  r°  à  14  recto. 

OR  ce  que  je  vous  ai  molt  chier, 
Vous  vueil  uns  fabler  commencier 
D'une  aventure  qui  avint. 
;  C'est  d'un  preudomme,  qui  devint 

Povres  entre  lui  et  sa  famé. 

Non  ot  Jehans,  et  ele  Yfame  ; 

Riches  genz  avoient  esté , 

Puis  revindrent  en  povreté  ; 

Mais  je  ne  sai  par  quoi  ce  fu, 

Quar  onques  conté  ne  me  fu  ; 

For  ce  ne  le  doi  pas  savoir. 
Troi  prestre  par  lor  mal  savoir 

Covoitèrent  dame  Yfamain; 

Bien  la  cuidièrent  à  la  main 

Avoir  prise,  por  la  poverte 

Qui  la  féroit  à  descouverte. 

De  folie  se  porpenssèrent, 

Quar  parmi  la  mort  en  passèrent, 

Issi  com  vous  m'orrez  conter 

Se  vous  me  volez  escouter, 

Et  la  matère  le  devine, 

Qui  nous  raconte  la  couvine 

De  la  dame  et  des  .III.  prelaz. 

Chascuns  desirre  le  solaz 

De  dame  Yfamain  à  avoir  ; 

Por  ce  li  promistrent  avoir, 

Je  cuit,  plus  de  .IIII  ^^.  livres. 

Ainsi  le  tesmoingne  li  livres, 

Et  la  matère  le  raconte. 

Si  com  cil  furent  à  grant  honte 

Livré  par  lor  maléurtez. 

Mes  ce  fîst  lor  desléautez. 

De  lor  crupes  et  de  lor  rains  ; 

Bien  l'orrez  dire  au  daarrains, 

Por  que  vous  vueilliez  tant  atendre. 

Ainz  Yfame  ne  vout  entendre 

Lor  parole  ne  lor  reson, 

Ainz  a  tout  conté  son  baron 

L'afère  tout  si  com  il  va. 

Jehans  li  respondit  :  «  Diva, 

Bêle  suer,  me  contes-tu  voir  ? 

Te  prometent-il  tant  d'avoir 

Com  tu  me  vas  ci  acontant? 

—  Oïl,  biaus  frère^  plus  que  tant. 
Mes  que  je  vueille  lor  bons  fère. 

—  Dehez  ait  qui  en  a  que  fère, 
Fet  Jehans,  en  itel  manière  ; 
Miex  ameroie  en  une  bière 
Estre  mors  et  ensevelis 

Que  jà  eussent  lor  delis 
De  vous  à  nul  jor  de  ma  vie. 

—  Sire,  ne  vous  esmaiez  mie, 
Fet  Yfame,  qui  moult  fu  sage; 
Povretez,  qui  molt  est  sauvage. 
Nous  a  mis  en  molt  mal  trepeil. 
Or  feroit  bon  croire  conseil 
Par  quoi  nous  en  fussons  geté  ; 
Li  prestre  sont  riche  rente  ; 
S'ont  trop  dont  nous  avons  petit  : 
Se  vous  volez  croire  mon  dit. 

De  povreté  vous  geterai. 
Et  à  grant  honte  meterai 
Ceus  qui  me  cuident  engingnier. 

—  Va  donc,  pense  du  hamoingnier, 
Fet  Jehans,  bêle  douce  suer; 

Mes  je  ne  voudroie  à  nul  fuer 
Qu'il  fussent  de  vous  au  desus. 

—  Tesiez,  vous  monterez  là  sus 
En  cel  solier  tout  coiement. 

Si  garderez  apertement 
M'onor  et  la  vostre  et  mon  cors  ; 
Les  prestres  meterons  là  fors. 
Et  li  avoirs  nous  remaindra. 
Tout  issi  la  chose  avendra. 
Se  vous  le  volez  otrier. 

—  Alez  tantost  sans  destrier, 
Fet  Jehans,  bêle  douce  amie. 
Mes,  por  Dieu,  ne  demorez  mie.  » 

Au  moustier  s'en  ala  Yfame, 

Qui  moult  par  estoit  bone  famé  ; 

Ainz  que  la  messe  fust  chantée 

Fu  assez  tost  amonestée 

De  ceus  qui  quierent  lor  anui. 

Yfame  chascun  à  par  lui 

Tout  bêlement  l'un  après  Tautre, 

Qu'aine  n'en  sot  mot  li  uns  de  l'autre , 

Mist  lieu  de  venir  à  son  estre. 

Tout  avant  au  premerain  prestre 

A  mis  la  bone  dame  leu 

Que  il  viengne  entre  chien  et  leu, 

Et  si  aport  toz  ses  deniers  : 

((  Dame,  fet  cil,  moult  volentiers,  » 

Qui  moult  est  près  de  son  torment. 

Ne  porquant  va  s'en  liement. 

Estes-vous  venu  le  secon, 

Qui  voloit  avoir  du  bacon; 

Moult  par  avoit  chaude  la  croupe. 

Devant  dame  Yfame  s'acroupe, 

Puis  li  descuevre  sa  pensée. 

Et  celé,  qui  s'est  porpenssée 

De  sa  grande  maie  aventure, 

Li  a  mis  leu  par  couverture 

Qu'il  venist  quant  la  cloche  sone  : 

((  Dame,  jà  n'aurai  tant  d'essoine, 

Fet  li  prestres,  par  S.  Amant, 

Que  je  ne  viegne  à  vo  commant. 

Que  pieça  que  je  vous  convoite. 

—  Aportez  moi  donc  la  queilloite 

Que  vous  me  devez  aporter. 

Fabl.    1  26 

—  Volentiers,  je  les  vois  conter,  » 
Fet  cil,  qui  de  joie  tressaut. 

Et  li  autres  prestres  resaut. 
Puis  li  demande  de  rechief  : 
((  Dame,  vendrai-je  jà  à  chief 
De  ce  dont  je  vous  ai  requise  ?  » 
Et  la  dame,  qui  fu  porquise 
De  sa  grant  honte  et  de  son  mal, 
Li  dist  :  «  Biaus  sire,  il  n'i  a  al; 
Vostre  parole  m'a  atainte, 
Et  povretez  qui  m'a  destrainte 
Me  font  otroier  vo  voloir; 
Or  venez  sempres  à  prinsoir 
Trestout  bêlement  à  mon  huis, 
Et  si  ne  venez  mie  vuis 
Que  vous  n'aportez  ma  promesse. 

—  Jà  ne  puissé-je  chanter  messe. 
Dame,  se  vos  n'avez  vostre  offre; 
Je  les  vois  mètre  hors  du  coffre. 
Et  les  deniers  et  le  cuiret.  » 
Atant  à  la  voie  se  met 

Cil  qui  est  moult  liez  de  l'otroi. 
Or  se  gardent  bien  de  lor  roi 
Qu'il  ont  porchacié  laidement 
Lor  mort  et  lor  defînement. 

Oublié  avoie  une  chose 
Qu'à  chascun  prestre  à  la  parclose 
Fist  Yfame  entendre  par  guile 
Que  Jehans  n'ert  pas  en  la  vile  ; 
Si  s'en  refist  chascuns  plus  jois, 

Mes  celé  nuit  à  granz  conjois 

Jurent,  ce  sachiez  vraiement. 

Et  dame  Yfame  isnelement 

Est  revenue  à  sa  méson  ; 

Son  baron  conte  la  réson. 

JehansToï;  moult  liez  en  fu; 

A  sa  niecète  a  fet  le  fu 

Alumer  et  la  table  mètre. 

Celé,  qui  ne  se  vout  demetre 

Qu'ele  ne  face  son  commant, 

A  mis  la  table  maintenant , 

Qu'ele  savoit  bien  son  usage. 

Et  Yfame,  qui  moult  fu  sage, 

Li  dist  :  «  Biaus  sire,  la  nuit  vient  ; 

Or  sai-je  bien  qu'il  vous  covient 

Repondre,  qu'il  en  est  bien  poins.  » 

Et  Jehans,  qui  ot  .11.  porpoins, 

En  avoit  le  meillor  vestu  ; 

Biaus  hom  fu  et  de  grant  vertu. 

En  sa  main  a  pris  sa  coingnie; 

Une  maçue  a  empoingnie. 

Qui  molt  ert  grosse,  de  pommier. 

Estes-vous  venu  le  premier. 
Tout  carchié  de  deniers  qu'il  porte  ; 
Tout  bêlement  hurte  à  la  porte, 
Il  ne  veut  mie  c'on  l'i  sache; 
Et  dame  Yfame  arrière  sache  ^ 

Le  veroil,  et  l'uis  li  deffarme. 
Quant  cil  a  véu  dame  Yfame, 
Si  la  cuide  avoir  decéue. 

Et  Jehans,  qui  tint  la  maçue, 
Qui  molt  ot  grosse  la  cibole, 
Felonessement  le  rebole, 
Si  que  li  prestres  n'en  sot  mot; 
Tout  coiement,  sanz  dire  mot, 
Avala  Jehans  le  degré. 
Et  cil,  qui  cuide  avoir  son  gré 
De  la  dame  tout  à  estor. 
Vint  à  li,  se  li  fet  un  tor 
Si  qu'en  mi  la  méson  l'abat. 
Et  Jehans,  qui  sor  eus  s'embat, 
Tout  bêlement  et  sanz  moleste 
Le  fiert  à  .II.  mains  en  la  teste 
Si  durement  de  la  coingnie, 
La  teste  li  a  si  coingnie 
Li  sans  et  la  cervele  en  vole  ; 
Cil  chietmors,  si  pert  la  parole. 
Yfame  en  fu  moult  esmarie; 
Jehans  jure  sainte  Marie, 
Se  sa  famé  noise  fesoit. 
De  sa  maçue  la  ferroit. 
Celé  se  test,  et  cil  embrace 
Celui  qui  gist  mors  en  la  place  ; 
En  sa  cort  l'enporta  errant  ; 
Si  l'a  drecié  tout  maintenant 
A  la  paroi  de  son  bercil, 
Et  puis  repère  du  cortil; 
Dame  Yfame  reconforta. 

Et  li  autres  prestres  hurta, 
Qui  queroit  son  mal  et  sa  honte; 


200  d'estormi  2o5 

Et  Jehans  el  solier  remonte  ; 


Et  dame  Yfame  Puis  li  œvre, 

Qui  molt  fu  dolente  de  Tuevre  ; 

Mes  fere  li  estuet  par  force. 

Et  cil  entre  carchiez  el  porce  ; 

Les  deniers  mist  jus  qu'il  portoit, 

Et  Jehans,  qui  là  sus  estoit, 

Par  la  treillie  le  porlingne, 

Felonessement  le  rechingne  ; 

Aval  descent  tout  coiement. 

Et  cil  embraça  esraument 

Celi  por  avoir  son  délit, 

Si  l'abati  en  .1.  biau  lit. 

Jehans  le  vit,  moult  l'en  pesa; 

De  la  maçue  qui  pesa 

Le  fiert  tel  cop  en  la  caboce , 

Ce  ne  fu  pas  por  lever  boce , 

Ainz  esmie  quanqu'il  ataint. 

Cil  fu  mors;  la  face  li  taint, 

Quar  la  mort  l'angoisse  et  sousprent. 

Et  sire  Jehans  le  reprent. 

Si  le  va  porter  avoec  l'autre, 

Puis  a  dit  :  «  Or  estes-vous  autre  ; 

Je  ne  sai  s'il  vous  apartient , 

Mes  miex  vaut  compaignon  que  nient.  » 

Quant  ot  ce  fet,  si  s'en  retorne; 

Son  afère  moult  bien  atorne;  • 

Les  deniers  a  mis  en  la  huche. 

Ez-vous  le  tiers  prestre,  qui  huche 
Tout  bêlement  et  tout  souef. 


^" 

Et  Yfame  reprent  la  clef, 
Maintenant  l'uis  li  defferma  ; 
Et  cil,  qui  folement  ama , 
Entra  en  la  meson  carchiez. 
Et  sire  Jehans  est  muciez 
Souz  le  degré  et  esconssez. 
Et  cil,  qui  cuide  avoir  son  sez 
De  la  dame,  l'a  embrachie 
Et  sus  .1.  biau  lit  Ta  couchie. 
Jehans  le  vit,  moult  s'en  corèce; 
La  maçue  qu'il  tint  adrèce  ; 
Tel  cop  li  done  lèz  la  temple 
Que  toute  la  bouche  li  emple 
De  sanc  et  de  çervele  ensamble. 
Cil  chéi  mors;  li  cors  li  tramble, 
Quar  la  mort  l'angoisse  et  destraint. 
Et  sire  Jehans  le  restraint, 
Maintenant  le  Prestre  remporte , 
Si  le  dreça  delez  la  porte  : 
Quant  ce  ot  fet,  si  s'en  revient. 

Or  sai-je  bien  qu'il  me  covient 
Dire  par  quel  réson  Jehans , 
Qiii  molt  ot  celé  nuit  d'ahans, 
Remist  les  .11.  prestres  ensamble  : 
Se  ne  le  vous  di,  ce  me  samble , 
Li  fabliaus  seroit  corrompus. 
Jehans  fust  à  mal  cul  apus, 
Ne  fust  uns  sien  niez,  Estormis, 
Qui  adonc  li  fu  bons  amis. 
Si  com  vous  orrez  el  fablel. 

Yfame  ne  fu  mie  bel 
De  l'afère,  mes  moult  dolante. 
((  Se  je  Savoie  où  mes  niez  hante  , 
Fet  Jehans,  je  l'iroie  querre; 
Il  m'aideroit  bien  à  conquerre 
A  délivrer  de  cest  fardel. 
Mes  je  cuit  qu'il  est^u  bordel.  i'^r*^ .  ~  <^*4^  ^^Mdui! 

—  Non  est,  biaus  Sire,  fet  sa  nièce  ; 
Encor  n'a  mie  moult  grand  pièce 
Que  je  le  vi  en  la  taverne 

Là  devant  chiés  dame  Hodierne. 

—  Ha!  fet  Jehans,  por  S.  Grigore, 
Va  savoir  s'il  i  est  encore.  » 

Celé  s'en  torne  moult  corcie  ; 

Por  miex  corre  s'est  escorcie; 

A  l'ostel  vient,  si  escoutoit 

Se  son  frère  léenz  estoit. 

Quant  el  l'ot,  les  degrez  monta; 

Delez  son  frère  s'acosta,  .    ^     ^,.-   ' 

Qui  getoit  les  déz  desouz  main  ;   /  ^"^^ 

Ne  li  vint  mie  bien  à  main 

La  chéance,  quar  il  perdi  ; 

A  poi  que  tout  ne  porfendi 

De  son  poing  trestoute  la  table. 

Voirs  est,  c'est  chose  véritable , 

Qui  ne  m'en  croit  demant  autrui, 

Que  cil  a  sovent  grant  anui 

Qui  jeu  de  dez  veut  maintenir; 

Mes  ne  vueil  mie  plus  tenir 

Geste  parole ,  ainçois  vueil  dire 

De  celi  qui  son  frère  tire, 
Qui  de  li  ne  se  donoit  garde. 
Estormis  sa  seror  regarde, 
Puis  li  demande  d'ont  el  vient  : 
((  Frère,  fet-ele,  il  vous  covient 
Parler  à  moi  par  çà  desouz. 

—  Par  foi,  je  n'irai  mie  sous. 
Que  je  doi  jà  céenz  .V.  saus. 

—  Tesiez-vous,  que  bien  seront  saus, 
Que  je  les  paierai  moult  bien. 
Biaus  ostes,  dites  moi  combien 
Mes  frères  doit  céenz  par  tout. 

—  .V.  sols.  —  Vez  ci  gage  por  tout  ; 
Je  vous  en  leraimon  sorcot; 

A-il  bien  paie  son  escot? 

—  Oïl,  bien  avez  dit  réson.  » 
Atant  issent  de  la  méson. 

Li  vallés  a  non  Estormis , 

Atant  s'est  à  la  voie  mis; 

Estormis  sa  seror  demande 

Se  c'est  ses  oncles  qui  le  mande  : 

«  Oïl ,  biaus  frère,  à  grant  besoing.  » 

Li  osteus  ne  fu  mie  loing; 
A  l'uis  vienent,  enz  sont  entré, 
Et  quant  Jehans  a  encontre 
Son  neveu,  moult  grant  joie  en  fet. 
«  Dites  moi  qui  vous  a  meffet, 
Por  le  cul  Dieu,  fet  Estormis. 

—  Je  te  conterai,  biaus  amis, 
Fet  sire  Jehans,  tout  le  voir  : 

Uns  prestres  par  son  mal  savoir 

Vint  dame  Yfamain  engingnier, 

Et  je  le  cuidai  mehaingnier  ; 

Si  l'ai  ocis;  ce  poise  mi; 

Se  cil  le  sevent  d'entor  mi , 

Je  serai  mors  isnel  le  pas. 

—  Jà  ne  me  mandiiez-vous  pas, 

Fet  Estormis,  en  vo  richèce, 

Mes  jà  ne  lerai  por  perèce, 

Par  le  cul  Dieu,  fet  Estormis,    ^ 

Puis  que  tant  m'en  sui  entremis. 

Que  vous  n'en  soiez  délivrez. 

Fêtes  tost,  .1.  sac  m'aportez, 

Quar  il  en  est  huimès  bien  eure.  » 

Et  sire  Jehans  ne  demeure , 

Ainz  H  a  le  sac  aporté. 

Au  prestre,  qu'il  ot  acosté, 

D'une  part  son  neveu  enmaine; 

Mes  ainçois  orent  moult  grand  paine 

Qu'il  li  fust  levez  sur  le  col. 

Estormis  en  jure  S.  Pol 

Qu'ainz  ne  tint  si  pesant  fardel.^ 

Ses  oncles  li  baille  uns  havel 

Et  une  pelé  por  couvrir. 

Cil  s'en  vait,  s'a  fet  l'uis  ouvrir, 

Qui  ne  demanda  pas  lanterne. 

Parmi  une  fausse  posterne  , 

Vait  Estormis,  qui  le  fais  porte  ; 

Ne  veut  pas  aler  par  la  porte  ; 

Et  quant  il  est  aus  chans  venus, 

Si  a  leprestre  geté  jus; 
El  fons  d'un  fossé  fet  la  fosse. 
Celui,  qui  ot  la  pance  grosse, 
Enfuet,  et  puis  si  l'a  couvert. 
Son  pic  et  sa  pelé  rahert, 
Et  son  sac;  à  tant  s'en  repère. 
Et  Jehans  ot  si  son  afère 
Atiré  qu'il  ot  l'autre  prestre 
Remis  et  el  lieu  et  en  l'estre 
D'ont  cil  avoit  esté  getez 
Qui  enfouir  estoit  portez  ; 
Bien  fu  parfont  en  terre  mis. 
A  tant  est  venuz  Estormis 
A  Fuis,  et  il  li  est  ouvers. 
((  Bien  est  enfouis  et  couvers 
Fet  Estormis,  li  dans  prelas. 

—  Biaus  niez,  ainz  me  puis  clamer  las , 
Fet  Jehans,  qu'il  estrevenuz; 

James  ne  serai  secoruz 
Que  je  ne  soie  pris  et  mors; 

—  Dont  il  a  le  déable  el  cors, 
Qui  l'ont  raporté  çà  dedenz? 
Et  s'il  i  en  avoit  .II.  cenz, 

Si  les  enforrai-je  ainz  lejor.  » 
A  cest  mot  a  pris  son  retor. 
Son  pic  et  son  sac  et  sa  pelé. 
Puis  a  dit  :  <(  Ainz  mèz  n'avint  tele 
Aventure  en  trestout  cest  monde. 
A  foi,  dame  Diex  me  confonde 
Se  j'enfouir  ne  le  revois; 

Je  seroie  coars  renois,  » 

Se  mon  oncle  honir  lessoie.  » 

A  tant  vers  le  prestre  s'avoie, 

Qui  moult  estoit  lais  et  hideus; 

Et  cil,  qui  n'ert  pas  péureus 

Nient  plus  que  s'il  ert  toz  de  fer, 

Li  dist  :  «  De  par  toz  ceus  d'Enfer 

Soiez-vous  ore  revenuz; 

Bien  estes  en  Enfer  connuz 

Quant  il  vous  ont  ci  raporté.  » 

A  tant  a  le  prestre  acosté , 

Si  l'en  porte,  à  tout  lui  s'en  cort 

Parmi  le  sentier  de  la  cort; 

Ne  le  veut  mie  mètre  el  sac. 

Estormis  sovent  en  somac 

Le  regarde,  si  le  ramposne  :  ^-^^-^ 

«  R'estuez  ore  por  la  dosne 

Revenuz  si  novelement? 

Jà  por  nul  espoentement 

Ne  lerai  que  ne  vous  enfueche.  » 

A  tant  de  la  haie  s'aprueche, 

Celui  qu'il  portoit  i  apuie; 

Sovent  garde  qu'il  ne  s'en  fuie. 

La  fosse  a  fête  molt  parfonde. 

Le  prestre  prent,  dedenz  l'afonde , 

Si  Ions  comme  il  estoit  le  couche, 

Puis  li  a  les  iex  et  la  bouche 

Et  le  cors  tout  couvert  de  terre  ; 

Puis  jure  les  sainzd'Engleterre, 

Ceus  de  France  et  ceus  de  Bretaingne, 

Que  molt  avéra  grant  engaingne 
Se  li  prestres  revient  huimès. 
Mes  de  cestui  est-il  bien  pès, 
Que  il  ne  porra  revenir. 
Mes  du  tiers  soit  au  convenir, 
Que  il  trovera  jà  tout  prest  ; 
Mestier  li  est  qu'il  se  r'aprest , 
Quar  on  li  jue  de  bondie. 
Or  est  réson  que  je  vous  die 
De  Jehans,  qui  mist,  c'est  la  voire 
El  lieu  du  daarain  provoire 
Où  li  autre  dui  furent  pris , 
Qui  jà  erent  fors  du  porpris 
Enfoui  par  lor  grant  meffet. 
Et,  tantost  qu'Estormis  ot  fet, 
A  son  ostel  est  repériez. 
((  Hé!  la  !  com  je  sui  traveilliez, 
Fet  Estormis,  eteschaufez! 
Moult  estoit  cras  et  esfossez 
Li  prestres  que  j'ai  enfoui  ; 
Moult  longuement  i  ai  foui 
Por  lui  mètre  plus  en  parfont  ; 
Se  déable  ne  le  refont 
Revenir,  jà  ne  revendra.  » 
Et  Jehans  dist  jà  ne  verra 
L'eure  qu'il  en  soit  délivrez  : 
(c  J'en  serai  à  honte  livrez 
Ainz  demain  à  l'avesprement.  » 
Estormis  li  respont  :  «  Comment 
Serez-vous  livrez  à  tel  honte.? 

—  Ha  !  biaus  douz  niez,  ci  n*a  nul  conte 
Que  je  ne  soie  en  grant  péril. 
Revenuz  est  en  no  cortil 

Li  prestres  que  vous  en  portastes. 

—  Par  foi,  onques  puis  ne  parlastes , 
Fet  Estormis,  que  vous  mentistes, 
Quar  orainz  à  voz  iex  véistes 

Que  je  l'en  portai  à  mon  col  : 
Je  n'en  croiroie  pas  S.  Pol, 
Oncles,  que  vous  déissiez  voir. 

—  Ha!  biaus  douz  niez,  venez  véoir 
Le  prestre  qui  revenuz  est. 

—  Par  foi,  tierce  foie  droiz  est; 
Ne  m'i  leront  anuit  mengier. 
Par  foi,  bien  se  cuide  vengier 
Li  déables  qui  le  raporte  ; 

Mes  de  rien  ne  me  desconforte , 

Ne  pris  .H.  oés  lor  granz  merveilles.  » 

Au  prestre  vint  ;  par  les  oreilles 

L'aert,  et  puis  par  le  goitron  ; 

Puis  en  a  juré  le  poistron 

Que  le  provoire  renforra , 

Ne  jà  por  ce  ne  remaindra , 

S'il  a  les  déables  el  ventre. 

A  cest  mot  en  grant  paine  rentre 

Estormis,  qui  le  prestre  encarche  : 

Sovent  va  maudissant  sa  carche  ; 

N'en  puet  mes,  quar  forment  li  griève. 

«  Par  le  cuer  Dieu,  cis  fais  me  criève, 

Fet  Estormis,  je  m'en  démet.  » 

A  tant  à  la  terre  le  met, 

Que  plus  avant  ne  le  porta. 

Delèz  une  saus  acosta 

Li  prestres,  qui  ert  cras  et  gros  ; 

Mes  ainçois  li  sua  le  cors 

Que  il  éust  sa  fosse  fête. 

Et,  quant  il  Tôt  moult  bien  parfète, 

Au  prestre  vint,  et  si  Fembrace; 

Cil  fu  granz,  et  Estormis  glace  ; 

En  la  fosse  chiéent  anduit. 

«  Par  foi,  or  ai-je  mon  pain  cuit, 

Fet  Estormis,  qui  fu  desous  ; 

Las  !  or  morrai-je  ci  toz  sous, 

Quar  je  sui  ci  en  grant  destrèce.  )> 

Et  la  mains  au  prestre  radresse. 

Qui  del  bort  de  la  fosse  eschape. 

Puis  li  a  donné  tel  soupape, 

Por  poi  les  denz  ne  li  esmie  : 

((  Vois,  por  le  cul  sainte  Marie, 

Fet  Estormis,  je  suis  matez! 

Cist  prestres  est  resuscitez; 

Com  m'a  ore  doné  bon  frap  ! 

Je  ne  cuit  que  mes  li  eschap, 

Que  trop  me  foule  et  trop  me  mate.  » 

A  tant  Taert  par  la  gargate, 

Si  le  torne,  et  li  prestres  chiet  : 

((  Par  foi,  fet-il,  il  vous  meschiet. 

Quant  je  sui  deseure  tornez; 

Malement  serez  atornez.  » 

A  tant  est  saillis  à  sa  pelé  ; 

Au  prestre  en  a  donée  tele 
Qu'aussi  la  teste  li  esmie 
Corn  fust  une  pomme  porrie. 
A  tant  est  de  la  fosse  issus  ; 
Celui,  qui  cras  ertet  fessus, 
A  tout  de  terre  acouveté; 
Assez  a  sailli  et  hurté 
Por  la  terre  sor  lui  couchier. 
Puis  jure  le  cors  S.  Richier 
Que  il  ne  set  que  ce  puet  estre 
Se  li  prestres  revient  en  l'estre  ; 
Jà  n'ert  mes  enfouiz  par  lui, 
Quar  trop  li  a  fet  grant  anui, 
Ce  dist,  puis  s'en  vait  à  cest  mot. 

N'ot  gueres  aie  quant  il  ot 
.1.  prestre  devant  lui  aler, 
Qui  de  ses  matines  chanter 

Venoit,  par  sa  maie  aventure  ;  ^ 

Par  devant  une  devanture  à^  p^^^<^-^ 

D'une  méson  est  trespassez. 
Estormis,  qui  moult  fu  lassez, 
Le  regarda  à  la  grant  chape  : 
«  Vois,  fet-il,  cil  prestres  m'eschape  ; 
Par  le  cul  Dieu,  il  s'en  rêva. 
Qu'est-ce,  sire  prestres?  Diva, 
Me  volez-vous  plus  traveillier? 
Longuement  m'avez  fet  veillier; 
Mes  certes  noient  ne  vous  vaut.  » 
I  Dont  hauce  le  havel  en  haut  ; 
j  Le  prestre  fiert  si  lèz  l'oreille 

Que  ce  fust  une  grant  merveille 
Se  li  prestres  fust  eschapez, 
Quar  il  fu  du  havel  frapez 
Que  la  cervele  en  chéi  jus. 
«  Ha!  fet-il,  trahitres  parjurs, 
Com  m'avez  fet  anuit  de  honte!  « 
Que  vous  feroie  plus  lonc  conte? 
Estormis  le  prestre  reporte 
Par  une  bresche  lèz  la  porte  ; 
Si  Fenfuet  en  une  marlière. 
Trestout  en  si  fête  manière 
Fist  Estormis  com  j'ai  conté, 
Et,  quant  il  l'ot  acouveté 
Le  prestre,  si  repère  à  tant  ; 
Du  revenir  se  va  hastant, 
Por  ce  que  li  jors  apparoit. 
Jehans  estoit  à  la  paroit 
Dedenz  sa  méson  apuiéz  : 
«  Diex,  fet-il,  quant  vendra  mes  niez? 
Moult  sui  engranz  que  je  le  voie.  » 
Estes-vous  celui  par  la  voie 
Qui  moult  ot  eu  de  torment; 
A  l'uis  vient,  et  cil  esraument 
Li  ouvri  l'uis,  et  si  le  baise. 
Puis  li  dist  :  «  Moult  dout  la  malaise 
Que  vous  avez  eu  por  mi  ; 
Molt  vous  ai  trové  bon  ami 
Anuit,  foi  que  doi  S.  Amant  ; 
Or  pues  bien  fère  ton  commant 
De  mon  cors  et  de  mon  chatel.  » 

Dist  Estormis  :  «  Ainz  n*oï  tel  ; 
N'ai  soing  de  deniers  ne  d'avoir. 
Mes,  biaus  oncles,  dites  moi  voir 
Se  li  prestres  est  revenuz. 

—  Nenil  ;  bien  fui  secoruz; 
James  aparçuz  n'en  serai. 

—  Ha!  biaus  oncles,  je  vous  dirai 
Une  bone  chetiveté  ; 

Quant  j'oi  le  prestre  acouveté, 
Or  escoutez  que  il  m'avint: 
Li  prestres  devant  moi  revint 
Quant  je  dui  entrer  en  la  vile; 
Eschaper  me  cuida  par  guile, 
Et  je  li  donai  du  havel 
Si  durement  que  le  cervel 
Li  fis  espandre  par  la  voie. 
A  tant  le  pris  ;  si  me  ravoie 
Par  la  posterne  là  aval  ; 
Si  l'ai  geté  en  contreval  ; 
En  une  rasque  l'ai  bouté.  » 
Et,  quant  Jehanz  ot  escouté 
La  réson  que  li  dist  ses  niez. 
Si  dist  :  ((  Bien  en  estes  vengiez.  » 
Après  dist  bas  tout  coiement  : 
((  Par  foi,  or  va  plus  malement, 
Que  cil  n'i  avoit  riens  meffet; 
Mes  teus  compère  le  forfet 
Qui  n'i  a  pas  mort  deservie. 
A  moult  grant  tort  perdi  la  vie 
Li  prestres  qu'Estormis  tua, 

Mes  déables  grant  vertu  a 

De  genz  engingnier  et  sousprendre.  » 

Par  les  prestres  vous  vueil  aprendre 
Que  folie  est  de  covoitier 
Autrui  famé,  ne  acointier  : 
Geste  réson  est  bien  aperte. 
Cuidiez-vous  por  nule  poverte 
Que  preude  famé  se  descorge  ? 
Nenil,  ainz  se  leroit  la  gorge 
Soier  à  un  trenchant  rasoir, 
Qu'ele  féist  jà  por  avoir 
Chose  dont  ses  sire  éust  blasme. 
Cil  ne  furent  mie  de  basme 
Enbaussemé  à  Fenfouir, 
Qui  Yfame  voudrent  honir, 
Ainz  furent  paie  à  lor  droit. 
Cis  fabliaus  moustre  en  bon  endroit, 
Qui  enseigne  à  chascun  provoire 
Que  il  se  gardent  bien  de  boire 
A  tel  hanap  comme  cil  burent. 
Qui  par  lor  fol  sens  ocis  furent, 
Et  par  lor  grant  maléurté. 
Vous  avez  moult  bien  escouté 
Comme  il  furent  en  terre  mis. 

Au  mengier  s'assist  Estormis; 
Assez  but  et  assez  menja  ; 
Après  mengier  Tacompaingna 
Jehans  ses  oncles  à  son  bien. 
Mes  je  ne  sai  mie  combien 
11  furent  puis  se  di  ensamble  ; 

Mes  on  ne  doit  pas,  ce  me  samble. 
Avoir,  por  nule  povreté. 
Son  petit  parent  en  viuté, 
S'il  n'est  ou  trahitres  ou  lerres  ; 
Que  s'il  est  fols  ou  tremelères. 
Il  s'en  retret  au  chief  de  foiz. 
Vous  avez  oï  mainte  foiz 
En  cest  fablel  que  Jehans  fust, 
Se  ses  niez  Estormis  ne  fust, 
Honiz  entre  lui  et  s'ancele. 
Cest  fablel  fist  Hues  Piaucele. 

Explicit  d'Estormi. 

Manuscrit  F.  Fr.  837,  fol.  277  r»  à  278  v» 

uisQUE  je  me  vueil  amoier 
,  A  rimer  et  à  fabloier, 
Dont  vous  doi-je  fère  savoir, 

^^—=s.^T^--i^ S'il  a  en  vous  point  de  savoir, 
D   Tout  sanz  meffez  et  sanz  mesdiz, 

D'une  aventure  qui  jadis 

Avint  en  la  forest  d'Ardane , 

A  quatre  Hues  près  d'Otane  ; 

Si  vous  dirai  tost  et  briefment 
/o  La  fin  et  le  commencement. 
En  la  forest  ancianor 

Avoit  manant  .L  vavassor 

Qui  moult  estoit  bien  herbregiéz  ; 

D'une  part  estoit  ses  vergiers, 
\h  Qui  toz  ert  d'arbres  esléus; 

Moult  estoit  preciex  cil  lieus 

Quant  ce  venoit  au  noviau  tans. 

D'une  part  estoit  ses  estans 

Qui  toz  estoit  plains  de  poissons; 
%'^  Moult  ert  sires  de  venoisons  ; 

S'avoit  ses  chiens  et  ses  oisiaus  ; 

Moult  ert  sires  et  damoisiaus 
De  tozles  biens  que  terre  porte. 
Son  molin  ert  devant  sa  porte. 
Se  il  fust  sages  et  senez, 
A  grant  avoir  fust  assenez  ; 
Mes  tant  estoit  sos  par  nature , 
Qu'il  n'ooit  dire  créature 
Que  il  ne  déist  maintenant 
Plus  de  cent  foiz  en  .1.  tenant , 
Quar  sotie  Tôt  deçéu. 
N'onques  n'ot  à  famé  géu, 
Ne  ne  savoit  que  cons  estoit,  • 
Ne  porquant  loé  li  estoit. 
Por  ce  qu'il  ert  de  haute  gent, 
Et  riches  d'avoir  et  d'argent, 
Li  ont  si  ami  famé  quise. 
Quant  il  l'ot  espousée  et  prise , 
Si  le  tint  plus  d'un  an  pucele. 
Moult  en  pesa  la  damoiselle , 
Qui  vausist  ses  déduis  avoir; 
Mes  cil  n'avoit  tant  de  savoir 
Qu'il  séust  au  con  adrecier, 
Ne  le  pucelage. percier  ; 
Ne  porquant  l'avoit-il  tenue 
Par  maintes  foiz  trestoute  nue  ; 
Tant  ert-ele  à  greignor  mesaise, 
Quant  ele  sentoit  la  pasnaise 
Sor  ses  cuisses  et  sor  ses  hanches , 
Qui  erent  moult  souez  et  blanches. 
Quant  el  ne  pot  mes  consentir 

De  si  fête  chose  sentir, 

Sa  mère  mande  et  ele  i  vint. 
/  Or  oiez  cornent  li  avint. 
>  9  Ele  li  conta  tout  l'afère 

Que  ses  sires  li  soloit  fère  ; 

Sa  mère  moult  bien  s'aperçoit 

Que  sa  folie  le  déçoit. 

Le  chevalier  prent parla  main, 
(>o  Ne  sai  la  nuit  ou  l'endemain, 

Si  Tenmena  dedenz  la  chambre , 

Qui  toute  estoit  celée  à  l'ambre  ; 

Si  a  ses  cuisses  descouvertes , 

Et  puis  a  les  jambes  ouvertes , 
u'  Se  li  monstra  dant  Connebert, 

Puis  li  a  dit  :  a  Sire  Robert, 

Véez  nul  rien  en  cest  val 

Ne  contre  mont,  ne  contre  val? 

—  Oïl,  dame,  dist-il,  .II.  traus. 
Au  —  Amis,  com  fais  est  li  plus  haus  ? 

—  Il  est  plus  Ions  qu'il  ne  soit  lez. 

—  Et  com  fais  est  cil  par  dalez? 

—  Il  est  plus  cours,  ce  m'est  avis. 

—  Gardez  là  ne  voist  vostre  vis, 
Quar  il  n'est  pas  à  cel  oés  fais  ; 
Qui  vit  i  met,  c'est  granz  meffais  ; 
On  le  doit  ou  plus  lonc  bouter. 
Après  si  doit-on  culeter, 

Et,  quant  ce  vient  au  daarains, 
^  Adonc  doit-l'en  serrer  les  rains. 

—  Dame,  dist-il,  volez-vous  donc 

Que  mete  mon  vit  ou  plus  lonc  ? 

—  Nenil,  amis,  àceste  foiz; 
Il  vous  est  or  mis  en  defoiz, 

5b   Quar  ma  fille  en  a  .II.  plus  biaus , 
Et  plus  souèz  et  plus  noviaus  ; 
Foutez  le  plus  lonc  anquenuit, 
Coment  qu'il  vous  griet  ne  anuit. 

—  Dame,  dist-il,  moult  volentiers; 
90  Jà  n'en  ira  li  traus  entiers 

Que  sempres  n'i  mete  m'andoille. 
Et  que  ferai-je  de  ma  coille? 

—  Amis,  le  plus  cort  en  bâtez , 
Quant  vous  au  lonc  vous  combatez. 

'l^'  Atant  la  dame  se  recuevre , 
Et  li  chevaliers  la  chambre  œvre , 
Puis  va,  à  loi  de  non  sachant, 
Le  lonc  et  le  cort  maneçant. 
La  nuit  leva  uns  granz  orez , 

fo^  Issi  com  vous  dire  m'orrez; 
Ou  bois  esraçoient  li  arbre , 
Et  chéoient  les  tors  de  marbre. 
A  celé  eure  estoient  ou  bos, 
Devers  celé  terre  de  Los , 
.VII.  chevaliers  cortois  et  sage 
Qui  porté  orent  .1.  message; 
Ou  bois  estoient  esbahi , 
Et  tuit  dolant,  et  tuit  mari. 
Vers  la  meson  au  chevalier 
Vienent  fuiant  tuit  estraier; 
Li  uns  en  est  devant  alez. 

Qui  estoit  de  Saint  Eron  nez. 

Le  pont  et  la  porte  trespasse , 

Qui  n'estoit  ne  povre  ne  basse , 
/.       Ainz estoit  haute  et  bien  couverte, 

Et  la  méson  estoit  ouverte. 

Léenz  vint  trestoz  eslessiez 

Par  Fuis  qui  ert  ouvers  lessiez  ; 

La  dame  et  le  seignor  salue, 
Jà'^  Puis  a  sa  réson  despondue  : 

«  L'ostel  vous  requier  et  demande 

Avoec  cels  qui  sont  en  la  lande.  » 

Li  chevaliers  a  respondu 

Tantost  corne  il  l'a  entendu  : 
lOb  «  Jà  mes  ostels  n'ert  escondis. 

Bien  sciez-vous  venu  tozdis , 

Vous  avant  et  li  autre  après; 

Sont  vo  compaignon  auques  près? 

Alez  les  esraument  haster.  « 
■d^o  Donc  recommence  à  rioter,     '    x- 

Et  dist  :  ((  Li  plus  Ions  ert  foutuz. 

Et  li  plus.court  sera  batuz.  » 
Quant  li  vallés  Tôt  et  entent, 

Plus  n'i  areste  ne  atent, 
'  }^{  Ses  compaignons  le  cort  tost  dire, 

Trestoz  dolenz  et  toz  plains  d'ire  : 

(c  Seignor,  dist-il,  je  ai  trové 

Là  sus  .L  erite  prové; 

Il  dist  qu'il  vous  herbergera , 

Et  après  vous  ledengera , 
V      Et  si  foutera  le  plus  lonc , 

Et  si  bâtera  le  plus  cort.  » 

Là  ot  .1.  chevalier  moult  grant, 

Qui  ot  non  Gales  de  Dinant  : 

1y    H  Seignor,  dist-il,  je  sai  assez 
Que  toz  vous  ai  de  lonc  passez; 
Je  n'irai  mie  à  cel  erite 
Qui  en  tele  œvre  se  délite; 
Miex  voudroie  estre  en  croiz  tonduz 
Que  je  fusse  d'omme  foutuz.  » 
Là  ot  .1.  chevalier  de  Tongres, 
Qui  ot  à  non  Pierres  li  Hongres  : 
((  Seignor,  dist-il,  je  n'irai  mie 
A  si  très  vilaine  envaïe; 
Je  sai  bien  je  sui  li  plus  cors  ; 
Jà  n'i  averoie  secors 
Que  je  ne  fusse  ledengiez, 
Jà  n'i  seroie  revengiez. 
Or  remanons  andui  çà  fors, 
lv>   Encor  soit  li  orages  fors.  )j 
Li  autres  dient  à  un  ton  : 
^(  Seignor,  ne  vous  vaut  .L  bouton; 
Nous  le  ferons  miex  autrement. 
Ce  sachiez,  et  plus  sagement  : 

•     Quant  nous  serommes  tuit  venu, 
Li  plus  court  voisent  estendu, 
Et  li  plus  lonc  voisent  crampi , 
Et  si  soient  trestuit  crampi.  )) 
Ainsi  l'ont  entr'aus  créante. 
Atant  sont  en  la  cort  entré, 
Puis  sont  venu  en  la  meson 

Où  li  feus  ardoit  de  randon , 

Quar  li  yvers  estoit  moult  frois. 

Lors  descendent  les  palefrois  ; 
y  Mais,  ainz  que  chascuns  sa  chape  oste, 
)0   Ont  salué  hautement  l'oste. 

Il  respont  :  «  Seignor,  Diex  vous  saut.  » 

A  cest  mot  la  mesnie  saut, 

Qui  lor  corurent  aus  estriers, 

,Et  s'ont  recéu  les  destriers; 

Et  cil  se  sont  vers  le  feu  trait. 

Gales  li  lonc  se  fist  contrait, 

Et  Pierres  vint  sor  les  ortaus, 

Si  s'est  assis  sor  .11.  hestaus. 
r- Ainsi  furent  à  grant  dangier 
/Jv  De  si  à  l'eure  de  mengier, 

Que  li  mengiers  fu  atornez , 

Puis  fu  aus  tables  aportez, 

Et  li  baron  se  sont  assis. 

f  Gales  li  Ions  fut  moult  penssis. 
A  premiers  orent  pois  au  lart, 
Et  puis,  .II.  et  .IL,  .1.  marlart  ; 
Si  orent  hastes  et  lardez, 
Et  si  orent  moult  bons  pastez; 
("Bon  vin  burent,  et  fort  et  roit , 
1^';  Ce  m'est  avis  d'Auçoirre  estoit. 
Plaine  une  bout  de  trois  sistiers  ; 
S'en  remest  .II.  bouciaus  entiers, 
Que  cil  avoient  aporté , 
^Qui  moult  erent  desconforté, 
^î!»^* Quant  ont  mengié  par  grant  délit, 

Adonc  si  furent  fet  li  lit, 
Si  se  couchierent  li  baron. 
Entre  la  dame  et  son  baron 

gi^  )  En  sont  dedenzla  chambre  entré  ; 
Ainz  qu'il  aient  le  sueil  passé , 
Li  chevaliers  s'escrie^en  haut  : 
a  En  charité,  dame  Mehaut, 
Je  me  voudrai  anuit  combatre, 

Ùi-d  Le  plus  lonc  foutre  et  le  cort  batre, 
Se  g'i  puis  à  droit  assener.  )> 
Gales  comence  à  forsener, 
Qui  la  nuit  cuide  foutuz  estre  ; 
Et  Pierres,  qui  Jut  à  senestre , 

^ .  '  Cuide  moult  bien  qu'il  le  manace , 
Et  que  ildurement  le  hace; 
Et  cil  ne  s'asséure  mie , 
Qui  va  gésir  j ouste  s'amie. 
Si  le  comence  à  descouvrir, 

f^yt)  Puis  li  fet  les  jambes  ouvrir; 
Si  a  une  chandoile  prise , 
Trestoute  ardant  et  toute  esprise  ; 
Se  li  esgarde  entre  les  jambes. 
Qui  erent  moult  souez  et  blanches. 

/i     Quant  il  ot  les  .IL  traus  trovéz, 
Si  a  parlé  com  fols  provéz  : 
«  Ma  douce  suer,  amie  chière , 
Ces  .IL  traus  vous^fist  .1.  lechière  ; 
Je  cuit  qu'il  vaudront  se  gloutir 
"    Por  ma  chandoile  transgloutir. 
Il  sont  de  moult  bêle  façon  ; 

Bien  ressemble  œvre  de  maçon  ; 

Quant  les  fist  vostre  mère  fère, 
,  Les  fist-ele  aus  siens  contrefère  ? 
^^b  Li  sien  me  samblent  plus  velu, 

Et  plus  noir  et  plus  chavelu  ; 

Cist  sont  plus  bel,  si  com  moi  samble  ; 

A  poi  qu'il  ne  tiennent  ensamble.  » 
Lors  respondi  la  bêle  née  : 
<^   (c  Biau  douz  sire,  ainsi  fui-je  née.  » 

A  tant  est  la  chandoile  estainte 

Au  mur  où  ele  estoit  estrainte, 

Puis  a  les  .IL  trauz  mesurez; 

Il  ne  fu  mie  si  dervez 
i"f'  Que  tant  ne  l'ait  traite  et  tracie 

Qu'il  a  la  piaucèle  perde; 

Si  a  tant  hurté  et  empoint 

Que  la  chose  est  venue  à  point , 

Et  que  li  fols  fist  sa  besoigne, 
^*>1  Si  com  li  fabliaus  nous  tesmoigne, 

Plus  de  trois  fois  en  un  randon , 

Quar  toz  li  fu  mis  à  bandon , 

Et  li  harnas,  et  li  ostis, 

Qui  moult  estoit  entalentis. 
^^^  La  dame  li  a  tantost  dit  : 

«  Sire,  fet-ele,  soif  m'ocist  ; 

Se  vous  ne  m'aportez  à  boire, 

Jà  me  verrez  morir,  ce  croire. 

Là  ot  ersoir  .1.  boucel  mis; 
^i'  Ne  sai  s'il  est  plains  ou  demis, 

Mes  vin  i  a,  de  fi  le  sai, 

Ne  sai  ou  d' Auçoirre  ou  d'Aussai  ; 

Por  Dieu,  biau  sire,  aportez  m'ent  ; 

N'i  metez  mie  longuement, 
2.k1  Dont  recomence  un  poi  à  muire.  » 

Cil  crient  que  sa  moillier  ne  muire  ; 

Moult  fu  de  mautalent  espris. 

En  sa  main  a  .1.  hanap  pris, 

De  si  au  feu  en  est  venus, 
^7^  Trestoz  despoilliez  et  toz  nus; 

Puis  a  pris  .1.  manefle  cort, 

De  qoi  li  bouvier  de  la  cort 

Appareilloient  leur  atoivre  ; 

Ce  doit-l'en  moult  bien  ramentoivre. 
Jtf  Un  peu  a  le  feu  descouvert; 

Le  cul  Galon  a  descouvert, 

Qui  se  dormoit  toz  aïrez  ; 

Et  li  eus  ert  eschequerez 

Autresi  granz  comme  .1.  portaus. 
^Jd  II  cuide  ce  soit  li  bouciaus 

Qui  là  géust  en  mi  la  voie  ; 

Mes  une  chose  le  desvoie 

Qu'il  n'en  set  mie  deffermer, 

Ne  le  vin  trère  ne  oster. 
ài^  Or  escoutez  du  vif  maufé  : 

Il  a  le  manefle  chaufé, 

Ausi  com  li  bouvier  fesoient 

Quant  lor  harnas  appareilloient,  ^ 

Puis  est  au  vaissel  repériez, 
3^0  Où  il  n'avoit  ne  vin  ne  miez  ; 

Tant  durement  le  fiert  et  boute. 

Que  li  SOS  toz  en  esclaboute 
Du  sanc  qui  par  la  plaie  saut. 
,  Gales  tresfremit  et  tressaut  ; 
,,5%  Si  s'escria  à  haute  vois  : 

«  Or  sus,  or  sus,  quar  je  m'en  vois  ; 
Cil  erites  m'a  acueilli.  » 
Dont  sont  si  compaignon  sailli , 
Quant  il  oïrent  la  bescousse, 

30^  Et  li  SOS  a  sa  main  escousse 
De  qoi  il  tenoit  le  fer  chaut; 
Aval  le  rue,  ne  li  chaut; 
Si  fîert  Pierron  lez  le  costé, 
C'une  grant  pièce  en  a  osté , 

"'"'^    Et  cil  s'en  tornent  sans  congié. 
Mes  il  s'en  fussent  bien  vengié, 
Se  ne  fust  la  mère  la  dame. 
Qui  moult  ert  sage  et  bone  famé  ; 
Ele  tout  l'afère  lor  conte  ; 

2^^  Si  leur  a  aconté  le  conte, 
Et  leur  fist  savoir  et  entendre 
Que  nus  hom  ne  doit'sot  atendre, 
Quar  souvent  en  avient  granz  maus. 
Li  eus  Galons  en  fu  vermaus, 

%}^  Et  Pierres  en  ot  une  trace 

Dont  li  sans  remest  en  la  place, 

Et  li  SOS  ot  apris  à  foutre. 

A  cest  mot  est  mon  fablel  outre. 

ExpUcit  du  sot  Chevalier. 

Man.  F.  Fr.  837,  fo[.  sSo  v^à  aSi  v». 


R  entendez  .1.  petitet, 
N'i  ferai  mie  grant  abet. 
Uns  fèvres  manoit  à  Creeil, 
:Qui  por  battre  le  fervermeil, 
fT  Quant  l'avoit  traitMu'feu  ardant, 

Avoit  aloué  .1.  serjant 

Qui  moult  estoit  preus]et  legiers. 

Li  vallés  avoit  non  Gautiers; 

Moult  ert  deboneres  et  frans, 
/4  Les  rains  larges,  grailes  les  flans. 

Gros  par  espaules  et  espès, 

Et  si  portoit  du  premier  mes 

Qu'il  covient  aus  dames  servir, 

Quar  tel  vit  portoit,  san  mentir, 
K  Qui  moult  ert  de  bêle  feture, 

Quar  toute  i  ot  mise  sa  cure 

Nature  qui  formé  Tavoit; 

Devers  le  retenant  avoit 

Plain  poing  de  gros  et  .II.  de  lonc; 
4-'  Jà  îi  treus  ne  fust  si  bellonc, 

Por  tant  que  dedenz  le  méist, 

""  ^"^  Qu'aussi  roont  ne  le  féist 

Com  s'il  fust  fèz  à  droit  compas. 

Et  des  mailliaus  ne  di-je  pas  m 

Y  Qui  li  sont  au  cul  atachié, 

^^  Qu'il  ne  soient  fet  et  taillié 

1  el  com  a  tel  ostil  covient.      ^f*  ^ 

Tozjors  en  aguisant  se  tient 

Por  retrère  delivrement, 
'  -   Et  fu  rebraciez  ensement 

Corne  moines  qui  jeté  aus  poires, 

Ce  sont  paroles  toutes  voires, 
S''  Rouges  come  oingnon  de  Corbueil; 

Et  si  avoit  si  ouvert  l'ueil 
¥■  Por  rendre  grant  plenté  de  sève, 

Que  l'en  li  péustune  fève   ;/ 

Lombarde  irès  parmi  lancier    ,. 

Que  jà  n'en  lessast  son  pissier. 

De  ce  n'estuet-il  pas  douter, 
^)  ;  Ne  que  une  oue  à  gorgueter 

S'ele  éust  mengié  un  grain  d'orge. 

Li  vallés,  qui  maintient  la  forge 

D'une  part  avoec  son  seignor, 

Ne  péust  pas  trover  meillor 

En  la  vile  de  ce  mestier. 

Bien  ot  esté  .L  an  entier 

Avoec  le  fèvre  li  vallés, 

Que  de  lui  servir  estoit  prés. 

Un  jor  avint  qu'il  fu  à  roit, 
^^   Et  que  son  vit  fort  li  tendoit; 

Ses  sires  le  trova  pissant, 

Et  vit  qu'il  ot  .1.  vit  si  grant, 

De  tel  façon  et  de  tel  taille, 

Com  je  vous  ai  conté  sanz  faille 
b'j  Et  pensa,  se  sa  famé  set, 

Qui  tel  ostil  mie  ne  het 

Corne  Gautiers  lor  serjant  porte, 

Ele  voudroit  miex  estre  morte 

Qu'ele  ne  s'en  féist  doner. 
^'  Par  tens  la  voudra  esprouver; 

A  sa  feme  vient,  si  a  dit  : 

((  Dame,  fet-il,  se  Diex  m'aït. 

Je  ne  vi  onques  si  grant  membre. 

Que  je  sache  ne  que  moi  membre, 

Come  a  Gautiers  nostre  serjanz; 

Quar,  se  ce  fust  uns  granz  jaianz. 

Si  en  a-il  assés  par  droit  ; 

Merveille  est  quant  il  est  à  roit  ; 

Je  le  vos  di  tout  sanz  falose. 
.    —  Qu^r  parlez  à  moi  d'autre  chose, 

Fet  celé,  cui  semble  qu'el  hée 

Ce  dont  ele  est  si  enbrasée; 

Quar,  par  la  foi  que  je  vos  doi, 
^  Se  plus  en  parlez  devant  moi. 

Je  ne  vous  ameroie  mie; 

Tel  honte  ne  tel  vilonie 

Ne  devroit  nus  preudom  retrère.  » 

Li  fèvres  ne  s'en  vout  pas  tère 

De  loer  le  vit  au  vallet; 

Plus  que  devant  s'en  entremet. 

Et  dist  qu'en  tel  ostil  ouvrer 

Ne  sot  miex  Nature  esprover 

Qu'en  rien  que  ele  onques  féist  : 

«  Dame,  fet-il,  se  Diex  m'aït, 
J^    Onque  mes  hom  de  mère  nez 

Ne  fut  de  vit  si  racinez,    '^y^-^.  ^r9(LKf^ 

Dame,  fet-il,  com  est  Gautiers; 

Je  croi  qu'il  fout  moult  volentiers. 

—  Sire,  fet-el,  à  moi  que  touche?  )> 
^0   Qui  bien  savoit  dire  de  bouche 

Le  contraire  de  son  corage;  50  ^Xw-^% 
^    Mes  moult  bien  gert'à  son  visage 

Que  sovent  color  mue  et  change. 

Jà  de  sens  ne  fust  si  estrange 
^  Home  qui  garde  s'en  préist,    ^        > 

Qui  bien  ne  séust  et  véist 
(H^^  Que  talent  en  ot  fort  et  aspre. 

Une  eure  est  plus  blanche  que  nape, 

Autre  eure  plus  rouge  que  feus. 
IQÔ  «  Certes,  moult  estes  anieus. 

Qui  si  parlez  vilainement  ; 

Je  vous  avoie  bonement 

Proie  que  vous  vous  téussiez; 

Bien  tère  vous  en  déussiez. 
y.    —  Ma  dame,  puisque  il  vous  plest. 

Je  m'en  terai  )>.  Atant  se  test. 

«  Or  lais  ceste  parole  ester. 

Dame,  fet-il  sanz  arester. 

M'en  irai  à  saint  Leu  demain  ; 
\\0  Prenez  du  feu,  fêtes  à  plain 

Gautier  nostre  serjant  ouvrer.  » 

Or  faisoit  samblant  de  Terrer, 

Si  s'est  souz  la  forge  repus. 

La  dame  s*est  levée  sus, 

Et  prent  du  feu,  porte  à  Gautier, 

Et  cil  comença  à  forgier,  / 

Qui  moult  fu  sages  et  soutiz.  ji^*^'*^ 

«  Gautier,  fet-ele,  tes  ostiz 

Est-il  ores  tels  que  l'en  dit, 
-  *  Quant  est  à  roit,  se  Diex  t'ait. 

De  la  besoingne  fere  près  ?  .< 

Tesiez,  Dame,  fet  li  vallès, 

Qui  grant  honte  a  et  grant  vergoingne  ; 

Parlez  à  moi  d'autre  besoingne, 

De  ce  ne  vous  rendrai-je  conte.  .  ci 

—  Par  Dieu,  fet-ele,  riens  ne  monte,  fKim.  W^  • 

Quar  il  estuet  que  je  le  voie  ' 

Orendroit  sanz  point  de  délaie. 

Par  convent  que  mon  con  verras  : 
>v'  Sez-tu  quel  loier  en  auras? 

Chemise  et  braies  déliées. 

Bien  cousues  et  bien  tailliées.  )) 
Quant  li  vallés  ot  la  promesse. 

Si  trait  le  vit,  dont  une  anesse 

Péust  bien  estre  vertoillie. 

Celé,  qui  estre  en  veut  brochie. 

Se  descuevre  jusqu'au  nombril  : 

((  Gautier,  fet-ele,  à  ton  ostil 

Fai  mon  con  besier  une  foiz, 
'^  Quar  il  est  bien  reson  et  droiz;  •^"^'^ 

Ne  s'entrevirent  onques  mes  ; 

Si  prendront  l'uns  à  l'autre  pès.  )^ 

Le  vit  fut  roides  com  pel  ; 

Si  atasta  s'il  i  ot  sel, 
|^.^.  Et  si  fu  près  de  hurter  enz. 

Mais  li  fèvres  ne  fu  pas  lenz  ; 

De  derrier  la  forge  est  saillis 

Et  s'escria  à  moult  hauz  criz  : 

«  Sire  vassal,  traiez  en  sus  ; 
pO  Par  mon  chief,  vous  n'en  ferez  plus 

Que  fet  avez,  vostre  merci  ; 

Ne  remaint  pas  n'en  vous  n'en  li 

Que  grant  honte  ne  m'avez  faite  : 

Vostre  services  ne  me  haite, 
)h)!  Ne  ne  me  plest  d'ore  en  avant  ; 

Alez-vous-en,  jel  vous  comant, 

Que  vous  n'entrez  jamés  céenz.  » 

Gantiers  s'en  part  triste  et  dolenz, 

Et  la  dame  remest  penssive, 
]f^  Et  li  sires  à  li  estrive  : 

ce  Par  Dieu,  fet-il,  de  grant  ardure 

Vous  venoit  et  de  grant  luxure  ; 

Vous  ne  le  poez  pas  noier. 

Que  vous  voliez  bien  que  Gautier 
\\y^  Lessast  les  oeuvres  de  ses  mains 

Por  marteler  desus  vos  rains; 

Jà  en  aurez  vo  guerredon.  » 

Lors  avoit  pris  un  grand  baston. 

Si  la  vous  commence  à  paier, 
y^^  Si  que  les  os  li  fet  ploier. 

Se  li  a  tant  de  cops  donez 

Qu'il  est  sor  li  trestoz  lassez. 

Par  cest  example  voil  moustrer  -         w  -  w 

C'on  doit  ainçois  le  leu  huer      )u'cM  Ô^^  PiUl^    (e  Wi/  0 
/^>r   Des  bestes  qu'il  y  soit  venuz.    ,  » 

Se  li  fèvres  se  fust  téuz,        ^  loi/ao^-vW  f\j  Val  VA, 
Que  Gautiers  éust  bouté  enz,    §2  J^^  g^u  ^^^ 

U  dame  éust  fait  ses  talenz.  ^^^^/^^^^^  ^^/,  A^g^i 
A  cest  mot  tineront  no  conte.  ^^^ 

y^    Que  Diexnous  gart  trestoz  de  honte. 

Explicit  du  Fcvre  de  Crccil. 

N  cest  autre  fablel  parole 
De  .II.  clers  qui  vienent  d'escole 
Despendu  orent  leur  avoir 
En  folie  plus  qu'en  savoir. 

Ostel  quistrent  chiés  un  vilain  ; 

De  sa  famé,  dame  Guilain, 

Fu  l'un  des  clers,  lues  que  là  vint. 

Si  fols  que  amer  li  convint  ; 

Mes  ne  set  cornent  s'i  acointe, 
p  Quar  la  dame  est  mingnote  et  cointe  ; 

Les  iex  ot  vairs  come  cristal. 

Toute  jour  l'esgarde  à  estai 

Li  clers,  si  qu'à  paine  se  cille, 
^  Et  li  autres  ama  sa  fille, 
(*  Qui  adès  i  avoit  ses  iex. 

Cil  mist  encor  s'entente  miex, 

Quar  sa  fille  est  et  cointe  et  bêle. 

Et  je  di  qu'amor  de  pucele, 

Quant  fins  cuers  i  est  ententiex, 
p:  Est  sor  toute  autre  rien  gentiex, 

Comme  li  ostors  au  terçuel. 

Un  petit  enfant  en  berçuel 

Paissoit  la  bone  famé  en  Faistre. 

Que  qu'ele  entendoit  à  lui  paistre, 
Jff  Uns  des  clers  lez  li  s'acosta  ; 

Fors  de  la  paelete  osta 

L'anelet  dont  ele  pendoit  ; 

Si  le  bouta  lues  en  son  doit 

Si  coiement  que  nul  nel  sot. 
^s  Tel  bien  corn  sire  Gombers  ot 

Orent  assez  la  nuit  si  oste, 

Lait  boilli,  matons  et  composte; 

Ce  fu  assez  si  come  à  vile. 

Celé  nuit  fu  moult  dame  Guile 
i;'    Regardée  de  l'un  des  clers  ; 

Ses  iex  i  avoit  si  aers 

Que  il  nés  en  pooit  retrère. 

Li  preudom,  qui  ne  sot  Tafère 

Et  n'i  entendoit  el  que  bien, 
j^  Fist  lor  lit  fère  près  del  sien  ; 

Ses  coucha,  et  les  a  couvers. 

Lors  se  couche  sire  Gombers 

Quant  fu  chauféz  au  feu  d'esteule, 

Et  sa  fille  jut  toute  seule. 
<i<';  Quant  la  gent  se  fu  endormie, 

L'uns  des  clers  ne  s'oublia  mie  ; 

Molt  li  bat  li  cuers  et  flaele  ; 

A  tout  l'anel  de  la  paele 

Au  lit  la  pucele  s'en  vint.  * 

^  Oiez  coment  il  li  avint  ; 

Lez  li  se  couche,  les  dras  œvre  : 

«  Qui  est-ce,  Diex,  qui  me  descuevre  ? 

Dist-ele  quant  ele  le  sent. 

Sire,  por  Dieu  omnipotent, 
'"  Que  querez-vous  ci  à  ceste  eure  ? 

—  Suer,  dist-il,  se  Diex  me  sequeure, 

N'ai  talent  qu'en  sus  de  vous  voise; 

Mes  tesiez  vous,  ne  fêtes  noise, 

Que  vostre  père  ne  s'esveille, 
</^    Quar  il  cuideroit  jà  merveille, 

S'il  savoit  que  o  vous  géusse; 

Il  cuideroit  que  je  eusse 

De  vous  fêtes  mes  volentez; 
/  Mes,  se  vos  mes  bons  consentez, 
j''^  Granz  biens  vous  en  vendra  encor. 

Et  si  aurez  mon  anel  d'or, 

Qui  miex  vaut  de  .IIII.  besanz; 

Or  sentez  comme  il  est  pesanz  ; 

Trop  m'est  larges  au  doit  m'anel.  » 
10  Et  cil  li  a  bouté  l'anel 

Ou  doit,  si  qu'il  passa  la  jointe. 

Et  celé  s'est  près  de  lui  jointe, 

Et  jure  que  jà  nel  prendroit. 

Toutes  eures,  mi  tort,  mi  droit, 

L'uns  vers  Tautre  tant  s'amolie 

Que  li  clers  li  fîst  la  folie. 

Et,  quant  il  plus  l'acole  et  baise, 

Plus  est  ses  compains  à  malaise, 

Quar  ressouvenir  li  fesoit; 
^0  Ce  qu'à  l'un  paradis  estoit 

Sambloit  à  l'autre  droiz  .enfers. 

Lors  se  liève  sire  Gombers; 

S'ala  à  Fuis  pissier  toz  nuz; 

L'autre  clers  est  au  lit  venuz  ; 
6ô    A  l'esponde  par  de  devant 

Prist  le  berçuel  o  tout  Tenfant, 

Au  lit  le  porte  où  a  géu. 

Or  est  dant  Gombert  decéu  ; 

Quar  adès  à  coustume  avoit 
ff    La  nuit,  quant  de  pissier  venoit. 

Qu'il  tastoit  au  berçuel  premier. 

Si  corne  il  estoit  coustumier, 

Lors  vint  tastant  sire  Gombers 

Au  lit,  mes  n'i  ert  pas  li  bers; 
fo    Quant  il  n'a  le  berçuel  trové. 

Lors  se  tient  à  musart  prové  ; 

Bien  cuide  avoir  voie  marie. 

<(  Li  maufez,  dist-il,  me  tarie  , 

Quar  en  cest  lit  gisent  mi  oste.  )> 
A'^    Il  vint  à  l'autre  lit  encoste, 

Le  bers  i  trueve  et  le  mailluel , 

Et  li  clers  jouste  le  pailluel 

Se  trest,  que  nel  truist  le  vilain. 

Moult  fu  sire  Gombers  en  vain, 
■  Quant  il  n'a  sa  famé  trovée  ; 

Cuide  qu'ele  soit  relevée 

Pissier  et  fère  ses  degras. 

Li  vilains  senti  chaus  les  dras. 

Sise  couche  entre  .IL  linceus; 
■  £  Li  sommaus  li  fu  pris  des  eux  ; 
Si  s'endormi  isnel  le  pas. 

Et  li  clers  ne  s'oublia  pas; 
O  la  dame  s'en  vait  couchier; 
Ainz  ne  li  lut  son  nez  mouchier 

l!0  S'ot  esté  .III.  fois  assaillie. 
Or  a  Gombers  bone  mesnie; 
Moult  le  mainent  de  maie  pile. 
c(  Sire  Gombers,  dist  dame  Guile, 
Si  viez  hom  com  estes  et  frailes, 
fâi)  o^/iATX^'**^  Moult  avez  anuit  esté  quailes; 
Ne  sai  or  de  qoi  vous  souvint; 
Pieça  mes  qu'il  ne  vous  avint  ; 
Ne  cuidiejz-vous  que  il  m'anuit  ? 
Vous  avez  ausi  fet  anuit 

)^v  Que  s'il  n'en  fust  nus  recouvriers  ; 
Moult  avez  esté  bons  ouvriers  ; 
N'avez  guères  esté  oiseus.  » 
Li  clers,  qui  ne  fu  pas  noiseus, 
En  fîst  toutes  voies  ses  buens, 
Et  li  lesse  dire  les  suens. 
Ne  l'en  fu  pas  à  une  bille 
Cil  qui  gisoit  avoec  la  fille  ; 
Quant  ot  assez  fet  son  délit, 
Penssa  qu'il  r'ira  à  son  lit 

)VoAinz  que  li  jors  fust  escleriez. 
A  son  lit  en  est  repériez, 
Là  où  gisoit  Gombers  ses  ostes. 
Cil  le  fiert  du  poing  lèz  les  costes 
Grant  cop  du  poing,  o  tout  le  coûte 
«  Chetiz,  bien  as  gardé  la  coûte, 
Fet-il,  tu  ne  vaus  une  tarte  ; 

Mes,  ainz  que  de  ci  me  départe. 
Te  dirai  jà  grande  merveille.  » 
A  tant  sire  Gombers  s'esveille  ; 
1^0  Esraument  s'est  apercéuz 
Qu'il  est  trahis  et  déçeuz 
Par  les  clers  et  par  lor  engiens. 
((  Or,  me  di,  dist-il,  d'ont  tu  viens  ? 

—  D'ont  ?  dist-il ,  si  noma  tout  outre, 
15^  Par  le  cul  bieu,  je  vieng  de  foutre. 

Mes  que  ce  fu  la  fille  l'oste  ; 
Pris  en  ai  devant  et  encoste  ; 
Aforé  li  ai  son  tonel, 
Et  se  li  ai  donné  l'anel 
'  De  la  paelete  de  fer. 

—  Ha!  ce  soit  de  par  cels  d'enfer, 
Fet-il,  à  cens  et  à  milliers.  )> 

A  tant  l'aert  par  les  illiers  ; 
Si  le  fiert  du  poing  lez  l'oie, 
.    Et  cil  li  rent  une  joïe 

Que  tuit  li  œil  li  estincelent. 
Si  durement  s'entrefiaelent 
Entre  els,  qu'en  diroie-je  el, 
C'on  les  péust  en  .1.  tinel 
-    Porter  tout  contreval  la  vile. 
c(  Sire  Gombert,  dist  dame  Guile, 
Levez  tost  sus,  quar  il  me  samble 
Que  no  clers  sont  meslé  ensamble  ; 
Je  ne  sai  qu'ils  ont  à  partir. 
^'^^'  —  Dame,  j'es  irai  départir.  » 
Lors  s'en  vint  li  clers  celé  part; 

Trop  i  dust  estre  venuz  tart, 
Que  ses  compains  ert  abatuz, 
Puisque  cil  i  fu  embatuz. 
Le  pior  en  ot  dans  Gombers, 
Quar  il  Font  ambedui  aers  ; 
L'uns  le  pile,  Tautres  le  fautre. 
Tant  Font  débouté  l'un  sor  l'autre 
Qu'il  ot,  par  le  mien  escientre, 

/S'O    Le  dos  aussi  mol  que  le  ventre. 
Quant  ainsi  Forent  atorné, 
Andui  sont  en  fuie  torné, 
Et  Fuis  lessent  ouvert  tout  ample. 
Cis  fabliaus  monstre  par  example 
^'^   Que  nus  hom  qui  bêle  famé  ait, 
Por  nule  proière  ne  lait 
Clerc  gésir  dedenz  son  ostel, 
Que  il  li  feroit  autretel  ; 
Qui  plus  met  en  aus,  plus  i  pert. 

!')t^    Ci  faut  li  fabliaus  de  Gombert. 

Explicit  de  Gombert  et  des  AL  clers. 


XXIII 
DES  .II.   CHANGEORS. 

Manuscrit  F.  Fr.  837,  f.  265  v»  à  267  r». 

Jui  que  face  rime  ne  fable, 
Je  vous  dirai,  en  lieu  de  fable, 
Une  aventure  qui  avint; 
De  qui  fu  fête  et  à  qui  vint 

Vous  en  dirai  bien  vérité. 
Il  avint  en  une  cité 

Que  .II.  changéors  iavoit 

Jones  et  biaus,  et  moult  savoit 

Chascuns  du  change  maintenir. 

Entr'aus  .II.  orent  à  tenir 

Longuement  compaignie  ensanble  ; 

Mes  chascuns  avoit,  ce  me  samble, 

Par  soi  le  sien  herbergement. 

Ainsi  furent  moult  longuement 

Entr'aus  .II.  sans  acompaignier, 

Fust  à  perdre  ou  à  gaaigner, 

Tant  que  l'uns  d'aus  se  maria, 

Et  li  autres  tant  taria 

Celé  que  ses  compains  ot  prise 

Qu'ele  fu  de  s'amor  esprise, 

Et  firent  quanques  bon  lor  fu 

Li  uns  à  l'autre  sanz  refu. 
Ainsi  maintindrent  lor  amors 
Longuement,  qu'ainz  n'en  fu  clamors 
Ne  par  privé  ne  par  estrange. 
.1.  matin  se  séoit  au  change 
Li  bachelers  qui  la  famé  ot, 
Et  li  autres,  qui  moult  amot 
La  borgoise,  jut  en  son  lit. 
Por  son  bon  et  por  son  délit 
L'envoia  querre,  et  celé  vient. 
«  Dame,  fet-il,  il  vous  covient 
Toute  nue  lez  moi  couchier  ; 
Se  de  rien  nule  m'avez  chier, 
Couchiez  i  vous  sanz  contredit.  » 
—  Amis,  vous  n'avez  pas  bien  dit, 
Fet  la  dame,  se  Diex  me  gart  ; 
Il  covient  mener  par  esgart 
Amors,  qui  les  veut  maintenir, 
Que  l'en  nés  puist  por  sos  tenir. 
N'en  est  pas  mes  sires  jalous, 
Ainz  avons  entre  moi  et  vous 
Jusques  ci  nostre  amor  eue 
Conques  par  nul  ne  fu  séue. 
La  volez-vous  fère  savoir? 
Cil  n'est  mie  plains  de  savoir 
Qui  tout  à  escient  s'aville; 
Bien  savez-vous  qu'en  ceste  vile 
Est  mes  sires,  sanz  nule  faille. 
Et,  s'il  avient  que  il  s'en  aille 
Ainz  que  je  reviegne  en  méson. 

Mestrie  aura  et  achoison 

De  jalousie  à  toz  jorz  mes. 

—  Dame,  fet-il,  tenez  nouz  pès; 

Je  n'ai  cure  de  preeschier; 

Mes  venez  vous  lèz  moi  couchier, 

Maintenant  que  fère  Testuet.  » 

Et  celé  voit  que  miex  ne  puet  ; 

Despoille  soi,  quel  que  l'en  chiée. 

Si  tost  come  ele  fu  couchiée. 
Cil  fet  prendre  toute  sa  robe, 
Et  mettre  en  une  garderobe , 
Puis  a  son  compaignon  mandé; 
Cil  vient  là;  si  a  demandé 
Où  est  li  sires  de  céenz; 
D'autrui  aises  est-il  noienz 
Fors  que  des  siens,  ce  m'est  avis. 
«  Compains,  fet-il,  je  vous  plevis, 
Se  vous  saviiez  orendroit 
Qui  ci  gist,  vous  auriiez  droit. 
De  ce  dirai;  venez  avant; 
D'une  haute  chose  me  vant, 
Dont  je  ne  vous  mentirai  mie, 
Que  j'ai  la  plus  très  bêle  amie 
Qui  onques  fust,  qui  lèz  moi  gist.  )> 
Quant  celé  Tentent,  si  fremist  ; 
N'est  merveille  se  s'esbahi. 
Quant  son  seignor  parler  oï. 
Lors  est  cil  en  la  chambre  entrez, 
Et  li  dist  :  «  Biaus  compains,  moustrez 
Vostre  amie,  se  Diex  vous  saut.  )) 

Et  cele  fremist,  si  tressaut  ; 

Mes  bien  à  point  son  vis  li  cuevre, 

Et  cil  les  treces  li  descuevre 

Qui  furent  de  trop  grant  beauté, 

«  Compains,  par  vostre  léauté, 

Véez,  a-il  ci  biau  tesmoing  ? 

—  Je  méismes  le  vous  tesmoing, 

Fet  li  autres;  se  Diex  me  gart, 

Je  cuit  bien  qu'ele  a  douz  regart, 

Quant  ele  est  si  bêle  de  ça.  )> 

Et  ele  adès  se  remuça 

Souz  son  ami,  et  boute  et  tire  ; 

Mes  cil  remoustre  tout  à  tire 

Piéz  et  jambes,  cuisses  et  flans, 

Les  hanches  et  les  costéz  blans, 

Les  mains,  les  braz,  et  les  mamelles, 

Qu'ele  avoit  serrées  et  belles, 

Le  blanc  col  et  la  blanche  gorge. 

«  Compains,  foi  que  je  dois  saint  Jorge. 

Fet  cil,  qui  n'en  conoissoit  mie, 

N'avez  pas  failli  à  amie  ; 

Bien  devez  gésir  matinée 

Lèz  la  plus  bêle  qui  soit  née. 

Au  tesmoing  que  j'en  ai  véu. 

Aucun  pechié  m'avoit  méu, 

Que  j'ai  si  tost  famé  espousé; 

Mainte  fois  m'en  a  puis  pesé, 

Et  poise,  ce  sachiez  de  voir. 

Moult  par  devez  grant  joie  avoir, 

Et  de  bone  eure  fustes  nez, 

Quant  si  bien  estes  assenez; 
Mes,  foi  que  je  dois  saint  Martin, 
Tart  m'est  que  je  liève  au  matin.  » 
Lors  a  cil  couverte  s'amie, 
Et  dist  :  (c  Compains,  ne  vous  poist  mie 
Se  je  ne  vous  monstre  sa  chière  ; 
Je  la  dont  tant  et  tant  l'ai  chière 
Que  ne  vueil  que  plus  en  voiez. 
—  Je  m'en  tieng  moult  bien  à  paiez, 
Fet  cil,  se  Diex  me  benéie; 
Vous  avez  bêle  compaignie; 
Si  la  servez  à  sa  devise 
Qu'el  praingne  en  gré  vostre  servise.  » 
A  tant  li  bachelers  s'en  torne, 
Et  celé  se  vest  et  atorne  ; 
De  soi  chaucier  ne  fu  pas  lente. 
Moult  fu  coroucie  et  dolente; 
Vers  son  ostel  issi  s'en  vint. 
.III.  semaines  après  avint 
Que  la  dame  fîst  .1.  baing  fère. 
Et  li  sires  en  son  afère 
Fu  aléz  aus  chans  ou  aillors  ; 
Et  la  borgoise  mande  lors 
Son  ami  que,  por  rien  qu'aviegne, 
Ne  lest  pas  que  à  li  ne  viegne. 
Cil  vient  là;  si  a  demandé 
Por  qoi  ele  l'avoit  mandé. 
((  Amis,  fet-ele,  tant  vous  aim 
Que  por  vous  fis  fère  cel  baing  ; 
Si  nous  baingnerommes  ensamble. 

Tout  autre  solaz,  ce  me  samble, 
Ai-je  de  vostre  cors  eu  ; 
Nous  avons  ensamble  géu 
Maintes  fois  par  nuit  et  par  jor. 
Sachiez  que  j'aim  moult  le  sejor, 
Quant  je  vous  ai  à  compaignon  ; 
Or  me  plest  que  nous  nous  baignon  ; 
Lors  si  aurai  quanques  je  vueil. 

—  Dame,  dist-il,  trop  grant  orgueil 
Avez  dit;  ainzn'oï  greignor. 

Je  vi  ore  vostre  seignor 

Qui  revendra,  je  ne  gart  l'eure. 

—  Par  toz  les  Sains  que  l'en  aeure, 
Fet  la  dame,  sachiez  de  fi, 

Se  nel  fêtes,  je  vous  deffi 
De  m'amor  et  la  vous  deffent. 
A  pou  que  li  cuers  ne  me  fent 
Quant  je  onques  jor  de  ma  vie 
Oi  de  cest  home  amer  envie, 
Qui  se  plaint  ainz  que  li  cops  chiée. 

—  Dame,  ainz  que  nostre  amor  dechiée, 
Fet  li  vallés,  je  sui  tout  prest 

De  fère  quanques  bon  vous  est, 
Puisqu'ilvous  plest  et  bon  vous  samble.  ^ 
Lors  sont  entré  el  baing  ensamble, 
Et,  por  ce  c'on  nés  puist  sousprendre, 
La  robe  au  vallet  a  fet  prendre 
La  dame,  et  mètre  en  une  huche. 
Estes-vos  le  seignor  qui  huche. 
Que  la  dame  ot  envoie  querre. 

Lors  vousist  estre  en  Engleterre 

Cil  qui  se  baingne,  quant  il  ot 

Son  compaignon  qui  apelot. 

Durement  en  fu  esbahiz  : 

((  Dame,  dist-il ,  je  sui  trahiz, 

Quant  j'empris  onques  cest  afère. 

Or  ne  sai  que  je  puisse  fère; 

Metez-i  conseil,  par  vostre  ame. 

—  Comment,  vassaus,  ce  dist  la  dame, 

Estes-vous  de  si  biau  confort? 

Je  vous  voi  bel  et  grant  et  fort  ; 

Si  vous  deffendez  come  preus  : 

Je  cuit  bien  que  c'est  vostre  preus 

S'a  deffendre  vous  afichiez, 

Ou  derrière  moi  vous  fichiez, 

Se  vous  cuidiez  estre  sorpris.  » 

Et  cil  s'est  au  plus  legier  pris  : 

Derrier  la  dame  s'est  tapis. 

Qui  d'un  blanc  drap  et  d'un  tapis 

Ot  bien  fête  couvrir  la  cuve  ; 

Li  vallés  derrier  li  se  muce. 

Que  ainsi  fère  li  covient. 

Estes-vos  le  seignor  qui  vient, 
Et  la  dame  li  a  dit  :  «  Sire, 
Ça  venez;  .1.  poi  vous  vueil  dire 
De  chose  dedenz  vostre  oreille.  » 
Cil  se  besse,  ele  li  conseille  : 
((  Sire ,  fet-ele,  ci  se  baingne 
O  moi  une  moie  compaingne, 
Riche  borgoise  et  riche  famé  ; 

Mais,  par  la  foi  que  je  doi  m*ame, 
Ele  est  plus  noire  c'une  choe, 
Et  plus  grosse  qu'une  baschoe  ; 
Ainz  ne  vi  famé  si  mal  fête. 
Ele  se  plaint  et  se  deshète 
De  ce  que  vous  estes  ici. 
Si  vous  en  vueil  crier  merci, 
Foi  que  devez  au  Sauvéor, 
C'un  petit  li  faciez  paor, 
Seulement  de  samblant  moustrer 
Que  vous  volez  el  baing  entrer, 
Ele  ne  sera  mes  hui  aise.  » 
Moult  fu  li  Vallès  à  mesaise, 
Qui  ne  sot  de  qoi  el  parloit  ; 
Et  celé  en  haut  dist,  si  qu'il  l'oit  : 
(c  Biaus  sires,  venez  vous  baignier, 
Et  demain  vous  ferez  sainier, 
Que  la  sainie  vous  demeure.  )> 
La  chamberière  sanz  demeure 
Vient  auseignor;  si  le  deschauce; 
Et  li  vallès  forment  enchauce 
Et  pince  et  boute  la  borgoise, 
Qui  moult  se  jue  et  moult  s'envoise 
De  la  paor  que  cil  avoit. 
N'est  pas  à  aise  quant  il  voit 
Son  compaignon  qui  se  despoille; 
Lors  joinst  les  mains,  si  s'agenoille. 
Et  dist  :  «  Dame,  por  Dieu  merci; 
Ne  honissiez  moi  et  vous  ci, 
Que  se  vostre  sire  me  trueve, 

Jà  n'i  aura  mestier  c'on  trueve 

Ne  parole,  ne  serement.  » 

Moult  losenge  cil  durement 

Celé  qu'il  tenoit  à  amie; 

Mes  la  dame  n'i  entent  mie, 

Ainz  Ta  derrier  son  cul  torné  ; 

Le  musart  a  si  atome 

Qu'il  ne  la  puet  véoir  el  vis. 

Onques  nus  hom,  à  mon  avis, 

Ne  fu  mes  aussi  desjouglez; 

Or  n'est-il  pas  si  enjenglez 

Come  il  fu  l'autrier  en  sa  chambre, 

Ainz  li  frémissent  tuit  li  membre  ; 

Du  conforter  est-ce  néenz, 

Qu'il  voit  le  seignor  de  léens 

Qui  toute  a  jus  sa  robe  mise. 

Fors  ses  braies  et  sa  chemise  ; 

Mes  ses  braies  maintenant  oste, 

Si  près  de  la  cuve  s'acoste, 

C'un  de  ses  piez  a  el  baing  mis. 

Et  la  dame  li  dist  :  «  Amis, 

Or  vous  chauciez,  se  vous  volez; 

Cist  bains  n'est  pas  assez  coulez. 

Ne  vueil  pas  que  vous  i  baingniez; 

Mes  moult  me  plest  quant  vous  daingniez 

Baingnier  o  moi  :  miex  vous  en  pris  ; 

Si  ai  un  autre  conseil  pris  : 

Demain  ferai  .1.  baing  tout  froiz 

Qui  sera  coulez  .IIII.  foiz; 

Si  vous  baingnerez,  s'il  vous  plest.  » 

A  cest  mot  li  sires  se  vest 

Et  s'atorne,  puis  vait  au  change. 

«  Vassal,  fet-ele,  tel  eschange 
Doit  l'en  fère  au  musart  prové  ; 
Or  vous  ai-je  bien  esprouvé 
A  coart  et  à  recréant. 
Mes  aujord'ui,  ce  vous  créant, 
Ert  de  nous  deux  la  départie.  » 
Maintenant  s'est  du  baing  partie, 
Si  s'est  en  sa  chambre  enfermée, 
Et  cil,  qui  moult  l'avoit  aimée, 
Fu  de  mauves  contenement. 
La  chamberière  isnelement 
Li  rent  sa  robe,  et  il  s'atorne  ; 
Maintenant  de  l'ostel  s'en  torne. 
Mes  il  se  tint  à  mal  bailli 
De  ce  que  il  a  si  failli 
Du  tout  en  tout  à  la  borgoise. 
Qui  de  ce  fist  moult  que  cortoise 
Qui  s'en  parti  et  atarja. 
Ainsi  la  dame  s'en  venja. 

Par  cest  fablel  prover  vous  vueil 
Que  cil  fet  folie  et  orgueil 
Qui  famé  engingnier  s'entremet; 
Quar  qui  fet  à  famé  .L  mal  tret, 
Ele  en  fet  .X.  ou  .XV.  ou  .XX. 
Ainsi  ceste  aventure  avint. 

Explicit  des  .11.  Changéors. 


XXIV 
LE    FLABEL    D'ALOUL. 

Man.  F.  Fr.  837,  fol.  148  v»  à  148  v». 

m  d'Aloul  veult  oïr  le  conte, 
,Si  corn  l'estoire  nous  raconte, 
Sempres  en  puet  assez  oïr. 
S'il  ne  le  pert  par  mesoïr. 
Alous  estoit  uns  vilains  riches. 

Mes  moult  estoit  avers  et  ciches , 

Ne  jà  son  vueil  n'éust  jor  bien; 

Deniers  amoit  seur  tote  rien, 

En  ce  metoit  toute  s'entente. 

Famé  avoit  assez  bêle  et  gente , 

Novelement  Tôt  espousée , 

Cuns  vavassors  li  ot  donée 

Por  son  avoir  d'iluec  entor. 

Alous  Tamoit  de  grant  amor. 

Ce  dist  l'escripture  qu'Alous  \ 

Garde  sa  famé  com  jalous.      '^ 

Maie  chose  a  en  jalousie. 

Trop  a  Alous  mauvèse  vie, 

Quar  ne  puet  estre  asséurez; 

Or  est  Alous  toz  sos  provez, 

Qui  s'entremet  de  tel  afère. 

Or  a  Alous  assez  à  fère, 
S'ainsi  le  veut  gaitier  toz  jors. 
Or  escoutez  corne  il  est  lors. 
Se  la  dame  va  au  moustier, 
Jà  n'i  aura  autre  escuier, 
Cornent  qu'il  voist,  se  Aloul  non, 
Qui  adès  est  en  soupeçon 
Qu'ele  ne  face  mauves  plet. 
A  la  dame  forment  desplest, 
Quant  ele  premiers  l'aperçoit  ; 
Lors  dist  que  s'ele  nel  déçoit, 
Dont  sera-ele  moult  mauvaise , 
Se  lieu  en  puet  avoir  et  aise. 
Ne  puet  dormir  ne  jor  ne  nuit; 
Moult  het  Aloul  et  son  déduit; 
Ne  scet  que  face,  ne  conment 
Ele  ait  pris  d'Aloul  vengement, 
Qui  le  mescroit  à  si  grant  tort; 
Peu  repose  la  dame  et  dort. 
f  Longuement  fu  en  cel  escil , 

J^.  Tant  que  li  douz  mois  fu  d'avril , 

Que  li  tens  est  souez  et  douz 
Vers  toute  gent,  et  amorouz; 
Li  roxingnols  la  matinée 
Chante  si  cler  par  la  ramée 
Que  toute  riens  se  muert  d'amer. 
La  dame  s'est  prise  à  lever, 
Qui  longuement  avoit  veillié; 
Entrée  en  est  en  son  vergié; 
Nus  piez  en  va  par  la  rousée; 

D'une  pelice  ert  afublée , 
Et  .1.  grant  mantel  ot  deseure. 
Et  li  prestres  en  icele  eure 
Estoit  levez  par  .1.  matin; 
Il  erent  si  très  près  voisin , 
Entr'aus  deux  n'avoit  c'une  selve. 
Moult-ert  la  matinée  bêle , 
Douz  et  souez  estoit  li  tens, 
Et  li  prestres  entra  léenz, 
Et  voit  la  dame  au  cors  bien  fet. 
Et  bien  sachiez  que  moult  li  plest, 
Quar  volentiers  fiert  de  la  crupe; 
Ainz  i  metroit  toute  sa  jupe 
Que  il  n'en  face  son  talent. 
Avant  s'en  va  tout  sagement, 
Com  cil  qui  n'est  pas  esmaiez  : 
c(  Dame,  fet-il,  bonjoraiez; 
Por  qu'estes  si  matin  levée? 

—  Sire,  dist-ele,  la  rousée 
Est  bone  et  saine  en  icest  tans, 
Et  est  alegemenz  moult  granz , 
Ce  dient  cil  fusicien. 

—  Dame,  dist-il,  ce  cuit-je  bien, 
Quar  par  matin  fet  bon  lever; 
Mes  l'en  se  doit  desjéuner 
D'une  herbe  que  je  bien  conois; 
Vez  le  là  près,  que  je  n'i  vois; 
Corte  est  et  grosse  la  racine , 
Mes  moult  est  bone  médecine  ; 
N'estuet  meillor  à  cors  de  famé. 

Fabl.   I  3  3 


258  VaBLIAU    XXIV 

—  Sire,  metez  outre  vo  jambe, 
Fet  la  dame,  vostre  merci, 

Si  me  moustrez  si  ele  est  ci. 

—  Dame,  fet-il,  iluec  encontre.  » 
A  tant  a  mise  sa  jambe  outre; 
Devant  la  dame  est  arestez; 

«  Dame,  dist-il,  or  vous  séez, 
Quar  au  cueillir  i  a  mestrie.  >^ 
Et  la  dame  tout  il  otrie , 
Qui  n'i  entent  nule  figure. 
Diex,  c'or  ne  set  celé  aventure 
Alous,  qui  en  son  lit  se  gist  ! 
La  dame  isnelement  s'assist; 
Ses  braies  avale  li  prestres. 
Qui  de  ce  fère  estoit  toz  mestres; 
La  dame  enverse,  si  l'encline, 
Bien  li  aprent  la  médecine. 
Et  ele  vuisque  sus  et  jus. 
«  Sire,  fet-ele,  levez  sus, 
Fuiez  de  ci  ;  Diex  !  que  ferai  ? 
James  prestre  je  ne  croirai.  )> 
Et  li  prestres  resaut  en  piez, 
Qui  moult  estoit  bien  aaisiez. 
u   Dame,  dist-il,  or  n'i  a  plus. 
Vostre  amis  sui  et  vostre  drus , 
Dès  or  vueil  tout  vostre  gré  fère. 
—  Sire,  dist-ele,  cest  afère 
Gardez  que  soit  celé  moult  bien, 
Et  je  vous  donrai  tant  du  mien. 
Que  toz  jors  mes  serez  mananz. 

Foi  que  doi  vous,  bien  a  deux  anz 
Qu'Alous  me  tient  en  tel  destrèce , 
Qu'aine  puis  n'oï  joie  ne  léèce, 
Et  si  est  tout  par  jalousie  ; 
Si  en  haz  moult,  sachiez,  sa  vie, 
Quar  mainte  honte  m'en  a  fête. 
Fols  est  qui  famé  espie  et  guète. 
Dès  or  mes  porra  dire  Alous, 
Si  dira  voir,  que  il  est  cous. 
Dès  or  vueil  estre  vostre  amie. 
Quant  la  lune  sera  couchie , 
Adonc  venez  sans  demorée , 
Et  je  vous  serai  aprestée 
De  vous  reçoivre  et  aaisier. 

—  Dame,  ce  fet  à  mercier, 
Fet  li  prestres ,  vostre  merci  ; 
Departons-nous  hui  mes  de  ci , 
Que  n'i  sorvengne  dans  Alous  ; 
Penssez  de  moi  et  je  de  vous.  )> 

A  tant  s'en  partent  enes  l'eure; 
Chascuns  s'en  va,  plus  n'i  demeure; 
Celé  revint  à  son  mari, 
Qui  moult  avoit  le  cuer  mari. 
«  Dame,  fet-il,  d'ont  venez-vous? 

—  Sire,  fet-el,  de  là  desous , 
Dist  la  dame,  de  cel  vergié. 

—  Conment,  fet-il,  sanz  mon  congié  ?  ^ 
Poi  me  doutez,  ce  m'est  avis.  » 

Et  la  dame  se  test  toz  diz , 
Que  de  respondre  n'avoit  cure. 

Et  Alous  se  maudist  et  jure , 
S'une  autre  foiz  li  avenoit , 
Honte  et  ledure  li  feroit. 
Atant  remest,  s'est  saillis  sus, 
Trestoz  penssis  et  irascus  ;  aaaaXs- 
Moult  se  doute  de  puterie  ; 
Bien  le  demaine  jalousie, 
Qui  de  lui  fet  tout  son  voloir. 
Çà  et  là  vait  par  son  manoir 
Savoir  s'il  i  avoit  nului 
A  cui  sa  famé  éust  mis  lieu , 
Tant  qu'il  s'en  entre  en  .1.  jardin. 
Douz  tens  fesoit  et  cler  matin , 
Et  garde  et  voit  que  la  rousée 

I  estoit  auques  défoulée 

De  lieu  en  lieu  par  le  vergié  ; 
S'en  a  son  cuer  forment  irié. 
Avant  en  vait  en  une  place , 
Iluec  endroit  li  piez  li  glace , 
Que  sa  famé  fu  rafetie , 
Por  son  pié  qui  ainsi  li  glie; 

II  esgarde  tout  environ , 
Et  vit  le  leu  où  li  talon 
Erent  hurtéet  li  orteil. 

Or  est  Alous  en  mal  trepeil , 
Quar  il  set  bien  tout  à  fiance, 
Et  li  leus  li  fet  demoustrance 
Que  sa  famé  a  esté  en  œvre. 
Ne  set  conment  il  se  descuevre , 
Quar  n'en  veut  fère  renommée, 

S'ert  la  chose  miex  esprovée , 
Et  plus  apertement  séue. 
Or  est  la  dame  decéue , 
S'ele  ne  se  set  bien  gaitier. 

A  tant  est  pris  à  anuitier  : 
Alous  en  sa  meson  repère  ; 
Ne  veut  sa  famé  samblant  fère 
Que  de  rien  l'ait  apercéue. 
La  mesnie  est  au  feu  venue , 
Si  se  sont  au  mengier  assis; 
Après  mengier  ont  fet  les  lis , 
Si  sont  couchié  tuit  li  bouvier, 
Et  Alous  s'en  rêvait  couchier, 
Il  et  sa  famé  maintenant. 
«  Dame,  fet-il,  couchiez  devant, 
Delà  devers  celé  paroit , 
Quar  je  lèverai  orendroit 
Por  ces  bouviers  fère  lever, 
Jà  sera  tans  d'en  champ  aler 
Por  noz  terres  à  gaaignier. 
~  Sire,  vous  i  irez  premier, 
Fet  la  dame,  vostre  merci , 
Quar  je  me  dueil  certes  ici    . 
Sor  ceste  hanche  ci  endroit; 
Je  croi  que  clous  levez  i  soit , 
Quar  je  en  sui  à  grant  malaise.  » 
Atant  Alous  la  dame  apaise , 
Que  couchiez  est  et  ele  après  ; 
Mes  ne  l'a  or  guetié  si  près, 
Que  l'uis  ne  soit  ouvers  remez. 

Or  est  Alous  moult  enganez, 

Quar  il  s'en  dort  isnel  le  pas. 

Et  li  prestres  vient,  pas  por  pas, 

Tout  droit  à  l'uis,  defferm  le  trueve, 

Puis  boute  .1.  poi,  et  puis  si  l'uevre , 

De  toutes  pars  bien  le  compisse. 

Or  avoit  el  mèz  une  lisse 

Qui  fesoit  grant  noise  et  grant  brait; 

Et  li  prestres  el  n'en  a  fait, 

La  charnière  va  compissier, 

Quar  n'a  cure  de  son  noisier. 

Quant  le  prestre  aperçoit  et  sent , 

Vers  lui  lest  corre,  si  descent , 

Si  le  saisit  par  son  sorcot; 

Se  li  prestres  n'esrast  si  tost 

Dedenz  la  chambre,  à  icele  eure 

Defors  fust  maie  la  demeure. 

Tout  souef  oevre  l'uis  et  clôt , 

Et  la  lisse  dehors  reclot, 

Quar  n'a  cure  de  son  noisier; 

Moult  het  la  lisse  et  son  dangier. 

Qu'aine  ne  fist  bien  gent  de  son  ordre , 

Adès  les  veut  mengier  et  mordre. 

Or  est  li  prestres  derrier  l'uis, 

Mes  il  est  plus  de  mienuis. 

Sj  s'est  .1.  poi  trop  atargiez, 

Quar  Alous  se  r'est  esveilliez. 

Qui  longuement  ot  traveillié 

Por  .1.  songe  qu'il  ot  songié; 

S'en  est  encor  toz  esbahis, 

Quar  en  sonjant  li  est  avis 

C'uns  prestre  en  la  chambre  est  entrez, 

Toz  rooingniez  et  coronez, 

S'avoit  sa  famé  si  sorprise , 

Et  si  Favoit  desouz  lui  mise 

Qu'il  en  fesoit  tout  son  voloir, 

Et  Alous  n'avoit  nul  pooir 

Qu'il  li  péust  aidier  ne  nuire, 

Tant  c'une  vache  pristà  muire. 

Qui  Aloul  gete  de  s'error. 

Mes  encore  ert  en  grant  fréor. 

Sa  famé  acole,  si  l'embrace. 

N'a  cure  que  nus  tort  l'en  face  : 

Par  la  mamele  prent  s'amie, 

Et  sachiez  qu'ele  ne  dort  mie , 

Dès  or  mes  en  veut  prendre  garde. 

Et  li  prestres  pas  ne  se  tarde  ; 

Vait,  pas  por  pas,  tout  droit  au  lit, 

Où  Alous  et  sa  famé  gist. 

Ele  est  forment  en  grant  tormente; 

Fet-ele  :  «  Come  gis  à  ente  ; 

Ostez  vo  braz  qui  seur  moi  gist  ; 

Traiez  en  là;  j'ai  poi  de  lit, 

A  paine  puis  r'avoir  mes  jambes. 

—  Diex!  dist  Alous,  qu'estuet  ces  famés  ?  » 

Par  mautalent  est  trais  en  sus , 

Et  li  prestres  est  montez  sus; 

Tost  li  a  fet  le  ravescot. 

Et  Alous  se  retorne  et  ot 

Que  li  lis  croist,  et  crisne,  et  tramble. 

Avis  H  est  que  on  li  amble; 
De  sa  famé  est  en  grant  soloit, 
Quar  ainsi  fère  ne  soloit. 
Sa  main  gete  desus  ses  draz, 
Le  prestre  sent  entre  ses  braz; 
A  tant  se  va  atapissant, 
Et  par  tout  le  va  portastant , 
Quar  à  grant  paine  se  puet  tère. 
Le  prestre  prent  par  son  afère , 
Et  sache,  et  tire,  et  huche  et  crie  : 
((  Or  sus,  fet-il,  or  sus,  mesnie; 
Fil  à  putain,  or  sus,  or  sus! 
Céenz  est  ne  sai  qui  venus 
Qui  de  ma  famé  m'a  fet  cop.  » 
Et  la  dame  parmi  le  cop 
Saisi  Aloul,  et  par  la  gueule  : 
Li  prestres  de  sa  coille  veule 
Les  dois  par  force  li  dessere , 
Et  sache  si  qu'il  vint  à  terre 
Enmi  la  chambre  sor  .L  aistre. 
Or  a  le  prestre  esté  à  maistre , 
Moult  a  souffertes  granz  dolors; 
Cui  chaut,  quant  c'est  tout  par  amors. 
Et  por  fère  sa  volenté  ? 
A  tant  sont  li  bouvier  levé; 
L'un  prent  tinel,  l'autres  maçue. 
Et  li  prestres  ne  se  remue , 
Sempres  aura  le  col  carchié , 
A  ce  que  il  sont  moult  irié 
Por  lor  seignor  qui  ainsi  crie; 

Toute  est  levée  la  mesnie  ; 

Celé  part  corent  et  vont  tuit. 

Or  n'a  li  prestres  de  réduit , 

Fors  tant  qu'il  entre  en  .1.  toitel 

Où  brebis  gisent  et  aignel  ; 

Iluec  se  tapist  et  achoise. 

Or  fu  au  lit  grande  la  noise 

De  la  dame  et  de  son  mari. 

Qui  moult  avoit  le  cuer  mari 

De  ce  qu'il  a  perdu  sa  paine  : 

A  paine  puet  r'avoir  s'alaine , 

Tant  orent  hustiné  ensamble. 

Mes  la  mesnie  les  dessamble , 

Si  est  remèse  la  meslée. 

Et  Alous  a  trète  s'espée , 

Celui  quiert  avant  et  arrière  ; 

N'i  remest  seille  ne  chaudière , 

Que  li  bouvier  n'aient  remut. 

Or  sevent  bien  et  voient  tuit 

Que  par  songe  est  ou  par  arvoire  ; 

Ne  tienent  pas  la  chose  à  voire. 

<(  Sire,  font-il,  lessiez  ester  ; 

Alons  dormir  et  reposer; 

Songes  fu  ou  abusions. 

—  Vois  por  les  vaus,  vois  por  les  mons, 

Fet  Alous,  qui  ne  mariroit , 

Quant  je  le  ting  orains  tout  droit 

A  mes  .II.  mains,  et  vous  que  dites? 

Conment  !  s'en  ira-il  donc  quites  ? 

Alez  le  querre  en  cel  mestier, 

Et  sus  et  jus  en  cel  solier, 
Et  si  gardez  soz  cel  degré  : 
Moult  m'aura  cil  servi  à  gré 
Qui  premiers  le  m'enseignera  ; 
.II.  sestiers  de  forment  aura, 
Au  Noël,  outre  son  loier.  )> 
Quant  ce  entendent  li  bovier 
Qui  moult  covoitent  le  forment, 
Çà  et  là  vont  isnelement  ; 
Tout  par  tout  quièrent  sus  et  jus  ; 
S'or  n'est  li  prestres  bien  repus, 
Tost  i  puet  perdre  du  chatel. 

Or  avoit-il  enz  en  l'ostel 
Hersent,  une  vieille  bajasse, 
Qui  moult  estoit  et  mole  et  crasse  ; 
En  l'estable  s'en  vient  tout  droit 
Où  li  prestres  repuz  estoit, 
Tous  sanz  lumière  et  sanz  chandeille  ; 
Les  brebis  eschace  et  esveille , 
Et  va  querant  et  assentant 
Où  li  prestres  ert  estupant; 
S'avoit  ses  braies  avalées , 
Et  les  coilles  granz  et  enflées, 
Qui  pendoient  contre  val  jus  : 
Or  est  li  eus  entor  velus; 
Si  sambloit  ne  sai  quel  figure. 
Hersens  i  vint  par  aventure; 
Ses  mains  geta  sor  ses  collions; 
Si  cuide  que  ce  soit  moutons 
Qu'ele  tenoit  iluec  endroit 

Par  la  coille  qui  grosse  estoit; 
Et  .1.  poi  met  ses  mains  amont; 
Velu  le  trueve  et  bien  roont 
En  .1.  vaucel  en  le  moière  ; 
Hersent  se  trest  .1.  poi  arrière; 
Si  se  merveille  que  puet  estre. 
Et  cil,  qui  veille,  c'est  le  prestre , 
Hersent  saisi  par  les  timons, 
Si  près  de  li  s'est  trais  et  joins 
Qu'au  cul  lui  a  pendu  sa  couple. 
Or  est  Hersent  merveille  souple  , 
Ne  set  que  fère  ;  s'ele  crie , 
Toute  i  vendra  jà  la  mesnie; 
Si  sauroient  tout  cest  afère; 
Dont  li  vient-il  miex  assez  tère 
Qu'ele  criast,  ne  féist  ton. 
Hersent,  ou  ele  vueille  ou  non, 
Sueffre  tout  ce  que  li  a  fait , 
Sanz  noise,  sanz  cri  et  sanz  brait; 
Fère  l'estuet,  ne  puet  autre  estre. 
((   Hersent,  fet-il,  je  sui  le  prestre  ; 
A  vo  dame  ère  ci  venuz. 
Mais  j'ai  esté  apercéuz; 
Si  sui  ci  en  grant  aventure  ; 
Hersent,  gardez  et  prendez  cure 
Conment  je  puisse  estre  délivres , 
Et  je  vos  jur  sur  toz  mes  livres 
Que  toz  jors  mes  vous  aurai  chière. 
Hersent,  qui  fet  moult  mate  chière  : 
«  Sire,  fet-ele,  ne  cremez, 

Quar,  se  je  puis,  bien  en  irez.  )> 
A  tant  se  liève,  si  s'en  part 
Hersent,  qui  auques  savoit  d'art; 
Samblant  fet  qu'ele  soit  irée, 
A  haute  voix  s'est  escriée  : 
«  Fil  à  putain,  garçon,  bouvier, 
Que  querez-vous  ?  Alez  couchier, 
Alez  couchier,  à  pute  estraine; 
Corne  a  or  emploie  sa  paine 
Ma  dame,  qui  tant  bien  vous  fet  ! 
Moult  dit  bien  voir  qui  ce  retret  : 
Qui  vilain  fet  honor  ne  bien , 
Celui  het-il  sor  toute  rien  ; 
Tel  loier  a  qui  ce  encharge. 
Ma  dame  n'a  soing  de  hontage, 
Ainz  est  certes  moult  bone  dame; 
Bon  renon  a  de  preude  famé. 
Et  vous  li  fêtes  tel  anui. 
Mes,  se  j'estoie  com  de  \i , 
Céenz  n'auriez  oés  ne  frommage 
S'auriez  restoré  le  domage  ; 
Des  pois  mengerez  et  du  pain; 
Bien  vous  noma  à  droit  vilain 
Cil  qui  premiers  noma  vo  non, 
Par  droit  avez  vilain  à  non, 
Quar  vilain  vient  de  vilonie. 
Que  querez-vous,  gent  esbabie  ? 
Que  menez-vous  tel  mariment?  » 
Quant  li  bouvier  oient  Hersent 
Et  il  entendent  la  menace. 

S'ont  grant  paor  que  li  frommage 
Ne  voist  chascun  de  fors  le  ventre  ; 
Tout  maintenant  vienent  ensamble 
Por  eus  deffendre  et  escondire  : 
((  Hersent,  font-il,  ce  fet  no  sire, 
Qui  nous  fet  fère  son  talant  ; 
Mes  ce  sachiez  d'ore  en  avant, 
N'i  a  celui  qui  s'entremete  ; 
No  dame  done  sanz  prometre. 
Et  si  est  moult  et  preus  et  sage. 
Et  noz  sire  fet  grant  outrage 
Qui  à  si  grant  tort  la  mescroit  ; 
Or  entend  bien  avoec,  et  voit 
Que  il  a  tort;  si  va  couchier.   » 

Recouchié  sont  tuit  li  bouvier. 
Et  Alous  moult  sa  famé  chose, 
Et  dist  que  ne  face  tel  chose, 
Dont  il  ait  honte  en  mi  la  voie. 
((  Diex,  com  puis  ore  avoir  grant  joie, 
Fet  la  dame,  de  tel  seignor 
Qui  me  porte  si  grant  honor! 
Honis  soit  or  tels  mariages, 
Et  honis  soit  li  miens  parages 
Qui  à  tel  homme  m'ont  donée; 
Ne  jor,  ne  soir,  ne  matinée, 
Ne  puis  avoir  repos  ne  bien. 
Et  si  ne  set  ne  ne  voit  rien  ^ 

Porqoi  il  me  mescroit  issi. 
Moult  aura  lonc  afère  ci, 
S'ainsi  me  veut  adès  gueter  ; 


270  FABLIAU    XXIV  442 

Dès  ore  a  moult  à  espier; 

Assez  a  encarchié  grant  fais. 

—  Dame,  fet-il,  lessiez  me  en  pais, 

A  mal  éur  aiez  repos.  )> 

A  tant  li  a  torné  le  dos, 

Et  fet  semblant  que  dormir  doie. 

Et  li  prestres,  qui  ne  s'acoie. 
Qui  en  l'estable  estoit  repuz, 
De  rechief  est  au  lit  venuz  : 
Si  se  couche  avoeques  s'amie, 
Et  Alous,  qui  ne  dormoit  mie. 
Sent  que  li  prestres  est  montez , 
Et  lui  méisme  est  porpensez 
Que  il  sont  dui,  et  il  est  seus  : 
Si  n'est  mie  partiz  li  geus, 
Quar  il  est  seus  et  il  sont  dui; 
Tost  li  porroient  fère  anui , 
S'il  començoient  la  meslée. 
Tout  coiement  a  pris  s'espée, 
D'iluec  se  liève,  si  les  lait; 
A  ses  bouviers  iriez  rêvait  : 
«  Dors-tu,  fet-il,  va,  Rogelet? 
Foi  que  doi  ti,  revenuz  est 
Cil  qui  ma  famé  m'a  fortret; 
Estrange  honte  m'aura  fet  ; 
Eveille  tost  tes  compaignons, 
S'alons  à  lui,  si  l'assaillons. 
Et  se  par  force  prendons  l'oste, 
Chascuns  aura  ou  chape  ou  cote. 
Et  son  braioel  à  sa  mesure.  » 

Si  s'afîche  chascuns  et  jure, 
Quant  il  entendent  la  promesse, 
Que  maus  eus  lor  chantera  messe, 
Se  le  puèent  tenir  aus  poins. 

Hersent,  qui  n'estoit  mie  loins, 
Qui  n'ert  encore  recouchie, 
S'estoit  à  un  huis  apoïe  ; 
D'iluec  entendoit  tout  le  fet. 
Et  tout  Fafère  et  tout  le  plet, 
Conment  Alous  porquiert  sa  honte. 
Au  prestres  vient,  et  se  li  conte  ; 
Mes  or  se  liet,  et  si  se  gart. 
Et  li  prestre  d'iluec  se  part , 
Mes  trop  se  tarde  à  destorner; 
Ce  li  porra  sempres  peser, 
Qu'Aloul  en  mi  sa  voie  encontre  : 
((  Diex,  fet  li  prestres,  bon  encontre.  » 
Et  Alous  saut  et  si  le  prent 
Par  les  cheveus  iréement; 
«  Or  ça,  fet-il,fil  à  putain. 
Or  i  metez  chascun  sa  main, 
Efforciez-vous  du  retenir.  )) 
Qui  lors  véist  bouviers  venir. 
Se  li  uns  fîert,  li  autres  boute, 
Come  cil  qui  n'i  voient  goûte  : 
Por  le  prestre  ont  Aloul  aers, 
Les  os  li  froissent  et  les  ners  ;  , 

Del  retenir  s'efforcent  tuit. 
Et  li  prestres  saut,  si  s'enfuit. 
Ne  set  quel  part,  quar  il  est  nuis. 

Si  ne  set  assener  à  l'uis. 
Moult  volentiers  vuidast  Tostel, 
Tant  que  il  trueve  .1.  grant  tinel, 
Et  taste  à  terre  et  trueve  .1.  van  ; 
Fez  ert  en  méisme  cel  an  ; 
Li  vans  ert  moult  et  granz  et  lez, 
Apoiez  ert  à  uns  degrez. 
Le  van  a  pris  et  si  l'emporte 
Sus  les  degrez,  et  s'en  fet  porte, 
Iluec  vaudra  estai  livrer  : 
Bien  saura  son  parin  nomer 
Qui  là  vaudra  à  lui  venir, 
Tant  come  il  se  porra  tenir. 
Or  ert  li  prestre  en  forterèce, 
Et  Alous  est  en  grant  destrèce, 
Que  li  vilain  ont  entrepiez  ; 
Vilainement  fust  jà  tretiez, 
S'il  ne  se  fust  si  tost  nommez. 
Ours  ne  fu  onques  miex  foulez. 
Que  li  vilains  prist  au  broion, 
S'il  ne  nomast  si  tost  son  non. 
Quant  il  sèvent  que  c'est  lor  sire, 
Si  ne  sèvent  entre  eus  que  dire. 
Que  moult  en  est  chascuns  iriez. 
«  Sire,  font-il,  estes  bleciez? 
—  Naie,  fet-il,  j'ai  pis  eu  ; 
Mes  or  tost  alumez  le  fu, 
Et  si  fêtes  au  convenant.  » 
Le  feu  alument  maintenant, 
Par  la  méson  quièrent  le  prestre; 

Rogiers,  qui  ert  toz  li  plus  mestre, 

Son  Seignor  veut  servir  à  gré. 

Contremont  puie  le  degré 

Dont  li  prestres  l'entrée  garde  ; 

Mes  Rogiers,  qui  ne  s'en  prent  garde, 

Sempres  aura  une  cacoute; 

Le  van,  qu'il  tint,  enpaint  et  boute 

Si  qu'il  le  perce  et  qu'il  l'esloche, 

Et  li  prestres  vers  lui  s'aproche; 

Tele  li  paie  sor  l'eschine. 

De  son  tinel,  que  tout  l'encline 

Jus  del  degré  enmi  la  place. 

Or  a  Rogiers  ce  que  il  chace  ; 

Se  Rogiers  a  riens  qui  li  poist, 

Ce  m'est  avis,  c'est  à  bon  droit  : 

Qu'aloit-il  querre  là,  folie  ? 

Ez-vous  Aloul  et  sa  mesnie  ; 

(c  Diva,  fet-il,  es-tu  hurtez? 

—  Sire,  fet-il,  mal  sui  menez; 

Tout  ai  froissié  et  cors  et  vis. 

Que  je  ne  sai  quels  Antecris 

M'a  si  féru  seur  cel  degré  ; 

Près  va  que  n'ai  le  cuer  crevé  ; 

Mestier  auroie  de  couchier.  » 

Sor  les  degrez  vont  li  bouvier; 

((  Par  le  cul  bieu,  qui  est-ce  dont  ?  w 

Lor  buissons  lievent  contremont; 

Savoir  vuelent  ce  que  puet  estre. 

Et  gardent,  et  voient  le  prestre 

Qu'est  apoiez  deseur  la  porte, 

Et  voient  le  tinel  qu'il  porte; 

Si  se  traient  chascuns  arière, 

Quar  paor  ont  que  il  nés  fîère, 

Et  Alous  saut,  s'espée  trait, 

Hardiement  vers  lui  en  vait, 

Com  cil  qui  moult  est  aïrez. 

Contremont  puie  les  degrez, 

Monte  .IIII.  eschaillons  ou  .III.; 

Le  prestre  escoute,  s'est  toz  cois. 

Fet-il  :  «Qui  estes-vous  là  sus? 

—  Li  prestres  sui,  estez  en  sus. 

Qui  fortune  grieve  et  demaine; 

Est-il  ore  jors  de  quinsaine? 

Je  cuidoie  qu'il  fust  Noël, 

S'ai  grant  paor  que  cest  tiné[l] 

Ne  vous  viengne  parmi  le  col  ; 

Bien  se  porra  tenir  por  fol 

Qui  sentira  combien  il  poise.  » 

Dont  reconmença  la  grant  noise 

Entre  le  prestre  et  les  bouviers. 

Alous,  qui  auques  estoit  fiers, 

Tant  a  aie  qu'il  vint  au  van  ; 

Si  en  abat  le  meillor  pan 

A  s'espée  qui  bien  trenchoit. 

Li  prestres,  quant  il  l'aperçoit 

Que  on  abat  sa  forterece, 

Celé  part  son  tinel  adrece, 

Et  fiert  Aloul  par  tel  vigor 

Qu'il  li  fet  prendre  .1.  si  fet  tort 

Qu'aine  tant  corne  il  mist  à  descendre, 


5^2  LE    FLABEL    d'aLOUL  273 

Ne  trova  point  de  pain  à  vendre. 

Quant  à  terre  par  fu  venuz, 

S'est  si  dolenz,  s'est  si  confuz, 

Qu'il  ne  pot  dire  .1.  tout  seul  mot. 

«  Aloul,  céenz  sont  li  malot, 

Fet  li  prestres,  en  ce  tinel  ; 

Ne  vous  vuelent  en  lor  ostel, 

Ce  m'est  avis,  acompaignier; 

Mes,  se  léenz  éust  bouvier 

Qui  en  éust  meillor  éur, 

Viegne  ça  sus  tout  aséur, 

Moult  bien  puet  estre  de  l'ostel; 

Mes,  s'il  i  pert  de  son  chatel, 

De  rien  n'en  revendra  à  moi, 

Quar  cist  chastiaus  est  en  defoi  ; 

Dont  i  fet-il  mauves  monter.  » 

Qui  donc  oïst  bouviers  jurer 

Les  mons,  les  tertres  et  les  vaus, 

Ainz  i  sera  chascuns  si  chaus. 

Et  si  matez,  et  si  delis, 

C'on  les  porra  escorchier  vis, 

Ainz  qu'il  ne  l'aient  mis  à  terre. 

Lors  reconmence  la  granz  guerre 

Entre  le  prestre  et  les  bouviers  ; 

Moult  i  sera  li  assaus  fiers. 

Au  degré  sont  tuit  assamblé 

Li  bouvier,  qui  moult  sont  troublé-;    . 

Por  lor  seignor  sont  coroucié. 

Jà  ont  tant  fet  et  tant  drecié 

Tout  environ  et  bans  et  perches , 

Seles,  eschieles,  eschamperches , 

Qu'au  prestre  vienent  à  délivre. 

Et  il  si  bien  d'aus  se  délivre 

Qu'il  n'i  a  si  hardi,  ni  tel, 

Ne  .1.,  ne  autre,  enz  en  l'ostel, 

Tant  soit  garnis  ne  bien  couvers. 

Qu'il  ne  le  trébuche  à  envers 

Jus  de  l'eschiele,  maugré  sien; 

Quar  il  entent  et  voit  très  bien 

Que,  s'il  le  tienent  à  délivre, 

A  deshonor  le  feront  vivre, 

A  grant  vergoingne  et  à  grant  honte. 

A  tant  ez  Robin  qui  i  monte, 

.1.  des  plus  fors  de  tout  l'ostel; 

En  sa  main  tient  .1.  si  grant  pel 

Qu'à  grant  paine  le  soustient-il; 

Là  où  en  a  .111^  ou  mil, 

N'i  a  il  plus  hardi  qu'il  est; 

Cil  passe  d'auques  Rogelet, 

Quar  moult  est  plus  entremetanz; 

Moult  se  tendra  por  recréanz 

Se  il  ne  venge  son  seignor  ; 

C'est  cil  qui  porte  le  tabor 

Le  Diemenche  à  la  carole. 

De  rien  le  prestre  n'aparole, 

Ainz  vient  avant  ;  si  l'empaint  outre, 

Et  le  prestre  de  son  pel  boute 

Si  qu'il  le  fet  tornerseur  destre; 

Puis  vint  avant,  s'aert  le  prestre 

Par  les  cheveus;  à  lui  s'acouple. 

Et  cil,  qui  crient  perdre  sa  couple, 

Se  dresce,  s'a  estraint  les  denz, 

Robin  sesi  parmi  les  lenz  ; 

A  ses  .II.  mains  à  lui  le  tire, 

Et  cil  resache  par  grand  ire  ; 

Si  s'entretienent  vivement 

C'on  les  péust  sus  .1.  jument 

Porter  ans  .IL,  se  il  fust  qui. 

Et  li  bouviers  lievent  le  cri  : 

«  Seignor,  font-il,  montons  là  sus; 

Prenons  bastons,  tineus  et  fus; 

S'alons  no  compaignon  aidier.  » 

Quant  assamblé  sont  li  bouvier, 

Si  montent  tuit  communaument. 

Et  li  prestres,  quant  il  entent 

Que  Robins  doit  avoir  aïue. 

Si  se  resforce  et  esvertue  ; 

Tant  a  Robin  à  lui  tiré. 

Que  desouz  lui  Ta  enversé 

Toz  les  degrez  outre  son  vueil, 

Si  qu'il  li  samble  que  li  oeil 

Li  soient  tuit  du  chief  sailli. 

Mes  or  sont-il  si  mal  bailli 

Qu'il  ne  se  pueent  retenir, 

Ainz  les  convint  aval  venir; 

Les  degrez  ont  toz  mescontez. 

Et  si  les  a  toz  enversez  • 

Cil  qui  aloient  à  l'assaut, 

Tant  ert  jà  chascuns  montez  haut, 

Que  sempres  se  tendront  por  fol. 

Li  degré  chiéent  seur  lor  col, 

Si  les  trébuchent  et  abatent, 

Les  pis,  les  testes  lor  debatent, 

Les  braz,  les  flans,  toz  les  costez  ; 

Bien  ont  toz  les  degrez  contez. 

Quant  à  terre  par  sont  venu, 

Si  chéirent  ensamble  el  fu. 

Qui  moult  estoit  alumez  granz. 

Moult  souffrirent  cil  granz  ahanz 

Qui  desouz  furent,  ce  sachiez  ; 

Qui  plaint  ses  braz,  et  qui  ses  piez, 

Et  qui  son  cors,  et  qui  sa  teste. 

Or  vous  dirai  conment  le  prestre 

Est  mal  baillis  et  decéuz; 

Quant  à  terre  fu  parvenuz. 

Si  le  saisi  dans  Berengiers. 

C'est  uns  vilains,  c'est  .L  bouviers; 

Les  jumenz  seut  chacier  devant; 

Aine  ne  véistes  son  samblant; 

L'un  œil  a  lousque,  et  l'autre  borgne  ; 

Toz  diz  regarde  de  clicorgne; 

L'un  pié  ot  droit,  et  l'autre  tort. 

Cil  tint  le  prestre  si  très  fort 

Par  .L  des  piéz  qu'il  ne  li  loist 

A  reperier  là  où  soloit, 

Ainz  huche  et  crie  hautement  : 

«  Que  fètes-vous,  mauvese  gent? 

Venez  avant,  et  si  m'aidiez 

Que  cis  prestres  soit  escoilliez. 

Par  les  nons  Dieu,  s'il  nous  eschape, 

Chascuns  aura  perdu  sa  chape 
Que  nous  promist,  et  no  cotele.  » 
Quant  li  prestres  ot  la  novele, 
Sachiez  que  point  ne  li  agrée  ; 
Tant  a  sa  jambe  à  soi  tirée 
Que  des  mains  dant  Berengier  Toste  ; 
Mes  il  i  a  lessié  sa  bote, 
Et  son  sorcot  por  son  ostage  ; 
Miex  li  vient-il  lessier  son  gage 
Que  de  lessier  son  autre  afère. 
Bien  voit  qu'il  n'a  léenz  que  fère  ; 
D'iluec  se  lieve,  si  les  lesse, 
Et  chascuns  après  lui  s'eslesse  ; 
Qui  rue  fust,  et  qui  tinel. 
Li  prestres  entre  en  .1.  chapel; 
Si  se  pent  là  sus  contremont; 
Ses  genouz  met  tout  en  .1.  mont; 
Si  se  quatist  que  on  nel  truist. 
Cil  i  vienent,  si  font  grant  bruit  ; 
El  chapel  sont  trestuit  entré, 
Mes  il  n'ont  nule  rien  trové, 
Ne  .1.  ne  el,  néis  le  prestre; 
Moult  se  merveillent  que  puet  estre; 
Ce  lor  samble  estre  faerie. 
Li  plus  sages  ne  set  que  die  ; 
Si  sont  dolant  et  abosmé; 
Tuit  cuident  estre  enfantosmé 
Del  prestre,  qui  les  a  brûliez  ; 
Forment  en  est  chascuns  irez. 
Del  chapel  sont  tuit  fors  issu  ; 

A  lor  seignor  en  sont  venu  ; 
Se  li  ont  les  noveles  dites 
Que  li  prestres  en  va  toz  quites. 
«  Quites,  déable,  fet  Alous, 
Et  je  remaindrai  ci  si  cous; 
N'en  serai  vengiez  par  nului  ! 
Des  or  me  torne  à  grant  anui 
Li  acointance  de  ce  prestre. 
Se  vos  volez  mi  ami  estre, 
Si  le  m'aidiez  à  espier 
Une  autre  foiz.  Alons  couchier, 
Que  je  suis  moult  bleciez  es  costes; 
Maudiz  soit  ore  si  fèz  ostes 
Qui  cop  me  fet  et  si  me  blece  ! 
N'aurai  mes  joie,  ne  leece, 
Si  me  serai  de  lui  vengiez.  » 
Atant  se  r'est  Alous  couchiez. 
((  Seignor,  fet-il,  prenez  escout 
En  celé  cort  et  tout  par  tout, 
Car  il  me  samble  tout  por  voir 
Qu'il  soit  ancor  en  cest  manoir; 
Por  ce,  s'en  cest  manoir  estoit 
Nul  lieu  repuz,  trover  seroit. 

—  Sire,  à  bon  eur,  font  li  bouvier; 
Mes  il  nous  covendra  mengier, 
Que  nous  avons  anuit  veillié; 

Si  sommes  auques  traveillié  ; 
N'i  a  celui  ne  soit  lassez. 

—  Ce  vueil-je,  fet  Alous,  alez, 
Mengiez,  et  si  veilliez  trestuit  ; 

N'i  a  mes  gueres  de  la  nuit; 
De  legier  le  poez  veillier.  )) 

Lors  se  départent  li  bouvier  ; 
Si  font  grand  feu  por  aus  chaufer; 
Entr'aus  conmencentà  parler; 
Du  prestre  et  de  s'aventure 
Li  uns  à  l'autre  si  murmure  : 
Quant  assez  orent  murmuré. 
Et  dit,  et  fet  et  raconté. 
Si  reparolent  du  mengier; 
C'est  la  costume  du  bouvier; 
Jà  n'en  ert  liez  s'il  ne  menjue. 
Rogiers,  qui  porte  la  maçue 
Desus  toz  cels  de  la  meson, 
Conmande  c'on  voist  au  bacon 
Et  apoice-on  des  charbonées, 
Mes  qu'eles  soient  granz  et  lées, 
Si  que  chascuns  en  ait  assez. 
Entruès  est  Berengiers  levez 
Par  le  Rogier  conmandement; 
Un  coutel  prist  isnelement, 
Qui  d'acier  est  bien  esmoluz. 
Tant  a  aie  qu'il  est  venuz 
Droit  au  chapel,  où  li  bacons 
Estoit  penduz  sus  les  bastons; 
Berengiers  va  par  tout  tastant 
Le  plus  cras  à  son  esciant, 
Quar  il  set  bien  que  el  plus  cras 
Est  tout  adès  li  mieudres  lars. 
Endementiers  que  il  le  taste, 

Le  prestre  saisi  par  la  nache  ; 
Par  leus  le  trueve  mole  et  dure; 
Si  cuide  que  ce  soit  présure , 
Con  i  saut  pendre  en  tel  manière. 
Avant  retaste ,  et  puis  arrière , 
Tant  qu'il  encontre  les  genous  ; 
Si  cuide  avoir  trové  os  cors 
Con  i  ait  mis  por  le  sechier  ; 
Forment  se  prist  à  merveillier 
De  ce  qu'il  trueve  tel  harnas. 
Sa  main  a  mis  de  haut  en  bas  ; 
S'a  encontre  le  vit  au  prestre. 
Or  ne  set-il  que  ce  puet  estre , 
Por  ce  que  il  le  trueve  doille, 
Se  c'est  chauduns,  ou  c'est  andoille 
Con  i  ait  mis  por  essuer. 
Celi  voudra,  ce  dist,  coper, 
Por  ce  que  c'est  uns  bons  morsiaus. 
Li  prestres  ot  que  li  coutiaus 
Li  vaitsi  près  des  genetaires; 
Si  ne  mist  au  descendre  gaires; 
Seur  Berengier  chiet  à  .1.  fais, 
Les  os  li  a  brisiez  et  frais  ; 
Près  va  qu'il  n'a  percié  le  col. 
Or  se  tient  Berengiers  por  fol , 
Quant  il  i  vint  sanz  le  craisset. 
Au  retorner  arrier  se  met; 
Au  feu  en  va  toz  esmanchiez  : 
«  Seignor  bouvier,  fet-il ,  aidiez. 
Que  cil  bacons  soit  rependuz; 

La  hars  est  route;  s'est  chéuz; 

Par  pou  ne  m'a  le  col  tout  frait 

Parmi  le  col  ;  ait  mal  dehait 

Li  machecliers  qui  le  dut  pendre.  » 

Qui  donc  véist  lumière  prendre 

Et  alumer  par  la  meson; 

Berengiers  les  maine  au  bacon 

Por  esgarder  et  por  véir 

Conment  ce  fut  qu'il  pot  chéir. 

Quant  il  parvindrent  el  chapel, 

N'i  troverent  ne  .1.  ne  el; 

Là  sus  estoient  les  bacons, 

Si  com  devant,  sor  les  bastons, 

Tout  .XX.;  n'en  ert  nés  .Là  tire; 

Lors  conmencierent  tuit  à  rire. 

Li  uns  dient  que  Berengier 

N'osa  le  bacon  aprochier; 

Li  autres  dist  que  bien  puet  estre 

Que  il  avoit  paor  du  prestre  ; 

Por  ce  fu-il  si  effraez. 

(c  Seignor,  fet-il,  or  est  assez; 

Bien  puet  huimès  ce  remanoir; 

Mes  je  di  bien ,  et  si  di  voir , 

Que  je  senti  que  uns  bacons 

Chéi  sor  moi  o  les  jambons; 

Encore  i  avoit-il  présure , 

Que  je  senti  et  mole  et  dure;  » 

Or  esgardons  que  ce  puet  estre.  » 

—  Je  cuit,  font-il,  que  c'est  le  prestre, 

Dont  Berengiers  senti  les  piez; 

Por  nous  estoit  là  sus  muciez; 
Gardons  partout  que  il  n'i  soit.  » 
Et  Berengiers  garde,  si  voit 
Le  prestre  ester  devers  .1.  huis; 
Mes  li  obscurtéz  et  la  nuis 
Li  desfent  moult  à  raviser. 
Le  prestre  prent  à  portaster. 
Et  li  prestres,  quant  il  entent 
Que  Berengiers  le  voit  et  sent, 
Si  set  très  bien  que  trovez  iert; 
Entre  col  et  chapel  le  fiert 
Del  poing,  qu'il  ot  gros  et  quarré , 
Si  qu'à  ses  piez  l'a  enversé  : 
c(  Alez,  fet-il,  dant  Berengier, 
Avez  vous  tost  vostre  loier; 
Destornez-vous,  et  levez  sus; 
Cuites  estes  et  absolus  ; 
Ne  sai  doner  autres  pardons  ; 
Fêtes  venir  voz  compaignons. 
Si  auront  part  en  ceste  offrande. 
Fols  est  qui  fol  conseil  demande; 
Ne  vous  tieng  mie  trop  à  sage , 
Quant  de  fère  si  fet  message. 
Aviez  seur  toz  pris  le  baston  ; 
Adès  vuelent  cil  viez  bordon 
Lor  talent  fère  et  acomplir. 
Fêtes  voz  compaignons  venir; 
S'auront  de  ce  bienfet  lor  pars.  )> 
Qui  donques  véist  de  toutes  pars 
Venir  bouviers  à  grant  foison, 

Sempres  aura  maie  leçon 

Li  prestres,  s'il  ne  se  desfent. 

Et  Rogiers  saut  premièrement; 

Si  le  saisi  par  la  main  destre , 

Et  li  prestres  de  sa  senestre 

L'a  si  féru  arrière  main 

Que  tout  le  fet  doloir  et  vain. 

Moult  fust  en  maies  mains  Rogiers, 

Ne  fust  la  torbe  des  bouviers 

Qui  moult  l'angoisse  et  moult  l'apresse  ; 

Des  bouviers  i  avoit  tel  presse 

Que  tout  emplissent  le  chapel; 

Mes  il  ont  doute  du  tinel. 

Dont  il  avoit  devant  servi. 

Tel  noise  mainent  et  tel  cri 

Que  Alous  lor  sire  s'esveille , 

Qui  de  la  noise  s'esmerveille; 

Tantost  conme  il  la  noise^entent. 

Aperçoit-il  tantost  et  sent 

Que  c'est  li  prestres  ses  amis, 

Qui  de  rechief  s'est  léenz  mis. 

Il  saut  en  piez,  si  trait  l'espée , 

Si  s'en  vint  droit  à  la  meslée; 

Quant  parvenuz  fu  à  l'assaut, 

Parmi  trestoz  ses  bouviers  saut; 

S'aert  le  prestre  par  derrière , 

Et  cil  le  fiert  parmi  la  chière , 

Si  qu'il  l'abat  sor  .1.  bouvier. 

Mes  que  vaudroit  à  detrier? 

De  toutes  pars  chascuns  l'assaut, 

Et  sa  desfense  poi  li  vaut. 

Retenu  Font  et  pris  entr'aus; 

Par  tant  si  est  remez  Tassaus. 

Alous  à  ses  bouviers  demande 

S'il  l'ocirra,  ou  il  le  pande. 

Il  respondent  communément 

Qu'il  n'en  puet  fère  vengement , 

De  qoi  on  doie  tant  parler, 

Come  des  coilles  à  coper. 

((  Coper,  fet  Alous,  mes  noier. 

Et  ne  pourquant  soit  au  trenchier, 

Quar  vous  dites  parole  voire  ; 

Vostre  conseil  vueil-je  bien  croire; 

Or  alez,  le  rasoir  querez 

Dont  cil  prestres  sera  chastrez; 

Fêtes  isnelement  et  tost.  » 

Quant  li  prestres  entent  et  ot 

C'on  dit  de  lui  itel parole, 

Doucement  Aloul  aparole. 

«  Aloul,  dist-il,  por  Dieu  merci, 

Ne  me  desfigurez  issi  ; 

De  pechéor  miséricorde. 

—  Jà  voir  n'en  sera  fête  acorde, 

Fet  Alous,  à  nul  jor,  ne  paie.  » 

Se  li  prestres  dès  lors  s'esmaie , 

De  legier  le  puet-on  savoir. 

Il  ont  aporté  le  rasoir. 

Le  prestre  enversent  et  abatent; 

Moult  le  laidengent  et  debatent, 

Ainz  qu'il  le  puissent  enverser; 

.1.  taiseron  font  aporter 

Por  les  jambes  miex  eslaisier. 

«  Liquels  s'en  saura  miex  aidier 

Viegne,  si  praingne  le  rasoir. 

—  Je,  sire,  fet  Berengiers,  voir; 

Je  li  aurai  moult tost  copées.  » 

Les  braies  li  ont  avalées, 

Et  Berengiers  jus  s'agenoille, 

Si  prent  le  prestre  par  la  coille. 

Jà  fust  le  prestre  en  mal  toeillé, 

Quant  la  dame,  le  feu  toeillé, 

Vint  acorant  à  sa  baisselle  ; 

Devant  li  trueve  une  grant  sele. 

Qui  moult  estoit  et  fors  et  granz  ; 

A  ce  qu'ele  est  fors  et  pesanz, 

Fiert  Berengier  si  sor  l'eschine 

Qu'ele  renversa  et  encline; 

Près  va  que  n'a  perdu  la  vie. 

Et  Hersens  prent  une  hamie  ; 

Si  le  fiert  si  parmi  les  rains 

Que  li  craissés  li  est  estains. 

Et  li  bouvier  tout  se  départent 

Por  les  granz  cops  qu'eles  départent; 

Chascune  tel  estor  i  livre 

Que  le  prestre  tout  à  délivre 

Ont  mis  et  jeté  du  manoir. 

Et  il  s'enfuit,  si  fet  savoir,  . 

Lassez  et  traveilliez  et  vains. 

Bien  ert  chéus  en  maies  mains, 

Quar  si  cheveil  contremont  tendent 

Et  les  pesques  contreval  pendent 
De  son  sorcot  et  de  sa  cote; 
En  gage  i  a  lessié  sa  bote. 
Eschapez  est  de  grand  péril  ; 
Moult  a  esté  en  grant  escil. 

Ex  plie  it  d'Aloul. 

LA    SAINERESSE. 

Man.  F.  Fr.  837,  fol.  21 1  v»  à  2  i  2  v». 


^^^^^^  'un  borgoisvousacontlavie, 
Qui  se  vanta  de  grant  folie 
Que  famé  n'el  poroit  bouler. 
Sa  famé  en  a  oï  parler; 
'    Si  en  parla  privéement, 

Et  en  jura  un  serement 

Qu'ele  le  fera  mençongier, 

Jà  tant  ne  s'i  saura  gueter. 
.1.  jor  erent  en  lor  meson 

La  gentil  dame  et  le  preudon; 

En  un  banc  sistrent  lez  à  lez; 

N'i  furent  guères  demorez, 

Ez-vos  un  pautonier  à  l'uis 

Moult  cointe  et  noble,  et  sambloit  plus 
•  Famé  que  home  la  moitié, 

Vestu  d'un  chainsse  deslié, 

D'une  guimple  bien  safrenée, 

Et  vint  menant  moult  grant  posnée;    '^ . 

Ventouses  porte  à  ventouser, 
^t'Et  vait  le  borgois  saluer 

En  mi  l'aire  de  sa  meson. 

«  Diez  soit  o  vous,  sire  preudon, 
Et  vous  etvostre  compaignie. 

—  Diex  vous  gart,  dist  cil,  bêle  amie; 
Venez  seoir  lez  moi  icy. 

—  Sire,  dist-il,  vostre  merci, 
Je  ne  sui  mie  trop  lassée. 
Dame,  vous  m'avez  ci  mandée 
Et  m'avez  ci  fête  venir; 

'^^  Or  me  dites  vostre  plesir.  » 

Celé  ne  fu  pas  esbahie  : 

((  Vous  dites  voir,  ma  douce  amie, 

Montez  là  sus  en  cel  solier; 
^  Il  m'estuet  de  vostre  mestier. 
^0  Ne  vous  poist,  dist-ele  au  borgois, 

Quar  nous  revendrons  demanois; 

J'ai  goûte  es  rains  moult  merveilleuse ,, 

Et,  por  ce  que  sui  si  goutouse, 

M'estuet-il  fere  .1.  poi  sainier.  » 
Ht)  Lors  monte  après  le  pautonier; 

Les  huis  clostrent  de  maintenant. 

Le  pautonier  le  prent  esrant; 

En  .L  lit  l'avoit  estendue 

Tant  que  il  l'a  .IIL  fois  foutue. 
>V*> Quant  il  orent  assez  joué, 

Foutu,  besié  et  acolé, 

Si  se  descendent  del  perrin 

Contreval  les  degrez;  eiT  fin 

Vindrent  esrant  en  la  meson. 
S^  Cil  ne  fut  pas  fol  ni  bricon , 

Ainz  le  salua  demanois  : 

^(  Sire,  adieu ,  dist-il  au  borgois. 

—  Diez  vous  saut,  dist-il,  bêle  amie; 
Dame,  se  Diex  vous  benéie, 

f>!)  Paiez  celé  famé  moult  bien; 
Ne  retenez  de  son  droit  rien 
De  ce  que  vous  sert  en  manaie. 

—  Sire,  que  vous  chaut  de  ma  paie, 
Dist  la  borgoise  à  son  seignor? 

i^^  Je  vous  oi  parler  de  folor, 

Quar  nous  deus  bien  en  convendra.  » 

Cil  s'en  va,  plus  n'i  demora; 

La  poche  aus  ventouses  a  prise. 

La  borgoise  se  r'est  assise 
^')   Lez  son  seignor  bien  aboufée. 

(c  Dame,  moult  estes  afouée. 

Et  si  avez  trop  demoré. 

—  Sire,  merci,  por  amor  Dé, 
Jà  ai-je  esté  trop  traveillie  ; 

^y  Si  ne  pooie  estre  sainie , 

Et  m'a  plus  de  .C.  cops  férue, 
Tant  que  je  sui  toute  molue; 
N'onques  tant  cop  n'i  sot  ferir 
Conques  sanc  en  péust  issir; 

^'^  Par  .IIL  rebinées  me  prist. 
Et  à  chascune  fois  m'assist 
Sor  mes  rains  deux  de  ses  peçons , 
Et  me  feroit  uns  cops  si  Ions  ; 
Toute  me  sui  fet  martirier , 
ô^  Et  si  ne  poi  onques  sainier. 
Granz  cops  me  feroit  et  sovent; 

Morte  fusse,  mon  escient, 
S'un  trop  bon  oingnement  ne  fust. 
Qui  de  tel  oingnement  éust, 
$b    Jà  ne  fust  mes  de  mal  grevée. 
Et,  quant  m'ot  tant  demartelée. 
Si  m'a  après  ointes  mes  plaies 
Qui  moult  par  erent  granz  et  laies, 
Tant  que  je  fui  toute  guérie. 

^0  Tel  oingnement  ne  haz-je  mie. 
Et  il  ne  fet  pas  à  haïr, 
Et  si  ne  vous  en  quier  mentir  ; 
L'oingnement  issoit  d'un  tuiel. 
Et  si  descendoit  d'un  forel 

%  D'une  pel  moult  noire  et  hideuse. 
Mais  moult  par  estoit  savoreuse.  » 
Dist  li  borgois  :  «  Ma  bêle  amie , 
A  poi  ne  fustes  mal  baillie; 
Bon  oingnement  avez  eu.  » 

Vbi~  Cil  ne  s'est  pas  apercéu 
De  la  borde  qu'eîe  conta. 
Et  celé  nule  honte  n'a 
De  la  lecherie  essaucier; 
Portant  le  veut  bien  essaier; 

\6  Jà  n'en  fust  paie  à  garant, 
Se  ne  li  contast  maintenant. 
Por  ce  tieng-je  celui  à  fol 
Qui  jure  son  chief  et  son  col 
Que  famé  nel  poroit  bouler 

V^  Et  que  bien  s'en  sauroit  garder. 
Mais  il  n*est  pas  en  cest  pais 

Cil  qui  tant  soit  de  sens  espris 
Qui  mie  se  péust  guetier 
Que  famé  nel  puist  engingnier, 
Quant  celé,  qui  otmal  es  rains, 
Boula  son  seignor  presmerains. 

Explicit  de  la  Saineresse. 


XXVI 
D'UNE    SEULE    FAME 

Q.UI  A  SON  CON  SERVOIT   .C.   CHEVALIERS 
DE  TOUS  POINS. 

Mail,  F.  Fr.  25,545,  fol,  76  r°  à  77  v". 


N  ung  chastel  sor  mer  estoient 
Cent  chevalier,  qui  là  manoient, 
Pour  aus  et  le  païs  desfendre, 
Par  que  nus  ne  les  pouïst  prendre, 

Chascun  jor  assaut  lor  livroient 

Sarrazin,  qui  Deu  ne  créoient. 

Par  acort  furent  trêves  mises 

Entre  les  parties  et  prises, 

Tant  que  chascun  à  lonc  séjour 

Retorna  et  fist  son  labour. 

Li  chastiax  estoit  biax  et  gens  , 

Mais  assis  estoit  loing  de  gens  ; 

Deux  famés  entr'ax  touz  avoient, 

Qui  por  aus  buer  les  servoient; 

Assez  estoient  de  bel  atour. 

Qui  plus  plus,  qui  miex,  à  son  tour, 

D'eles  faisient  lor  volenté 

Chascuns,  et  à  celé  plenté, 

Et  sa  et  là,  ce  est  la  somme, 

Corn  famé  puet  miex  servir  home. 

Ainsis  furent  par  moult  lonc  tems , 
Tant  qu'entre  aus  orent  .1.  contens 
Por  les  famés ,  ce  m'èt  avis  ; 
Car  chascuns  d'aus  à  son  devis 
Les  vouloit  avoir  à  son  tour, 
Sans  faire  as  autres  nul  retour. 

Quant  les  famés  sorent  la  noise, 
N'y  a  celé  ne  s'en  envoise , 
Car  chascune  en  cuide  bien  faire 
Son  preu  par  li,  et  touz  atraire; 
Chascune  en  ot  au  cuer  grant  joie, 
D'ame  furent  com  rat  en  moie. 
Li  plus  sages  se  porpencerent. 
Et  ainsis  le  contens  osterent. 
Que  chascune  d'eles  par  rente 
Serviroit  Chevaliers  cinquente, 
Ne  nus  ne  pourroit  par  justice 
Faire  à  l'autre  préjudice; 
Einsis  cil  et  celés  ansamble 
S'acordèrent,  si  com  moi  semble. 
Einsis  furent  bien  longuement. 
Tant  qu'il  avint,  ne  sai  coment, 
Que  les  trêves  furent  rompues 
Et  les  guerres  sont  revenues, 
Et  li  assaus  est  revenus 
Des  Sarrazins  et  fort  tenus , 
Et  li  Chevalier  dou  chastel 
S'adoubèrent  et  bien  et  bel, 
Qui  grant  talent  avient  d'abatre 
Les  mescréans  par  bien  combatre. 

Yssus  sont  fors  à  ost  bennie 
Toute  la  noble  compeingnie, 
Mais  que  .II.  Chevalier,  qui  jurent 
Au  lit  por  ce  que  blecié  furent. 
Li  uns  avoit  le  col  plaissié, 
Et  li  autres  le  bras  brisié  ; 
Esté  avoient  au  tournoi 
Où  pris  avoient  ce  bonoi. 
Cilz  au  bras  bien  se  contenoit; 
L'autres  point  ne  se  soustenoit, 
Car  dou  mal  l'esconvint  mourir, 
Et  de  cest  siècle  defenir. 
Es-vous  le  grant  assaut  repris 
Contre  nos  Chevaliers  de  pris; 
Moult  fu  fors  li  abatéis 
Des  mescrens,  et  li  feréis; 
Bien  estoient  .XV.  millier, 
Sarrasin,  Persans  et  Escler. 
Ainsis  avint,  que  Dex  le  vot, 
C'unne  cité  près  d'anqi  ot, 
Où  avoit  Crestiens  en  treuage 
Des  Sarrasins  et  en  servage , 
Qu'oïrent  dire  la  novèle 
Que  des  Chrestïens  la  rouèle 
Aloit  à  grant  perdicion, 
Se  d'ax  n'avient  subvencion. 
Il  s'arment  et  aidier  lor  vont; 
Les  Sarrasins  desconfit  ont; 
Tant  chaplèrent  et  tant  ferirent 
Que  les  Sarrasins  desconfirent; 

Chascuns  en  fu  manans  et  riches , 
Se  il  ne  fu  trop  fox  ou  nices. 
En  la  cité  alèrent  prendre 
L'avoir,  et  les  Sarrasins  pendre, 
Et  près  d'uit  jors  i  sejornerent 
Pour  ce  que  moult  travillié  ierent. 

De  ciax-ci  illuec  vous  lairai  ; 
Dou  Chevalier  blecié  dirai 
Qu'avoit  héu  le  bras  brisié  ; 
Forment  l'en  a  au  cuer  pesé 
Qu'il  n'a  esté  en  la  bataille 
Avecques  les  autres  sens  faille , 
Car  dou  chastel  vit  vraiement 
La  fin  et  l'encommencement. 
L'autre  famé,  non  pas  la  soe. 
S'en  vint  vers  li,  faisant  la  roe. 
Et  bien  savoit  de  sa  compeingne 
Qu'ele  estoit  en  autre  besoingne; 
En  décevant  l'araisonna. 
Et  soutilment  l'ocoisonna, 
Com  celé  qu'ot  mis  s'estudie 
Por  qu'il  féist  de  li  s'ammie. 
Tant  fist  celé,  tant  l'asproia 
Que  li  Chevaliers  la  proia, 
Et  as  mains  la  traist  sor  son  lit 
Et  en  vot  faire  son  délit. 
Celé  li  cort  à  la  poistrine 
Et  sa  face  li  esgratine , 
Et  li  dist  :  «  Chevalliers  fallis, 
Jà  de  moi  n'arez  vo  delis, 

Tant  com  vive  la  vostre  amie. 
En  vos  n'a  loiautéz  demie; 
Vos  ne  devez,  bien  dire  l'ose, 
Moi  requérir  de  tele  chose  ; 
Vos  i  avez  vo  sairement.  » 
Et  cilz  li  respondit  briément. 
Qui  fu  souprins  de  ses  paroles 
Decevens,  attraians  et  moles  : 
«  Ou  mourir  t'esteut  maintenant, 
Ou  faire  mon  commendement. 
—  Miex  ain  mourir,  se  morir  doi, 
Que  por  vos  face  tel  desroi 
Contre  ceaxà  cui  suiz  donée. 
Qui  m'ont  de  lor  amor  douée; 
Jà  non  ferai,  coment  qu'il  praingne; 
Vos  le  diriez  à  ma  compaingne.  » 
Ainsis  au  Chevalier  argue, 
Dont  la  prent ,  et  en  lit  la  rue , 
Et  en  vot  faire  son  plaisir. 
((  De  ce  vos  povez  bien  taisir. 
Que  jà  à  ce  ne  me  menrois , 
Que  vo  talent  de  moi  façois, 
Fait  celé ,  se  n'est  en  tel  guise 
Que  ma  compeingne  soit  occise, 
Qu'en  li  n'a  point  de  loiauté , 
Ne  je  ne  pris  riens  sa  bonté.  » 
Tant  l'a  celé  forment  despite 
Par  les  paroles  qu'el  a  dite 
Que  li  Chevaliers  li  otroie  : 
«  Or  faites  dont  que  je  le  voie.  » 

Li  Chevaliers  va  celé  querre  ; 
Des  quarniax  la  rue  à  terre, 
Et  celé  chiet  morte  pasmée , 
Corne  celé  qui  fu  acourée. 

Landemain  si  compaignon  vindrent , 
Et  lor  parlement  à  li  tindrent, 
Où  lor  soingnans  alée  estoit. 
Cil  lor  respont  qu'il  ne  savoit. 
Tant  la  quistrent  et  tant  alèrent 
Qu'an  fossez  morte  la  trovèrent , 
Dont  li  demandent  Toccoison 
Por  coi  morut,  par  tel  raison. 
Li  Chevaliers  conté  lor  a 
Coment  la  famé  l'argua, 
A  faire  einsis  l'occision  ; 
Le  fait  et  la  narracion 
Lor  a  conté,  ce  est  la  somme. 
Li  Chevalier  furent  prodome; 
Lor  compaignon  pas  ne  tuèrent. 
Adonc  la  famé  entr'ax  hucherent 
Pour  qu'avoit  fait  tel  murtre  faire 
Et  sa  compeingne  einsis  desfaire. 
Celé  respont  :  «  Jel  vos  dirai , 
Que  jà  d'un  mot  n'en  mentirai. 
Dou  deul  de  ma  compeingne  avoie , 
Pour  ce  c'on  li  faisoit  plus  joie 
Qu'à  moi,  si  com  il  me  sembloit,       . 
Et  de  vos  miex  amée  estoit. 
Pour  soupeçon  de  jalousie, 
Par  hayne  traicte  d'envie. 

Pour  ce  la  haïoie  si  forment , 


Qu'il  ne  me  chaut  de  quel  torment 
Désormais  morir  me  faciez. 
Mais,  se  respitier  me  voliez, 
Ce  que  nous  .II.  fere  souliens 
Feroie;  jà  n'en  faudroit  riens.  » 
Li  Chevalier  l'ont  respitie 
Que  ne  fu  pas  à  mort  jugie. 
Molt  se  pena  d'aux  bien  servir, 
Par  que  lor  gré  puit  desservir. 
Tant  fist  qu'aussi  bien  les  servoit 
Com  lors  quant  deuz  en  y  avoit, 
Ne  ne  se  vont  aparcevant 
De  desfaut  nui  ne  que  devant. 
Einsis  fust  par  ceste  aventure 
Délivrée  de  mort  obscure  ; 
Des  Chevaliers  fu  si  privée 
Que  ses  services  lor  agrée; 
One  ne  recrut  de  lor  amor, 
Ne  tost,  ne  tart,  ne  nuit  nejor, 
Ains  lor  livroit  assez  estor, 
Car  chascuns  l'avoit  à  son  tor. 


XXVII 
DU    PREUDOME 

QUI  RESCOLT  SON  COMPERE  DE  NOIER. 
Man.  F.  F.  19,152,  fol.  3  5  v». 

|l  avintà  .1.  pescheor, 
Qui  en  la  mer  aloit  .1.  jor, 
En  un  batel  tendi  sa  roi. 
■Garda,  si  vit  très  devant  soi 

.1.  home  molt  près  de  noier. 

Cil  fu  moult  preuz  et  molt  legier, 

Sus  ses  piez  sait,  un  croq  a  pris, 

Liève,  si  fiert  celui  el  vis 

Que  parmi  Fueil  li  a  fîchié; 

El  batel  l'a  à  soi  saichié. 

Arriers  s'en  vait,  sanz  plus  attendre; 

Totes  ses  roiz  laissa  à  tendre; 

A  son  ostel  l'en  fîst  porter, 

Molt  bien  servir  et  honorer. 

Tant  que  il  fust  toz  respassez. 
A  lonc  tens  s'est  cil  propenssez 

Que  il  avoit  son  oill  perdu 

Et  mal  li  estoit  avenu  :  ^ 

«  Cist  vilains  m'a  mon  ueil  crevé , 

Et  ge  ne  l'ai  de  riens  grevé  ; 

Ge  m'en  irai  clamer  de  lui 
Por  faire  lui  mal  et  enui.  )> 
Tome,  si  se  claime  au  Major, 
Et  cil  lor  met  terme  à  .1.  jor. 
Endui  atendirent  le  jor. 
Tant  que  il  vinrent  à  la  Cort. 
Cil,  qui  son  hueil  avoit  perdu. 
Conta  avant,  que  raison  fu  : 
«  Seignor,  fait-il,  ge  sui  plaintis 
De  cest  preudome,  qui,  tierz  dis, 
Me  féri  d'un  croq  par  ostrage; 
L'ueil  me  creva;  c'en  ai  domaige; 
Droit  m'en  faites;  plus  ne  demant: 
Ne  sai-ge  que  contasse  avant.  )> 
Cil  lor  respont  sans  plus  atendre  : 
<(  Seignor,  ce  ne  puis-ge  deffendre 
Que  ne  li  aie  crevé  l'ueil; 
Mais  en  après  mostrer  vos  vueil 
Coment  ce  fu,  se  ge  ai  tort. 
Cist  hom  fu  en  péril  de  mort 
En  la  mer,  où  devoit  noier; 
Ge  li  aidai;  nel  quier  noier. 
D'un  croq  le  féri,  qui  ert  mien, 
Mais  tôt  ce  fîs-ge  por  son  bien; 
Ilueques  li  sauvai  la  vie. 
Avant  ne  sai  que  ge  vos  die; 
Droit  me  faites,  por  amor  Dé. 
Cil  s'esturent  tuit  esgaré 
Ensamble  pour  jugier  le  droit, 
Qant  un  Sot,  qu'à  la  Cort  avoit, 

Lor  a  dit  :  «  Qu'alez-vos  doutant? 

Cil  preudons,  qui  conta  avant, 

Soit  arriéres  en  la  mer  mis, 

La  où  cil  le  féri  el  vis; 

Que,  se  il  s'en  puet  eschaper, 

Cil  li  doit  oeil  amender; 

C'est  droiz  jugemenz,  ce  me  sanble.  » 

Lors  s'escrient  trestuit  ensanble  ; 

«  Molt  as  bien  dit;  jà  n'iert  deffait.  » 

Cil  jugemenz  lors  fu  retrait  ; 

Quant  cil  oï  que  il  seroit 

En  la  mer  mis  où  il  estoit. 

Où  ot  soffert  le  froit  et  l'onde, 

Il  n'i  entrast  por  tôt  le  monde; 

Le  preudome  a  quite  clamé. 

Et  si  fu  de  plusors  blasmé. 

Por  ce  vos  di,  tôt  en  apert. 
Que  son  tens  pert  qui  félon  sert. 
Raembez  de  forches  larron. 
Quant  il  a  fait  sa  mesprison, 
James  jor  ne  vous  amera, 
Ains  à  tousjours  vous  haïra; 
Jà  mauvais  hom  ne  saura  gré 
A  mauvais,  si  li  fait  bonté  ; 
Tôt  oublie,  riens  ne  l'en  est, 
Ençois  seroit  volentiers  prest 
De  faire  li  mal  et  anui, 
S'il  venoit  au  desus  de  lui  * 

DU    FOTEOR. 


Man.  F.  Fr.  19,152,  fol.  48  r"  à  49  v». 


ui  fabloier  velt  si  fabloie, 
Mais  que  son  dit  n'en  affebloie 
Por  dire  chose  desresnable; 
L'en  puet  si  bel  dire  une  fable 

Qu'ele  puet  ainsi  com  voir  plaire. 
D'un  vallet  vous  vuel  conte  faire, 

Qui  n'avoit  mie  grant  avoir  ; 

Mais  il  n'ert  mie  sanz  savoir. 

Ne  porquant  bien  vestuz  estoit; 

Cote  et  mantel  d'un  drap  avoit, 

Et  nueve  espée  et  uns  nues  ganz. 

Beax  valiez  ert  et  avenanz; 

Enter  .XXVI.  ans  avoit. 

Nus  mestier  faire  ne  savoit; 

De  vile  en  vile  aloit  toz  jors, 

Par  chevaliers,  par  vavassors; 

Si  mengoit  en  autruiz  ostex, 

Quar  petiz  estoit  ses  chastex. 

.1.  jor  vint  à  une  cité  ; 

Ge  en  ai  le  non  oublié, 

Or  soit  ainsinc  com  à  Soissons. 

Pains  et  vins  et  char  et  poissons 

Menja  la  nuit  à  grant  plenté; 

Ses  ostes  à  sa  volenté 

Li  fist  venir  de  quanqu'il  volt, 

Et  il  li  dit  tôt  à  brief  mot  : 

«  Béax  dolz  ostes,  cest  m'escot 

Paiera  tex  qui  n'en  set  mot. 

Or  me  dites,  foi  que  devez 

La  riens  que  vos  plus  chier  amez, 

Et  que  Diex  joie  vos  ameint, 

Où  la  plus  bêle  dame  meint 

De  Soissons,  la  plus  bêle  voire. 

—  Par  foi,  si  c'on  nos  fait  acroire 
Moi  et  toz  çax  de  ceste  vile, 

.  Madame  Marge  qui  ne  file, 
La  feme  Guion  de  la  place. 
C'est  la  plus  bêle  que  g'i  saiche; 
Néis  ses  mariz  le  tesmoigne 
Qu'el  n'aime  mie  un'  escaloigne    } 
Mains  li  que  lui,  mais  plus  encor. 
Por  qoi  le  demandez-vos  or? 

—  Beax  hostes,  foi  que  me  devez, 
Puis  que  conjuré  m'en  avez. 

Or  escoutez.  Menestrex  sui; 
Si  sui  et  à  li  et  à  lui 
Envolez  de  par  .L  haut  home; 
Or  vos  en  ai  dite  la  some. 

—  Beax  ostes,  c'est  uns  marchéanz 
Molt  larges  et  molt  dependanz, 

Et  sa  feme  riens  ne  l'en  doit; 
Beau  vos  sera  s'ele  vos  voit. 

—  Voir,  oïl  voir,  molt  très  matin 
Li  dirai-ge  en  mon  latin, 

Se  ge  puis,  mon  messaige  bien.  )> 
Emprès  ce  ne  distrent  puis  rien, 
Ainz  s'en  alerent  lues  gésir;     . 
Mais  cil,  qui  estoit  en  désir 
De  la  bêle  dame  véoir, 
Ne  pot  onques  avoir  pooir 
De  dormir  jusqu'à  l'ainz  jornée. 
Et,  lues  que  l'aube  fu  crevée. 
Leva  sus,  si  s'apareilla 
Et,  enprës,  son  oste  esveilla; 
Si  li  pria  qu'il  retenist 
S'espée  très  qu'il  revenist. 
En  gaiges  por  l'escot  du  soir  ; 
Et  il  li  dist  :  «  Volentiers  voir, 
Beax  ostes,  alez  de  par  Dieu; 
Diex  vos  doint  venir  en  tel  leu 
Où  auques  puïssoiz  gaagnier. 
Laissiez  vos  ençois  enseignier 
L'ostel,  où  vos  aler  devez, 
Que. vos  de  ci  mais  remuez.  )) 
Lors  s'en  va-t'il  à  molt  grant  joie, 
Quant  monstrée  li  fu  la  voie. 
A  l'ostel  molt  droit  assena, 
Si  com  la  voie  le  mena. 

Mais  n'ert  encore  nus  levez. 

D'autre  part  la  voie  ert  alez  ; 

Droit  endroit  Tus,  sor  .1.  estai 

Se  sist,  mais  ce  li  fîst  molt  mal 

Que  si  longuement  vit  clos  Tuis, 

Quar  il  i  sist  grant  pièce  puis 

Ainz  que  levast  la  chamberiere, 

Qui  n'estoit  mie  costumière 

D'espier  çax  com  jor  le  jor, 

Mais  por  ce  ot  plus  grant  laisor 

Que  ses  sires  n'iert  en  la  vile. 
Quanque  cil  porpenssoit  la  guile 

Comment  il  porroit  esploitier 

De  soi  à  la  dame  acointier, 

La  baissele  esveillie  fu  ; 
,*Son  huis  ovri,  si  fîst  du  fu; 
^Si  vait  son  ostel  arréer, 

Tant  qu'ele  prist  à  regarder 

Celui  qui  devant  l'us  séoit, 

Qui  en  ses  .II.  mains  tornoioit 
;.I.  blans  ganzque  il  enformoit,     < 

Et  toz  jors  vers  Fus  regardoit  ; 

Durement  s'en  esmerveilla. 

Atant  la  dame  s'esveilla, 

Tant  que  fors  de  la  chambre  oissi  ; 

Si  vit  le  vallet  en  droit  li  ; 

Très  parmi  Fus  le  vit  seoir; 

Durement  li  plot  à  véoir  • 

Qu'il  avoit  les  crains  beax  et  blons , 

A  merveille  les  avoit  Ions. 

Janbe  sor  autre  iluec  séoit; 
Mielz  li  plaist  corne  plus  le  voit; 
En  son  cuer  à  enmer  le  prist , 
Sa  baissele  apele  et  li  dist  : 
c(  Maroie,  quar  me  di  or,  voir, 
Que  cil  est  que  là  voi  seoir? 

—  Dame,  foi  que  doi  vos,  ne  sai; 
Dès  hui  matin  que  m'esveillai 

Le  vi-ge  iluèques  assis  ; 
Ne  sai  por  qoi  tant  i  a  sis  ; 
Ge  cuit  que  c'est  .1.  barestière. 

—  Maroie,  par  l'ame  ton  père. 
Va;  si  li  va  tant  demandant 
Que  tu  saiches  qu'il  va  querant 
Et  por  qoi  iluec  a  tant  sis.  » 
Son  cul  a  par  l'oreille  pris 
Maroie  devant  et  derrière; 

Si  a  passée  la  charrière. 

Si  com  sa  Dame  li  commande , 
Au  vallet  vient;  si  li  demande  : 
c(  Quex  hom  estes  vos,  beax  amis, 
Qui  tote  jor  avez  ci  sis? 

—  Ge  sui  fouterres,  bêle  suer. 
Que  bone  joie  aïez  au  cuer 
Et  bone  joie  vous  doint  Diex! 

—  Beax  sire,  vos  et  vostre  giex 
Fussiez  ore  en  une  longaigne. 
Molt  me  tome  à  grant  engaigne 
Que  vos  issi  m'avez  gabée.  » 
Par  mal  talent  s'en  est  tornée; 

S'a  trespassée  la  charrière; 
A  sa  Dame  revint  arrière. 
La  Dame  la  vit,  si  s'en  rist  : 

—  Maroie,  fait  ele,  que  dist 
Li  valiez,  qui  tant  a  là  sis? 

—  Dame,  ne  me  chalt  de  ses  dis; 
Jà  est  .1.  gloz,  .1.  mal  lechière. 

—  Ne  t'a  mie  fait  bêle  chière, 
Quant  si  t'en  revienz  esmarie  : 
Que  dist-il?  Nel'  me  celé  mie. 

—  Jà  me  dit  qu'il  est  .1.  fouterre. 

—  Dit  il  ce,  par  l'âme  ton  père? 

—  Oïl,  Dame,  foi  que  vos  doi. 

—  Tu  me  gabes,  ge  cuit,  par  foi. 

—  Non  faz,  Dame,  foi  que  doi  vos. 

—  Maroie,  alom  i  anbedox. 

—  Dame,  alez  i  trestote  soûle  ; 
Il  n'i  a  mie  trop  grand  foule; 
Ge  n'ai  cure  de  ses  paroles. 
Trop  sont  anuieuses  et  foies. 

—  Maroie,  ge  i  vois  savoir. 

—  En  non  Dieu,  vos  faites  savoir; 
Jà  en  revenrez  tote  saige.  )) 
Celé,  qui  ot  le  cuer  volaige. 

S'en  va  tôt  riant  celé  part. 

Et  cil  ne  fist  pas  le  coart, 

Ainz  se  leva  contre  la  Dame,  , 

Et  celé  qui,  com  joene  feme, 

Ne  se  pooit  tenir  d'e  rire, 

Quant  el  i  vint,  ne  sot  que  dire. 

Si  que  tote  s'envergoigna  ; 

A  chief  de  pose  si  parla  : 

a  Quex  hom  estes  ?  ))  Et  il  li  dist  : 

«  Dame,  donc  ne  le  vos  aprist 

La  pucele  qui  ci  fu  ore  ? 

Volez  que  ge  le  die  encore? 

Ge  sui  fouterres  à  loier; 

Se  me  volioiz  à  loer, 

Ge  cuit  si  bien  vos  serviroie 

Que  vostre  bon  gré  en  auroie. 

—  Alez,  sire,  honiz  soiez  ; 
Bons  estes,  se  vos  ne  piriez, 
Qui  la  gent  servez  de  tel  guile. 

—  Dame,  foi  que  je  doi  saint  Gille, 
Ge  ai  eu  maint  bel  servise 

De  servir  dames  en  tel  guise. 
Voire  d'aucune  sanz  henor. 

—  Et,  ne  por  quant,  ce  ert  à  jor 
Ou  en  tasche  que  vous  ovrez? 
Se  vos  ma  pucele  servez, 
.IIII.  deniers  de  sa  gaaigne 
Vos  donra,  se  ele  vos  daigne  ; 
Tant  aurez-vos  por  lui  servir, 

Se  vos  les  volez  deservir. 

—  Dame,  de  la  vostre  besoigne 
Penssez,  ainz  que  de  ci  m'esloingne, 
Quar  ne  vueil  mais  ci  plus  ester.  » 
Lors  s'en  va,  sanz  plus  arrester, 

Et  la  Dame  le  rehuscha  : 
«  Mar  i  alez,  çà  venez,  çà; 

Dites,  foi  que  devez  henor, 
Combien  en  vos  done  le  jor. 

—  Dame,  [tout]  contre  ce  qu'ele  est, 
Me  puet  tote  jor  trover  prest. 

La  laide  me  done  sols  .C. 
Par  ce  que  ele  l'aise  sent, 
Et  la  bêle  me  done  mains. 

—  Par  foi,  vosjn'estes  pas  vileins*, 
Et  combien  penroiz-vos  de  moi? 

—  Dame,  fait-il,  foi  que  vos  doi, 
Se  ge  ai  .XX.  sols  et  mon  baing. 
Et  ge  ai  mon  conroi  de  gaaing, 
Gel  voldrai  molt  bien  deservir, 
Quar  ge  sai  bien  et  bel  servir 
Une  dame,  quant  g'i  met  paine.  » 
Atant  la  dame  o  lui  l'enmaine, 
Que  plus  lonc  conte  ne  volt  faire. 
Sa  bajasse  en  ot  grant  contraire, 
Quant  o  celui  la  voit  venir, 
Tant  dit,  ne  se  pot  à  tenir  ; 

((  Diex  aïue,  or  avomes  hoste  : 
Dahèz  ait-il  s'il  ne  vos  oste 
Encui  le  mentel  de  cel  col  ; 
Par  foi,  ge  le  tenrai  por  fol 
S'il  n'i  gaaigne  son  escot. 

—  Tais  toi;  si  ne  sone  mais  mot, 
Fait  la  dame  ;  ge  te  ferroie 

Si  que  sanglante  te  feroie  ;  * 

Mais  porchace,  foi  que  doiz  moi. 
Que  nos  aions  .1.  bon  conroi 

Et  que  li  bains  soit  eschauffez. 

—  Baig,  fait-ele-,  por  les  mausfez 
Puis-ge  mais  hui  baing  eschauffer. 

—  Dame,  ne  fust  por  moi  lasser 
Et  por  ce  qu'il  vos  anuiast, 
Geste  pucele  me  loast  ; 

Issi  vers  lui  me  deduiroie 
Que  débonnaire  la  feroie. 
Si  la  me  laississez  servir. 

—  Comment  porrïez  deservir 
Dont  envers  moi  vostre  loier? 

—  Dame,  bien  volez  emploier 
Vostre  avoir  en  marchéandise, 
Fait  la  garce  ;  par  seint  Denise, 
S'il  me  servoit  à  mon  talent, 
Avoir  porroit  de  mon  argent 
Et  du  mien  tost  une  grant  part. 

—  Non  fera,  foie,  Diex  l'en  gart, 

—  Si  fera,  s'il  vos  plait,  ma  dame; 
Jà  n'i  aura  perte  de  l'ame; 

Ge  sai  le  mestier  par  usaige  ; 
Il  n'a  el  mont  oisel  volaige, 
Moineax  ne  colons,  qui  tant  œuvre 
Gom  ge  faz,  quant  je  sui  en  l'uevre. 

—  Sire,  que  vos  done  ma  dame?  » 
Fait  se  il  :  «  Bêle,  par  saint  Jame, 
.XX.  sols  de  bons  deniers  me  done, 
Baing  et  conroi  com  à  preudome. 

—  Et  vos  combien  de  moi  prendrez? 

—  Par  foi,  grant  solaz  atendrez 

Hui  cest  jor  de  moi  por  dix  livres. 

—  Qu'avez-vos  dit  ?  Estes-vos  yvres, 
Qui  dix  livres  me  demandez? 
Dites  mains,  se  vos  commandes. 

—  .VI.  livres  soient.  —  Mais  .III.,  sire; 
Je  n'oseroie  de  mains  dire. 

—  .C.  sols  dorrez,  fait-il,  au  meins. 

—  Tendez  donc  çà,  sire,  vos  mains; 
Si  sera  la  paumée  faite, 

Quar  li  marchiez  molt  bien  me  haite; 
L'argent  aurez  jà  en  baillie.  » 
A  son  escrin  en  est  saillie 
Où  li  .C.  sols  nombrez  gisoient. 
Qui  dès  antan  mis  i  estoient, 
Que  de  pieça  aûnez  ot. 
Et  sa  dame  s'enmerveillot 
Quant  fors  de  son  escrin  voit  traire; 
Plus  en  ot  joie  que  contraire, 
Por  ce  que  l'avoit  ramposnée. 
Par  deus  foiz  l'a  cil  retornée 
Molt  tost  et  molt  isnelement. 
Et  celé  puis  molt  liéement 
Fist  ce  qu'an  l'ostel  ot  affaire; 
Molt  fu  puis  lie  et  débonnaire  ; 
Le  baig  chaufa  ;  le  mengier  fist  ; 
Quant  le  baig  fu  fait,  si  k  mist 
En  une  cuve  enz  en  la  chambre. 
Et  cil,  à  qui  de  rien  ne  manbre 
Fors  de  son  preu  et  de  son  aise, 
De  quanqu'il  onques  puet  s'aaise; 

Fabl.    I  40 


3  14  FABLIAU    XXVIII  289 

Si  entre  el  baig,  la  dame  o  lui. 
Assez  mengerent  ambedui 
Et  burent  bon  vin  à  plenté  ; 
La  dame  ot  bien  sa  volenté 
De  tôt  fors  del  deerrain  mes, 
Et  cil,  qui  du  mestier  ert  frès, 
Ne  se  volt  à  lui  affroier 
De  si  qu'il  ot  tôt  son  loier, 
.XX.  sols  toz  contez  en  sa  main. 
Et,  quant  cil  en  ot  fet  son  plain, 
De  la  cuve  sailli  lues  fors; 
A  .1.  drap  essuie  son  cors; 
O  la  dame  couche  en  un  lit. 
Molt  plainement  iîst  son  délit 
De  la  dame  une  foiz  sans  plus  ; 
Tantost  se  vesti,  sailli  sus; 
Cil  s'en  entre  el  baing  de  rechief,     . 
Mais,  qui  qu'en  soit  ou  bel  ou  grief, 
Atant  ez-vos  l'oste  venu  ; 
Lors  croi  que  mal  soit  avenu. 
Marion,  lues  que  ele  l'oit, 
En  la  chambre  s'en  va  tôt  droit; 
A  sa  dame  vient,  si  li  dist. 
La  dame  l'ot,  pas  ne  s'en  rist, 
Ainz  vient  au  bai[n]g  au  bacheler  : 
«  Or  tost,  dit-ele,  du  haster, 
Me  sire  vient,  reponez-vos. 

—  Ce  est  donc  autre  que  li  cox. 

—  C'est  mes  mariz.  —  Donc  vait-il  bien. 

—  Mais  mal,  fait-ele,  por  nule  rien, 

Que  por  riens  que  el  mont  éust 
Ne  voldroie  qu'il  vos  éust 
Trouvé,  mais  issiez  molt  tost  fors. 

—  Dame,  foi  que  ge  doi  mon  cors, 
Ge  n'en  istrai,  ore  ne  ore, 

Ainz  me  vueil  ci  déduire  encore; 
Mais  recouchiez  en  vostre  lit  ; 
S'alons  faire  nostre  délit. 

—  A  mal  éur  que  dites-vos? 
Vez  ci  jà  mon  seignor  sor  nos.  » 
Atant  li  sire  en  la  chambre  entre, 
Et  la  dame,  qui  tuit  li  membre 
Tranblent  de  hide  et  de  paor. 
Ne  dit  un  mot  à  son  seignor, 
Ainz  est  fors  de  la  chambre  issue. 
Et  cil  du  bai[n]g  ne  se  remue. 

Mais  qu'il  dist  :  «  Bien  viegnoiz,  bel  oste.  » 
Cil  ne  dit  mot,  qui  sa  cape  oste. 

Quant  le  vit,  si  fu  si  pensis  ; 
Si  dist  :  «  Qui  estes  vos,  amis. 
Qui  en  ma  chambre  vos  baigniez  ? 

—  Mais  vos,  qui  ci  ne  me  daigniez 
Respondre  quant  ge  vos  salu, 
Quar  ge  sui  cil  qui  a  valu 

Plus  as  gentix  dames  du  mont 
Que  tuit  cil  qui  el  siècle  sont; 
Quar  ge  sui  un  fouterres  maistre  ; 
Jamais  si  bon  ne  pourra  naistre.         * 
.XX.  sols  doi  ci  gaaignier  hui. 
Bien  les  i  aurai  sax  encui 

La  dame  qui  m'a  aloé, 

Quar  bien  la  cuit  servir  à  gré; 

Mais  n'ai  encor  à  lui  géu, 

N'encore  mon  loier  eu. 

Mais  or  est  tens  de  commencier; 

Molt  tost  la  me  faites  coschier; 

Si  irai  faire  mon  revel. 

Amis,  ge  vos  dirai  tôt  el. 
Dès  qu'ainsi  est  que  loez  fustes, 
Ne  vos  avuecques  li  géustes, 
Por  ce  perdre  ne  devez  rien  ; 
Por  lui  vos  paierai-ge  bien.  » 
Lors  est  cil  fors  du  baig  issuz; 
Autre  .XX.  sols  a  recéuz. 
Or  enport  cil  double  loier; 
N'a  cure  de  li  convoier 
La  dame,  quant  cil  s'en  ala; 
Cil  à  Dieu  commandez  les  a  ; 
Cil,  qui  .VIL  livres  enporta, 
Son  oste  molt  reconforta 
Quant  il  li  monstra  li  deniers. 
Toz  dis  fu-il  toz  costumiers 
De  servir  dames  en  tel  guise. 
Puis  en  reçust  maint  bel  servise. 
De  povreté  vint  à  richece, 
Et  puis  avint,  por  sa  proece, 
Qu'il  quist  de  lui  garir  engien, 
Nequedent  il  i  chaï  bien  ; 
Mais  tel  .C.  meller  s'en  pensent. 
Qui  en  la  fin  honiz  en  fussent; 

Mais  fortune,  à  qui  il  servi, 
L'en  dona  ce  qu'il  deservi. 
L'en  dit  pieça  :  Qui  va,  il  lesche, 
Et  qui  toz  jors  se  siet,  il  sèche. 


Explicit  du  Foutéor. 


XXIX 

C'EST   DE  LA   DAME 

QUI  AVEINE  DEMANDOIT  POUR  MOREL 
SA   PROVENDE  AVOIR. 

Mail.  Fol.  Fr.  25,545,  fol.  70  r»  à  78  r". 


L  avint,  assez  près  de  Rains, 
D'une  dame  à  vuoutiés  rains 
Qu'anmoit  de  si  très  grant  randon 
Car  cuer  et  cors  en  habandon 

Avoit  mis  en  très  bien  amer 

En  un  vallet  fort  et  legier, 

Bel  et  gent,  et  mignot  et  cointe; 

Forment  avoit  chier  son  acointe; 

Et  le  vallés  si  fort  Tamoit 

C'a  chose  autre  riens  ne  pançoit, 

Et,  quant  venoit  c'ansamble  estoient, 

A  merveille  se  conjoioient  ; 

N'est  nus  qui  dire  le  séust, 

Ne  que  raconter  le  péust, 

Com  si  dui  amant  sont  engrès 

De  veoir  l'un  l'autre  tout  adès. 

Que  vous  iroie-je  contant. 

Ne  les  paroles  alongant? 

Tant  firent  et  tant  esploicterent 

Si  dui  amant  qu'il  s'espouserent 

A  grant  joie  et  à  grant  déduit, 

Sens  encumbrier  et  senz  anuit. 

Donc  fu  li  tens  à  lor  devise; 

Car  chascuns  par  grant  covoitise 

Ama  son  per  tant  com  il  dut 

Loialment,  et  bien  i  parut, 

Car  lor  voloirs  estoit  tout  un 

Et  lors  estas  estoit  conmun  ; 

Tristans,  tant  com  fu  en  cest  monde, 

N'anma  autant  Ysoue  la  blonde 

Cum  si  .II.  amans  s'entr'emmerent 

Et  foy  et  honnor  se  portèrent. 

Moult  bel  menoient  lor  déduit 

Privéement  et  jor  et  nuit, 

Et,  quant  venoit  à  cel  solas 

Qu'i  se  tenoient,  bras  à  bras, 

Où  lit  où  estoient  couchié 

Et  l'un  près  de  l'autre  aprouchié, 

Adonc  menoient  lor  revel 

Entr'aus  et  tant  bien  et  tant  bel, 

Par  amistiez  et  par  délit, 

Jà  ne  queissent  issir  du  lit  ; 

Car  celé,  selonc  sa  nature. 

Si  amoit  moult  l'envoiséure. 

Et  le  solas  et  le  déduit 

Qu'ele  en  avoit  chascune  nuit , 

Et  pour  ce  moult  miex  l'en  servoit.    * 

Et  cils  por  s'amor  s'esforçoit, 

Car,  de  quel  part  que  il  venoit, 

Adens  enverse  le  couchoit  ; 

Sens  respit  querre  et  sens  essoingne, 

Faisoit  adès  celé  besoingne, 

Ou  fust  en  lit  ou  fust  à  terre , 

Tout  sens  autre  alloingne  querre. 

Lonc  tens  menèrent  ceste  vie 
Ensamble  par  grant  druerie, 
Et,  ce  vos  di  pour  vérité 
Corne  moult  grande  privauté 
Orent  entr'aus  .II.  establie. 
Si  vos  dirai  la  mencolie 
Que  cilz  ot  aprinse  sa  mie  : 
«  Par  amistié,  par  druerie, 
Seur,  dit-il,  je  te  veuil  aprendre, 
Et  tu  i  dois  moult  bien  entendre , 
Car  par  l'amor  grant  qu'à  toi  ai , 
Tout  mon  covine  te  dirai. 
Quant  je  te  voi  aucun  meschief 
Avoir,  en  membre  ou  en  chief, 
Saches  je  n'ose  à  toi  gésir. 
Pour  accomplir  nostre  désir, 
Car  je  trop  correciez  seroie 
Se  mal  ou  anui  te  faisoie  ; 
Si  te  dirai  que  tu  feras 
Toutes  fois  qu'avec  moi  seras , 
Soit  en  lit  ou  en  autre  place, 
Et  tu  vourras  que  je  te  face 
Se  jolif  mestier  amouroux  : 
Se  me  diras  :  ((  Biax  frères  doux , 
«  Faites  Moriax  ait  de  l'avainne,  » 

Et  tu  soies  de  ce  certainne 
Que  je  l'en  donrai  volentiers 
Selonc  ce  qu'il  sera  mestiers 
Et  je  pourrai  et  tu  vourras , 
Car  jà  à  ce  tu  ne  faurras.  » 

Celé  li  respont  com  cortoîse  : 
«  Biax  frères  douz,  de  ce  t'aquoise, 
Jà  por  cel  ne  te  hucherai, 
Ne  là  por  ce  ne  te  dirai 
Que  Moriax  vuille  avainne  n'orge; 
Miex  aim  c'on  me  couppast  la  gorge 
Que  je  tel  outrage  féisse 
Ne  qu'ainsis  huchier  apréisse.  » 

Cilz  li  respondit  erramment  : 
((  Si  feras,  car  jel  te  comment, 
Car  c'est  tout  un  entre  nous  deuz, 
Car  je  vuil  tout  ce  que  tu  veuz; 
Donc  ce  que  vueil  tu  dois  voloir, 
Sens  toi  en  nul  endroit  doloir.  » 

Celé  li  a  respondu  tost 
Et  seli  dist  :  «  Tu  ies  tous  sos, 
Qui  veus  que  die  tel  outrage; 
N'afiert  à  famé  qui  soit  sage.  » 
Et  sachiez,  que  qu'ele  déist, 
Que  moult  volentiers  le  féist  ; 
Jàpour  danmage  nel'  laissast. 
Ne  pour  honte,  que  ne  huchast 
A  Morel  avainne  donner; 
Miex  s'amast  à  ce  abandonner 
Qu'ele  sa  provande  perdist. 

FaBL.    I  A  I 

Mais  savez  por  qu'ele  le  fist? 
Pour  miex  enlachier  son  mari 
Et  faire  son  voloir  de  li 
Car  famé,  selonc  sa  nature, 
La  riens,  que  miex  ara  en  cure 
Et  tout  ce  que  miex  li  plaira, 
Dou  contraire  samblant  fera. 
Et  li  maris  qui  moult  l'ama, 
Cum  cilzqui  simple  la  cuida, 
Li  commanda  diligemment 
Que  féist  son  commandement 
Et  que  demandast  de  Tavainne 
Por  Morel  chascune  semainne, 
Et  chascun  jor,  à  chascune  houre. 
Qu'il  l'i  plairoit  et  sens  demoure. 

Celé,  qu'ot  bone  volenté, 
Respont,  par  grant  humilité. 
Que  moult  bien  l'en  demanderoit, 
Quant  verroit  lieus  et  poins  seroit. 
Cilz  se  coucha  et  si  se  just 
Conque  la  nuit  ne  se  remust , 
Ne  landemain  trestot  le  jor  ; 
A  la  Dameanuie  le  sejor. 
Ainsis  le  fit  .IL  nuis  après 
Et  les  .IL  jors  trestout  adés, 
Et  la  Dame,  qui  ot  apris 
Sa  rante avoir  com  11  fu  vis, 
Sachiez  en  fu  moult  correcie. 
Et  dist  que  ne  s'oublira  mie  , 
A  l'autre  nuit,  à  bonne  estrainne, 

Penre  por  Morel  de  Tavainne. 

Si  tost  corn  il  furent  couchié, 
Cele  a  son  mari  aprouchié , 
En  aplainnant,  en  acolent, 
En  faire  tout  à  son  talent, 
Puis  taste  deçà  et  delà  ; 
Moult  souefment  araisnié  l'a  ; 
«  Frère,  miex  me  soûliez  amer. 
Et  Dame  et  amie  clamer; 
Mais  or  croi  l'amor  est  fenie 
Et  sans  raison  tost  départie; 
Por  une  autre  m'avez  guerpie, 
Où  vous  avez  vo  druerie. 
—  Non  ai,  par  ma  foi,  bêle  seur; 
Je  n'ai  aillors  qu'an  vous  mon  cuer; 
Vos  iestes  m'ammie  et  m'ammors , 
Et  mes  solas  et  mes  secors.  » 
Cils  monta  sus  porsolacier, 
Que  plus  ne  l'osa  correcier, 
Car  il  moult  très  bien  s'aperçoit 
Que  Moriax  aveinne  voloit. 
Une  fois  li  a  fait  cele  œuvre. 
Et  cele  a  bien  chier  c'on  requeuvre, 
Qu'à  pièce  n'en  seroit  lassée, 
Li  a  dist  par  grant  remposnée  : 
«  Sire,  l'autre  jour  me  disiez 
Qu'à  Morel  aveinne  donriez 
Toutes  fois  qu'an  auroit  besoing; 
Or  en  aiezdou  donner  soing 
Orendroit,  sire,  si  vous  plaist.  » 

Cilz  monte  sus,  sens  plus  de  plait, 
Et  donne  à  Morel  de  l'avainne, 
De  la  millor,  de  la  plus  sainne; 
Ainsis  le  fist  tout  demanois, 
Et  celé  hucha  l'autre  fois, 
Et  cilz  tout  adès  li  dona 
L'avainne  qu'ele  demanda. 

Quant  vint  après  à  l'autre  nuit, 
Cilz  s'endormi  jusqu'à  miennuit; 
Et  celé  qui  ne  dormoit  pas 
Ne  tint  pas  ceste  affaire  à  gas, 
Ainsois  bouta  son  mari  tant. 
Et  dist  c'on  li  tenist  convant. 
Cilz  s'aparoille  et  monte  sus 
Qu'amont,  qu'aval,  que  sus  que  jus; 
Ainsis  fist  à  pou  de  séjour 
Dès  le  couchier  jusques  au  jour. 
Tant  fu  celé  bone  maistresce 
De  ramentevoir  sa  promesce 
Qu'ele  ot  tost  la  honte  béue 
Qu'ele  avoit  à  premiers  héue. 
Despuis  celé  houre,  baudement. 
Sa  promesce  ala  demandant, 
Com  celé  qui  ne  s'en  vot  faindre  ; 
Moult  gentement  se  set  complaindre 
Vers  son  mari  et  soupploier, 
Et  doucement  aplainnoier 
Par  coi  Moriax  sa  provende  ait. 

Et  cilz  qui  ne  veut  point  de  plait, 
Li  baille  selonc  ce  qu'il  peut, 

Et  s'esforce  plus  qu'il  ne  seut; 
Et  celé  n'est  point  esbahie 
De  dire  :  «  Ne  m'obliez  mie.  » 
Et  en  mangeant  et  en  bevant, 
Li  va  tout  adès  requérant 
Que  doint  sa  provande  à  Morel; 
Dou  tarder  ne  li  est  point  bel. 
Et  cilz  l'en  donne  se  qu'il  peut, 
Mais  mains  assés  que  il  ne  seut,     . 
Car  ou  mont  n'a  grenier  si  grant 
Que  Moriax  ne  meistà  noiant. 
Appetisiez  est  li  greniers, 
Dont  Moriax  a  esté  rantiers; 
Et  cils,  qui  la  clef  emportoit, 
S'aparçoit  bien  que  vuis  estoit  ; 
Se  ne  set  coment  desamordre 
La  rien  à  c'on  le  veut  ramordre. 
Car  fort  chose  est  d'acoustumance. 
Or  est  cil  dou  tout  en  balance. 
Mais  ne  s'esmaie  point  le  jour. 
Car  il  s'en  va  en  son  labour; 
Mais,  quant  se  vient  à  l'anuitier 
Et  on  le  haste  de  couchier. 
Avant  qu'il  se  puist  endormir, 
En  veut  celé  avoir  son  plaisir; 
Moult  demande  à  bonne  estrainne; 
(c  Moriax  veut  avoir  de  l'avainne.  »  . 
Cilz  l'en  donne  à  quelque  meschief. 
Mais  bien  set  pou  en  i  eschiet 
Selonc  sa  première  coustume  ; 

Le  feu  qui  tout  adès  alume 
Ne  peut  estaindre,  n'i  vaut  rien  ; 
Or  est  chéus  en  mal  lien 
De  sa  femme  qui  l'en  despite 
Pour  la  provande,  qu'est  petite 
Et  donnée  en  rechinnant; 
N'est  pas  tele  comme  devant, 
Car  cil  ne  set  tant  efforcier 
Que  jà  por  ce  l'oit-on  plus  chier; 
Molt  li  va  or  de  mal  en  pis; 
De  sa  famé  est  au  dessous  mis. 

Que  vous  feroie  plus  lonc  conte, 
Vous  qui  savez  à  ce  que  monte? 
Ne  ferai  plus  longue  demoure, 
Oiez  qu'en  avint  à  une  houre. 
Cilz  fu  trop  lâches  et  suciez, 
Frailles,  vuis  et  touz  espichiez , 
Et  toute  la  mole  des  os 
Li  fu  issue  de  son  cors. 
Qui  n'ot  ne  force  ne  vertus; 
Cil  mestier  faire  ne  pot  plus. 
Celé  c'est  bien  aparcéue 
Que  sa  force  est  bien  déchéue  ; 
Adonc  se  mist  en  moult  grant  painne, 
Que  sa  force  tost  li  revaingne; 
Ne  le  volt  de  rien  mesaisier; 
Moult  le  comença  aaisier, 
Et  moult  doucement  l'aséure; 
Moult  a  en  lui  mise  sa  cure 
Por  qu'il  reviengne  en  sa  vertu. 

Por  recouvrer  le  tens  perdu. 

Et,  quant  il  ot  esté  baingniez 

Delèz  sa  famé,  et  puis  sainniez, 

Si  tost  com  il  fu  en  bon  point, 

La  Dame  resgarda  son  point. 

Demanda  li  coment  li  est: 

«  Vostre  merci,  dist-il,  bien  m'est; 

Je  suis  tous  prox  et  fors  et  sains; 

Si  sui  garis  dou  mal  des  rains  ;  » 

Et  celé  c'est  moult  esjoïe 

De  la  nouvele  qu'ot  oïe; 

Car,  si  tost  comme  couchié  furent 

En  lor  lit  et  ensamble  jurent, 

Se  li  print  à  ramentevoir 

A  faire  vers  li  son  devoir, 

Et  li  dist  bien  à  longue  alainne  : 

((  Moriax  veut  avoir  de  l'avainne.  » 

Cilz  s'efforça,  por  pais  avoir, 
Et  fist  aucques  à  son  voloir; 
A  celé  nuit  bien  couvant  tint, 
Tant  qu'à  une  autre  nuit  revint 
Que  celé  moult  le  tisonna 
Et  durement  le  tagonna. 
Et  puis  par  bel  sen  li  demande 
Por  avoir  Morel  sa  provande. 
Cilz  vit  qu'à  ce  panroit  la  mort, 
S'il  n'en  pernoit  aucun  confort. 
Car  il  estoit  tous  espichiez  * 

Par  son  effort,  et  tous  suciez; 
A  maie  fin  l'esteut  venir; 

S'il  veut  ainsis  ce  maintenir, 
Bien  sot  qu'il  ne  porroit  durer 
Ne  ceste  painne  endurer. 
Pourpensa  soi  que  il  feroit, 
Et  comment  il  s'en  cheviroit, 
Et  comment  se  delivreroit 
De  tout  ce  qu'ele  requeroit. 

Or  escoutez  comment  le  fist; 
D'estre  mal  haitiez  samblant  fîsf, 
Son  cul  torna  en  son  giron. 
Et  li  chia  tout  environ 
Que  bran,  que  merde,  qu'autre  choze, 
Et  se  li  dist  à  la  parclose  : 

((  Seur,  dès  or  mais  te  tien  au  bran. 
Et  ainsis  com  tu  veus  s'en  pran*, 
Bien  saches  l'aveinne  est  faille  ; 
Fait  t'en  ai  trop  grant  départie; 
A  noiant  est  mais  li  greniers 
Dont  Moriax  a  esté  rantiers; 
Dès  or  au  bran  t'esteut  tenir, 
Car  l'avainne  as  faite  fenir. 
Quant  les  haus  jors  venir  verras, 
D'aveinne  taprovande  aras; 
Dou  bran  auras  les  autres  jors; 
De  moi  n'auras  autre  secors; 
Désormais  au  bran  te  tenras. 
Car  de  l'avaine  point  n'aras.  » 

Quant  celé  l'oit,  n'en  doutez  mie 
Que  moult  forment  fu  esbahie. 
Si  que  ne  pot  nul  mot  respondre, 

Ne  que  se  vot  dire  espondre; 

Mais  ains  puis  pour  Morel  provande 

Ne  quist,  ne  petite  ne  grande  ; 

Forment  se  sentit  decéue 

Por  la  laidure  qu'ot  eue  ; 

En  grez  prinst  ce  que  pot  avoir  ; 

Ne  fist  pas  force  à  l'autre  avoir, 

Et  cilz  la  servi  ce  qu'il  pot, 

Et  toutes  fois  que  il  li  plot, 

Je  ne  di  pas  au  gré  de  li. 

Mais  au  voloir  de  son  mari. 

A  vous  di,  qu'iestes  mariez  ; 
Par  cest  conte  vous  chastiez; 
Faites  à  mesure  et  à  point. 
Quant  verrez  lieu  et  tens  et  point. 

Explicit  de  Mord,  quiot  bren  en  leu  d'aneinne. 

